**Cyfansoddiad**

**Cyngor Bwrdeistref Sirol Pen-y-bont ar Ogwr**

[RHAN 1 – CRYNODEB AC ESBONIAD 1](#_Toc527125520)

[Cyfansoddiad y Cyngor 1](#_Toc527125521)

[Beth sydd yn y Cyfansoddiad? 1](#_Toc527125522)

[Sut mae’r Cyngor yn gweithredu 2](#_Toc527125523)

[Sut mae Penderfyniadau’n cael eu gwneud 2](#_Toc527125524)

[Trosolygu a Chraffu 2](#_Toc527125525)

[Pwyllgorau eraill 3](#_Toc527125526)

[Staff y Cyngor 3](#_Toc527125527)

[Hawliau Dinasyddion 4](#_Toc527125528)

[RHAN 2 – ERTHYGLAU’R CYFANSODDIAD 6](#_Toc527125529)

[Erthygl 1 - Y Cyfansoddiad 6](#_Toc527125530)

[1.01 Pwerau’r Cyngor 6](#_Toc527125531)

[1.02 Y Cyfansoddiad 6](#_Toc527125532)

[1.03 Diben y Cyfansoddiad 6](#_Toc527125533)

[1.04 Dehongli ac Adolygu’r Cyfansoddiad 6](#_Toc527125534)

[Erthygl 2 – Aelodau’r Cyngor 7](#_Toc527125535)

[2.01 Aelodaeth 7](#_Toc527125536)

[2.02 Ethol Cynghorwyr a’u cyfnod yn eu swydd 7](#_Toc527125537)

[2.03 Rolau a swyddogaethau’r holl Gynghorwyr 7](#_Toc527125538)

[2.04 Ymddygiad 8](#_Toc527125539)

[2.05 Lwfansau 8](#_Toc527125540)

[2.06 Absenoldeb Teuluol 8](#_Toc527125541)

[Erthygl 3 – Dinasyddion a’r Cyngor 8](#_Toc527125542)

[3.01 Hawliau dinasyddion 8](#_Toc527125543)

[3.02 Cyfrifoldebau Dinasyddion 9](#_Toc527125544)

[Erthygl 4 – Y Cyngor Llawn 9](#_Toc527125545)

[4.01 Ystyron 9](#_Toc527125546)

[4.02 Swyddogaethau’r Cyngor Llawn 10](#_Toc527125547)

[4.03 Cyfarfodydd y Cyngor 11](#_Toc527125548)

[4.04 Y cyfrifoldeb dros swyddogaethau 11](#_Toc527125549)

[Erthygl 5 - Y Maer 11](#_Toc527125550)

[5.01 Rolau a swyddogaethau’r Maer 11](#_Toc527125551)

[5.02 Protocol y Maer 11](#_Toc527125552)

[Erthygl 6 - Pwyllgorau Trosolygu a Chraffu 12](#_Toc527125553)

[6.01 Cylch gorchwyl 12](#_Toc527125554)

[6.02 Rôl Gyffredinol 12](#_Toc527125555)

[6.03 Swyddogaethau penodol 12](#_Toc527125556)

[6.04 Swyddogaethau penodol y Pwyllgor Trosolygu a Chraffu Corfforaethol wrth iddo arfer pwerau mewn perthynas â’r Bwrdd Gwasanaethau Cyhoeddus 13](#_Toc527125557)

[**6.05** **Swyddogaethau penodol y Pwyllgor Trosolygu a Chraffu Corfforaethol wrth arfer pwerau mewn perthynas â throsedd ac anhrefn** 14](#_Toc527125558)

[6.06 Trafodion Pwyllgorau Trosolygu a Chraffu 15](#_Toc527125559)

[Erthygl 7 - Y Cabinet (y Weithrediaeth) 15](#_Toc527125560)

[7.01 Rôl 15](#_Toc527125561)

[7.02 Ffurf ac aelodaeth 15](#_Toc527125562)

[7.03 Yr Arweinydd 15](#_Toc527125563)

[7.04 Aelodau eraill y Cabinet 16](#_Toc527125564)

[7.05 Y Dirprwy Arweinydd 16](#_Toc527125565)

[7.06 Trafodion y Cabinet 16](#_Toc527125566)

[7.07 Y Cyfrifoldeb dros Swyddogaethau 16](#_Toc527125567)

[7.08 Newid o Weithrediaeth ar ffurf Arweinydd a Chabinet i drefniadau eraill, neu i’r gwrthwyneb. Rhaid i’r Cyngor gymryd camau rhesymol i ymgynghori ag etholwyr lleol a phersonau eraill yn yr ardal sydd â buddiant yn hyn o beth wrth lunio cynigion. 17](#_Toc527125568)

[Erthygl 8 – Pwyllgorau Rheoleiddio a Phwyllgorau Eraill 17](#_Toc527125569)

[8.01 Pwyllgorau Rheoleiddio a Phwyllgorau Eraill 17](#_Toc527125570)

[8.02 Y Pwyllgor Archwilio 17](#_Toc527125571)

[Aelodaeth: 17](#_Toc527125572)

[Mae aelodaeth y Pwyllgor Archwilio i’w phennu gan y Cyngor, yn ddarostyngedig i’r canlynol: 17](#_Toc527125573)

[Erthygl 9 – Y Pwyllgor Gwasanaethau Democrataidd 18](#_Toc527125574)

[9.01 Aelodaeth 18](#_Toc527125575)

[9.02 Cadeirio’r Pwyllgor 18](#_Toc527125576)

[9.03 Presenoldeb Pobl Eraill 18](#_Toc527125577)

[9.04 Amlder y Cyfarfodydd 19](#_Toc527125578)

[Erthygl 10 - Y Pwyllgor Safonau 19](#_Toc527125579)

[10.01 Y Pwyllgor Safonau 19](#_Toc527125580)

[10.02 Aelodaeth 19](#_Toc527125581)

[10.03 Cadeirio’r Pwyllgor 20](#_Toc527125582)

[10.04 Rolau a Swyddogaethau’r Pwyllgor Safonau 20](#_Toc527125583)

[Erthygl 11 – Cyd-drefniadau 21](#_Toc527125584)

[11.01 Trefniadau i hybu llesiant 21](#_Toc527125585)

[11.02 Cyd-drefniadau 21](#_Toc527125586)

[11.03 Gweld gwybodaeth 22](#_Toc527125587)

[11.04 Cyflawni swyddogaethau awdurdodau lleol eraill a chyflawni swyddogaethau gan awdurdodau lleol eraill 22](#_Toc527125588)

[11.05 Contractio allan 22](#_Toc527125589)

[Erthygl 12 – Swyddogion 22](#_Toc527125590)

[12.01 Strwythur rheoli 22](#_Toc527125591)

[12.02 Swyddogaethau Pennaeth y Gwasanaeth Cyflogedig 24](#_Toc527125592)

[12.03 Swyddogaethau’r Swyddog Monitro 24](#_Toc527125593)

[12.04 Swyddogaethau’r Prif Swyddog Cyllid 25](#_Toc527125594)

[12.05 Swyddogaethau’r Cyfarwyddwr Gwasanaethau Cymdeithasol 26](#_Toc527125595)

[12.06 Swyddogaethau’r Pennaeth Gwasanaethau Democrataidd 26](#_Toc527125596)

[12.07 Dyletswydd i ddarparu adnoddau digonol i’r Swyddog Monitro, y Prif Swyddog Cyllid a’r Pennaeth Gwasanaethau Democrataidd 27](#_Toc527125597)

[12.08 Ymddygiad 27](#_Toc527125598)

[12.09 Cyflogaeth 27](#_Toc527125599)

[Erthygl 13 – Gwneud Penderfyniadau 27](#_Toc527125600)

[13.01 Y cyfrifoldeb dros wneud penderfyniadau 28](#_Toc527125601)

[13.02 Penderfyniadau a gedwir i’r Cyngor llawn 28](#_Toc527125602)

[13.03 Penderfyniadau gan y Cyngor llawn 28](#_Toc527125603)

[13.04 Penderfyniadau gan y Cabinet 28](#_Toc527125604)

[13.05 Penderfyniadau gan Bwyllgorau Trosolygu a Chraffu 28](#_Toc527125605)

[13.06 Penderfyniadau gan bwyllgorau ac is-bwyllgorau eraill a sefydlir gan y Cyngor 28](#_Toc527125606)

[13.07 Penderfyniadau gan gyrff i’r Cyngor sy’n gweithredu fel tribiwnlysoedd 28](#_Toc527125607)

[Erthygl 14 - Cyllid, Contractau a Materion Cyfreithiol 28](#_Toc527125608)

[14.01 Rheolaeth ariannol 28](#_Toc527125609)

[14.02 Contractau 29](#_Toc527125610)

[14.03 Achosion cyfreithiol 29](#_Toc527125611)

[14.04 Dilysu dogfennau 29](#_Toc527125612)

[14.05 Sêl Gyffredin y Cyngor 29](#_Toc527125613)

[Erthygl 15 – Adolygu a Diwygio’r Cyfansoddiad 29](#_Toc527125614)

[15.01 Dyletswydd i fonitro ac adolygu’r Cyfansoddiad 29](#_Toc527125615)

[15.02 Protocol ar gyfer monitro ac adolygu’r Cyfansoddiad gan y Swyddog Monitro 30](#_Toc527125616)

[15.03 Newidiadau i’r Cyfansoddiad 30](#_Toc527125617)

[Erthygl 16 – Atal, Dehongli a Chyhoeddi’r Cyfansoddiad 30](#_Toc527125618)

[16.01 Atal y Cyfansoddiad 30](#_Toc527125619)

[16.02 Dehongli 31](#_Toc527125620)

[16.03 Cyhoeddi 31](#_Toc527125621)

[RHAN 3 – Y CYFRIFOLDEB DROS SWYDDOGAETHAU 32](#_Toc527125622)

[1. Y Cyfrifoldeb dros Swyddogaethau Dewis Lleol 32](#_Toc527125623)

[2. Y Cyfrifoldeb dros Swyddogaethau’r Cyngor 41](#_Toc527125624)

[(a) Pwyllgorau, Is-bwyllgorau, Paneli a Chyrff eraill 41](#_Toc527125625)

[(b) Dirprwyo i swyddogion y Cyngor 60](#_Toc527125626)

[3. Y Cyfrifoldeb dros Swyddogaethau’r Weithrediaeth (Cabinet) 60](#_Toc527125627)

[RHAN 4 – RHEOLAU GWEITHDREFNAU 66](#_Toc527125628)

[Rheolau Gweithdrefnau’r Cyngor 66](#_Toc527125629)

[1 Cyfarfod Blynyddol y Cyngor 66](#_Toc527125630)

[1.1 Amser 66](#_Toc527125631)

[1.2 Busnes 66](#_Toc527125632)

[1.3 Seremoni Urddo Ddinesig 67](#_Toc527125633)

[2. Cyfarfodydd Cyffredin y Cyngor 67](#_Toc527125634)

[2.1 Amseru 67](#_Toc527125635)

[2.2 Busnes Cyfarfodydd Cyffredin 67](#_Toc527125636)

[3. Cyfarfodydd Arbennig 68](#_Toc527125637)

[4. Busnes Brys 68](#_Toc527125638)

[5. Amser a Lleoliad Cyfarfodydd 68](#_Toc527125639)

[6. Hysbysu Cyfarfodydd a Gwysio iddynt 68](#_Toc527125640)

[7. Cadeirydd Cyfarfod 68](#_Toc527125641)

[9. Cworwm 68](#_Toc527125642)

[9. Presenoldeb o Hirbell 69](#_Toc527125643)

[9.1 Materion Cyfrinachol neu Esempt 69](#_Toc527125644)

[9.2 Anawsterau Technegol 69](#_Toc527125645)

[10 Cwestiynau gan y cyhoedd 70](#_Toc527125646)

[10.1 Cyffredinol 70](#_Toc527125647)

[10.2 Tref y cwestiynau 70](#_Toc527125648)

[10.3 Hysbysu cwestiynau 70](#_Toc527125649)

[10.4 Nifer y cwestiynau 70](#_Toc527125650)

[10.5 Rhychwant cwestiynau 70](#_Toc527125651)

[10.6 Cofnod cwestiynau 70](#_Toc527125652)

[10.7 Gofyn y cwestiwn yn y cyfarfod 71](#_Toc527125653)

[10.8 Atebion ysgrifenedig 71](#_Toc527125654)

[10.9 Cyfeirio cwestiwn at y weithrediaeth 71](#_Toc527125655)

[11. Cwestiynau gan Aelodau 71](#_Toc527125656)

[11.1 Ynghylch adroddiadau’r Arweinydd 71](#_Toc527125657)

[11.2 Cwestiynau drwy hysbysiad yn y Cyfarfod llawn 71](#_Toc527125658)

[11.3 Cwestiynau drwy hysbysiad mewn pwyllgorau ac is-bwyllgorau 71](#_Toc527125659)

[11.4 Nifer y cwestiynau a’r terfyn amser 71](#_Toc527125660)

[11.5 Hysbysiad ynglŷn â chwestiynau 72](#_Toc527125661)

[11.6 Ymateb 72](#_Toc527125662)

[11.7 Cwestiwn atodol 72](#_Toc527125663)

[11.8 Terfyn amser cyffredinol ar gyfer cwestiynau 72](#_Toc527125664)

[12. Cynigion drwy Hysbysiad 72](#_Toc527125665)

[12.1 Hysbysu 72](#_Toc527125666)

[12.2 Cynnig a nodir yn yr agenda 72](#_Toc527125667)

[12.3 Rhychwant 73](#_Toc527125668)

[13. Cynigion heb Hysbysiad 73](#_Toc527125669)

[14. Rheolau Trafodaethau 73](#_Toc527125670)

[14.1 Ni chaniateir cynnal trafodaeth nes bod cynnig wedi’i wneud ac wedi’i eilio. 73](#_Toc527125671)

[14.2 Ni chaniateir areithiau nes bod cynnig wedi’i eilio 73](#_Toc527125672)

[14.3 Hawl i fynnu cynnig mewn ysgrifen 73](#_Toc527125673)

[14.4 Araith yr eilydd 73](#_Toc527125674)

[14.5 Cynnwys a hyd areithiau 73](#_Toc527125675)

[14.6 Pryd y caiff aelod siarad eto 74](#_Toc527125676)

[14.7 Gwelliannau i gynigion 74](#_Toc527125677)

[14.8 Addasu cynnig 74](#_Toc527125678)

[14.9 Tynnu cynnig yn ôl 74](#_Toc527125679)

[14.10 Hawl i ymateb 74](#_Toc527125680)

[14.11 Cynigion y caniateir eu gwneud yn ystod trafodaeth 75](#_Toc527125681)

[14.12 Cynigion cau 75](#_Toc527125682)

[14.13 Pwynt o drefn 75](#_Toc527125683)

[14.14 Esboniad personol 76](#_Toc527125684)

[15. Trafodaeth y Fwrdeistref Sirol 76](#_Toc527125685)

[15.1 Amlder y drafodaeth 76](#_Toc527125686)

[15.2 Testun y drafodaeth 76](#_Toc527125687)

[15.3 Cadeirio’r drafodaeth 76](#_Toc527125688)

[15.4 Canlyniadau’r drafodaeth 76](#_Toc527125689)

[16. Penderfyniadau a Chynigion Blaenorol 76](#_Toc527125690)

[16.1 Cynnig i ddiddymu penderfyniad blaenorol 76](#_Toc527125691)

[16.2 Cynnig tebyg i gynnig blaenorol a wrthodwyd 76](#_Toc527125692)

[17. Pleidleisio 77](#_Toc527125693)

[17.1 Mwyafrif 77](#_Toc527125694)

[17.2 Pleidlais fwrw’r Maer 77](#_Toc527125695)

[17.3 Dulliau pleidleisio 77](#_Toc527125696)

[17.4 Pleidlais wedi’i chofnodi 77](#_Toc527125697)

[17.5 Hawl i fynnu cofnodi pleidlais unigol 77](#_Toc527125698)

[17.6 Pleidleisio ar benodiadau 77](#_Toc527125699)

[18. Cofnodion 78](#_Toc527125700)

[18.1 Llofnodi’r cofnodion 78](#_Toc527125701)

[18.2 Dim gofyniad i lofnodi cofnodion y cyfarfod blaenorol mewn cyfarfod eithriadol 78](#_Toc527125702)

[19. Cofnod Presenoldeb 78](#_Toc527125703)

[20. Gwahardd y cyhoedd 78](#_Toc527125704)

[21. Ymddygiad Aelodau 78](#_Toc527125705)

[21.1 Annerch y Cyfarfod 78](#_Toc527125706)

[21.2 Y Maer yn dymuno siarad yn ystod trafodaeth 78](#_Toc527125707)

[21.3 Peidio â chlywed rhagor gan aelod 78](#_Toc527125708)

[21.4 Aelod i ymadael â’r cyfarfod 78](#_Toc527125709)

[21.5 Aflonyddwch cyffredinol 79](#_Toc527125710)

[22. Aflonyddu gan y cyhoedd 79](#_Toc527125711)

[22.1 Symud aelod o’r cyhoedd 79](#_Toc527125712)

[23. Atal a Diwygio Rheolau Gweithdrefnau’r Cyngor 79](#_Toc527125713)

[23.1 Eu Hatal 79](#_Toc527125714)

[23.2 Eu Diwygio 79](#_Toc527125715)

[24. Eu Cymhwyso at Bwyllgorau ac Is-bwyllgorau 79](#_Toc527125716)

[Rheolau Gweithdrefnau ar Weld Gwybodaeth 80](#_Toc527125717)

[1 Rhychwant 80](#_Toc527125718)

[2. Hawliau Gwybodaeth Ychwanegol 80](#_Toc527125719)

[3. Hawliau i Fod yn Bresennol mewn Cyfarfodydd 80](#_Toc527125720)

[4. Hysbysiadau Cyfarfodydd 80](#_Toc527125721)

[5. Gweld yr Agenda ac Adroddiadau cyn y Cyfarfod 80](#_Toc527125722)

[6. Cyflenwi Copïau 80](#_Toc527125723)

[7. Gweld Cofnodion etc ar ôl y Cyfarfod 80](#_Toc527125724)

[8. Papurau cefndir 81](#_Toc527125725)

[8.1 Rhestr o bapurau cefndir 81](#_Toc527125726)

[8.2 Archwilio papurau cefndir gan y cyhoedd 81](#_Toc527125727)

[9. Crynodeb o Hawliau’r Cyhoedd 81](#_Toc527125728)

[10. Gwahardd Mynediad y Cyhoedd i Gyfarfodydd 81](#_Toc527125729)

[10.1 Cyfarfodydd cyhoeddus a phreifat y Cabinet 81](#_Toc527125730)

[10.2 Gwybodaeth gyfrinachol – gofyniad i wahardd y cyhoedd 81](#_Toc527125731)

[10.3 Gwybodaeth esempt – disgresiwn i wahardd y cyhoedd 82](#_Toc527125732)

[10.4 Ystyr gwybodaeth gyfrinachol 82](#_Toc527125733)

[10.5 Ystyr gwybodaeth esempt 82](#_Toc527125734)

[11. Gwahardd y Cyhoedd rhag Gweld Adroddiadau 84](#_Toc527125735)

[12. Y Flaenraglen Waith 84](#_Toc527125736)

[12.1 Cyfnod y flaenraglen waith 84](#_Toc527125737)

[12.2 Cynnwys y flaenraglen waith 84](#_Toc527125738)

[14. Cofnod o Benderfyniadau’r Weithrediaeth 85](#_Toc527125739)

[14.1 Y cofnod penderfyniadau 85](#_Toc527125740)

[14.2 Paratoi’r cofnod penderfyniadau 85](#_Toc527125741)

[15. Penderfyniadau gan Aelod Unigol o’r Cabinet 86](#_Toc527125742)

[15.1 Y Cynlluniau Dirprwyo 86](#_Toc527125743)

[16. Hawl Aelodau Pwyllgorau Trosolygu a Chraffu i Weld Dogfennau 86](#_Toc527125744)

[16.1 Hawliau i Weld Dogfennau 86](#_Toc527125745)

[16.2 Cyfyngiad ar Hawliau 86](#_Toc527125746)

[17. Hawliau Ychwanegol i Aelodau Weld Dogfennau 86](#_Toc527125747)

[17.1 Hawliau i Weld Dogfennau 86](#_Toc527125748)

[17.2 Cyfyngiad ar hawliau 87](#_Toc527125749)

[17.3 Natur yr hawliau 87](#_Toc527125750)

[Rheolau Gweithdrefnau’r Gyllideb a’r Fframwaith Polisi 88](#_Toc527125751)

[1. Fframwaith Penderfyniadau’r Cabinet 88](#_Toc527125752)

[2. Proses sicrhau Cymeradwyaeth i’r Gyllideb 88](#_Toc527125753)

[3. Proses Datblygu’r Fframwaith Polisi 89](#_Toc527125754)

[4. Penderfyniadau y tu allan i’r Gyllideb a/neu’r Fframwaith Polisi 90](#_Toc527125755)

[5. Penderfyniadau Brys y tu allan i’r Gyllideb a/neu’r Fframwaith Polisi 91](#_Toc527125756)

[6. Newid y Fframwaith Polisi yn ystod y flwyddyn 91](#_Toc527125757)

[7. Galw Penderfyniadau y tu allan i’r Gyllideb a/neu’r Fframwaith Polisi i mewn 92](#_Toc527125758)

[Rheolau Gweithdrefnau’r Cabinet 93](#_Toc527125759)

[1. Sut mae’r Cabinet yn gweithredu? 93](#_Toc527125760)

[1.1 Pwy sy’n cael gwneud penderfyniadau gweithredol? 93](#_Toc527125761)

[1.2 Dyrannu swyddogaethau’r weithrediaeth 93](#_Toc527125762)

[1.3 Is-ddirprwyo Swyddogaethau’r Weithrediaeth 94](#_Toc527125763)

[1.4 Cynlluniau Dirprwyo’r Cyngor a Swyddogaethau’r Weithrediaeth 94](#_Toc527125764)

[1.5 Gwrthdrawiadau Buddiannau 95](#_Toc527125765)

[1.6 Cyfarfodydd y Cabinet 95](#_Toc527125766)

[1.7 Cworwm 95](#_Toc527125767)

[1.8 Sut mae penderfyniadau i gael eu cymryd gan y Cabinet? 95](#_Toc527125768)

[2. Sut mae Cyfarfodydd y Cabinet yn cael eu cynnal? 96](#_Toc527125769)

[2.1 Pwy sy’n llywyddu? 96](#_Toc527125770)

[2.2 Pa fusnes? 96](#_Toc527125771)

[2.3 Ymgynghori 96](#_Toc527125772)

[2.4 Pwys sy’n cael rhoi eitemau ar agenda’r Cabinet? 96](#_Toc527125773)

[2.5 Cyflwyno Adroddiadau 97](#_Toc527125774)

[Rheolau’r Weithdrefn Trosolygu a Chraffu 98](#_Toc527125775)

[1. Nifer y Pwyllgorau Trosolygu a Chraffu a’r Trefniadau ar eu cyfer 98](#_Toc527125776)

[2. Pwy sy’n cael eistedd ar Bwyllgorau Trosolygu a Chraffu? 98](#_Toc527125777)

[3. Cyfethol 98](#_Toc527125778)

[4. Cynrychiolwyr Addysg 98](#_Toc527125779)

[5. Cyfarfodydd Trosolygu a Chraffu 99](#_Toc527125780)

[6. Cworwm 99](#_Toc527125781)

[7. Pwy sy’n Cadeirio Cyfarfodydd Pwyllgorau Trosolygu a Chraffu? 99](#_Toc527125782)

[8. Rhaglen Waith 99](#_Toc527125783)

[9. Eitemau’r Agenda 100](#_Toc527125784)

[10. Adolygu a Datblygu Polisïau 100](#_Toc527125785)

[11. Adroddiadau gan Bwyllgorau ac Is-bwyllgorau Trosolygu a Chraffu 100](#_Toc527125786)

[12. Adroddiadau i’r Cabinet ac i’r Cyngor 100](#_Toc527125787)

[13. Y Pwyllgor Trosolygu yn arfer pwerau mewn perthynas â Swyddogaethau Troseddau ac Anhrefn 101](#_Toc527125788)

[14. Hawl Aelodau Pwyllgorau Trosolygu a Chraffu i weld Dogfennau 102](#_Toc527125789)

[15. Aelodau a Swyddogion yn rhoi Cyfrif 102](#_Toc527125790)

[16. Presenoldeb Pobl Eraill 103](#_Toc527125791)

[17. Galw i mewn 103](#_Toc527125792)

[18. Galw i mewn a Brys 105](#_Toc527125793)

[19. Chwip Plaid 105](#_Toc527125794)

[20. Gweithdrefn Cyfarfodydd Trosolygu a Chraffu 105](#_Toc527125795)

[Rheolau Gweithdrefnau Ariannol 107](#_Toc527125796)

[Adran A – Rheolaeth Ariannol 107](#_Toc527125797)

[1. Cyffredinol 107](#_Toc527125798)

[2. Systemau Cyfrifydda 108](#_Toc527125799)

[3. Cyllidebu a Rheoli’r Gyllideb 109](#_Toc527125800)

[3.1 Cyllideb y Cyngor 109](#_Toc527125801)

[3.2 Diwygio’r gyllideb y cytunwyd arni (trosglwyddiadau ac addasiadau technegol) 110](#_Toc527125802)

[3.3 Rheoli’r Gyllideb 111](#_Toc527125803)

[3.4 Y rhaglen gyfalaf 112](#_Toc527125804)

[4. Archwilio mewnol 114](#_Toc527125805)

[5. Contractau gwaith adeiladu neu beiriannu 115](#_Toc527125806)

[6. Archebion gwaith, nwyddau a gwasanaethau 116](#_Toc527125807)

[7. Prydlesu 117](#_Toc527125808)

[Adran B - Gwariant ac Incwm 118](#_Toc527125809)

[9. Talu cyfrifon 118](#_Toc527125810)

[10. Cyfrifon imprest 119](#_Toc527125811)

[12. Cyflogau misol ac wythnosol a lwfansau Aelodau 122](#_Toc527125812)

[13. Ffioedd a lwfansau teithio a chynhaliaeth i swyddogion 122](#_Toc527125813)

[14. Trefniadau bancio a sieciau 123](#_Toc527125814)

[15. Incwm 123](#_Toc527125815)

[Adran C – Diogelwch ac Asedau 125](#_Toc527125816)

[17. Diogelwch 125](#_Toc527125817)

[18. Diogelu Data 125](#_Toc527125818)

[19. Stociau a storfeydd 126](#_Toc527125819)

[20. Buddsoddiadau, benthyciadau a chronfeydd ymddiriedolaeth 127](#_Toc527125820)

[21. Stocrestrau 127](#_Toc527125821)

[22. Yswiriant 128](#_Toc527125822)

[24. Ystadau 129](#_Toc527125823)

[21. Diogelu eiddo preifat 130](#_Toc527125824)

[Rheolau Gweithdrefnau Contractau 131](#_Toc527125825)

[1. Dehongli 131](#_Toc527125826)

[2. Cydymffurfio â’r Rheolau Gweithdrefnau Contractau ac â Deddfwriaeth BerThnasol Ewrop a’r Deyrnas Unedig 133](#_Toc527125827)

[3. ESEMPTIO A HEPGOR GOFYNION 135](#_Toc527125828)

[Hysbysiad bod Gofynion wedi’u Hepgor 139](#_Toc527125829)

[4. Awdurdod Dirprwyedig i Wneud Contractau 140](#_Toc527125830)

[5. Datgan Buddiannau 141](#_Toc527125831)

[6. Tendro Detholus, Gwahodd Tendrau a Dyfynbrisiau 141](#_Toc527125832)

[Dyfynbrisiau 142](#_Toc527125833)

[Tendrau 143](#_Toc527125834)

[7. Trothwyon a Gofynion ynglŷn â Hysbysebu 147](#_Toc527125835)

[8. Ymchwilio i’r Farchnad ac Ymgynghori cyn Tendro 148](#_Toc527125836)

[9. Caffael drwy Ymgynghorwyr 149](#_Toc527125837)

[10. Gweithdrefnau Caffael Eraill 149](#_Toc527125838)

[11. Enwi Cynhyrchion, Is-Gontractwyr a Chyflenwyr 149](#_Toc527125839)

[12. Tendro Electronig 150](#_Toc527125840)

[13. Cyflwyno Tendrau a Dyfynbrisiau a’u Cadw 150](#_Toc527125841)

[14. Agor Tendrau Electronig 150](#_Toc527125842)

[15. Diwygio Tendrau 151](#_Toc527125843)

[16. Negodi ac Egluro ar ôl Tendro 152](#_Toc527125844)

[17. Gwerthuso Tendrau 152](#_Toc527125845)

[18. Derbyn Tendrau a’u Dyfarnu 153](#_Toc527125846)

[19. Llythyrau o Fwriad 154](#_Toc527125847)

[20. Gweithredu Contractau 154](#_Toc527125848)

[21. Aseinio a Newyddu 155](#_Toc527125849)

[22. Terfynu Contractau 155](#_Toc527125850)

[23. Terfynau Ariannol 155](#_Toc527125851)

[24. Cadw Cofnodion a Dogfennau a’u Rheoli 155](#_Toc527125852)

[25. Rheoli Contractau 156](#_Toc527125853)

[26. Cofrestr Contractau Corfforaethol 157](#_Toc527125854)

[27. Adolygu’r Rheolau Gweithdrefnau Contractau a’u Diwygio 157](#_Toc527125855)

[Rheolau Gweithdrefnau Cyflogi Swyddogion 158](#_Toc527125856)

[1. Dehongli 158](#_Toc527125857)

[2. Datganiadau 158](#_Toc527125858)

[3. Penodi 158](#_Toc527125859)

[4. Penodi Prif Swyddogion a Phenaethiaid Gwasanaeth. 159](#_Toc527125860)

[5. Penodi cynorthwywyr i grwpiau gwleidyddol 160](#_Toc527125861)

[6. Penodi Swyddogion heblaw Prif Swyddogion a Phenaethiaid Gwasanaeth 160](#_Toc527125862)

[7. Camau Disgyblu a Diswyddo 160](#_Toc527125863)

[8. Pennaeth y Gwasanaeth Cyflogedig, Swyddog Monitro, Prif Swyddog Cyllid, Pennaeth Gwasanaethau Democrataidd – Ymchwilio i gamymddwyn honedig 162](#_Toc527125864)

[RHAN 5 CODAU A PHROTOCOLAU 165](#_Toc527125865)

[Codau Ymddygiad Swyddogion 172](#_Toc527125866)

[(a) Cod Ymddygiad i Gyflogeion Cymwys Awdurdodau Perthnasol yng Nghymru 172](#_Toc527125867)

[Egwyddorion Cyffredinol 172](#_Toc527125868)

[Atebolrwydd 172](#_Toc527125869)

[Amhleidioldeb Gwleidyddol 172](#_Toc527125870)

[Cysylltiadau ag aelodau, y cyhoedd a chyflogeion eraill 172](#_Toc527125871)

[Cydraddoldeb 173](#_Toc527125872)

[Stiwardiaeth 173](#_Toc527125873)

[Buddiannau personol 173](#_Toc527125874)

[Chwythu’r chwiban 173](#_Toc527125875)

[Ymdrin â Gwybodaeth 173](#_Toc527125876)

[Penodi Staff 173](#_Toc527125877)

[Ymchwiliadau gan Swyddogion Monitro 174](#_Toc527125878)

[(b) Cod Ymddygiad i Gyflogeion y Cyngor 175](#_Toc527125879)

[1. Safonau 175](#_Toc527125880)

[2. Datgelu Gwybodaeth 175](#_Toc527125881)

[3. Amhleidioldeb Gwleidyddol 175](#_Toc527125882)

[4. Cysylltiadau 175](#_Toc527125883)

[4.1 Cynghorwyr 175](#_Toc527125884)

[4.2 Y Gymuned Leol a Defnyddwyr Gwasanaethau 176](#_Toc527125885)

[4.3 Contractwyr 176](#_Toc527125886)

[5. Penodiadau a Materion Cyflogaeth Eraill 176](#_Toc527125887)

[6. Ymrwymiadau Allanol 176](#_Toc527125888)

[7. Buddiannau Personol 176](#_Toc527125889)

[8. Materion Cydraddoldeb 177](#_Toc527125890)

[9. Gwahanu Rolau yn ystod Tendro 177](#_Toc527125891)

[10. Llygredd 177](#_Toc527125892)

[11. Defnyddio Adnoddau Ariannol 177](#_Toc527125893)

[12. Rhoddion a Lletygarwch 177](#_Toc527125894)

[13. Nawdd – ei Derbyn a’i Rhoi 178](#_Toc527125895)

[14. Torri’r Cod 178](#_Toc527125896)

[15. Adolygu’r Cod 179](#_Toc527125897)

[Protocol ar Gysylltiadau Aelodau/Swyddogion 180](#_Toc527125898)

[1. Rhagymadrodd 180](#_Toc527125899)

[2. Cyngor Swyddogion i Aelodau a Grwpiau Plaid 181](#_Toc527125900)

[3. Gwasanaethau Cymorth i Aelodau a Grwpiau Plaid 183](#_Toc527125901)

[4. Hawl Aelodau i Weld Gwybodaeth a Dogfennau’r Cyngor 183](#_Toc527125902)

[5. Cysylltiadau rhwng Swyddogion ac Aelodau/Cadeiryddion y Cabinet 183](#_Toc527125903)

[6. Gohebiaeth 184](#_Toc527125904)

[7. Ymweliadau Safle / Cyfarfodydd gydag Aelodau 184](#_Toc527125905)

# RHAN 1 – CRYNODEB AC ESBONIAD

## Cyfansoddiad y Cyngor

Mae Cyngor Bwrdeistref Sirol Pen-y-bont ar Ogwr wedi cytuno ar gyfansoddiad newydd sy’n nodi sut mae’r Cyngor yn gweithredu, sut mae penderfyniadau’n cael eu gwneud a’r gweithdrefnau sy’n cael eu dilyn i sicrhau bod y rhain yn effeithlon, yn dryloyw ac yn atebol i’r bobl leol. Mae rhai o’r prosesau hyn yn ofynnol o dan y gyfraith, a mater i’r Cyngor ei ddewis yw rhai eraill.

Mae’r Cyfansoddiad wedi’i rannu’n 16 o erthyglau sy’n nodi’r rheolau sylfaenol sy’n llywodraethu busnes y Cyngor. Ceir gweithdrefnau a chodau ymarfer manylach mewn rheolau a phrotocolau ar wahân ar ddiwedd y ddogfen.

## Beth sydd yn y Cyfansoddiad?

Mae Erthygl 1 y Cyfansoddiad yn rhwymo’r Cyngor i drefniadau a fydd yn sicrhau arweinyddiaeth weladwy ac atebol i’r Cyngor ac i’r Fwrdeistref Sirol ac yn sicrhau penderfyniadau tryloyw ac effeithiol.

Mae Erthyglau 2-15 yn esbonio hawliau dinasyddion a sut mae rhannau allweddol y Cyngor yn gweithredu, sef:

* Aelodau’r Cyngor (Erthygl 2).
* Dinasyddion a’r Cyngor (Erthygl 3).
* Cyfarfod y Cyngor (Erthygl 4).
* Y Maer (Erthygl 5).
* Trosolygu a chraffu ar benderfyniadau (Erthygl 6).
* Y Cabinet (Erthygl 7).
* Y Pwyllgor Rheoleiddio a phwyllgorau eraill (Erthygl 8)
* Y Pwyllgor Safonau (Erthygl 9).
* Cyd-drefniadau (Erthygl 10).
* Swyddogion (Erthygl 11).
* Gwneud penderfyniadau (Erthygl 12).
* Cyllid, contractau a materion cyfreithiol (Erthygl 13).
* Adolygu a diwygio’r Cyfansoddiad (Erthygl 14).
* Atal, dehongli a chyhoeddi’r Cyfansoddiad (Erthygl 15).

## Sut mae’r Cyngor yn gweithredu

Mae i’r Cyngor 54 o gynghorwyr sy’n cael eu hethol bob pum mlynedd. Mae’r cynghorwyr yn atebol yn ddemocrataidd i’w hadran etholiadol. Dyletswydd gyntaf y cynghorwyr yw’r gymuned gyfan, ond mae arnynt ddyletswydd arbennig tuag at eu hetholwyr, gan gynnwys y rhai sydd heb bleidleisio drostynt.

Rhaid i gynghorwyr gytuno i ddilyn Cod Ymddygiad er mwyn sicrhau safonau uchel yn y modd y maent yn ymgymryd â’u dyletswyddau. Y Pwyllgor Safonau sy’n eu cynghori ar y Cod Ymddygiad.

Bydd holl gynghorwyr y Fwrdeistref Sirol yn cyfarfod gyda’i gilydd fel y Cyngor. Bydd cyfarfodydd y Cyngor yn agored i’r cyhoedd fel rheol. Yma bydd y cynghorwyr yn penderfynu ar y prif bolisïau strategol ac yn pennu’r gyllideb bob blwyddyn.

Ar ôl ymgynghori cyhoeddus helaeth, dewisodd y Cyngor weithrediaeth ar ffurf Arweinydd a Chabinet. Bob blwyddyn, bydd y Cyngor yn penodi Arweinydd ac aelodau’r Cabinet. Mae hefyd yn cymeradwyo polisïau o arwyddocâd mawr, sydd gyda’i gilydd yn cael eu hadnabod fel y Fframwaith Polisi, ynghyd â’r Gyllideb flynyddol, ac mae’n rhaid iddo awdurdodi unrhyw gynnig gan y Cabinet neu gan unrhyw un ar ran y Cabinet a fyddai’n groes i naill ai’r Fframwaith Polisi neu’r Gyllideb.

Mae’r cyhoedd, yn ogystal â’r Cynghorwyr, yn cael cyfle i ofyn cwestiynau i’r Arweinydd ac Aelodau’r Cabinet yng nghyfarfodydd y Cyngor a bob chwarter ceir dadl ar bwnc a ddewisir gan yr Aelodau.

## 

## Sut mae Penderfyniadau’n cael eu gwneud

Y Cabinet yw’r rhan o’r Cyngor sy’n gyfrifol am y mwyafrif o’r penderfyniadau beunyddiol. Mae’n cynnwys yr Arweinydd, y Dirprwy Arweinydd a phedwar Aelod Cabinet, bob un â chyfrifoldeb dros ymdrin â phwnc neu bortffolio penodol. Yr Arweinydd sy’n penodi’r Dirprwy Arweinydd, o blith yr Aelodau a benodwyd i’r Cabinet.

Pan fydd penderfyniadau mawr i’w trafod neu i’w gwneud, fe’u cyhoeddir ym mlaenraglen waith y Cabinet i’r graddau y mae modd eu rhagweld. Os yw’r penderfyniadau mawr hyn i’w trafod gyda swyddogion y Cyngor mewn cyfarfod o’r Cabinet, bydd hwn fel rheol yn agored i’r cyhoedd ddod iddo ac eithrio pan fo materion esempt neu gyfrinachol yn cael eu trafod.

Rhaid i’r Cabinet wneud penderfyniadau sy’n cyd-fynd â pholisïau a chyllideb gyffredinol y Cyngor. Os yw’n dymuno gwneud penderfyniad sydd y tu allan i’r Gyllideb neu’r Fframwaith Polisi, mae’n rhaid i hyn gael ei gyfeirio at y Cyngor cyfan i gael ei benderfynu.

## Trosolygu a Chraffu

Ceir pedwar Pwyllgor Trosolygu a Chraffu sy’n goruchwylio proses benderfynu Aelodau’r Cabinet ac sy’n ategu gwaith y Cabinet a’r Cyngor yn ei gyfanrwydd. Maent yn caniatáu mwy o lais i’r dinasyddion ym materion y Cyngor drwy gynnal cyfarfodydd cyhoeddus ar faterion o gonsýrn lleol. Mae’r rhain yn arwain at adroddiadau ac argymhellion sy’n cynghori’r Cabinet a’r Cyngor cyfan ar ei bolisïau, ei gyllideb a’i waith i gyflwyno gwasanaethau.

Wrth gyflawni ei swyddogaethau o ran troseddau ac anhrefn, mae gan y Pwyllgor Trosolygu a Chraffu Corfforaethol swyddogaeth ychwanegol o oruchwylio penderfyniadau’r bartneriaeth diogelwch cymunedol a’i chyrff cyfansoddol (o ran eu rolau mewn diogelwch cymunedol).

Hefyd mae gan y Pwyllgor Trosolygu a Chraffu Corfforaethol y swyddogaethau ychwanegol o drosolygu gwaith y Bwrdd Gwasanaethau Cyhoeddus (PSB).

Gall penderfyniad sydd wedi’i wneud gan y Cabinet neu gan Swyddog ond sydd heb ei roi ar waith eto gael ei ‘alw i mewn’ gan Bwyllgorau Trosolygu a Chraffu. Mae hyn yn fodd iddynt ystyried a yw’r penderfyniad yn briodol. Gallant argymell y dylai’r Cabinet ailystyried y penderfyniad. Hefyd, gall y Cabinet neu’r Cyngor ymgynghori â’r Pwyllgorau Trosolygu a Chraffu ynghylch penderfyniadau sydd yn yr arfaeth ac ynghylch datblygu polisi.

Mae Grŵp Strategaeth Trosolygu a Chraffu, sy’n cynnwys Cadeirydd pob Pwyllgor Trosolygu a Chraffu a phum aelod arall o Bwyllgorau Trosolygu a Chraffu, yn cymeradwyo blaenraglen waith ar gyfer trosolygu a chraffu a fydd yn sicrhau nad oes dyblygu ym mlaenraglenni gwaith pob Pwyllgor Trosolygu a Chraffu.

## Pwyllgorau eraill

Er bod system y Cabinet wedi’i fwriadu i ddisodli’r rhan fwyaf o’r strwythur pwyllgorau traddodiadol, mae angen rhai Pwyllgorau o hyd yn ychwanegol at y Pwyllgorau Trosolygu a Chraffu.

Mae angen rhai o’r Pwyllgorau hyn er mwyn i asesiadau diduedd gael eu gwneud o’r holl ffactorau perthnasol cyn i benderfyniadau gael eu gwneud, megis y Pwyllgor Rheoli Datblygu sy’n gyfrifol am benderfynu ar geisiadau cynllunio ac ystyried materion cynllunio eraill. Mae pwyllgorau eraill yn cyflawni swyddogaethau corfforaethol eraill, megis y Pwyllgor Safonau y cyfeiriwyd ato eisoes a’r Pwyllgor Archwilio, sy’n gyfrifol am sicrhau bod materion ariannol y Cyngor yn cael eu cynnal yn y modd priodol.

## Staff y Cyngor

Mae gan y Cyngor gyflogeion (sy’n cael eu galw’n ‘swyddogion’) i roi cyngor, rhoi penderfyniadau ar waith a rheoli’r dasg o gyflwyno gwasanaethau o ddydd i ddydd. Rhaid i’r Cyngor ei hun gadarnhau penodiad Pennaeth y Gwasanaeth Cyflogedig, sef swyddog uchaf y Cyngor. Mae gan rai swyddogion ddyletswydd benodol i sicrhau bod y Cyngor yn gweithredu o fewn y gyfraith ac yn defnyddio’i adnoddau’n ddoeth. Mae’r berthynas rhwng aelodau a swyddogion y Cyngor yn cael ei llywodraethu gan Brotocol Aelodau/Swyddogion.

## Hawliau Dinasyddion

Mae gan y dinasyddion nifer o hawliau wrth ymwneud â’r Cyngor. Maer rhain wedi’u nodi’n fanylach yn Erthygl 3. Hawliau cyfreithiol yw rhai o’r rhain, ac mae eraill yn dibynnu ar brosesau’r Cyngor ei hun. Gall Cyngor ar Bopeth yn lleol roi cyngor ar hawliau unigolion.

Pan fydd aelodau’r cyhoedd yn defnyddio gwasanaethau penodol sydd gan y Cyngor, er enghraifft fel rhiant i ddisgybl ysgol neu fel tenant i’r Cyngor, mae ganddynt hawliau ychwanegol. Nid yw’r Cyfansoddiad hwn yn ymdrin â’r hawliau hyn.

Mae gan ddinasyddion hawl i wneud y canlynol:

* pleidleisio mewn etholiadau lleol os ydynt wedi’u cofrestru;
* cysylltu â’u Cynghorydd lleol ynghylch unrhyw faterion sy’n peri pryder iddynt;
* cael copi o’r Cyfansoddiad;
* bod yn bresennol yng nghyfarfodydd y Cabinet, y Cyngor a’u pwyllgorau ac eithrio pan fo materion esempt neu gyfrinachol yn cael eu trafod;
* deisebu i wneud cais am refferendwm ynghylch gweithrediaeth faerol;
* cael gwybod, o flaenraglen waith y Cabinet, pa fusnes sydd i’w ystyried gan y Cabinet, gan Bwyllgorau Trosolygu a Chraffu neu gan y Cyngor cyfan;
* gweld adroddiadau a phapurau cefndir a ystyrir gan y Cabinet, y Cyngor ac unrhyw bwyllgorau iddynt a’r cofnod o unrhyw benderfyniadau a wnaed gan y Cyngor, y Cabinet, unrhyw bwyllgorau iddynt, a Chynghorwyr a swyddogion o dan bwerau dirprwyedig, ac eithrio pan fônt yn cynnwys gwybodaeth esempt neu gyfrinachol;
* cwyno i’r Cyngor am wasanaethau’r Cyngor;
* cwyno i’r Ombwdsmon os ydynt o’r farn eu bod wedi dioddef cam am fod y Cyngor heb ddilyn ei weithdrefnau yn y modd priodol. Er hynny, fe’u hanogir i wneud hyn ar ôl defnyddio gweithdrefn gwyno’r Cyngor ei hun;
* cwyno i’r Ombwdsmon os oes ganddynt dystiolaeth y maent yn credu ei bod yn dangos bod Cynghorydd neu aelod cyfetholedig heb ddilyn y Cod Ymddygiad i Aelodau ac Aelodau Cyfetholedig;
* archwilio cyfrifon y Cyngor a mynegi eu barn i’r archwilydd allanol;
* gwneud cais o dan Ddeddf Rhyddid Gwybodaeth 2000;
* gwneud cais testun am weld data o dan Ddeddf Diogelu Data 1998.

Mae’r Cyngor yn croesawu cyfranogiad gan ei ddinasyddion yn ei waith. I gael rhagor o wybodaeth am eich hawliau fel dinesydd, cysylltwch â:

Gwasanaethau’r Cabinet a’r Pwyllgorau,

Y Swyddfeydd Dinesig,

Stryd yr Angel,

Pen-y-bont ar Ogwr CF31 4WB

Ffôn: 01656 643385

E-bost: cabinet\_committee@bridgend.gov.uk <mailto:cabinet\_committee@bridgend.gov.uk>

# 

# RHAN 2 – ERTHYGLAU’R CYFANSODDIAD

# Erthygl 1 - Y Cyfansoddiad

### 1.01 Pwerau’r Cyngor

Bydd yCyngor yn arfer ei holl bwerau a dyletswyddau yn unol â’r gyfraith a’r Cyfansoddiad hwn.

### 1.02 Y Cyfansoddiad

Y Cyfansoddiad hwn, a’i holl atodiadau, yw Cyfansoddiad Cyngor Bwrdeistref Sirol Pen-y-bont ar Ogwr.

### 1.03 Diben y Cyfansoddiad

Diben y Cyfansoddiad yw:

1. galluogi’r Cyngor i roi arweinyddiaeth glir i’r gymuned mewn partneriaeth â dinasyddion, busnesau a sefydliadau eraill;
2. cefnogi ymglymiad gweithredol dinasyddion ym mhroses benderfynu’r awdurdod lleol;
3. helpu cynghorwyr i gynrychioli eu hetholwyr yn fwy effeithiol;
4. galluogi penderfyniadau i gael eu gwneud yn effeithlon ac yn effeithiol;
5. creu modd pwerus ac effeithiol i ddwyn penderfynwyr i gyfrif yn gyhoeddus ;
6. sicrhau na fydd neb yn adolygu nac yn craffu ar benderfyniad y buont yn rhan uniongyrchol ohono;

7. sicrhau bod y rhai sy’n gyfrifol am wneud penderfyniadau yn hawdd i bobl leol eu hadnabod a’u bod yn esbonio’r rhesymau dros benderfyniadau; ac

8. darparu cyfrwng ar gyfer gwella’r modd y cyflwynir gwasanaethau i’r gymuned.

### 1.04 Dehongli ac Adolygu’r Cyfansoddiad

Pan fo’r Cyfansoddiad yn caniatáu i’r Cyngor ddewis rhwng cyrsiau gweithredu gwahanol, bydd y Cyngor bob amser yn dewis yr opsiwn hwnnw y mae’n credu ei fod agosaf at y dibenion uchod.

Bydd y Swyddog Monitro yn monitro ac yn cloriannu’r modd y mae’r Cyfansoddiad yn gweithredu fel y nodir yn Erthygl 14.

# Erthygl 2 – Aelodau’r Cyngor

### 2.01 Aelodaeth

Bydd i’r Cyngor 54 o aelodau, sydd fel arall yn cael eu galw’n Gynghorwyr. Etholir un neu ragor o Gynghorwyr gan bleidleiswyr pob adran etholiadol yn unol â chynllun a lunnir gan y [Comisiwn Ffiniau Llywodraeth Leol i Gymru](http://cymraeg.gov.wales/btc/termdetails?lang=en&id=10290703&back=%2Fbtc%2Fsearchresult%3Flang%3Den%26term%3DLocal%2BGovernment%2BBoundary%2BCommission%2Bfor%2BWales%26dir%3De2c%26subj%3Dall%26rpp%3D10%26page%3D1) ac a gymeradwyir gan Gynulliad Cenedlaethol Cymru.

### 2.02 Ethol Cynghorwyr a’u cyfnod yn eu swydd

Cynhelir yr etholiad rheolaiddar gyferCynghorwyr ar y dydd Iau cyntaf ym mis Mai bob pedair blynedd gan ddechrau yn 2004. Bydd cyfnod cynghorwyr yn eu swydd yn dechrau ar y pedwerydd diwrnod ar ôl cael eu hethol ac yn dod i ben ar y pedwerydd diwrnod ar ôl dyddiad yr etholiad rheolaidd nesaf.

### 2.03 Rolau a swyddogaethau’r holl Gynghorwyr

**(a)Rolau allweddol.** Bydd yr holl Gynghorwyr:

(i) yn gyfrifol yn y pen draw am wneud polisïau gyda’i gilydd;

(ii) yn cynrychioli eu cymunedau ac yn dod â’u safbwyntiau i mewn i broses benderfynu’r Cyngor, hynny yw yn dod yn eiriolydd i’w cymunedau ac ar ran eu cymunedau;

(iii) lle bo’n briodol, yn cyfeirio mater lleol sy’n ymwneud â throseddau ac anhrefn (fel y’i diffinnir gan Adran 19 o Ddeddf yr Heddlu a Chyfiawnder 2006) at y Pwyllgor Trosolygu a Chraffu Corfforaethol fel eitem agenda i’w thrafod yn un o gyfarfodydd y Pwyllgor; lle y gellid wedyn ei ddyrannu i Bwyllgor Trosolygu a Chraffu Pwnc; neu lle bo’n briodol, i Banel Trosolygu a Chraffu’r Bwrdd Gwasanaeth Cyhoeddus; pan fo’n arfer ei swyddogaethau mewn perthynas â throseddau ac anhrefn;

(iv) yn delio â gwaith achosion unigol ac yn gweithredu fel eiriolydd i’w hetholwyr wrth ddatrys pryderon neu anghydfodau penodol;

(v) yn cydbwyso buddiannau gwahanol a welir yn y ward neu’r adran etholiadol gan gynrychioli’r ward neu’r adran etholiadol gyfan;

(vi) yn cyfrannu at wella gwasanaethau’r Cyngor yn barhaus;

(vii) yn ymwneud â gwneud penderfyniadau;

(viii) ar gael i gynrychioli’r Cyngor ar gyrff eraill; a

(viiii) yn cynnal y safonau uchaf o ran ymddygiad a moeseg.

**(b) Hawliau a dyletswyddau**

(i) Bydd gan y Cynghorwyr unrhyw hawliau i weld unrhyw ddogfennau, gwybodaeth, tir ac adeiladu i’r Cyngor sy’n angenrheidiol er mwyn cyflawni eu swyddogaethau yn y modd priodol ac yn unol â’r gyfraith.

(ii) Ni fydd y Cynghorwyr yn trefnu bod gwybodaeth ar gael yn gyhoeddus sy’n gyfrinachol neu’n esempt heb gydsyniad y Cyngor nac yn datgelu gwybodaeth a roddwyd yn gyfrinachol i unrhyw un heblaw Cynghorydd neu swyddog sydd â hawl i’w gwybod.

(iii) At y dibenion hyn, diffinnir gwybodaeth “gyfrinachol” ac “esempt” yn Rheolau’r Weithdrefn Gweld Gwybodaeth yn Rhan 4 o’r Cyfansoddiad hwn.

### 2.04 Ymddygiad

Bydd y Cynghorwyr bob amser yn parchu’r Cod Ymddygiad i Aelodau ac Aelodau Cyfetholedig a’r Protocol ar Gysylltiadau Aelodau/Swyddogion a nodir yn Rhan 5 o’r Cyfansoddiad hwn.

### 2.05 Lwfansau

Bydd gan y Cynghorwyr hawl i gael lwfansau yn unol â Chynllun Lwfansau’r Aelodau.

### 2.06 Absenoldeb Teuluol

Mae gan Aelodau etholedig hawl i gael cyfnod o absenoldeb teuluol, pryd y mae gan yr aelod hawl i fod yn absennol o gyfarfodydd yr Awdurdod. Ceir pum math o absenoldeb teuluol:

* Absenoldeb mamolaeth
* Absenoldeb newydd-anedig
* Absenoldeb mabwysiadwr
* Absenoldeb mabwysiad newydd
* Absenoldeb rhiant

Caiff Aelod ar absenoldeb mamolaeth neu absenoldeb rhiant fod yn bresennol mewn cyfarfodydd penodol a/neu gyflawni dyletswyddau penodol, gan ddibynnu ar y pwyntiau isod:

1. Rhaid i’r Aelod sicrhau caniatâd cadeirydd yr awdurdod cyn mynd i unrhyw gyfarfod neu gyflawni unrhyw ddyletswydd;
2. Rhaid i gadeirydd yr awdurdod roi gwybod i arweinwyr holl grwpiau gwleidyddol yr awdurdod cyn rhoi caniatâd;
3. Caiff Aelod gwyno mewn ysgrifen i’r Pennaeth Gwasanaethau Democrataidd ynghylch penderfyniad i wrthod caniatâd:
4. Rhaid i’r Pennaeth Gwasanaethau Democrataidd gyfeirio cwyn at gadeirydd yr awdurdod;
5. Rhaid i gŵyn gael ei phenderfynu gan Banel (fel y nodir yn Rhan 3).

# Erthygl 3 – Dinasyddion a’r Cyngor

### 3.01 Hawliau dinasyddion

Mae gan ddinasyddion yr hawliau a ganlyn. Ceir esboniad manylach ar eu hawliau i weld gwybodaeth ac i gymryd rhan yn Rheolau’r Weithdrefn Gweld Gwybodaeth yn Rhan 4 o’r Cyfansoddiad hwn:

**(a) Pleidleisio a deisebau.** Mae gan ddinasyddion ar gofrestr etholiadol y Fwrdeistref Sirol hawl i bleidleisio ac i lofnodi deiseb i ofyn am refferendwm ynghylch Cyfansoddiad wedi’i seilio ar Faer Etholedig.

**(b) Gwybodaeth.** Mae gan ddinasyddion hawl:

(i) i fod yn bresennol yng nghyfarfodydd y Cyngor, y Cabinet a’u pwyllgorau ac eithrio pa fo gwybodaeth gyfrinachol neu esempt yn debyg o gael ei datgelu, a bod y cyfarfod felly yn cael ei gynnal yn breifat;

(ii) i gael gwybod o’r flaenraglen waith pa benderfyniadau a gymerir gan y Cabinet neu’r Cyngor, pa faterion y bydd y Pwyllgorau Trosolygu a Chraffu yn eu hystyried, a pa bryd y trafodir y materion hyn;

(iii) i weld adroddiadau a phapurau cefndir ac unrhyw gofnodion o benderfyniadau a wnaed gan y Cyngor a’r Cabinet heblaw’r rhai sy’n esempt neu’n gyfrinachol;

1. i archwilio cyfrifon y Cyngor ac i fynegi eu barn i’r archwilydd allanol.
2. i wneud cais o dan Ddeddf Rhyddid Gwybodaeth 2000; a
3. i wneud cais testun am weld data o dan Ddeddf Diogelu Data 1998.

**(c) Cwynion.** Mae gan ddinasyddion hawl i gwyno:

(i) i’r Cyngor ei hun o dan ei weithdrefn gwyno;

(ii) i’r Ombwdsmon ynghylch unrhyw gam y maent wedi’i ddioddef o ganlyniad i gamweinyddu, ond fe’u hanogir i ddefnyddio gweithdrefn gwyno’r Cyngor ei hun yn gyntaf:

(iii) i’r Ombwdsmon os ydynt o’r farn bod aelod neu aelod cyfetholedig o’r Cyngor wedi torri’r Cod Ymddygiad i Aelodau ac Aelodau Cyfetholedig.

### 3.02 Cyfrifoldebau Dinasyddion

Rhaid i ddinasyddion beidio â bod yn dreisgar, yn sarhaus nac yn fygythiol tuag at Gynghorwyr na swyddogion a rhaid iddynt beidio â gwneud niwed yn fwriadol i bethau sy’n perthyn i’r Cyngor, y Cynghorwyr neu’r swyddogion.

# Erthygl 4 – Y Cyngor Llawn

### 4.01 Ystyron

**(a) Y Fframwaith Polisi.** Ystyr y Fframwaith Polisi yw’r cynlluniau a’r strategaethau nad ydynt yn gyfrifoldeb i Weithrediaeth yr Awdurdod yn unig yn unol â’r ddeddfwriaeth bresennol.

**(b) Y Gyllideb.** Mae’r Gyllideb yn cynnwys y dyraniad adnoddau ariannol i wasanaethau a phrosiectau gwahanol, y cronfeydd wrth gefn arfaethedig, sylfaen y dreth Gyngor, ac mae’n pennu’r dreth gyngor a phenderfyniadau ynglŷn â rheoli gofynion benthyca’r Cyngor, rheoli ei wariant cyfalaf a chyfyngiadau ar drosglwyddiadau.

### 4.02 Swyddogaethau’r Cyngor Llawn

Dim ond y Cyngor a fydd yn arfer y swyddogaethau a ganlyn:

(a) mabwysiadu a newid y Cyfansoddiad;

(b) cymeradwyo neu fabwysiadu’r Fframwaith Polisi a’r Gyllideb;

(c) yn ddarostyngedig i’r gweithdrefnau brys a geir yn Rheolau’r Weithdrefn Gweld Gwybodaeth a Rheolau Gweithdrefnau’r Gyllideb a’r Fframwaith Polisi yn Rhan 4 o’r Cyfansoddiad hwn, gwneud penderfyniadau ar unrhyw fater wrth gyflawni swyddogaeth i’r weithrediaeth sy’n dod o dan y Fframwaith Polisi neu’r Gyllideb os yw gwneuthurwr y penderfyniad o blaid gwneud penderfyniad mewn modd a fyddai’n groes i’r Fframwaith Polisi neu’n groes i’r Gyllideb neu heb fod yn gyfan gwbl gyson â hi;

(d) penodi’r Arweinydd a phenodi Aelodau eraill y Cabinet;

(e) cytuno neu ddiwygio cylch gorchwyl pwyllgorau’r Cyngor, penderfynu ar eu haelodaeth a phenodi iddynt;

(f) penodi cynrychiolwyr i gyrff allanol oni bai mai swyddogaeth i’r Cabinet yw penodi neu fod y penodiad wedi’i ddirprwyo gan y Cyngor;

(g) mabwysiadu cynllun lwfansau o dan Erthygl 2.05;

(h) newid enw’r ardal, rhoi teitl henadur er anrhydedd neu roi rhyddfraint y Fwrdeistref Sirol;

(i) penodi neu gadarnhau penodiad Prif Swyddogion a Phenaethiaid Gwasanaethau yn unol â Rheolau’r Weithdrefn Cyflogi Swyddogion fel y’u nodir yn Rhan 4 o’r Cyfansoddiad hwn;

(j) gwneud, diwygio, diddymu, ailddeddfu neu fabwysiadu is-ddeddfau a hybu neu wrthwynebu gwneud deddfwriaeth leol neu Filiau personol;

(k) pob swyddogaeth dewis lleol a bennir o dro i dro; ac

(l) pob mater arall y mae’n rhaid eu neilltuo i’r Cyngor yn ôl y gyfraith.

### Cyfarfodydd y Cyngor

Ceir tri math o gyfarfod Cyngor:

(a) y cyfarfod blynyddol;

(b) cyfarfodydd cyffredin;

(c) cyfarfodydd eithriadol.

ac fe’u cynhelir yn unol â Rheolau Gweithdrefnau’r Cyngor yn Rhan 4 o’r Cyfansoddiad hwn.

### 4.04 Y cyfrifoldeb dros swyddogaethau

Bydd Rhan 3 o’r Cyfansoddiad hwn yn cynnwys Tablau sy’n rhestru’r cyfrifoldebau dros swyddogaethau’r Cyngor nad ydynt yn gyfrifoldeb i’r Cabinet.

Mae awdurdodau sydd wedi’u dirprwyo i Swyddogion unigol (p’un a oes angen ymgynghori ag aelod(au) neu swyddog(ion) wedi’u rhestru yn y Cynlluniau Dirprwyo Swyddogaethau.

# Erthygl 5 - Y Maer

### 5.01 Rolau a swyddogaethau’r Maer

Bydd gan y Maer neu, yn absenoldeb y Maer, y Dirprwy Faer y cyfrifoldebau a ganlyn:

1. cynnal a hybu dibenion y Cyfansoddiad, a dehongli’r Cyfansoddiad yn ôl yr angen;

2. llywyddu dros gyfarfodydd y Cyngor fel bod modd i’w fusnes gael ei gyflawni’n effeithlon gan roi sylw i hawliau’r Cynghorwyr a buddiannau’r gymuned;

3. sicrhau bod cyfarfod y Cyngor yn fforwm ar gyfer trafod materion o gonsýrn i’r gymuned leol a’r fan lle gall Cynghorwyr nad ydynt yn aelodau o’r Cabinet ddwyn y Cabinet a chadeiryddion pwyllgorau i gyfrif;

4. hybu ymglymiad y cyhoedd yng ngweithgareddau’r Cyngor;

5. cyflawni unrhyw swyddogaethau dinesig a seremonïol y mae’r Cyngor a’r Maer yn barnu eu bod yn briodol.

### 5.02 Protocol y Maer

Bydd y Maer ac, yn absenoldeb y Maer, y Dirprwy Faer, yn cyflawni’r cyfrifoldebau a ddisgrifir yn Erthygl 5.01 yn unol â Phrotocol y Maer a gymeradwyir o dro i dro gan y Cyngor.

# Erthygl 6 - Pwyllgorau Trosolygu a Chraffu

### 6.01 Cylch gorchwyl

Bydd y Cyngor yn penodi’r Pwyllgorau Trosolygu a Chraffu a nodir yn y tabl isod i gyflawni’r swyddogaethau a roddir gan adran 21 o Ddeddf Llywodraeth Leol 2000. I gael manylion llawn cylch gorchwyl pob Pwyllgor Trosolygu a Chraffu, gweler yr adran ar y Cyfrifoldeb dros Swyddogaethau’r Cyngor, yn Rhan 3 o’r Cyfansoddiad hwn.

| **Pwyllgor** |
| --- |
| Pwyllgor Trosolygu a Chraffu Corfforaethol |
| Pwyllgor Trosolygu a Chraffu Pwnc 1 (Gyda thema Addysg ond nid yw’n gyfyngedig i hyn) |
| Pwyllgor Trosolygu a Chraffu Pwnc 2  (Gyda thema Gwasanaethau Cymdeithasol ond nid yw’n gyfyngedig i hyn) |
| Pwyllgor Trosolygu a Chraffu Pwnc 3  (Gyda thema Cymunedau ond nid yw’n gyfyngedig i hyn) |

### 6.02 Rôl Gyffredinol

O fewn eu cylch gorchwyl, bydd Pwyllgorau Trosolygu a Chraffu:

1. yn adolygu a/neu yn craffu ar benderfyniadau a wnaed neu gamau a gymerwyd mewn cysylltiad â chyflawni unrhyw un neu ragor o swyddogaethau’r Cyngor;
2. yn gwneud adroddiadau a/neu argymhellion i’r Cyngor a/neu’r Cabinet a/neu unrhyw gydbwyllgor mewn cysylltiad â chyflawni unrhyw swyddogaethau;
3. yn ystyried unrhyw fater sy’n effeithio ar y Fwrdeistref Sirol neu ei thrigolion; a
4. yn arfer yr hawl i alw penderfyniadau a wnaed gan neu ar ran y Cabinet ond sydd heb eu rhoi ar waith eto, i mewn i’w hailystyried.

### 6.03 Swyddogaethau penodol

1. **Adolygu polisïau.** Bydd Pwyllgorau Trosolygu a Chraffu yn adolygu polisïau’r Awdurdod ac yn gwneud argymhellion.

(b) **Craffu**. Caiff Pwyllgorau Trosolygu a Chraffu:

i) adolygu a chraffu ar y penderfyniadau a wnaed neu’r camau gweithredu a gymerwyd:

* gan y Cabinet a/neu’r pwyllgorau a swyddogion y Cyngor mewn perthynas â phenderfyniadau unigol;
* mewn perthynas â gweithredu gan yr awdurdodau eu swyddogaethau trosedd ac anhrefn

ii) adolygu a chraffu ar berfformiad y Cyngor o ran ei amcanion polisi, ei dargedau perfformiad a/neu feysydd gwasanaeth penodol;

iii) holi aelodau o’r Cabinet a/neu o bwyllgorau a phrif swyddogion ynghylch eu penderfyniadau a’u perfformiad, yn gyffredinol neu o’u cymharu â chynlluniau a thargedau gwasanaethau dros gyfnod o amser, neu mewn perthynas â phenderfyniadau, mentrau neu brosiectau penodol;

iv) gwneud argymhellion i’r Cabinet a/neu i bwyllgorau priodol a/neu i’r Cyngor sy’n codi o ganlyniad i’r broses graffu;

v) adolygu a chraffu ar berfformiad cyrff cyhoeddus eraill yn y Fwrdeistref Sirol sy’n effeithio ar ddyletswyddau a swyddogaethau’r Awdurdod a gwahodd adroddiadau ganddynt drwy ofyn iddynt annerch y Pwyllgor Trosolygu a Chraffu a phobl leol am eu gweithgareddau a’u perfformiad; a

vi) holi a chasglu tystiolaeth oddi wrth unrhyw berson (gyda’i gydsyniad).

vii) ystyried yn ei gyfarfod unrhyw fater llywodraeth leol (fel y’i diffinnir gan adran 21A o Ddeddf Llywodraeth Leol 2000) a gyfeirir at y pwyllgor gan aelod o’r awdurdod hwn, i gynnwys unrhyw fater o drosedd ac anhrefn lleol a gyfeirwyd i’r pwyllgor;

viii) lle y bo’n briodol, cyfeirio mater sy’n perthyn i waith y Bwrdd Gwasanaeth Cyhoeddus i Banel Trosolygu a Chraffu’r Bwrdd Gwasanaeth Cyhoeddus trwy’r Pwyllgor Trosolygu a Chraffu Corfforaethol;

(c) **Adroddiad blynyddol**. Rhaid i Bwyllgorau Trosolygu a Chraffu gyflwyno adroddiad blynyddol i’r Cyngor ar eu gwaith, gan wneud argymhellion ar gyfer blaenraglenni gwaith y dyfodol a dulliau gweithio diwygiedig os yw’n briodol.

### 6.04 Swyddogaethau penodol y Pwyllgor Trosolygu a Chraffu Corfforaethol wrth iddo arfer pwerau mewn perthynas â’r Bwrdd Gwasanaethau Cyhoeddus

i) Ystyried materion sy’n perthyn i’r Bwrdd Gwasanaethau Cyhoeddus fel y gallai Gweinidogion Cymru gyfeirio ato ac adrodd i Weinidogion Cymru yn unol â hynny;

ii) Adolygu a chraffu ar y penderfyniadau a wnaed neu’r camau gweithredu a gymerwyd gan y Bwrdd Gwasanaeth Cyhoeddus;

iii) Adolygu a chraffu ar drefniadau llywodraethu’r Bwrdd Gwasanaethau Cyhoeddus;

iv) Ymgymryd â swyddogaethau eraill mewn perthynas â’r Bwrdd a gaiff eu gorfodi ag ef dan y Ddeddf.

v) Gwneud adroddiadau neu argymelliadau i’r Bwrdd Gwasanaethau Cyhoeddus o ran ei swyddogaethau neu drefniadau llywodraethu;

vi) Mae’n rhaid anfon copi o unrhyw adroddiad neu argymhelliad a wnaed i’r Bwrdd Gwasanaethau Cyhoeddus, y Comisiynydd ac Archwilydd Cyffredinol Cymru.

1. Pennu’r trefniadau craffu ar gyfer y Bwrdd Gwasanaethau Cyhoeddus wrth gadw cyfrifoldeb cyffredinol dros fonitro effeithiolrwydd y Bwrdd.

viii) Mae unrhyw argymhellion a wnaed gan unrhyw Bwyllgor Trosolygu a Chraffu neu Banel Trosolygu a Chraffu Bwrdd Gwasanaethau Cyhoeddus mewn perthynas â’r Bwrdd Gwasanaethau Cyhoeddus i gael eu cyflwyno i’r Pwyllgor Trosolygu a Chraffu Corfforaethol i’w cymeradwyo cyn eu cyflwyno i’r Bwrdd.

**6.05 Swyddogaethau penodol y Pwyllgor Trosolygu a Chraffu Corfforaethol wrth arfer pwerau mewn perthynas â throsedd ac anhrefn**

i) craffu’r penderfyniadau a wnaed neu’r camau gweithredu a

gymerwyd mewn cysylltiad â’r rhyddhau gan awdurdodau cyfrifol eu

swyddogaethau trosedd ac anhrefn;

ii) gwneud adroddiadau neu argymhellion i’r Cyngor neu i’r Cabinet, fel

sy’n briodol, mewn perthynas â rhyddhau swyddogaethau trosedd ac

anhrefn gan yr awdurdodau cyfrifol;

iii) ystyried yn ei gyfarfod unrhyw fater trosedd ac anhrefn lleol wedi cyfeirio i’r pwyllgor gan aelod o'r awdurdod hwn;

iv) penderfynu a ddylid gwneud adroddiad neu argymhellion i'r Cyngor neu i'r Cabinet, fel sy'n briodol, mewn perthynas â mater trosedd ac anhrefn lleol, gan ystyried unrhyw sylwadau a wnaed gan yr aelod o ran pam ddylai'r pwyllgor wneud hynny;

v) rhoi gwybod i’r aelod dan sylw o’i benderfyniad a’r rhesymau dros ei benderfyniad mewn unrhyw achos lle y bo’r pwyllgor yn penderfynu peidio â gwneud adroddiad neu argymhelliad mewn perthynas â mater trosedd ac anhrefn lleol

vi) pan fydd y pwyllgor yn gwneud adroddiad neu argymhellion, darparu copi o unrhyw adroddiad neu argymhellion pwyllgor i’r aelod dan sylw ac i'r fath awdurdod cyfrifol a pherson neu gyrff sy'n cydweithredu ag y mae'n credu sy'n briodol

vii) adolygu ymatebion i adroddiadau ac argymhellion y pwyllgor, ac i fonitro camau gweithredu a gymerwyd gan awdurdodau cyfrifol a phersonau neu gyrff sy’n cydweithredu.

viii) Penderfynu ar y dull priodol ar gyfer craffu ac ystyried mater trosedd

ac anhrefn er mwyn cynnwys atgyfeirio i Banel Trosolygu a Chraffu y

Bwrdd Gwasanaethau Cyhoeddus neu ddyrannu i’r Pwyllgor

Trosolygu a Chraffu Pwnc. Pan gaiff mater trosedd ac anhrefn ei

atgyfeirio i Banel Trosolygu a Chraffu y Bwrdd Gwasanaethau

Cyhoeddus neu i Bwyllgor Trosolygu a Chraffu Pwnc, caiff unrhyw

sylwadau neu argymhellion eu cyflwyno i’r Pwyllgor Trosolygu a

Chraffu Corfforaethol i’w cymeradwyo cyn symud ymlaen.

### 6.06 Trafodion Pwyllgorau Trosolygu a Chraffu

Bydd Pwyllgorau Trosolygu a Chraffu yn cynnal eu trafodion yn unol â’r Rheolau Gweithdrefnau Trosolygu a Chraffu a nodir yn Rhan 4 o’r Cyfansoddiad hwn.

# Erthygl 7 - Y Cabinet (y Weithrediaeth)

### 

### 7.01 Rôl

Bydd y Cabinet yn cyflawni holl swyddogaethau’r awdurdod lleol nad ydynt yn gyfrifoldeb i unrhyw ran arall o’r awdurdod lleol, naill ai o dan y gyfraith neu o dan y Cyfansoddiad hwn.

### 7.02 Ffurf ac aelodaeth

Bydd y Cabinet yn cynnwys yr Arweinydd ynghyd ag o leiaf ddau, ond heb fod yn fwy na naw, o Gynghorwyr a benodir i’r Cabinet gan y Cyngor.

### 7.03 Yr Arweinydd

Bydd yr Arweinydd yn Gynghorydd a etholir i swydd Arweinydd gan y Cyngor. Bydd yr Arweinydd yn dal ei swydd:

(a) nes ei fod yn ymddiswyddo o’r swydd; neu

(b) nes cael ei atal rhag bod yn Gynghorydd o dan Ran III o Ddeddf Llywodraeth Leol 2000 (er y caiff ailafael yn y swydd ar ddiwedd y cyfnod atal); neu

1. nes nad yw’n Gynghorydd mwyach; neu
2. tan y cyfarfod blynyddol ac eithrio y caiff y Cyngor ddiswyddo’r Arweinydd o’r swydd yn gynt, ond dim ond os bydd rheolaeth wleidyddol y Cyngor yn newid.

### Aelodau eraill y Cabinet

Bydd Aelodau eraill y Cabinet yn dal eu swyddi:

(a) nes iddynt ymddiswyddo; neu

(b) nes cael eu hatal rhag bod yn Gynghorwyr o dan Ran III o Ddeddf Llywodraeth Leol 2000 (er y cânt ailafael yn y swydd ar ddiwedd y cyfnod atal); neu

(c) nes nad ydynt yn Gynghorwyr mwyach; neu

1. tan y cyfarfod blynyddol ac eithrio y caiff y Cyngor eu diswyddo o’u swyddi, naill ai’n unigol neu gyda’i gilydd, yn gynt ond dim ond os bydd rheolaeth wleidyddol y Cyngor yn newid.

### 

### 7.05 Y Dirprwy Arweinydd

Caiff yr Arweinydd benodi un o Aelodau’r Cabinet i fod yn Ddirprwy Arweinydd a fydd yn cadeirio cyfarfodydd y Cabinet yn absenoldeb yr Arweinydd ac yn helpu’r Arweinydd i gyflawni ei ddyletswyddau ym mha fodd bynnag a bennir gan yr Arweinydd.

### 7.06 Trafodion y Cabinet

Rhaid i drafodion y Cabinet gael eu cynnal yn unol â Rheolau Gweithdrefnau’r Cabinet a nodir yn Rhan 4 o’r Cyfansoddiad hwn.

### 7.07 Y Cyfrifoldeb dros Swyddogaethau

Mae Rhan 3 o’r Cyfansoddiad yn cynnwys rhestr o Bwyllgorau’r Cabinet a’u swyddogaethau a’r Cyd-drefniadau ag awdurdod arall neu awdurdodau eraill sy’n gyfrifol am arfer un o swyddogaethau penodol y Cabinet.

Mae’r awdurdod a ddirprwyir i Aelodau unigol o’r Cabinet a Swyddogion (p’un a oes angen ymgynghori ag aelod(au) neu swyddog(ion) ai peidio) wedi’i restru yn y Cynlluniau Dirprwyo Swyddogaethau.

### 7.08 Newid o Weithrediaeth ar ffurf Arweinydd a Chabinet i drefniadau eraill, neu i’r gwrthwyneb. Rhaid i’r Cyngor gymryd camau rhesymol i ymgynghori ag etholwyr lleol a phersonau eraill yn yr ardal sydd â buddiant yn hyn o beth wrth lunio cynigion.

# Erthygl 8 – Pwyllgorau Rheoleiddio a Phwyllgorau Eraill

### 8.01 Pwyllgorau Rheoleiddio a Phwyllgorau Eraill

Bydd y Cyngor yn penodi’r pwyllgorau a nodir yng ngholofn chwith Tabl 2 yn Rhan 3 o’r Cyfansoddiad hwn i gyflawni’r swyddogaethau a ddisgrifir yng ngholofn 3 o’r Tabl hwnnw.

### 8.02 Y Pwyllgor Archwilio

Bydd y Cyngor yn penodi Pwyllgor Archwilio at y diben isod ac yn benodol i gyflawni’r swyddogaethau a ddisgrifir yng ngholofn 3 o Dabl 2 yn Rhan 3 o’r Cyfansoddiad hwn.

**Diben:**

Darparu sicrwydd annibynnol ynghylch digonolrwydd y fframwaith rheoli risg a’r amgylchedd rheoli perthynol, gwneud gwaith craffu annibynnol ar berfformiad ariannol ac anariannol yr awdurdod i’r graddau y mae’n effeithio ar y risg y mae’r Awdurdod yn agored iddi ac yn gwahanu’r amgylchedd rheoli, a goruchwylio’r broses o lunio adroddiadau ariannol.

### Aelodaeth:

### Mae aelodaeth y Pwyllgor Archwilio i’w phennu gan y Cyngor, yn ddarostyngedig i’r canlynol:

(a)     rhaid i ddwy ran o dair o leiaf o’r Aelodau fod yn Gynghorwyr Bwrdeistref Sirol na chaiff mwy nag un Aelod o’u plith fod yn Aelod o’r Weithrediaeth nad yw’n cael bod yn Arweinydd;

(b) caiff hyd at un rhan o dair o’r aelodau fod o’r tu allan i’r Cyngor a rhaid i un aelod o leiaf fod yn Aelod Lleyg;

(c) nid oes gofyniad statudol i aelodaeth y Pwyllgor Archwilio fod yn wleidyddol gytbwys ond fe ddylai cydbwysedd aelodau’r pwyllgor fod o leiaf mor ffafriol i grwpiau nad ydynt yn rhan o’r weithrediaeth ag a geid drwy’r rheolau ar gydbwysedd gwleidyddol.

**Cadeirio’r Pwyllgor**

Rhaid i’r Pwyllgor Archwilio gael ei gadeirio gan berson a etholir gan ei aelodau, a chaiff y Cadeirydd fod yn Gynghorydd Bwrdeistref Sirol neu’n Aelod Lleyg ond rhaid iddo beidio â bod yn Aelod o grŵp y Weithrediaeth.

**Pleidleisio**

Mae gan holl Aelodau’r Pwyllgor Archwilio, gan gynnwys Aelodau Lleyg, hawl i bleidleisio ar unrhyw fater a ystyrir gan y Pwyllgor.

**Presenoldeb Pobl Eraill**

Rhaid i unrhyw Swyddog neu Aelod a elwir i fod yn bresennol mewn cyfarfod o’r Pwyllgor Archwilio wneud hynny a rhaid iddo ateb unrhyw gwestiynau a ofynnir iddo ac eithrio cwestiynau y gallai wrthod eu hateb pe bai yn y llys. Gall y Pwyllgor wahodd personau eraill i fod yn bresennol, ond nid oes neb arall a wahoddir fel hyn o dan orfodaeth i wneud hynny.

**Amlder y Cyfarfodydd**

Rhaid i’r Pwyllgor Archwilio gyfarfod o leiaf unwaith y flwyddyn a rhaid iddo gyfarfod hefyd os bydd y Cyngor yn penderfynu felly, neu os bydd o leiaf un rhan o dair o Aelodau’r Pwyllgor yn gofyn am gynnal cyfarfod. Fel arall caiff y Pwyllgor gyfarfod fel y mae’n dymuno yn ddarostyngedig i’r gofynion arferol ynglŷn â hysbysiadau.

# Erthygl 9 – Y Pwyllgor Gwasanaethau Democrataidd

Bydd y Cyngor yn penodi Pwyllgor Gwasanaethau Democrataidd i gyflawni’r swyddogaethau a ddisgrifir ynn ngholofn 3 o Dabl 2 yn Rhan 3 o’r Cyfansoddiad hwn.

### 9.01 Aelodaeth

Mae aelodaeth y Pwyllgor Gwasanaethau Democrataidd i’w phennu gan y Cyngor yn ddarostyngedig i’r canlynol:

(a) rhaid i’r aelodau fod yn Gynghorwyr Bwrdeistref Sirol na chaiff mwy nag un Aelod o’u plith fod yn Aelod o’r Weithrediaeth nad yw’n cael bod yn Arweinydd;

(b) mae’r rheolau ar gydbwysedd gwleidyddol yn gymwys.

### 9.02 Cadeirio’r Pwyllgor

Rhaid i’r Pwyllgor Gwasanaethau Democrataidd gael ei gadeirio gan berson a etholir gan y Cyngor y mae’n rhaid iddo beidio â bod yn Aelod o unrhyw un o’r grwpiau gwleidyddol a gynrychiolir ar y Cabinet.

### 9.03 Presenoldeb Pobl Eraill

Rhaid i unrhyw Swyddog neu Aelod a elwir i fod yn bresennol mewn cyfarfod o’r Pwyllgor Gwasanaethau Democrataidd wneud hynny a rhaid iddo ateb unrhyw gwestiynau a ofynnir iddo ac eithrio cwestiynau y gallai wrthod eu hateb pe bai yn y llys. Gall y Pwyllgor wahodd personau eraill i fod yn bresennol, ond nid oes neb arall a wahoddir fel hyn o dan orfodaeth i wneud hynny.

### 9.04 Amlder y Cyfarfodydd

Rhaid i’r Pwyllgor Gwasanaethau Democrataidd gyfarfod o leiaf unwaith y flwyddyn a rhaid iddo gyfarfod hefyd os bydd y Cyngor yn penderfynu felly, neu os bydd o leiaf un rhan o dair o Aelodau’r Pwyllgor yn gofyn am gynnal cyfarfod. Fel arall caiff y Pwyllgor gyfarfod fel y mae’n dymuno yn ddarostyngedig i’r gofynion arferol ynglŷn â hysbysiadau ac yn ddarostyngedig i’r gofyniad bod rhaid rhoi ystyriaeth o fewn tri mis i unrhyw adroddiad a gyflwynir i’r Pwyllgor gan y Pennaeth Gwasanaethau Democrataidd.

# Erthygl 10 - Y Pwyllgor Safonau

### 10.01 Y Pwyllgor Safonau

Bydd cyfarfod y Cyngor yn sefydlu Pwyllgor Safonau i arfer y swyddogaethau a nodir yn Erthygl 9.04 isod.

### 10.02 Aelodaeth

1. **Aelodaeth.** Rhaid i’rPwyllgor Safonau gynnwys nid llai na phump ac nid mwy na naw o aelodau y mae’n rhaid i ddau o leiaf ohonynt fod yn Gynghorwyr Bwrdeistref Sirol.

Pan fo cyfanswm aelodau Pwyllgor Safonau yn eilrif, rhaid i hanner o leiaf o’r nifer hwnnw fod yn aelodau annibynnol.

Pan fo cyfanswm aelodau Pwyllgor Safonau yn odrif, rhai i fwyafrif o’r nifer hwnnw fod yn aelodau annibynnol.

Rhaid i’r Arweinydd beidio â bod yn aelod o’r Pwyllgor Safonau ac ni chaiff mwy nag un aelod o’r Cabinet fod yn aelod o’r Pwyllgor.

Bydd y Pwyllgor yn cynnwys o leiaf un aelod o Gyngor Cymuned nad yw hefyd yn aelod o’r Cyngor Bwrdeistref Sirol.

1. **Aelodau Annibynnol.** Aelodau annibynnol o’r Pwyllgor Safonau fydd personau nad ydynt:

(i) yn gynghorwyr neu’n swyddogion i’r Cyngor;

1. yn wŷr neu’n wragedd i Gynghorwyr neu swyddogion i’r Cyngor; neu
2. yn gyn Gynghorwyr neu swyddogion i’r Cyngor oni bai bod o leiaf ddeuddeng mis wedi mynd heibio ers iddynt beidio â bod yn gynghorwyr neu’n swyddogion.

Bydd gan aelodau annibynnol hawl i bleidleisio mewn cyfarfodydd.

### 10.03 Cadeirio’r Pwyllgor

Rhaid i’r Pwyllgor Safonau gael ei gadeirio gan berson a etholir gan yr aelodau o blith aelodau annibynnol y Pwyllgor.

### 10.04 Rolau a Swyddogaethau’r Pwyllgor Safonau

Bydd gan y Pwyllgor Safonau y rolau a’r swyddogaethau a ganlyn:

(a) Hybu a chynnal safonau ymddygiad uchel ymysg Cynghorwyr Tref a Chymuned a Chynghorwyr Bwrdeistref Sirol, aelodau cyfetholedig, cynrychiolwyr Llywodraethwyr Eglwysig a Rhiant-Lywodraethwyr;

(b) Helpu Cynghorwyr Tref a Chymuned a Chynghorwyr Bwrdeistref Sirol, aelodau cyfetholedig, cynrychiolwyr Llywodraethwyr Eglwysig a Rhiant-Lywodraethwyr i gadw’r Cod Ymddygiad a fabwysiadwyd gan eu Cyngor;

(c) Cynghori Cynghorau Tref a Chymuned a’r Cyngor Bwrdeistref Sirol ynghylch mabwysiadu neu ddiwygio Cod Ymddygiad.

(d) Monitro gweithrediad Cod Ymddygiad y Cynghorau Tref a Chymuned a’r Cyngor Bwrdeistref Sirol a chyflwyno adroddiadau i’r Cyngor Bwrdeistref Sirol ar unrhyw faterion sy’n peri pryder;

(e) Cynghori Cynghorwyr Tref a Chymuned a’r Cyngor Bwrdeistref Sirol ar weithredu’r Cod Ymddygiad yn effeithiol, gan gynnwys mesurau hyfforddi priodol i Gynghorwyr, aelodau cyfetholedig, cynrychiolwyr Llywodraethwyr Eglwysig a Rhiant-Lywodraethwyr;

(f) Ystyried:

1. adroddiadau a gyflwynir gan Ombwdsmon Gwasanaethau Cyhoeddus Cymru;
2. adroddiadau a gyflwynir gan Swyddog Monitro’r Cyngor ac unrhyw argymhelliad a wneir iddo ganddo;
3. unrhyw sylwadau sy’n dod i law;

sy’n ymwneud â honiadau bod y Cod Ymddygiad wedi’i dorri gan Gynghorwyr Tref a Chymuned a Chynghorwyr Bwrdeistref Sirol neu aelodau cyfetholedig a gwneud penderfyniadau priodol;

(g) Monitro gweithrediad Polisi’r Cyngor Bwrdeistref Sirol ynghylch Chwythu’r Chwiban;

(h) Caniatáu gollyngiadau rhag y gwaharddiadau a geir yn y Cod Ymddygiad rhag i Gynghorwyr Tref a Chymuned a Chynghorwyr Bwrdeistref Sirol neu aelodau cyfetholedig gymryd rhan ym musnes y Cyngor hwnnw, yn unol â Rheoliadau a wneir o dro i dro gan Gynulliad Cenedlaethol Cymru.

# Erthygl 11 – Cyd-drefniadau

### 11.01 Trefniadau i hybu llesiant

Caiff yCyngor neu’r Cabinet fynd ati, er mwyn hybu llesiant economaidd, cymdeithasol neu amgylcheddol ei ardal:

(a) i wneud trefniadau neu gytundebau gydag unrhyw berson neu gorff;

(b) i gydweithredu ag unrhyw berson neu gorff, neu i hwyluso neu gydlynu gweithgareddau unrhyw berson neu gorff;

(c) i arfer unrhyw swyddogaethau sydd gan y person neu’r corff hwnnw ar ran unrhyw berson neu gorff.

### 11.02 Cyd-drefniadau

(a) Caiff y Cyngor sefydlu cyd-drefniadau gydag un neu ragor o awdurdodau lleol i gyflawni swyddogaethau nad ydynt yn swyddogaethau i’r weithrediaeth mewn unrhyw un neu ragor o’r awdurdodau sy’n cymryd rhan, nei i gynghori’r Cyngor. Gall y trefniadau hyn gynnwys penodi cyd-bwyllgor gyda’r awdurdodau lleol eraill hyn.

(b) Pan fo gan gydbwyllgor o’r fath swyddogaethau mewn perthynas â rhan o ardal yr awdurdod a bod cynrychiolwyr yr awdurdod ar y pwyllgor hwnnw’n cael eu penodi gan y Cyngor, ni fydd y gofynion ynghylch cydbwysedd gwleidyddol yn gymwys wrth benodi’r cynrychiolwyr hynny a rhaid i’r cynrychiolwyr hynny fod yn aelodau o’r awdurdod sydd wedi’u hethol dros adrannau etholiadol neu wardiau sydd yn gyfan gwbl neu’n rhannol o fewn y rhan honno o ardal yr awdurdod.

(c) Caiff y Cabinet sefydlu cyd-drefniadau gydag un neu ragor o awdurdodau lleol i gyflawni swyddogaethau sy’n swyddogaethau i’r weithrediaeth. Gall y trefniadau hyn gynnwys penodi cydbwyllgorau gyda’r awdurdodau lleol eraill hyn.

(d) Yn ddarostyngedig i baragraff (e) isod, caiff y Cabinet neu bwyllgor i’r Cabinet o ran unrhyw swyddogaethau a ddyrennir i’r pwyllgor drwy drefniadau’r weithrediaeth, benodi aelod neu swyddog o’r awdurdod i gyd-bwyllgor ni waeth a yw’r person hwnnw, yn achos aelod, yn aelod o’r Cabinet hwnnw neu beidio, ac ni fydd y gofynion ynghylch cydbwysedd gwleidyddol yn gymwys wrth benodi aelodau o’r fath.

(e) Pan fo gan gyd-bwyllgor o’r fath swyddogaethau mewn perthynas â rhan yn unig o ardal yr awdurdod; a bod y swyddogaethau hynny’n gyfrifoldeb i’r Cabinet; a naill ai nad yw’r rhan honno’n fwy na dwy ran o bump o gyfanswm ardal yr awdurdod; neu nad yw poblogaeth y rhan honno, fel y’i hamcangyfrifir gan awdurdod, yn fwy na dwy ran o bump o gyfanswm poblogaeth yr awdurdod fel y’i hamcangyfrifir felly, caiff cynrychiolwyr yr awdurdod ar y cydbwyllgor gynnwys unrhyw aelodau o’r awdurdod sydd wedi’u hethol dros adrannau etholiadol neu wardiau sydd yn gyfan gwbl neu’n rhannol o fewn y rhan honno o ardal yr awdurdod, ac ni fydd y gofynion ynghylch cydbwysedd gwleidyddol yn gymwys wrth benodi’r aelodau hynny.

(f) Mae manylion unrhyw gyd-drefniadau gan gynnwys unrhyw ddirprwyo i gydbwyllgorau ar gael yn Rhan 3 o’r Cyfansoddiad hwn.

### 11.03 Gweld gwybodaeth

(a) Mae Rheolau Gweithdrefn Gweld Gwybodaeth yn Rhan 4 o’r Cyfansoddiad hwn yn gymwys.

(b) Os yw holl aelodau cyd-bwyllgor yn aelodau o’r Cabinet ym mhob un o’r awdurdodau sy’n cymryd rhan yna mae’r gyfundrefn ar gyfer gweld gwybodaeth yr un fath â’r gyfundrefn a gymhwysir at y Cabinet.

(c) Os yw’r cyd-bwyllgor yn cynnwys aelodau nad ydynt yn aelodau o’r Cabinet mewn unrhyw awdurdod sy’n cymryd rhan yna bydd y rheolau ar weld gwybodaeth a geir yn Rhan VA o Ddeddf Llywodraeth Leol 1972 yn gymwys.

### 11.04 Cyflawni swyddogaethau awdurdodau lleol eraill a chyflawni swyddogaethau gan awdurdodau lleol eraill

(a) Caiff y Cyngor drefnu i swyddogaethau heblaw swyddogaethau’r weithrediaeth gael eu cyflawni gan awdurdod lleol arall neu, o dan amgylchiadau penodol, gan weithrediaeth awdurdod lleol arall neu gan bwyllgor neu aelod penodedig o weithrediaeth o’r fath.

(b) Caiff y Cabinet drefnu i swyddogaethau’r weithrediaeth gael eu cyflawni gan awdurdod lleol arall neu gan weithrediaeth awdurdod lleol arall neu gan bwyllgor neu aelod penodedig o weithrediaeth o’r fath o dan amgylchiadau penodol.

(c) Cedwir y penderfyniad a ddylid derbyn trefniant i gyflawni swyddogaethau awdurdod lleol arall i gyfarfod y Cyngor.

### 11.05 Contractio allan

Yn achos swyddogaethau nad ydynt yn swyddogaethau i’r weithrediaeth, caiff y Cyngor, ac yn achos swyddogaethau i’r weithrediaeth, caiff y Cabinet gontractio allan i gorff neu sefydliad arall swyddogaethau a all gael eu harfer gan swyddog ac sy’n destun gorchymyn o dan adran 70 o Ddeddf Dadreoleiddio a Chontractio Allan 1994, neu o dan drefniadau contractio os yw’r contractwr yn gweithredu fel asiant i’r Cyngor o dan egwyddorion contractio arferol, ar yr amod nad yw dulliau penderfynu dewisol y Cyngor wedi’u dirprwyo.

# Erthygl 12 – Swyddogion

### 12.01 Strwythur rheoli

1. **Cyffredinol.** Caiff y Cyngor llawn gymryd ymlaen unrhyw staff (y cyfeirir atynt fel swyddogion) y mae o’r farn eu bod yn angenrheidiol i gyflawni ei swyddogaethau.
2. **Prif Swyddogion.** Bydd y Cyngor llawn yn cymryd personau ymlaen ar gyfer y swyddi a ganlyn, a ddynodir yn brif swyddogion:

|  |  |
| --- | --- |
| **Swydd** | **Swyddogaethau a meysydd cyfrifoldeb** |
| Prif Swyddog Gweithredol (a Phennaeth y Gwasanaeth Cyflogedig) | * Cyfrifoldeb rheoli corfforaethol a chyfrifoldeb gweithredol cyffredinol (gan gynnwys y cyfrifoldeb rheoli cyffredinol dros yr holl swyddogion). * Gweithredu fel y prif gynghorydd polisi ynghylch pob mater o bolisi cyffredinol a llywodraethiant lleol. * Cynrychioli’r Cyngor yn ôl y gofyn ar gyrff cenedlaethol a lleol. * Helpu’r Maer i gyflawni swyddogaethau dinesig. * Cyllid |
| Cyfarwyddwr Corfforaethol – Addysg a Chymorth i Deuluoedd | Cyfrifoldeb rheoli a chyfrifoldeb cyffredinol dros y gwasanaethau a ganlyn, gan gymryd y prif rôl wrth ddatblygu strategaethau a pholisïau mewn perthynas â hwy a sicrhau cydlynu effeithiol yn eu cylch:   * Cymorth i Deuluoedd * Dysgu |
| Cyfarwyddwr Corfforaethol – Cymunedau | Cyfrifoldeb rheoli a chyfrifoldeb cyffredinol dros y gwasanaethau a ganlyn, gan gymryd y brif rôl wrth ddatblygu strategaethau a pholisïau mewn perthynas â hwy a sicrhau cydlynu effeithiol yn eu cylch:   * Adfywio a Datblygu; * Gwasanaethau cymdogaeth |
| Cyfarwyddwr Corfforaethol – Gwasanaethau Cymdeithasol a Llesiant | Cyfrifoldeb rheoli a chyfrifoldeb cyffredinol dros y gwasanaethau a ganlyn, gan gymryd y brif rôl wrth ddatblygu strategaethau a pholisïau mewn perthynas â hwy a sicrhau cydlynu effeithiol yn eu cylch:   * Llesiant * Diogelu |

1. **Pennaeth y Gwasanaeth Cyflogedig, Swyddog Monitro, Prif Swyddog Cyllid, Cyfarwyddwr Gwasanaethau Cymdeithasol a Phennaeth Gwasanaethau Democrataidd.** Bydd y Cyngor yn dynodi’r swyddi a ganlyn fel y dangosir:

|  |  |
| --- | --- |
| **Swydd** | **Dynodiad** |
| Prif Swyddog Gweithredol | Pennaeth y Gwasanaeth Cyflogedig;  Swyddog Canlyniadau;  Swyddog Cofrestru Etholiadol. |
| Cyfarwyddwr Corfforaethol - Gwasanaethau Gweithredol a Phartneriaethol | Swyddog Monitro;  Cyfreithiwr y Cyngor;  Swyddog Priodol ar gyfer Pwyllgorau. |
| Un o Swyddogion yr Awdurdod | Prif Swyddog Cyllid / Swyddog Adran 151 |
| Cyfarwyddwr Corfforaethol – Gwasanaethau Cymdeithasol a Llesiant | Cyfarwyddwr Gwasanaethau Cymdeithasol |
| Cyfarwyddwr Corfforaethol – Addysg a Chymorth i Deuluoedd | Cyfarwyddwr Addysg |
| Un o Swyddogion yr Awdurdod | Pennaeth Gwasanaethau Democrataidd |

Bydd i’r swyddi hyn y swyddogaethau a ddisgrifir yn Erthyglau 11.02 – 11.06 isod. Mae’r term ‘Swyddog Priodol’ yn dynodi swyddog sydd â chyfrifoldeb penodol dros y swyddogaeth benodol.

(d) **Strwythur.** Bydd Pennaeth y Gwasanaeth Cyflogedig yn penderfynu ar strwythur adrannol cyffredinol y Cyngor ac yn rhoi cyhoeddusrwydd iddo, gan ddangos y strwythur rheoli a lleoliad y swyddogion.

### 

### 12.02 Swyddogaethau Pennaeth y Gwasanaeth Cyflogedig

1. **Cyflawni swyddogaethau gan y Cyngor**. Bydd Pennaeth y Gwasanaeth Cyflogedig yn cyflwyno adroddiadau i’r Cyngor llawn ynghylch y modd y mae gwaith i gyflawni swyddogaethau’r Cyngor yn cael ei gydlynu, nifer a gradd y swyddogion y mae eu hangen i gyflawni’r swyddogaethau a threfniadaeth y swyddogion.

(b) **Cyfyngiad ar swyddogaethau**. Ni chaiff Pennaeth y Gwasanaeth Cyflogedig fod yn Swyddog Monitro ond fe gaiff ddal swydd y Prif Swyddog Cyllid os yw’n gyfrifydd cymwysedig.

### 12.03 Swyddogaethau’r Swyddog Monitro

(a) **Cynnal y Cyfansoddiad**. Bydd y Swyddog Monitro yn cynnal fersiwn cyfoes o’r Cyfansoddiad gan sicrhau ei fod ar gael yn eang i aelodau, staff a’r cyhoedd ymgynghori ag ef.

1. **Sicrhau bod penderfyniadau’n gyfreithlon ac yn deg**. Ar ôl ymgynghori â Phennaeth y Gwasanaeth Cyflogedig a’r Prif Swyddog Cyllid, bydd y Swyddog Monitro yn cyflwyno adroddiad i’r Cyngor llawn, neu i’r Cabinet mewn perthynas ag un o swyddogaethau’r weithrediaeth, os yw o’r farn y byddai unrhyw gynnig, penderfyniad neu hepgoriad yn arwain at anghyfreithlondeb neu os oes unrhyw benderfyniad neu hepgoriad wedi arwain at gamweinyddu. Bydd adroddiad o’r fath yn atal y cynnig neu’r penderfyniad rhag cael ei roi ar waith hyd nes bod yr adroddiad wedi’i ystyried.

(c) **Cynorthwyo’r Pwyllgor Safonau**. Bydd y Swyddog Monitro yn cyfrannu at hybu a chynnal safonau ymddygiad uchel drwy roi cymorth i’r Pwyllgor Safonau.

(d) **Derbyn adroddiadau**. Bydd y Swyddog Monitro yn derbyn adroddiadau gan yr Ombwdsmon a phenderfyniadau gan dribiwnlysoedd achosion ac yn gweithredu arnynt.

(e) **Cynnal ymchwiliadau**. Bydd y Swyddog Monitro yn cynnal ymchwiliadau ar faterion a gyfeirir ato gan yr Ombwdsmon gan gyflwyno adroddiadau neu argymhellion mewn perthynas â hwy i’r Pwyllgor Safonau.

(f) **Cynghori a yw penderfyniadau’r Cabinet o fewn y Gyllideb a’r Fframwaith Polisi**. Bydd y Swyddog Monitro yn cynghori a yw penderfyniadau’r Cabinet yn cyd-fynd â’r Gyllideb a’r Fframwaith Polisi.

(g) **Darparu cyngor**. Bydd y Swyddog Monitro yn darparu cyngor am rychwant y pwerau a’r awdurdod i wneud penderfyniadau, camweinyddu, amhriodoldeb ariannol, cywirdeb a materion y Gyllideb a’r Fframwaith Polisi i bob Cynghorydd.

1. **Cyfyngiadau ar swyddi**. Ni chaiff y Swyddog Monitro fod yn Brif Swyddog Cyllid nac yn Bennaeth y Gwasanaeth Cyflogedig.
2. **Swyddog Priodol at ddibenion Rheoliadau Awdurdodau Lleol (Trefniadau Gweithrediaeth) (Penderfyniadau, Dogfennau a Chyfarfodydd) (Cymru) 2001** (fel y’u diwygiwyd). Bydd y Swyddog Monitro yn sicrhau bod penderfyniadau’r Cabinet, ynghyd â’r rhesymau dros y penderfyniadau hynny ac adroddiadau a phapurau cefndir y swyddogion priodol ar gael yn gyhoeddus cyn gynted ag y bo modd.
3. **Cyfrannu at reolaeth gorfforaethol**. Bydd y Swyddog Monitro yn cyfrannu at reolaeth gorfforaethol y Cyngor,

### 12.04 Swyddogaethau’r Prif Swyddog Cyllid

(a) **Sicrhau cyfreithlondeb a darbodaeth ariannol wrth wneud penderfyniadau**. Ar ôl ymgynghori â Phennaeth y Gwasanaeth Cyflogedig a’r Swyddog Monitro, bydd y Prif Swyddog Cyllid yn cyflwyno adroddiadau i’r Cyngor llawn, neu i’r Cabinet mewn perthynas ag un o swyddogaethau’r weithrediaeth, ac i archwilydd allanol y Cyngor os yw o’r farn y bydd unrhyw gynnig, penderfyniad neu gwrs gweithredu yn golygu ysgwyddo gwariant anghyfreithlon, neu yn anghyfreithlon ac yn debyg o beri colled neu ddiffyg neu os yw’r Cyngor ar fin cofnodi eitem gyfrifydda’n anghyfreithlon.

(b) **Gweinyddu materion ariannol**. Bydd y Prif Swyddog Cyllid yn gyfrifol am weinyddu materion ariannol y Cyngor.

(c) **Cyfrannu at reolaeth gorfforaethol**. Bydd y Prif Swyddog Cyllid yn cyfrannu at reolaeth gorfforaethol y Cyngor, yn benodol drwy ddarparu cyngor ariannol proffesiynol.

(d) **Darparu cyngor**. Bydd y Prif Swyddog Cyllid yn darparu cyngor am rychwant y pwerau a’r awdurdod i wneud penderfyniadau, camweinyddu, amhriodoldeb ariannol, cywirdeb a materion y Gyllideb a’r Fframwaith Polisi i bob Cynghorydd a’r Maer gan gefnogi a chynghori’r Cynghorwyr a’r swyddogion yn eu priod rolau.

(e) **Rhoi gwybodaeth ariannol**. Bydd y Prif Swyddog Cyllid yn darparu gwybodaeth ariannol i’r cyfryngau, aelodau’r cyhoedd a’r gymuned.

### Swyddogaethau’r Cyfarwyddwr Gwasanaethau Cymdeithasol

1. **Ei ddynodi’n Gyfarwyddwr Gwasanaethau Cymdeithasol.**

Y Cyfarwyddwr Corfforaethol – Gwasanaethau Cymdeithasol a Llesiant yw’r swyddog sydd i’w adnabod fel y Cyfarwyddwr Gwasanaethau Cymdeithasol at ddibenion swyddogaethau statudol yr Awdurdod mewn gwasanaethau cymdeithasol. Bydd yn ofynnol iddo ddarparu arweinyddiaeth broffesiynol glir ar draws y gwasanaethau cymdeithasol ac ysgwyddo’r cyfrifoldeb cyffredinol dros gynlluniau, hyfforddiant a datblygu proffesiynol i’r gweithlu yn y gwasanaethau cymdeithasol.

1. **Y Cyfrifoldeb dros Swyddogaethau.**

Y Cyfarwyddwr Gwasanaethau Cymdeithasol sydd i ysgwyddo’r cyfrifoldeb cyffredinol dros swyddogaethau gwasanaethau cymdeithasol statudol yr Awdurdod, gan sicrhau bod yna drefniadau cryf ar gyfer rheoli perfformiad a dulliau diogelu priodol i amddiffyn oedolion a phlant sy’n agored i niwed gan gynnwys adroddiadau rheolaidd ar y lefel gorfforaethol ac i’r Aelodau Etholedig.

1. **Sicrhau bod yr holl swyddogaethau gwasanaethau cymdeithasol statudol yn cael eu cyflawni.**

Bydd gan y Cyfarwyddwr Gwasanaethau Cymdeithasol gysylltiad uniongyrchol â’r Pennaeth Gofal Cymdeithasol i Oedolion, y Pennaeth Diogelu Plant, Aelodau Etholedig a’r holl swyddogion sy’n gyfrifol am gyflawni swyddogaethau gwasanaethau cymdeithasol.

1. **Adrodd i’r Cabinet.**

Ar ôl ymgynghori â Phennaeth y Gwasanaeth Cyflogedig a’r Bwrdd Rheoli Corfforaethol, bydd y Cyfarwyddwr Gwasanaethau Cymdeithasol yn cyflwyno adroddiadau i’r Cabinet os yw o’r farn bod yr Awdurdod yn methu, neu mewn perygl o fethu, â chyflawni ei swyddogaethau gwasanaethau cymdeithasol statudol.

### 12.06 Swyddogaethau’r Pennaeth Gwasanaethau Democrataidd

(a) darparu cymorth a chyngor (ond gweler nodyn 1 isod)

- i’r awdurdod mewn perthynas â’i gyfarfodydd;

- i bwyllgorau’r awdurdod ac i aelodau’r pwyllgorau hynny;

- i unrhyw gyd-bwyllgor y mae’r awdurdod lleol yn gyfrifol am ei drefnu ac i aelodau’r pwyllgor hwnnw;

- o ran swyddogaethau pwyllgor(au) trosolygu a chraffu'r awdurdod, i aelodau’r awdurdod, i aelodau’r weithrediaeth ac i’r swyddogion;

- i bob aelod o’r awdurdod wrth iddo gyflawni rôl aelod o’r awdurdod (ond gweler nodyn 2 isod);

(b) hybu rôl pwyllgor(au) trosolygu a chraffu'r awdurdod;

(c) cyflwyno adroddiadau ac argymhellion mewn perthynas â nifer a graddau’r staff y mae eu hangen i gyflawni swyddogaethau gwasanaethau democrataidd ac mewn perthynas â phenodi a threfnu’r staff hynny a’u rheoli mewn modd priodol;

(d) unrhyw swyddogaethau eraill a ragnodir gan Weinidogion Cymru.

Nodiadau –

1. Dim ond i gyngor ynghylch swyddogaethau’r pwyllgorau trosolygu a chraffu a’r pwyllgor gwasanaethau democrataidd y mae’r swyddogaeth o ddarparu cyngor ynghylch a ddylai swyddogaethau’r Cyngor gael eu harfer, neu fod wedi cael eu harfer, a sut, yn gymwys;

2. yn yr achos hwn, nid yw cyngor i aelod yn cynnwys cyngor mewn cysylltiad â’i rôl fel aelod o’r weithrediaeth, ac nid yw’n cynnwys cyngor ynghylch mater sy’n cael ei ystyried neu sydd i’w ystyried mewn cyfarfod (heblaw cyfarfod o bwyllgor trosolygu a chraffu neu bwyllgor gwasanaethau democrataidd).

### 12.07 Dyletswydd i ddarparu adnoddau digonol i’r Swyddog Monitro, y Prif Swyddog Cyllid a’r Pennaeth Gwasanaethau Democrataidd

Bydd y Cyngor yn darparu unrhyw swyddogion, llety ac adnoddau eraill ar gyfer y Swyddog Monitro, y Prif Swyddog Cyllid a’r Pennaeth Gwasanaethau Democrataidd sy’n ddigon yn eu barn hwy i ganiatáu i’w dyletswyddau gael eu cyflawni.

### 12.08 Ymddygiad

Bydd y swyddogion yn cydymffurfio â’r Codau Ymddygiad i Swyddogion a’r Protocol ar Gysylltiadau Aelodau/Swyddogion a nodir yn Rhan 5 o’r Cyfansoddiad hwn.

### 12.09 Cyflogaeth

Bydd proses recriwtio, dethol a diswyddo swyddogion yn cydymffurfio â’r Rheolau ar Gyflogi Swyddogion a nodir yn Rhan 4 o’r Cyfansoddiad hwn.

# Erthygl 13 – Gwneud Penderfyniadau

### 13.01 Y cyfrifoldeb dros wneud penderfyniadau

Bydd yCyngor yn cyhoeddi ac yn diweddaru cofnod ynghylch pa ran o’r Cyngor neu ba unigolyn sydd â chyfrifoldeb dros fathau penodol o benderfyniadau ynglŷn â meysydd neu swyddogaethau penodol. Nodir y cofnod hwn yn Rhan 3 o’r Cyfansoddiad hwn ac yn y Cynlluniau Dirprwyo Swyddogaethau.

### 13.02 Penderfyniadau a gedwir i’r Cyngor llawn

Bydd penderfyniadau sy’n ymwneud â’r swyddogaethau a restrir yn Erthygl 4.02 yn cael eu gwneud gan y Cyngor llawn ac ni chânt eu dirprwyo.

### 13.03 Penderfyniadau gan y Cyngor llawn

Yn ddarostyngedig i Erthygl 12.07, bydd cyfarfod y Cyngor yn dilyn Rheolau Gweithdrefnau’r Cyngor a nodir yn Rhan 4 o’r Cyfansoddiad hwn wrth ystyried unrhyw fater.

### 13.04 Penderfyniadau gan y Cabinet

Yn ddarostyngedig i Erthygl 12.07, bydd y Cabinet yn dilyn Rheolau Gweithdrefnau’r Cabinet a nodir yn Rhan 4 o’r Cyfansoddiad hwn wrth ystyried unrhyw fater.

### 13.05 Penderfyniadau gan Bwyllgorau Trosolygu a Chraffu

Bydd Pwyllgorau Trosolygu a Chraffu yn dilyn y Rheolau Gweithdrefnau Trosolygu a Chraffu a nodir yn Rhan 4 o’r Cyfansoddiad hwn wrth ystyried unrhyw fater.

### 13.06 Penderfyniadau gan bwyllgorau ac is-bwyllgorau eraill a sefydlir gan y Cyngor

Yn ddarostyngedig i Erthygl 12.07, bydd Pwyllgorau ac Is-bwyllgorau eraill i’r Cyngor yn dilyn y rhannau hynny o Reolau Gweithdrefnau’r Cyngor a nodir yn Rhan 4 o’r Cyfansoddiad hwn sy’n gymwys iddynt.

### 13.07 Penderfyniadau gan gyrff i’r Cyngor sy’n gweithredu fel tribiwnlysoedd

Bydd y Cyngor, Cynghorydd neu swyddog sy’n gweithredu fel tribiwnlys neu mewn modd lled-farnwrol neu sy’n penderfynu/ystyried hawliau a rhwymedigaethau sifil neu gyfrifoldeb troseddol unrhyw berson (heblaw er mwyn rhoi cyngor) yn dilyn gweithdrefn briodol sy’n cyd-fynd â gofynion cyfiawnder naturiol a’r hawl i gael prawf teg a geir yn Erthygl 6 o’r Confensiwn Ewropeaidd ar Hawliau Dynol a Rhyddidau Sylfaenol.

# Erthygl 14 - Cyllid, Contractau a Materion Cyfreithiol

### 14.01 Rheolaeth ariannol

Cyflawnir rheolaeth materion ariannol y Cyngor yn unol â’r Rheolau Gweithdrefn Ariannol a nodir yn Rhan 4 o’r Cyfansoddiad hwn.

### 14.02 Contractau

Bydd pob contract a wneir gan y Cyngor yn cydymffurfio â’r Rheolau Gweithdrefn Contractau a nodir yn Rhan 4 o’r Cyfansoddiad hwn.

### 14.03 Achosion cyfreithiol

Y Cyfarwyddwr Corfforaethol – Gwasanaethau Gweithredol a Phartneriaethol yw Cyfreithiwr y Cyngor ac fe’i hawdurdodir i gychwyn, amddiffyn, cynnal neu gymryd rhan mewn unrhyw achosion cyfreithiol mewn unrhyw enghraifft lle mae angen y camau hynny er mwyn rhoi eu heffaith i benderfyniadau’r Cyngor neu mewn unrhyw enghraifft lle mae Cyfreithiwr y Cyngor o’r farn bod angen y camau hynny er mwyn gwarchod buddiannau’r Cyngor.

### 14.04 Dilysu dogfennau

Pan fo unrhyw ddogfen yn angenrheidiol ar gyfer unrhyw weithdrefn neu achos cyfreithiol ar ran y Cyngor, caiff ei llofnodi gan Gyfreithiwr y Cyngor neu berson arall a awdurdodir ganddo, oni bai bod unrhyw ddeddfiad yn awdurdodi neu’n gofyn fel arall, neu fod y Cyngor, neu lle bo’n briodol y Cabinet, wedi rhoi’r awdurdod angenrheidiol i berson arall yn unol â’r Cynlluniau Dirprwyo Swyddogaethau.

Rhaid i bob contract a wneir ar ran y Cyngor gael ei weithredu yn unol â’r Rheolau Gweithdrefn Contractau a nodir yn Rhan 4 o’r Cyfansoddiad hwn.

### 14.05 Sêl Gyffredin y Cyngor

Cedwir Sêl Gyffredin y Cyngor mewn lle diogel yng nghadwraeth y Cyfarwyddwr Corfforaethol – Gwasanaethau Gweithredol a Phartneriaethol. Bydd cofnod o benderfyniad gan y Cyngor, y Cabinet ac unrhyw Swyddog a awdurdodwyd yn unol â’r Cynlluniau Dirprwyo Swyddogaethau, yn ddigon o awdurdod dros selio unrhyw ddogfen y mae ei hangen er mwyn rhoi ei heffaith i’r penderfyniad. Mae contractau y mae’r Sêl Gyffredin yn gorfod neu yn gallu cael ei gosod arnynt wedi’u pennu yn y Rheolau Gweithdrefn Contractau yn Rhan 4 o’r Cyfansoddiad hwn. Gosodir y Sêl Gyffredin hefyd ar y dogfennau eraill hynny a ddylai gael eu selio ym marn y Cyfarwyddwr Corfforaethol – Gwasanaethau Gweithredol a Phartneriaethol. Ardystir gosodiad y Sêl Gyffredin gan y Maer, y Dirprwy Faer, yr Arweinydd neu’r Dirprwy Arweinydd a chan y Cyfarwyddwr Corfforaethol – Gwasanaethau Gweithredol a Phartneriaethol neu berson a awdurdodwyd ganddo.

# Erthygl 15 – Adolygu a Diwygio’r Cyfansoddiad

### 15.01 Dyletswydd i fonitro ac adolygu’r Cyfansoddiad

Bydd y Swyddog Monitro yn monitro ac yn adolygu sut mae’r Cyfansoddiad yn gweithredu er mwyn sicrhau bod nodau ac egwyddorion y Cyfansoddiad yn cael eu rhoi ar waith yn llawn.

### 15.02 Protocol ar gyfer monitro ac adolygu’r Cyfansoddiad gan y Swyddog Monitro

Wrth ymgymryd â’r dasg o fonitro ac adolygu’r Cyfansoddiad, caiff y Swyddog Monitro:

(a) arsylwi ar gyfarfodydd o rannau gwahanol o strwythur yr aelodau a’r swyddogion;

(b) creu trywydd archwilio ar gyfer sampl o benderfyniadau;

(c) cofnodi a dadansoddi materion a godir gydag ef gan aelodau, swyddogion, y cyhoedd a rhanddeiliaid perthnasol eraill; a

(d) cymharu arferion y Cyngor ag arferion awdurdodau eraill, neu ag enghreifftiau cenedlaethol o’r arferion gorau.

### 15.03 Newidiadau i’r Cyfansoddiad

(a) **Eu cymeradwyo gan y Cyngor llawn**

(i) Yn ddarostyngedig i baragraff 14.03(b) isod rhaid i newidiadau i’r Cyfansoddiad gael eu cymeradwyo gan y Cyngor llawn ar argymhelliad y Swyddog Monitro.

(b) **Eu cymeradwyo heblaw gan y Cyngor llawn**

Caiff y Cabinet, ar argymhelliad y Swyddog Monitro, gymeradwyo’r newidiadau hynny i’r Cyfansoddiad sy’n ymwneud â’i gylch gorchwyl a’i bwerau.

# Erthygl 16 – Atal, Dehongli a Chyhoeddi’r Cyfansoddiad

### 16.01 Atal y Cyfansoddiad

(a) **Cyfyngiad ar ei atal**. Ni chaniateir i Erthyglau’r Cyfansoddiad hwn gael eu hatal. Caniateir i’r Rheolau a bennir isod gael eu hatal gan y Cyngor llawn i’r graddau a ganiateir yn y Rheolau hynny ac yn y gyfraith.

(b) **Y weithdrefn ynglŷn ag atal**. Ni fydd cynnig i atal unrhyw reolau yn cael ei wneud heb roi hysbysiad oni bai bod o leiaf hanner o gyfanswm y Cynghorwyr yn bresennol. Bydd graddfa a chyfnod yr ataliad yn gymesur â’r canlyniad sydd i’w sicrhau, gan gymryd i ystyriaeth ddibenion y Cyfansoddiad a nodir yn Erthygl 1.

(c) **Rheolau a all gael eu hatal**. Y Rheolau a all gael eu hatal yn unol ag Erthygl 15.01 yw Rheolau Gweithdrefnau’r Cyngor, ac eithrio Rheolau 16.5 a 17.2.

### 16.02 Dehongli

Ni chaniateir i ddyfarniad y Maer ynghylch dehongli neu gymhwyso’r Cyfansoddiad hwn neu ynghylch unrhyw un neu ragor o drafodion y Cyngor gael ei herio mewn unrhyw un o gyfarfodydd y Cyngor. Bydd y dehongli hwn yn rhoi sylw i ddibenion y Cyfansoddiad hwn a geir yn Erthygl 1.

### 16.03 Cyhoeddi

(a) Bydd y Cyfarwyddwr Corfforaethol – Gwasanaethau Gweithredol a Phartneriaethol yn sicrhau bod copi electronig o’r Cyfansoddiad hwn ac o Gynlluniau Dirprwyo’r Cyngor ar gael i Aelodau a Swyddogion y Cyngor drwy gyfrwng y fewnrwyd.

(b) Bydd y Swyddog Monitro yn sicrhau bod copïau o’r Cyfansoddiad hwn ac o Gynlluniau Dirprwyo’r Cyngor ar gael i’r cyhoedd drwy gyfrwng gwefan y Cyngor.

# RHAN 3 – Y CYFRIFOLDEB DROS SWYDDOGAETHAU

# 1. Y Cyfrifoldeb dros Swyddogaethau Dewis Lleol

| **Y Swyddogaeth** | **Y Corff Penderfynu** | **Yr Aelodaeth** | **Dirprwyo Swyddogaethau** |
| --- | --- | --- | --- |
| Swyddogaethau o dan Ddeddf Cyngor Sir Morgannwg Ganol 1987 |  |  |  |
|  |  |  |  |
| Adran 6 (Gwaith cloddio glo:  Bondiau perfformiad). | Y Cyngor, drwy’r Pwyllgor Rheoli Datblygu. | 18 o Gynghorwyr y Fwrdeistref Sirol | Wedi’i dirprwyo i’r Cyfarwyddwr Corfforaethol - Cymunedau (gweler y Cynlluniau Dirprwyo Swyddogaethau). |
| Adran 8 (Y cyngor i fod yn gorfforaeth ymddiriedol). | Y Cabinet | Yr Arweinydd, y Dirprwy Arweinydd a phedwar o Gynghorwyr eraill y Fwrdeistref Sirol. | Wedi’i dyrannu i’r Cyfarwyddwr Corfforaethol – Addysg a Chymorth i Deuluoedd (gweler y Cynlluniau Dirprwyo Swyddogaethau). |
| Adran 9 (Mynediad ar gyfer y frigâd dân). | Y Cabinet | Yr Arweinydd, y Dirprwy Arweinydd a phedwar o Gynghorwyr eraill y Fwrdeistref Sirol. | Wedi’i dyrannu i’r Cyfarwyddwr Corfforaethol - Cymunedau (gweler y Cynlluniau Dirprwyo Swyddogaethau). |
| Adran 10 (Llwch, etc., o waith adeiladu). | Y Cabinet | Yr Arweinydd, y Dirprwy Arweinydd a phedwar o Gynghorwyr eraill y Fwrdeistref Sirol. | Wedi’i dyrannu i’r Cyfarwyddwr Corfforaethol - Cymunedau (gweler y Cynlluniau Dirprwyo Swyddogaethau). |
| Adran 11 (Llwch o symud glo). | Y Cabinet | Yr Arweinydd, y Dirprwy Arweinydd a phedwar o Gynghorwyr eraill y Fwrdeistref Sirol. | Wedi’i dyrannu i’r Cyfarwyddwr Corfforaethol - Cymunedau (gweler y Cynlluniau Dirprwyo Swyddogaethau). |
| Adran 12 (Cost diddosi waliau) | Y Cabinet | Yr Arweinydd, y Dirprwy Arweinydd a phedwar o Gynghorwyr eraill y Fwrdeistref Sirol. | Wedi’i dyrannu i’r Cyfarwyddwr Corfforaethol - Cymunedau (gweler y Cynlluniau Dirprwyo Swyddogaethau). |
| Adran 13 (Waliau cynnal). | Y Cabinet | Yr Arweinydd, y Dirprwy Arweinydd a phedwar o Gynghorwyr eraill y Fwrdeistref Sirol. | Wedi’i dyrannu i’r Cyfarwyddwr Corfforaethol - Cymunedau (gweler y Cynlluniau Dirprwyo Swyddogaethau). |
| Adran 14 (Cynlluniau, etc., carthffosydd newydd). | Y Cabinet | Yr Arweinydd, y Dirprwy Arweinydd a phedwar o Gynghorwyr eraill y Fwrdeistref Sirol. | Wedi’i dyrannu i’r Cyfarwyddwr Corfforaethol - Cymunedau (gweler y Cynlluniau Dirprwyo Swyddogaethau). |
| Adran 15 (Cipio anifeiliaid strae). | Y Cabinet | Yr Arweinydd, y Dirprwy Arweinydd a phedwar o Gynghorwyr eraill y Fwrdeistref Sirol. | Wedi’i dyrannu i’r Cyfarwyddwr Corfforaethol – Gwasanaethau Gweithredol a Phartneriaethol (gweler y Cynlluniau Dirprwyo Swyddogaethau). |
| Adran 16 (Costau rhoi gorchmynion dymchwel ar waith). | Y Cabinet | Yr Arweinydd, y Dirprwy Arweinydd a phedwar o Gynghorwyr eraill y Fwrdeistref Sirol. | Wedi’i dyrannu i’r Cyfarwyddwr Corfforaethol - Cymunedau (gweler y Cynlluniau Dirprwyo Swyddogaethau). |
| Adran 17 (Gwahardd parcio cerbydau penodol ar strydoedd preswyl). | Y Cabinet | Yr Arweinydd, y Dirprwy Arweinydd a phedwar o Gynghorwyr eraill y Fwrdeistref Sirol. | Wedi’i dyrannu i’r Cyfarwyddwr Corfforaethol - Cymunedau (gweler y Cynlluniau Dirprwyo Swyddogaethau). |
| Adran 18 (Cyfyngiad ar ddefnyddio biniau sbwriel, etc.). | Y Cabinet | Yr Arweinydd, y Dirprwy Arweinydd a phedwar o Gynghorwyr eraill y Fwrdeistref Sirol. | Wedi’i dyrannu i’r Cyfarwyddwr Corfforaethol - Cymunedau (gweler y Cynlluniau Dirprwyo Swyddogaethau). |
| Adran 19 (Trwsio waliau, etc., iardiau). | Y Cabinet | Yr Arweinydd, y Dirprwy Arweinydd a phedwar o Gynghorwyr eraill y Fwrdeistref Sirol. | Wedi’i dyrannu i’r Prif Weithredwr Cynorthwyol Gwasanaethau Cyfreithiol a Rheoleiddiol (gweler y Cynlluniau Dirprwyo Swyddogaethau). |
| Adran 22 (Amddiffyn y traeth a thir cyfagos rhag llygredd). | Y Cabinet | Yr Arweinydd, y Dirprwy Arweinydd a phedwar o Gynghorwyr eraill y Fwrdeistref Sirol. | Wedi’i dyrannu i’r Cyfarwyddwr Corfforaethol - Cymunedau (gweler y Cynlluniau Dirprwyo Swyddogaethau). |
| Adran 23 (Pŵer i gyflogi achubwyr bywyd). | Y Cabinet | Yr Arweinydd, y Dirprwy Arweinydd a phedwar o Gynghorwyr eraill y Fwrdeistref Sirol. | Wedi’i dyrannu i’r Cyfarwyddwr Corfforaethol – Gwasanaethau Cymdeithasol a Llesiant (gweler y Cynlluniau Dirprwyo Swyddogaethau). |
| Rhan V (Harbwr Porth-cawl). | Y Cabinet | Yr Arweinydd, y Dirprwy Arweinydd a phedwar o Gynghorwyr eraill y Fwrdeistref Sirol. | Wedi’i dyrannu i’r Cyfarwyddwr Corfforaethol – Cymunedau (gweler y Cynlluniau Dirprwyo Swyddogaethau). |
| Adran 67(1) o Ddeddf Safonau a Fframwaith Ysgolion 1998, ac Atodlen 18 iddi (Gwneud trefniadau ar gyfer apelau yn erbyn gwahardd disgyblion). | Y Cyngor. | Y 54 Cynghorydd Bwrdeistref Sirol. | Dim. |
| Adran 94(1) a (4) Ddeddf Safonau a Fframwaith Ysgolion 1998, ac Atodlen 24 iddi  (Gwneud trefniadau ar gyfer apelau ynghylch derbyniadau). | Y Cyngor. | Y 54 Cynghorydd Bwrdeistref Sirol. | Dim. |
| Adran 95(2) o Ddeddf Safonau a Fframwaith Ysgolion 1998, ac Atodlen 25 iddi (Gwneud trefniadau ynghylch apelau gan gyrff llywodraethu). | Y Cyngor. | Y 54 Cynghorydd Bwrdeistref Sirol. | Dim. |
| Adran 20 o Ddeddf yr Heddlu 1996 (Gwneud trefniadau ar gyfer cwestiynau ar faterion heddlu yng nghyfarfodydd y Cyngor). | Y Cyngor. | Y 54 Cynghorydd Bwrdeistref Sirol. | Dim. |
| Paragraffau 2 i 4 o Atodlen 2 i Ddeddf yr Heddlu 1996 (Penodi i awdurdodau heddlu). | Y Cyngor. | Y 54 Cynghorydd Bwrdeistref Sirol. | Dim. |
| Unrhyw swyddogaeth ynglŷn â thir halogedig. | Y Cabinet. | Yr Arweinydd, y Dirprwy Arweinydd a phedwar o Gynghorwyr eraill y Fwrdeistref Sirol. | Wedi’i dyrannu i’r Cyfarwyddwr Corfforaethol – Gwasanaethau Gweithredol a Phartneriaethol (gweler y Cynlluniau Dirprwyo Swyddogaethau). |
| Unrhyw swyddogaeth ynglŷn â rheoli llygredd neu reoli ansawdd aer. | Y Cabinet. | Yr Arweinydd, y Dirprwy Arweinydd a phedwar o Gynghorwyr eraill y Fwrdeistref Sirol. | Wedi’i dyrannu i’r Cyfarwyddwr Corfforaethol – Gwasanaethau Gweithredol a Phartneriaethol (gweler y Cynlluniau Dirprwyo Swyddogaethau). |
| Cyflwyno hysbysiad atal mewn perthynas â niwsans statudol. | Y Cabinet. | Yr Arweinydd, y Dirprwy Arweinydd a phedwar o Gynghorwyr eraill y Fwrdeistref Sirol. | Wedi’i dyrannu i’r Cyfarwyddwr Corfforaethol – Gwasanaethau Gweithredol a Phartneriaethol (gweler y Cynlluniau Dirprwyo Swyddogaethau). |
| Pasio cynnig y bydd Atodlen 2 i Ddeddf Sŵn a Niwsans Statudol 1993 yn gymwys i ardal yr awdurdod. | Y Cabinet. | Yr Arweinydd, y Dirprwy Arweinydd a phedwar o Gynghorwyr eraill y Fwrdeistref Sirol. | Dim. |
| Archwilio ardal yr awdurdod i ddod o hyd i unrhyw niwsans statudol. | Y Cabinet. | Yr Arweinydd, y Dirprwy Arweinydd a phedwar o Gynghorwyr eraill y Fwrdeistref Sirol. | Wedi’i dyrannu i’r Cyfarwyddwr Corfforaethol – Gwasanaethau Gweithredol a Phartneriaethol (gweler y Cynlluniau Dirprwyo Swyddogaethau). |
| Ymchwilio i gŵyn ynghylch bodolaeth niwsans statudol. | Y Cabinet. | Yr Arweinydd, y Dirprwy Arweinydd a phedwar o Gynghorwyr eraill y Fwrdeistref Sirol. | Wedi’i dyrannu i’r Cyfarwyddwr Corfforaethol – Gwasanaethau Gweithredol a Phartneriaethol (gweler y Cynlluniau Dirprwyo Swyddogaethau). |
| Adran 330 o Ddeddf Cynllunio Gwlad a Thref 1990 (Sicrhau gwybodaeth am fuddiannau mewn tir). | Y Cyngor. | Y 54 Cynghorydd Bwrdeistref Sirol. | Wedi’i dirprwyo i’r Cyfarwyddwr Corfforaethol - Cymunedau (gweler y Cynlluniau Dirprwyo Swyddogaethau). |
| Adran 16 o Ddeddf Llywodraeth Leol (Darpariaethau Amrywiol) 1976 (Sicrhau manylion personau sydd â buddiant mewn tir). | Y Cabinet. | Yr Arweinydd, y Dirprwy Arweinydd a phedwar o Gynghorwyr eraill y Fwrdeistref Sirol. | Wedi’i dyrannu i’r Cyfarwyddwr Corfforaethol - Cymunedau a’r Cyfarwyddwr Corfforaethol – Gwasanaethau Gweithredol a Phartneriaethol (gweler y Cynlluniau Dirprwyo Swyddogaethau).  Swyddogaethau). |
|  |  |  |  |
| Gwneud trefniadau ynghylch gwneud gwaith ar briffyrdd. | Y Cabinet. | Yr Arweinydd, y Dirprwy Arweinydd a phedwar o Gynghorwyr eraill y Fwrdeistref Sirol. | Wedi’i dyrannu i’r Cyfarwyddwr Corfforaethol - Cymunedau (gweler y Cynlluniau Dirprwyo Swyddogaethau). |
| Penodi unrhyw unigolyn:   1. I unrhyw swydd heblaw swydd lle y’i cyflogir gan y Cyngor; 2. I unrhyw gorff heblaw:   (i) y Cyngor;  (ii) cyd-bwyllgor i ddau neu fwy o awdurdodau; neu   1. pwyllgor neu is-bwyllgor i gorff o’r fath,   a dirymu unrhyw benodiad o’r fath. | Y Cabinet (mewn perthynas â phenodi i swyddi neu gyrff sy’n cyflawni unrhyw rôl mewn cysylltiad â swyddogaethau sy’n gyfrifoldeb i’r Cabinet); fel arall, y Cyngor. | Yr Arweinydd, y Dirprwy Arweinydd a phedwar o Gynghorwyr eraill y Fwrdeistref Sirol (y Cabinet); fel arall y 54 Cynghorydd Bwrdeistref Sirol.  (y Cyngor). | Dim. |
| Pŵer i wneud taliadau neu i ddarparu buddion eraill mewn achosion camweinyddu etc. | Y Cyngor. | Y 54 Cynghorydd Bwrdeistref Sirol. | Dim. |
| Cyflawni unrhyw swyddogaeth gan awdurdod sy’n gweithredu fel awdurdod harbwr. | Y Cabinet. | Yr Arweinydd, y Dirprwy Arweinydd a phedwar o Gynghorwyr eraill y Fwrdeistref Sirol. | Wedi’i dyrannu i’r Cyfarwyddwr Corfforaethol – Cymunedau (gweler y Cynlluniau Dirprwyo Swyddogaethau) |
| Swyddogaethau trwyddedu yn unol â: Rhan 2 o Ddeddf Trwyddedu 2003 ac eithrio Adran 6 | Y Cyngor. | Y 54 Cynghorydd Bwrdeistref Sirol. | Dim. |
| Y swyddogaethau a geir yn adrannau 25 a 26 o Ddeddf Priffyrdd 1980 (Creu Priffyrdd). | Y Cabinet | Yr Arweinydd, y Dirprwy Arweinydd a phedwar o Gynghorwyr eraill y Fwrdeistref Sirol. | Swyddogaethau penodedig wedi’u dyrannu i’r Cyfarwyddwr Corfforaethol - Cymunedau (gweler y Cynlluniau Dirprwyo Swyddogaethau). |
| Y swyddogaethau a geir yn adrannau 116, 117, 118, 118ZA, 118A, 118B, 118C, 119, 119ZA, 119A, 119B, 119C, 119D, 120, 121B o Ddeddf Priffyrdd 1980 (Cau a gwyro priffyrdd). | Y Cabinet | Yr Arweinydd, y Dirprwy Arweinydd a phedwar o Gynghorwyr eraill y Fwrdeistref Sirol. | Swyddogaethau penodedig wedi’u dyrannu i’r Cyfarwyddwr Corfforaethol - Cymunedau (gweler y Cynlluniau Dirprwyo Swyddogaethau). |
| Y swyddogaethau a geir yn adrannau 130, 139, 140, 140A, 142, 147, 147ZA, 149, 169, 171, 171A, 172, 173, 178, 179, 180 o Ddeddf Priffyrdd 1980 (Ymyrryd yn gyfreithlon ac yn anghyfreithlon â Phriffyrdd a Strydoedd). | Y Cabinet | Yr Arweinydd, y Dirprwy Arweinydd a phedwar o Gynghorwyr eraill y Fwrdeistref Sirol. | Swyddogaethau penodedig wedi’u dyrannu i’r Cyfarwyddwr Corfforaethol - Cymunedau (gweler y Cynlluniau Dirprwyo Swyddogaethau). |
| Y swyddogaethau a geir yn adran 34 o Ddeddf Bywyd Gwyllt a Chefn Gwlad 1981 (Gorchmynion calchbalmentydd). | Cabinet | Yr Arweinydd, y Dirprwy Arweinydd a phedwar o Gynghorwyr eraill y Fwrdeistref Sirol. | Swyddogaethau penodedig wedi’u dyrannu i’r Cyfarwyddwr Corfforaethol - Cymunedau (gweler y Cynlluniau Dirprwyo Swyddogaethau). |
| Y swyddogaethau a geir yn adran 53 o Ddeddf Bywyd Gwyllt a Chefn Gwlad 1981 (Dyletswydd i adolygu’r map a’r datganiad diffiniol yn barhaus). | Y Cabinet | Yr Arweinydd, y Dirprwy Arweinydd a phedwar o Gynghorwyr eraill y Fwrdeistref Sirol. | Swyddogaethau penodedig wedi’u dyrannu i’r Cyfarwyddwr Corfforaethol - Cymunedau (gweler y Cynlluniau Dirprwyo Swyddogaethau). |
| Swyddogaethau mewn perthynas â gamblo o dan adrannau 29, 30, 166, 212, 284, 304, 346, 349, 350 o Ddeddf Gamblo 2005 a Rhan 5 o Atodlen 11 iddi. | Y Cyngor. | Y 54 Cynghorydd Bwrdeistref Sirol. | Swyddogaethau penodedig wedi’u dyrannu i’r Pwyllgor Trwyddedu ac i’r Cyfarwyddwr Corfforaethol – Gwasanaethau Gweithredol a Phartneriaethol (gweler y Cyfansoddiad a’r Cynlluniau Dirprwyo Swyddogaethau). |
| Penderfynu ar bob apêl yn erbyn penderfyniadau a wnaed gan neu ar ran yr Awdurdod ac eithrio lle ceir gofyniad statudol penodol arall. | Y Cyngor | Y 54 Cynghorydd Bwrdeistref Sirol. | I’r Panel Apelau  -  Cadeirydd a/neu Is-gadeirydd ynghyd ag un neu ddau o Gynghorwyr y Fwrdeistref Sirol a dynnir ar sail rota o blith panel o ddeg o Gynghorwyr y Fwrdeistref Sirol. |
| Swyddogaethau mewn perthynas â chyfrifo sylfaen y dreth gyngor yn unol ag unrhyw un neu ragor o’r canlynol—  (a) pennu eitem ar gyfer T yn adran [33(1)](http://www.lexisnexis.com:80/uk/legal/search/runRemoteLink.do?langcountry=GB&linkInfo=F%23GB%23UK_ACTS%23section%2533%25sect%2533%25num%251992_14a%25&risb=21_T8175484832&bct=A&service=citation&A=0.8840139899900665) a [44(1)](http://www.lexisnexis.com:80/uk/legal/search/runRemoteLink.do?langcountry=GB&linkInfo=F%23GB%23UK_ACTS%23section%2544%25sect%2544%25num%251992_14a%25&risb=21_T8175484832&bct=A&service=citation&A=0.7059660225535269) o Ddeddf Cyllid Llywodraeth Leol 1992;  (b) pennu swm ar gyfer eitem TP yn adrannau 34(3), 45(3), 48(3) a 48(4) o Ddeddf [Cyllid Llywodraeth Leol 1992](http://www.lexisnexis.com:80/uk/legal/search/runRemoteLink.do?langcountry=GB&linkInfo=F%23GB%23UK_ACTS%23num%251992_14a_Title%25&risb=21_T8175484832&bct=A&service=citation&A=0.7960081622238597);  (c) pennu’r swm y mae ei angen er mwyn pennu’r eitem a grybwyllir ym mharagraff (a) neu (b) uchod. | Y Cyngor | Y 54 Cynghorydd Bwrdeistref Sirol. | Dim |
| Y swyddogaethau a nodir yn Neddf Delwyr Metel Sgrap 2013. | Y Cabinet | Yr Arweinydd, y Dirprwy Arweinydd a phedwar o Gynghorwyr eraill y Fwrdeistref Sirol. | Swyddogaethau penodol wedi’u dyrannu i’r Cyfarwyddwr Corfforaethol – Gwasanaethau Gweithredol a Phartneriaethol (gweler y Cynlluniau Dirprwyo Swyddogaethau). |

# Y Cyfrifoldeb dros Swyddogaethau’r Cyngor

## (a) Pwyllgorau, Is-bwyllgorau, Paneli a Chyrff eraill

| **Y Pwyllgor,**  **yr Is-bwyllgor,**  **y Panel neu’r Corff arall** | **Aelodaeth** | **Swyddogaethau** | **Dirprwyo Swyddogaethau** |
| --- | --- | --- | --- |
| Y Panel Apelau | Cadeirydd a/neu Is-gadeirydd ynghyd ag un neu ddau o Gynghorwyr Bwrdeistref Sirol a dynnir ar sail rota o blith panel o ddeg o Gynghorwyr Bwrdeistref Sirol. | 1. Gwrando a phenderfynu ar apelau o dan bolisïau a gweithdrefnau canlynol y Cyngor:  * Disgyblu; * Anghydfodau; * Rheoli Absenoldeb; * Urddas yn y Gwaith; * Galluogrwydd; * Dileu Swyddi ac Adleoli | Dim. |
| Y Pwyllgor Penodi | Mae gan y Pwyllgor Penodi wyth o gynrychiolwyr o blith yr Aelodau Etholedig:   * Yr Arweinydd (Cadeirydd) * Y Dirprwy Arweinydd * Aelod Cabinet (dros y portffolio sy’n berthnasol i’r swydd) * 1 Aelod Ceidwadol * 1 Aelod Annibynnol * 1 Aelod Plaid Cymru * 1 Aelod Annibynnwyr Llynfi * 1 Aelod Llafur | 1. Ymgymryd â phroses penodi swyddogion JNC (heblaw’r Prif Weithredwr).   Caniateir eilyddion yn lle aelodau o’r Pwyllgor Penodi ond dim ond ar gyfer y cyfan o’r broses benodi.   1. Hwyluso Panel Penderfyniadau’r JNC a Phanel Apelau’r JNC. Bydd gan y rhain dri aelod, gyda’r Arweinydd neu’r Dirprwy Arweinydd yn cadeirio’r panel gyda chefnogaeth un cynrychiolydd o’r 2 aelod arall o’r pwyllgor.   Ni chaniateir eilyddion ar gyfer y Paneli JNC a rhaid i’r aelodaeth ddod o blith aelodaeth wreiddiol y Pwyllgor Penodi. | Dim |
| Y Pwyllgor Archwilio | 12 o Gynghorwyr Bwrdeistref Sirol ac Aelodau Lleyg  (fel y nodir yn Erthygl 8) | * Adolygu a chraffu ar faterion ariannol y Cyngor a chyflwyno adroddiadau ac argymhellion ynglŷn â hwy. * Adolygu a chraffu ar briodoldeb trefniadau’r Cyngor ar gyfer rheoli risg, rheolaeth fewnol, sicrhau gwerth am arian a llywodraethiant corfforaethol a chyflwyno adroddiadau ac argymhellion ynglŷn â hwy. * Ystyried yr adroddiad ar yr asesiad risg blynyddol, unrhyw adroddiadau interim a’r Polisi Rheoli Risg Corfforaethol. * Goruchwylio trefniadau’r Cyngor ar gyfer archwilio mewnol ac allanol (gan gynnwys perfformiad darparwyr allanol gwaith archwilio mewnol) ac adolygu ei ddatganiadau ariannol. * Cymeradwyo’r Siarter Archwilio Mewnol. * Cymeradwyo’r cynllun archwilio mewnol sy’n seiliedig ar risg a chymeradwyo newidiadau interim arwyddocaol yn y cynllun archwilio mewnol sy’n seiliedig ar risg. * Cyfrannu at y Rhaglen Sicrhau Ansawdd a Gwella ac yn benodol at waith allanol i asesu ansawdd yr archwilwyr mewnol sy’n digwydd o leiaf unwaith bob pum mlynedd. * Ystyried a chymeradwyo adroddiad blynyddol a barn y Pennaeth Archwilio Mewnol, crynodeb o’r gwaith archwilio mewnol (gwirioneddol ac arfaethedig) a lefel y sicrwydd y gall ei roi ynghylch trefniadau’r Cyngor ar gyfer llywodraethiant corfforaethol. * Ystyried a chymeradwyo adroddiadau’r Archwilwyr Mewnol ynghylch digonolrwydd y rheolaeth fewnol. * Ystyried a chymeradwyo adroddiadau sy’n ymdrin â rheolaeth a pherfformiad darparwyr gwasanaethau archwilio mewnol. * Ystyried adroddiadau’r Archwilwyr Mewnol ar argymhellion y cytunwyd arnynt ond na chawsant eu rhoi ar waith o fewn cyfnod rhesymol a chymeradwyo camau adfer angenrheidiol. * Nodi materion o Adroddiad Gwella Blynyddol Swyddfa Archwilio Cymru. * Derbyn y Rhaglen Reoleiddio. * Nodi meysydd i’w hystyried gan yr Archwilwyr Mewnol ac Allanol. * Bod yn gyfrifol am sicrhau gwaith craffu effeithiol ar y Strategaeth a’r polisïau ar gyfer Rheoli’r Drysorfa, yn unol â’r Datganiad ar y Drysorfa a Dangosyddion Darbodaeth Rheoli’r Drysorfa. * Cymryd trosolwg ar Gyfansoddiad y Cyngor mewn perthynas â Rheolau Gweithdrefnau Contractau a Chyllid. * Adolygu unrhyw fater a gyfeirir ato gan y Prif Swyddog Gweithredol, y Swyddog Monitro a’r Swyddog Adran 151. * Monitro Strategaeth y Cyngor ar Atal Twyll a Llwgrwobrwyo, ei Bolisi Chwythu’r Chwiban a’i Bolisi Gwrth-wyngalchu Arian. * Adolygu a chymeradwyo Datganiad Blynyddol y Cyngor ar Lywodraethiant a’i God Llywodraethiant Corfforaethol. * Asesu cydymffurfedd y Cyngor â’r safonau a’r rheolau y mae wedi’u cyhoeddi ei hun a safonau a rheolau eraill sydd wedi’u cyhoeddi. * Adolygu a chymeradwyo’r Datganiad Blynyddol ar y Cyfrifon. Yn benodol, ystyried a oes polisïau cyfrifydda priodol wedi’u dilyn ac a oes pryderon yn codi o’r datganiadau ariannol neu o’r archwiliad y mae angen tynnu sylw Cyngor atynt. * Ystyried a chymeradwyo adroddiad yr Archwilydd Allanol mewn perthynas â’r rhai sy’n gyfrifol am lywodraethiant ar faterion sy’n codi o archwilio’r cyfrifon. * Adolygu ac ystyried adroddiadau gan yr Archwilydd Allanol ar berfformiad, cywirdeb ariannol a llywodraethiant corfforaethol y Cyngor a rhoi cyfle ar gyfer trafodaeth uniongyrchol â’r archwilydd amdanynt. * Derbyn adroddiadau’r Rheoleiddwyr Allanol fel y bo’n briodol. * Mynychu sesiynau hyfforddi perthnasol yn unol â’r rhaglen Hyfforddi Aelodau e.e. rheoli’r Drysorfa. * Derbyn adroddiadau ynghylch y digwyddiadau a'r achosion a fu bron â digwydd a adroddwyd o dan y Weithdrefn Adrodd ar Ddigwyddiadau Risg Gorfforaethol Corfforaethol ac Ymadroddion Gerllaw (Ac eithrio Iechyd a Diogelwch) | Dim. |
| Y Pwyllgor Gwasanaethau Democrataidd | 11 o Gynghorwyr Bwrdeistref Sirol  (fel y nodir yn Erthygl 9 o Ran 2) | 1. Dynodi swyddog yn Bennaeth Gwasanaethau Democrataidd. 2. Adolygu pa mor ddigonol yw’r ddarpariaeth ar gyfer staff, llety ac adnoddau eraill i gyflawni swyddogaethau’r gwasanaethau democrataidd. 3. Cyflwyno adroddiadau ac argymhellion i’r Cyngor, o leiaf bob blwyddyn, mewn perthynas â’r ddarpariaeth honno. 4. Ar gais y Cyngor, adolygu unrhyw fater sy’n berthnasol i’r cymorth a’r cyngor sydd ar gael i aelodau’r Cyngor, a thelerau ac amodau swyddi’r aelodau hynny. 5. Cyflwyno adroddiadau ac argymhellion i’r Cyngor yn dilyn adolygiad. |  |
| Is-bwyllgor Gwasanaethau Democrataidd | 3 o Gynghorwyr Bwrdeistref Sirol sy’n aelodau o’r Pwyllgor Gwasanaethau Democrataidd | Panel a gyfansoddir o dan Reoliadau Absenoldeb Teuluol ar gyfer Aelodau Awdurdodau Lleol (Cymru) 2013   1. Penderfynu ar gŵyn a wneir gan Aelod ynghylch canslo absenoldeb teuluol gan yr Awdurdod 2. Caiff yr Is-bwyllgor gadarnhau penderfyniad a wnaed neu wneud ei benderfyniad ei hun ynghylch hawl yr Aelod i gael cyfnod o absenoldeb teuluol yn unol â Rheoliadau 2013. 3. Penderfynu ar gŵyn a wneir gan Aelod sydd ar absenoldeb mamolaeth neu absenoldeb rhiant ynghylch penderfyniad a wnaed gan gadeirydd yr awdurdod ynghylch a ddylai’r Aelod fod yn bresennol mewn unrhyw gyfarfod neu gyflawni unrhyw ddyletswydd; 4. Caiff yr Is-bwyllgor gadarnhau penderfyniad cadeirydd yr awdurdod neu wneud ei benderfyniad ei hun ynghylch a ddylai’r Aelod fod yn bresennol mewn unrhyw gyfarfod neu gyflawni unrhyw ddyletswydd; 5. Bydd penderfyniad yr Is-bwyllgor yn derfynol. |  |
| Pwyllgor Rheoli Datblygu | 18 o Gynghorwyr Bwrdeistref Sirol. | 1. Gwneud argymhellion i’r Cyngor mewn perthynas â Cheisiadau Gwyro y mae’r Pwyllgor o blaid eu cymeradwyo a Cheisiadau sy’n cyd-fynd â pholisi’r Cyngor y mae’r Pwyllgor o blaid eu gwrthod; 2. Penderfynu ar geisiadau am ganiatâd cynllunio gan gynnwys ceisiadau gan y Cyngor am ganiatâd cynllunio tybiedig heblaw Ceisiadau Gwyro y mae’r Pwyllgor o blaid eu cymeradwyo a Cheisiadau sy’n cyd-fynd â pholisi’r Cyngor y mae’r Pwyllgor o blaid eu gwrthod; 3. Ymdrin â phob mater sy’n ymwneud â’r rheoliadau mewn grym am y tro sy’n llywodraethu rheolaeth hysbysebion neu sy’n codi o danynt; 4. Rhoi awdurdod i gyflwyno hysbysiadau ac i wneud gorchmynion yn unol â’r pwerau a roddwyd i’r Cyngor fel awdurdod cynllunio lleol gan Rannau III, IV, VI, VII, VIII a XIII o Ddeddf Cynllunio (Adeiladau Rhestredig ac Ardaloedd Cadwraeth) 1990; 5. Cyflawni swyddogaethau’r Cyngor yn unol â Rhan I, Penodau II, III, IV a VI, Rhan II, Adrannau 72-75, Rhan III a Rhan IV o Ddeddf Cynllunio (Adeiladau Rhestredig ac Ardaloedd Cadwraeth) 1990; 6. Cyflawni swyddogaethau’r Cyngor yn unol â Deddf Cynllunio (Sylweddau Peryglus) 1990; 7. Ymdrin â phob mater sy’n ymwneud â’r rheoliadau sydd mewn grym am y tro sy’n llywodraethu Safleoedd Cadwraeth Natur Ewropeaidd neu sy’n codi odanynt; 8. Cyflawni swyddogaethau’r Cyngor o dan y Rheoliadau Adeiladu; 9. Bod yn gyfrifol am y canlynol: 10. Gwneud Gorchmynion Cadw Coed; 11. Cadarnhau Gorchmynion Cadw Coed nad oes gwrthwynebiadau neu sylwadau yn bodoli mewn perthynas â hwy; 12. Penderfynu ar bob cais am ganiatâd o dan Orchmynion Cadw Coed a gadarnhawyd; 13. Cyflwyno sylwadau ynghylch trwyddedau cwympo coed y mae Cyfoeth Naturiol Cymru yn cynnig eu caniatáu; 14. Penderfynu ar geisiadau o dan y Cynllun Grantiau Coetir; 15. Cymeradwyo briffiau dylunio a nodiadau cyfarwyddyd sy’n ymwneud â rheoli datblygu; 16. Derbyn tendrau ynglŷn â gwneud gwaith, cyflawni gwasanaethau neu gyflenwi nwyddau neu ddeunyddiau mewn cysylltiad ag arfer swyddogaethau’r Pwyllgor; 17. Arfer y swyddogaethau hynny sy’n ymwneud â chynllunio gwlad a thref a rheoli datblygu a bennir: 18. Yng ngholofn (1) o Atodlen 1 i Reoliadau Trefniadau Gweithrediaeth Awdurdodau Lleol (Swyddogaethau a Chyfrifoldebau) (Cymru) 2001; a 19. Yn Rheoliadau 2(2), 2(3) neu 2(4) o’r Rheoliadau hynny; sydd heb eu pennu ym mharagraffau 1 i 11 uchod, oni bai bod y cyfrifoldeb dros arfer unrhyw un neu ragor o’r swyddogaethau hynny wedi’i ddirprwyo gan y Cyngor i unrhyw bwyllgor, is-bwyllgor panel neu gorff arall. | Ceir manylion y swyddogaethau cynllunio a’r swyddogaethau eraill i’r Pwyllgor Rheoli Datblygu sydd wedi’u dirprwyo i’r Cyfarwyddwr Corfforaethol - Cymunedau a swyddogion eraill yn ei Gyfarwyddiaeth yng Nghynlluniau Dirprwyo Swyddogaethau’r Cyngor. |
| Is-bwyllgor Hawliau Tramwy | Chwech o Gynghorwyr Bwrdeistref Sirol (ac un sylwedydd yr un o blith y canlynol: Cymdeithas y Cerddwyr; Cymdeithas Ceffylau Prydain; ac Ysgrifennydd Llwybrau Troed. | 1. Cymeradwyo gwneud ceisiadau am orchmynion sy’n ymwneud â hawliau tramwy yn unol ag unrhyw ddarpariaeth a geir yn y deddfiad a ganlyn (neu unrhyw addasiad, ailddeddfiad neu ddiwygiad statudol arno) a cheisiadau am eu gwneud, eu haddasu neu eu diwygio:   Deddf Cynllunio Gwlad a Thref 1990;   1. Cadarnhau, pan fo gan y Cyngor bŵer i wneud hynny, unrhyw Orchymyn arfaethedig a wnaed yn unol â pharagraff 1 uchod nad oes gwrthwynebiadau iddo neu y cafodd unrhyw wrthwynebiadau a wnaed mewn perthynas ag ef eu tynnu’n ôl; 2. Pan na fo gan y Cyngor bŵer i benderfynu ar unrhyw Orchymyn arfaethedig, cyfeirio’r Gorchymyn arfaethedig at unrhyw gorff penderfynu (e.e. Cynulliad Cenedlaethol Cymru, Llys yr Ynadon neu’r Llys Sirol) fel y bo’n briodol o dan yr amgylchiadau. | Dim. |
| Y Pwyllgor Trwyddedu | 14 o Gynghorwyr Bwrdeistref Sirol. | 1. Penderfynu o dro i dro ar unrhyw amodau safonol sy’n gymwys i’r trwyddedau, y caniatadau a’r cydsyniadau a ganlyn ac ar bolisïau manwl sy’n llywodraethu rhoi’r rhain; pennu swm y ffioedd sydd i’w codi o dro i dro mewn perthynas â’r trwyddedau, y caniatadau a’r cydsyniadau hynny; a phenderfynu ar wrthwynebiadau mewn perthynas â diwygiadau arfaethedig yn y ffioedd:    1. Trwyddedau Cerbydau Hackney a Cherbydau Hurio Preifat, Trwyddedau Gyrwyr a Thrwyddedau Gweithredwyr;    2. Trwyddedau Cychod Pleser;    3. Trwyddedau a Chydsyniadau Masnachu yn y Stryd;    4. Sefydliadau Rhyw;    5. Casgliadau Stryd;    6. Casgliadau o Dŷ i Dŷ;    7. Deddf Diogelwch Meysydd Chwaraeon 1975 a Deddf Diogelwch rhag Tân a Diogelwch Mannau Chwaraeon 1987.    8. Adran 26(1)(bb) o Ddeddf Priodas 1949, (fel y’i diwygiwyd) 2. Rhagnodi canllawiau, amodau neu gyfyngiadau sy’n llywodraethu caniatáu ceisiadau am Drwyddedau Cerbydau Hackney a Thrwyddedau Cerbydau Hurio Preifat gan swyddogion y Cyngor o dan y pŵer sydd wedi’i ddirprwyo iddynt; 3. Penderfynu dynodi unrhyw stryd yn y Fwrdeistref Sirol o dan y darpariaethau ar fasnachu yn y stryd a geir yn Atodlen 4 o Ddeddf Llywodraeth Leol (Darpariaethau Amrywiol) 1982 ac ymdrin ag unrhyw fater sy’n codi ohoni, gan gynnwys materion ynglŷn â thrwyddedau a chydsyniadau. | Ceir manylion y swyddogaethau trwyddedu sydd o fewn maes y Pwyllgor Trwyddedu a’r Is-bwyllgor Trwyddedu sydd wedi’u dirprwyo i’r Cyfarwyddwr Corfforaethol – Gwasanaethau Gweithredol a Phartneriaethol ac i swyddogion eraill yng Nghyfarwyddiaeth y Cyfarwyddwr Corfforaethol – Gwasanaethau Gweithredol a Phartneriaethol yng Nghynlluniau Dirprwyo Swyddogaethau’r Cyngor. |
| Yr Is-bwyllgor Trwyddedu | Dau Banel yn eistedd ar sail rota, ill dau’n cynnwys saith o gynghorwyr bwrdeistref sirol, ac yn cael ei gadeirio gan Gadeirydd ac Is-gadeirydd y Pwyllgor Trwyddedu | 1. Gwrando a phenderfynu ar geisiadau ac ymdrin â phob mater manwl (gan gynnwys atal a dirymu trwyddedau) sy’n ymwneud â’r canlynol:    1. Trwyddedau Cerbydau Hackney a Cherbydau Hurio Preifat, Trwyddedau Gyrwyr a Thrwyddedau Gweithredwyr;    2. Trwyddedau Cychod Pleser;    3. Trwyddedau a Chydsyniadau Masnachu yn y Stryd;    4. Sefydliadau Rhyw;    5. Casgliadau Stryd;    6. Casgliadau o Dŷ i Dŷ; 2. Penderfynu ar unrhyw faterion o ran y Cwrs Ymwybyddiaeth Gyrwyr ar gyfer Gyrwyr Cerbydau Hackney a Cherbydau Hurio Preifat, gan gynnwys codi unrhyw daliadau y bernir eu bod yn briodol. 3. Penderfynu ar yr holl geisiadau mewn perthynas â meysydd dynodedig ac eisteddleoedd a meysydd rheoleiddiedig o dan Ddeddf Diogelwch Meysydd Chwaraeon 1975 a Deddf Diogelwch rhag Tân a Diogelwch Mannau Chwaraeon 1987. 4. Gwrando a phenderfynu ar geisiadau am ganiatáu neu adnewyddu cymeradwyaeth i fangreoedd ar gyfer gweinyddu priodasau yn unol ag Adran 26(1)(bb) o Ddeddf Priodas 1949, (fel y’i diwygiwyd) neu ddirymu cymeradwyaeth o’r fath, o dan amgylchiadau lle mae’r Swyddog i’r Cyngor y dirprwywyd pŵer iddo i benderfynu ar geisiadau o’r fath, neu i ddirymu cymeradwyaeth o’r fath, wedi gwrthod arfer y pŵer dirprwyedig. |
| Pwyllgor Deddf Trwyddedu 2003 | 14 o Gynghorwyr Bwrdeistref Sirol | 1. Pob mater sy’n ymwneud â chyflawni ei swyddogaethau trwyddedu o dan Ddeddf Trwyddedu 2003 gan yr awdurdod trwyddedu heblaw unrhyw swyddogaeth a roddwyd gan adran 5 mewn perthynas â’i ddatganiad ar y polisi trwyddedu; 2. Pob mater sy’n ymwneud â chyflawni ei swyddogaethau trwyddedu o dan Ddeddf Gamblo 2005 gan yr awdurdod trwyddedu heblaw unrhyw swyddogaeth a roddwyd gan adran 349 mewn perthynas â’i ddatganiad ar y Polisi Trwyddedu a chan adran 166 mewn perthynas â phenderfyniad i beidio â rhoi trwydded casino. | Ceir manylion y swyddogaethau trwyddedu sydd ym maes Pwyllgor Deddf Trwyddedu 2003 ac Is-bwyllgor Deddf Trwyddedu 2003 sydd wedi’u dirprwyo i’r Cyfarwyddwr Corfforaethol – Gwasanaethau Gweithredol a Phartneriaethol a swyddogion eraill yng Nghyfarwyddiaeth y Cyfarwyddwr Corfforaethol – Gwasanaethau Gweithredol a Phartneriaethol yng Nghynlluniau Dirprwyo Swyddogaethau’r Cyngor. |
| Is-bwyllgor(au) Deddf Trwyddedu 2003 | Paneli ad hoc o dri o aelodau Pwyllgor Deddf Trwyddedu 2003 yn eistedd ar sail rota ac yn cael eu cadeirio gan Gadeirydd neu Is-gadeirydd Pwyllgor Deddf Trwyddedu 2003 neu yn eu habsenoldeb hwy gan aelod o’r panel sydd i’w ethol yn gadeirydd ar gyfer y cyfarfod hwnnw | 1. Gwrando’r materion a ganlyn a phenderfynu arnynt neu wneud penderfyniadau arnynt (fel y bo’n briodol) o dan Ddeddf Trwyddedu 2003:    1. Ceisiadau am drwyddedau personol (os ceir gwrthwynebiad gan yr heddlu):    2. Ceisiadau am drwyddedau personol ag euogfarnau sydd heb eu disbyddu:    3. Ceisiadau am drwyddedau mangreoedd/tystysgrifau mangreoedd clybiau (os cyflwynir sylwadau perthnasol);    4. Ceisiadau am ddatganiadau dros dro (os cyflwynir sylwadau perthnasol);    5. Ceisiadau am amrywio trwyddedau mangreoedd/tystysgrifau mangreoedd clybiau (os cyflwynir sylwadau perthnasol);    6. Ceisiadau am amrywio goruchwylydd dynodedig mangre (os ceir gwrthwynebiad gan yr heddlu);    7. Ceisiadau am drosglwyddo trwydded mangre (os ceir gwrthwynebiad gan yr heddlu);    8. Ceisiadau am awdurdodau interim (os ceir gwrthwynebiad gan yr heddlu);    9. Ceisiadau am adolygu trwyddedau mangreoedd/tystysgrifau mangreoedd clybiau;    10. A ddylid gwrthwynebu pan ymgynghorir â’r awdurdod ac nad yr awdurdod yw’r awdurdod perthnasol wrth ystyried cais;    11. Penderfynu ar wrthwynebiadau’r heddlu (gwrth-hysbysiadau) i hysbysiadau digwyddiadau dros dro;    12. Dirymu trwyddedau pan ddaw euogfarnau i’r amlwg. 2. Penderfynu ar geisiadau sy’n dod i law mewn perthynas â Gorchymyn Diwygio Deddfwriaethol (Mân Amrywiadau mewn Trwyddedau Mangreoedd a Thystysgrifau Mangreoedd Clybiau) 2009. 3. Penderfynu ar geisiadau sy’n dod i law mewn perthynas â Gorchymyn Diwygio Deddfwriaethol (Goruchwylio Gwerthu Alcohol mewn Neuaddau Eglwysi a Phentrefi etc.) 2009. 4. Gwrando’r materion a ganlyn a phenderfynu arnynt neu wneud penderfyniadau arnynt (fel y bo’n briodol) o dan Ddeddf Gamblo 2005:    1. Ceisiadau am Drwydded Mangre;    2. Cais am amrywio Trwydded Mangre;    3. Cais am drosglwyddo Trwydded Mangre;    4. Cais am Ddatganiad Dros Dro;    5. Adolygu Trwydded Mangre;    6. Cais am ganiatâd Hapchwarae mewn Clwb / Peiriant mewn Clwb;    7. Canslo caniatâd Hapchwarae mewn Clwb / Peiriant mewn Clwb;    8. Canslo caniatâd Peiriant Hapchwarae Mangre Drwyddedig;    9. Ystyried hysbysiad defnydd dros dro;    10. Penderfyniad i roi gwrth-hysbysiad i hysbysiad defnydd dros dro;    11. Penderfyniad i wrthod cais am gofrestru loteri fach;    12. Penderfyniad i anghymhwyso adran 282 – hawl awtomatig i gael peiriannau hapchwarae mewn mangre drwyddedig.    13. Materion eraill lle mae’r Swyddog i’r Cyngor y dirprwywyd pŵer iddo i benderfynu neu i ddirymu, wedi gwrthod arfer y pŵer dirprwyedig. |
| Y Pwyllgor Safonau | Pedwar Aelod annibynnol; Dau Gynghorydd Bwrdeistref Sirol;  Un Gynghorydd Tref / Cymuned. | 1. Hybu a chynnal safonau ymddygiad uchel ymysg Cynghorwyr Tref a Chymuned a Chynghorwyr Bwrdeistref Sirol, aelodau cyfetholedig, cynrychiolwyr Llywodraethwyr Eglwysig a Rhiant-Lywodraethwyr; 2. Helpu Cynghorwyr Tref a Chymuned a Chynghorwyr Bwrdeistref Sirol, aelodau cyfetholedig a chynrychiolwyr Llywodraethwyr Eglwysig a Rhiant-Lywodraethwyr i gadw’r Cod Ymddygiad a fabwysiadwyd gan eu Cyngor; 3. Cynghori Cynghorau Tref a Chymuned a’r Cyngor Bwrdeistref Sirol ynghylch mabwysiadu neu ddiwygio Cod Ymddygiad. 4. Monitro gweithrediad Cod Ymddygiad y Cynghorau Tref a Chymuned a Chod Ymddygiad y Cyngor Bwrdeistref Sirol a chyflwyno adroddiadau i’r Cyngor Bwrdeistref Sirol ar unrhyw faterion sy’n peri pryder; 5. Cynghori Cynghorwyr Tref a Chymuned a’r Cyngor Bwrdeistref Sirol ynghylch rhoi’r Cod Ymddygiad ar waith yn effeithiol, gan gynnwys mesurau hyfforddi priodol i Gynghorwyr, aelodau cyfetholedig a chynrychiolwyr Llywodraethwyr Eglwysig a Rhiant-Lywodraethwyr; 6. Ystyried: 7. adroddiadau a gyflwynir gan Ombwdsmon Gwasanaethau Cyhoeddus Cymru; 8. adroddiadau ac unrhyw argymhellion a gyflwynir iddo gan Swyddog Monitro’r Cyngor; 9. unrhyw sylwadau sy’n dod i law; sy’n ymwneud â honiadau bod y Cod Ymddygiad wedi’i dorri gan Gynghorwyr Tref a Chymuned a Chynghorwyr Bwrdeistref Sirol neu aelodau cyfetholedig, a gwneud penderfyniadau priodol; 10. Monitro gweithrediad Polisi’r Cyngor Bwrdeistref Sirol ar Chwythu’r Chwiban; 11. Caniatáu gollyngiadau rhag y gwaharddiadau a geir yn y Cod Ymddygiad rhag i Gynghorwyr Tref a Chymuned a Chynghorwyr Bwrdeistref Sirol neu aelodau cyfetholedig gymryd rhan ym musnes y Cyngor, yn unol â Rheoliadau a wneir o dro i dro gan Gynulliad Cenedlaethol Cymru. | Dim. |
| Fforwm y Cynghorau Tref a Chymuned | 19 o Gynghorwyr Bwrdeistref Sirol ac un Cynghorydd Tref / Cymuned yn cynrychioli pob Cyngor Tref / Cymuned. | Ymgynghori â chynrychiolwyr Cynghorau Tref a Chymuned yn y Fwrdeistref Sirol ar faterion sydd o ddiddordeb i’r ddwy ochr. | Dim. |
| Y Pwyllgor Trosolygu a Chraffu Corfforaethol | 12 o Gynghorwyr Bwrdeistref Sirol.  ***(I ystyried materion addysg i gynnwys 5 Cynrychiolydd Addysg)*** | * + 1. Ystyried y ddarpariaeth gwasanaethau, y cynlluniau, y rheolaeth a’r perfformiad sy’n ymwneud â pherfformiad a llywodraethiant corfforaethol;     2. Ystyried polisïau, protocolau a chynlluniau sy’n ymwneud â pherfformiad a llywodraethiant corfforaethol;     3. Cydlynu a chyfrannu at y broses ymgynghori gyllidebol flynyddol ar ran y Pwyllgorau Trosolygu a Chraffu a darparu trosolwg strategol o gynigion cyllidebol drafft y Cabinet;     4. Cymryd trosolwg o berfformiad ariannol yr holl Gyfarwyddiaethau o ran cyflawni blaenoriaethau Corfforaethol;     5. Ystyried perfformiad Bwrdd Gwasanaethau ***Cyhoeddus*** Pen-y-bont ar Ogwr yn unol â’r canllawiau;     6. Goruchwylio penderfyniadau’r Bartneriaeth Diogelwch Cymunedol a’i gyrff cyfansoddol mewn perthynas â’u rolau mewn diogelwch cymunedol yn unol â’r canllawiau ar Droseddau ac Anhrefn;     7. Ystyried Proses Cynllunio Busnes y Cyngor a chynnwys y Cynllun Corfforaethol a holl Gynlluniau Busness y Gyfarwyddiaeth yn unol â’r canllaw ar raglen Cymru ar gyfer Gwelliant;     8. Ystyried Amcanion Gwella’r Cyngor;     9. Datblygu a gweithredu Blaenraglen Waith ar gyfer y Pwyllgor ac ar gyfer pob Pwyllgor Craffu Pwnc gan roi sylw i Flaenoriaethau Corfforaethol y Cyngor a’i Fframwaith Rheoli Risg; | Dim |
| ***Pwyllgor Trosolygu a Chraffu Pwnc 1(Gyda thema Addysg ond nid yw’n gyfyngedig iddi)*** | 16 o Gynghorwyr Bwrdeistref Sirol.  ***(I ystyried materion addysg i gynnwys 5 Cynrychiolydd Addysg)*** | * + - 1. Ystyried y ddarpariaeth gwasanaethau, y cynlluniau, y rheolaeth a’r perfformiad sy’n ymwneud â’r maes pwnc perthnasol a gaiff ei flaenoriaethu a’i ddyrannu gan y Pwyllgor Trosolygu a Chraffu Corfforaethol;       2. Ystyried polisïau, protocolau a chynlluniau sy’n ymwneud â’r maes pwnc perthnasol a gaiff ei flaenoriaethu a’i ddyrannu gan y Pwyllgor Trosolygu a Chraffu Corfforaethol;       3. Cyfrannu at broses ymgynghori’r gyllideb flynyddol sy’n ymwneud â’r maes pwnc perthnasol a gaiff ei flaenoriaethu a’i ddyrannu gan y Pwyllgor Trosolygu a Chraffu Corfforaethol;       4. Cynnig eitemau ar gyfer y Flaenraglen Waith gan ystyried fframwaith Blaenoriaethau a Rheoli Risg Corfforaethol y Cyngor ar gyfer y Pwyllgor Trosolygu a Chraffu Corfforaethol er mwyn blaenoriaethau ac amserlennu wedyn. | Dim. |
| Pwyllgor Craffu Pwnc 2 (Gyda'r thema o Wasanaethau Cymdeithasol a Llesiant ond heb fod yn gyfyngedig iddi) | 16 o Gynghorwyr Bwrdeistref Sirol  ***(I ystyried materion addysg i gynnwys 5 Cynrychiolydd Addysg)*** | 1. Ystyried y ddarpariaeth gwasanaethau, y cynlluniau, y rheolaeth a’r perfformiad sy’n ymwneud â’r maes pwnc perthnasol a gaiff ei flaenoriaethu a’i ddyrannu gan y Pwyllgor Trosolygu a Chraffu Corfforaethol;  2. Ystyried polisïau, protocolau a chynlluniau â’r maes perthnasol a gaiff ei flaenoriaethu a’i ddyrannu gan y Pwyllgor Trosolygu a Chraffu Corfforaethol;   1. Cyfrannu at y broses ymgynghori flynyddol mewn perthynas â’r maes pwnc perthnasol a gaiff ei flaenoriaethu a’i ddyrannu gan y Pwyllgor Trosolygu a Chraffu Corfforaethol; 2. Cynnig eitemau ar gyfer y Flaenraglen Waith gan ystyried fframwaith Blaenoriaethau a Rheoli Risg Corfforaethol y Cyngor ar gyfer y Pwyllgor Trosolygu a Chraffu Corfforaethol er mwyn blaenoriaethau ac amserlennu wedyn. | Dim. |
| Pwyllgor Craffu Pwnc 3 | 16 o Gynghorwyr Bwrdeistref Sirol  ***(I ystyried materion addysg i gynnwys 5 Cynrychiolydd Addysg)*** | 1. Ystyried y ddarpariaeth gwasanaethau, y cynlluniau, y rheolaeth a’r perfformiad sy’n ymwneud â’r maes pwnc perthnasol a gaiff ei flaenoriaethu a’i ddyrannu gan y Pwyllgor Trosolygu a Chraffu Corfforaethol; 2. Ystyried polisïau, protocolau a chynlluniau sy’n ymwneud â’r maes pwnc perthnasol a gaiff ei flaenoriaethu a’i ddyrannu gan y Pwyllgor Trosolygu a Chraffu Corfforaethol; 3. Cyfrannu at y broses ymgynghori flynyddol yn ymwneud â’r maes pwnc perthnasol a gaiff ei flaenoriaethu a’i ddyrannu gan y Pwyllgor Trosolygu a Chraffu Corfforaethol; 4. Cynnig eitemau ar gyfer y Flaenraglen Waith gan ystyried fframwaith Blaenoriaethau a Rheoli Risg Corfforaethol y Cyngor ar gyfer y Pwyllgor Trosolygu a Chraffu Corfforaethol er mwyn blaenoriaethau ac amserlennu wedyn. | Dim. |

## (b) Dirprwyo i swyddogion y Cyngor

Ceir manylion swyddogaethau’r Cyngor y mae’r Cyngor wedi’u dirprwyo i swyddogion y Cyngor, a’r telerau y’u dirprwywyd arnynt, yn y Cynlluniau Dirprwyo Swyddogaethau.

# 3. Y Cyfrifoldeb dros Swyddogaethau’r Weithrediaeth (Cabinet)

Cyflawnir swyddogaethau’r Weithrediaeth (sef y Cabinet) mewn un neu ragor o’r ffyrdd a ganlyn:

1. Gan y Cabinet ei hun;
2. Gan Bwyllgor i’r Cabinet;
3. Gan Aelodau unigol o’r Cabinet o fewn y Cynlluniau Dirprwyo Swyddogaethau;
4. Gan Swyddogion y Cyngor o fewn y Cynlluniau Dirprwyo Swyddogaethau.
5. Drwy gyfrwng cyd-drefniadau â gweithrediaethau awdurdodau eraill.

**Pwyllgorau’r Cabinet:**

| **Y Pwyllgor** | **Aelodaeth** | **Swyddogaethau** | **Dirprwyo Swyddogaethau** |
| --- | --- | --- | --- |
| Y Pwyllgor Cydraddoldebau | 16 o aelodau etholedig, y mae chwech ohonynt yn aelodau o’r Cabinet sydd â hawliau pleidleisio. | * Sicrhau bod polisïau a gweithdrefnau priodol ar gyfer cydraddoldeb a’r Gymraeg yn eu lle i gyflawni dyletswyddau statudol yr Awdurdod. * Ystyried a gwneud argymhellion i’r Cabinet ynghylch cynigion gan y Grŵp Rheoli Cydraddoldeb Corfforaethol ar ddatblygu a gweithredu Cynllun Cydraddoldeb Corfforaethol yr Awdurdod a’i Gynllun Iaith Gymraeg. * Monitro ac adolygu ymglymiad y gymuned a’r cyflogeion wrth ddatblygu a gweithredu’r Cynllun Cydraddoldeb Corfforaethol. * Ceisio a derbyn gwybodaeth ac adroddiadau monitro ystadegol am weithlu’r Awdurdod mewn perthynas â’r grwpiau hynny o bobl a ddiogelir gan ddeddfwriaeth atal gwahaniaethu, (gan gynnwys: rhywedd, statws priodasol, oed, hil, anabledd, y Gymraeg, crefydd, cred a chyfeiriadedd rhywiol). * Monitro ac asesu perfformiad yr Awdurdod o’i gymharu â’r Fframwaith Gwella Cydraddoldeb. * Cyflwyno adroddiad blynyddol i’r Cabinet ar gynnydd yr Awdurdod o’i gymharu â’r amcan a nodwyd yn y Cynllun Cydraddoldeb Corfforaethol a’r Cynllun Iaith Gymraeg yn unol â Rhaglen Cymru ar gyfer Gwella. * Gwneud argymhellion i’r Cabinet ynglŷn â gwella’r perfformiad i gyflawni dyletswyddau statudol yr Awdurdod. | Dim |
| Rhianta Corfforaethol | 8 o aelodau etholedig, y mae chwech ohonynt yn aelodau o’r Cabinet sydd â hawliau pleidleisio. | * Sicrhau bod Plant sy’n Derbyn Gofal yn cael eu gweld fel blaenoriaeth gan yr Awdurdod cyfan a chan y Bartneriaeth Plant a Phobl Ifanc. * Gofyn barn Plant a Phobl Ifanc wrth lunio’r gofal rhiant y maen nhw’n ei gael, a dylanwadau ar y gofal hwnnw. * Penderfynu ar bolisïau, cyfleoedd a gweithdrefnau priodol. * Monitro a chloriannu pa mor effeithiol yw’r Awdurdod yn ei rôl fel rhiant corfforaethol o’i gymharu â chanllawiau’r Cynulliad Cenedlaethol. * Cymeradwyo’r Polisi Sefydlogrwydd mewn perthynas â Phlant sy’n Derbyn Gofal. * Cymeradwyo Datganiadau Diben unigol ar gyfer meysydd gwasanaeth Maethu, Mabwysiadu a Chartrefi Plant. * Derbyn gwybodaeth sy’n ymwneud yn benodol â Phlant sy’n Derbyn Gofal a rôl yr Awdurdod fel Rhiant Corfforaethol. * Cymeradwyo’r Strategaeth Gosod Plant. * Cymeradwyo Cynlluniau Cymorth ac Ymgyrchoedd Recriwtio ar gyfer Rhieni Maeth. * Cymeradwyo Cynlluniau mewn perthynas â phrofiad gwaith, hyfforddiant a phrentisiaethau i Blant sy’n Derbyn Gofal a Phlant a fu’n Derbyn Gofal. * Cymeradwyo codiadau yn y lwfansau a all gael eu hariannu o fewn y cyllidebau presennol a diwygiadau i’r dull ar gyfer asesu’r cymorth ariannol sy’n ymwneud â Phlant sy’n Derbyn Gofal. * Cymeradwyo Adolygiadau Preswyl sy’n ymwneud â Phlant sy’n Derbyn Gofal. | Dim |

**Cyd-drefniadau:**

| **Disgrifiad o’r Cyd-drefniant** | **Yr Awdurdodau Cyfansoddol** | **Aelodaeth** | **Dirprwyo Ymlaen** |
| --- | --- | --- | --- |
| Cyd-bwyllgor y Gwasanaeth Cyflenwadau Catalog | Cyngor Bwrdeistref Sirol Pen-y-bont ar Ogwr;  Cyngor Bwrdeistref Sirol Caerffili;  Cyngor Bwrdeistref Sirol Merthyr Tudful;  Cyngor Bwrdeistref Sirol Rhondda Cynon Taf. | Un Aelod o’r Cabinet; ac un Cynghorydd Bwrdeistref Sirol arall |  |
| Cyd-bwyllgor Amlosgfa Llangrallo | Cyngor Bwrdeistref Sirol Pen-y-bont ar Ogwr;  Cyngor Bwrdeistref Sirol Rhondda Cynon Taf;  Cyngor Bwrdeistref Sirol Bro Morgannwg. | Un Aelod o’r Cabinet; a phum Cynghorydd Bwrdeistref Sirol arall |  |
| Cyd-bwyllgor Archifau Morgannwg | Cyngor Bwrdeistref Sirol Pen-y-bont ar Ogwr;  Cyngor Bwrdeistref Sirol Caerffili;  Cyngor Dinas a Sir Caerdydd;  Cyngor Bwrdeistref Sirol Merthyr Tudful;  Cyngor Bwrdeistref Sirol Rhondda Cynon Taf;  Cyngor Bwrdeistref Sirol Bro Morgannwg. | Un Aelod o’r Cabinet; ac un Cynghorydd Bwrdeistref Sirol arall |  |
| Cyd-bwyllgor Ymgynghoriaeth Capita Glamorgan | Cyngor Bwrdeistref Sirol Pen-y-bont ar Ogwr;  Cyngor Bwrdeistref Sirol Merthyr Tudful;  Cyngor Bwrdeistref Sirol Rhondda Cynon Taf. | Dau Aelod o’r Cabinet; a thri Chynghorydd Bwrdeistref Sirol arall |  |
| Cyd-bwyllgor Addysg Consortiwm Canolbarth y De | Cyngor Bwrdeistref Sirol Pen-y-bont ar Ogwr;  Cyngor Dinas a Sir Caerdydd;  Cyngor Bro Morgannwg;  Cyngor Bwrdeistref Sirol Merthyr Tudful;  Cyngor Bwrdeistref Sirol Rhondda Cynon Taf. | Un Aelod o’r Cabinet; ac un Cynghorydd Bwrdeistref Sirol arall |  |
| Cyd-bwyllgor Amlosgfa Margam | Cyngor Bwrdeistref Sirol Pen-y-bont ar Ogwr;  Cyngor Bwrdeistref Sirol Castell-nedd Port Talbot. | Un Aelod o’r Cabinet; ac un Cynghorydd Bwrdeistref Sirol arall |  |
| Pwyllgor Rheoli Consortiwm Prynu Cymru | Cyngor Bwrdeistref Sirol Blaenau Gwent;  Cyngor Bwrdeistref Sirol Pen-y-bont ar Ogwr;  Cyngor Bwrdeistref Sirol Caerffili;  Cyngor Dinas a Sir Caerdydd;  Cyngor Dinas a Sir Abertawe;  Cyngor Bwrdeistref Sirol Merthyr Tudful;  Cyngor Sir Mynwy;  Cyngor Bwrdeistref Sirol Castell-nedd Port Talbot;  Cyngor Dinas Casnewydd;  Cyngor Bwrdeistref Sirol Rhondda Cynon Taf;  Cyngor Bwrdeistref Sirol Tor-faen;  Cyngor Bwrdeistref Sirol Bro Morgannwg. | Un Aelod o’r Cabinet |  |
| Cyd-bwyllgor Cynghrair Trafnidiaeth De-ddwyrain Cymru | Cyngor Bwrdeistref Sirol Blaenau Gwent;  Cyngor Bwrdeistref Sirol Pen-y-bont ar Ogwr;  Cyngor Bwrdeistref Sirol Caerffili;  Cyngor Dinas a Sir Caerdydd;  Cyngor Bwrdeistref Sirol Merthyr Tudful;  Cyngor Sir Mynwy;  Cyngor Dinas Casnewydd;  Cyngor Bwrdeistref Sirol Rhondda Cynon Taf;  Cyngor Bwrdeistref Sirol Tor-faen;  Cyngor Bwrdeistref Sirol Bro Morgannwg. | Un Aelod o’r Cabinet; ac un Cynghorydd Bwrdeistref Sirol arall |  |

# RHAN 4 – RHEOLAU GWEITHDREFNAU

# Rheolau Gweithdrefnau’r Cyngor

## 1 Cyfarfod Blynyddol y Cyngor

### 1.1 Amser

Cynhelir y cyfarfod blynyddol ar yr ail ddydd Mercher ar ôl y dydd Iau cyntaf yn mis Mai.

### 1.2 Busnes

Bydd y cyfarfod blynyddol:

1. yn ethol person i lywyddu ac i arfer pwerau’r Maer yn y cyfarfod os nad yw’r Maer yn bresennol;
2. yn derbyn unrhyw ddatganiadau ynglŷn â buddiannau gan aelodau;
3. yn derbyn unrhyw gyhoeddiadau gan y Maer
4. yn derbyn adroddiad yr Arweinydd
5. yn ethol y Maer; mae’r Maer yn cyhoeddi ei gymar;
6. yn penodi’r Dirprwy Faer; mae’r Dirprwy Faer yn cyhoeddi ei gymar;
7. yn derbyn unrhyw gyhoeddiad gan y Maer sydd newydd ei ethol;
8. yn ethol yr Arweinydd;
9. yn cytuno ar nifer yr aelodau sydd i’w penodi i’r Cabinet
10. mae’r Arweinydd yn penodi aelodau’r Cabinet;
11. caiff yr Arweinydd gyhoeddi’r Dirprwy Arweinydd o blith yr aelodau hynny a benodwyd i’r Cabinet a chaiff gyhoeddi penodiadau Aelodau’r Cabinet i’w portffolio;
12. yn penodi’r pwyllgorau trosolygu a chraffu ac unrhyw bwyllgorau eraill y mae’r Cyngor o’r farn eu bod yn briodol i ymdrin â materion nad ydynt wedi’u cadw i’r Cyngor nac yn swyddogaethau i’r weithrediaeth; ac
13. yn penderfynu maint a chylch gorchwyl y pwyllgorau hyn;
14. yn penderfynu dyraniad y seddi i’r grwpiau gwleidyddol yn unol â’r rheolau ynghylch cydbwysedd gwleidyddol;
15. yn penderfynu pa grwpiau gwleidyddol a gynrychiolir ar y Cyngor sydd â hawl i wneud pa benodiadau o ran cadeiryddion trosolygu a chraffu:
16. yn derbyn enwebiadau cynghorwyr i wasanaethu ar bob pwyllgor;
17. yn penodi i’r pwyllgorau hynny (ac yn ethol y cadeiryddion a’r is-gadeiryddion);
18. os nad oes cadeiryddion trosolygu a chraffu wedi’u gwneud, yn penderfynu sut mae’r cadeiryddion sydd heb eu penodi i gael eu penodi.
19. yn cymeradwyo rhaglen o gyfarfodydd pwyllgor am y cyfnod hyd at ddiwedd blwyddyn y cyngor;
20. mewn blwyddyn pan geir etholiadau cyffredin cynghorwyr i’r Cyngor, yn penodi’r nifer angenrheidiol o Aelodau etholedig i’r Pwyllgor Safonau;

(a) yn penderfynu dyraniad y seddi i’r grwpiau gwleidyddol yn unol â’r rheolau ynghylch cydbwysedd gwleidyddol;

(b) yn derbyn enwebiadau cynghorwyr i wasanaethu ar y pwyllgor;

(c) yn penodi i’r pwyllgor.

1. yn derbyn enwebiadau cynghorwyr i wasanaethu ar bob corff allanol ac yn penodi i’r cyrff allanol hynny (pan fo hyn yn swyddogaeth i’r Cyngor).

### 1.3 Seremoni Urddo Ddinesig

Cynhwysir seremoni ddinesig i urddo’r Maer, y Dirprwy Faer a’r Maer Ieuenctid yng nghalendr y cyngor, i’w chynnal yn y cyfnod rhwng Cyfarfod Blynyddol y Cyngor a chyfarfod cyffredin cyntaf y Cyngor.

## 2. Cyfarfodydd Cyffredin y Cyngor

### 2.1 Amseru

Cynhelir cyfarfodydd cyffredin y Cyngor yn unol â rhaglen y penderfynir arni yng nghyfarfod blynyddol y Cyngor, yn ddarostyngedig i unrhyw amrywiad a gymeradwyir gan y Cyngor mewn unrhyw gyfarfod dilynol.

### 2.2 Busnes Cyfarfodydd Cyffredin

Bydd cyfarfodydd cyffredin:

1. yn ethol person i lywyddu ac i arfer pwerau’r Maer yn y cyfarfod os nad yw’r Maer na’r Dirprwy Faer yn bresennol;
2. yn cymeradwyo cofnodion y cyfarfod blaenorol;
3. yn derbyn unrhyw ddatganiadau ynglŷn â buddiannau gan aelodau;
4. yn derbyn unrhyw gyhoeddiadau gan y person sy’n llywyddu, Aelodau’r Cabinet neu’r Prif Swyddog Gweithredol;
5. yn derbyn adroddiad yr Arweinydd
6. yn derbyn cwestiynau gan y cyhoedd, ac yn darparu atebion iddynt, mewn perthynas â materion sydd ym marn y person sy’n llywyddu yn y cyfarfod yn berthnasol i fusnes y cyfarfod;
7. yn ymdrin ag unrhyw fusnes sydd dros ben ers un o gyfarfodydd blaenorol y Cyngor;
8. yn derbyn adroddiadau gan y weithrediaeth, pwyllgorau a Swyddogion y Cyngor;
9. yn derbyn adroddiadau ar fusnes cyd-drefniadau a sefydliadau allanol ac yn derbyn cwestiynau gan unrhyw aelod ynghylch yr adroddiadau hynny o ran eglurhad yn unig;
10. yn derbyn cwestiynau i’r Arweinydd ac i Aelodau’r Weithrediaeth;
11. yn ystyried cynigion; a
12. yn ystyried unrhyw fusnes arall a bennwyd yn yr wŷs i’r cyfarfod.

## 3. Cyfarfodydd Arbennig

Caiff y rhai a restrir isod ofyn i’r Swyddog Priodol alw cyfarfodydd Cyngor yn ychwanegol at gyfarfodydd cyffredin:

(i) y Cyngor drwy benderfyniad;

(ii) y Maer;

(iii) y Prif Weithredwr;

1. y Swyddog Monitro;
2. y Swyddog Adran 151; a

(v) unrhyw bump o aelodau’r Cyngor os ydynt wedi llofnodi archeb a gyflwynwyd i’r Maer a bod y Maer wedi gwrthod galw cyfarfod neu wedi methu galw cyfarfod o fewn saith niwrnod ar ôl i’r archeb gael ei chyflwyno.

## 4. Busnes Brys

Gellir dod â busnes gerbron cyfarfod ar frys ar yr amod bod hysbysiad yn ei gylch wedi’i roi i’r Swyddog Priodol erbyn 10.00am ar ddiwrnod y cyfarfod yn achos cyfarfod yn ystod y prynhawn neu erbyn 1.00pm ar y diwrnod gwaith cyn diwrnod y cyfarfod yn achos cyfarfod yn ystod y bore ac os yw’r person sy’n llywyddu yn y cyfarfod o’r farn y dylai’r busnes o dan sylw gael ei drafod yn y cyfarfod fel mater brys, oherwydd amgylchiadau arbennig.

## 5. Amser a Lleoliad Cyfarfodydd

Pennir amsera lleoliad cyfarfodydd gan y swyddog priodol a’u hysbysu yn yr wŷs.

## 6. Hysbysu Cyfarfodydd a Gwysio iddynt

Bydd y Swyddog Priodol yn hysbysu’r cyhoedd ynghylch amser a lleoliad unrhyw gyfarfod yn unol â’r Rheolau ar Weld Gwybodaeth. Bydd yr wŷs yn rhoi dyddiad, amser a lleoliad pob cyfarfod ac yn pennu’r busnes sydd i’w drafod.

## 7. Cadeirydd Cyfarfod

Caiff yperson sy’n llywyddu yn y cyfarfod arfer unrhyw un neu ragor o bwerau neu ddyletswyddau’r Maer. Pan fo’r rheolau hyn yn gymwys i gyfarfodydd pwyllgorau ac is-bwyllgorau, mae cyfeiriadau at y Maer yn cynnwys hefyd gadeirydd pwyllgorau ac is-bwyllgorau.

## Cworwm

Cworwm cyfarfod fydd chwartercyfanswm yr aelodau.

Cworwm cyfarfod o’r Pwyllgor Rheoli Datblygu fydd 50% o gyfanswm yr aelodau.

Rhaid peidio â thrafod busnes mewn cyfarfod o’r Pwyllgor Rheoli Datblygu oni bai bod hanner o leiaf o gyfanswm aelodau’r pwyllgor, wedi’i dalgrynnu i’r rhif cyfan agosaf, yn bresennol. Rhaid i’r Cyngor beidio â phenodi un arall o’i aelodau i weithredu fel aelod o bwyllgor yn absenoldeb yr aelod a benodwyd yn unol â Rheoliadau Maint a Chyfansoddiad Pwyllgorau Awdurdodau Cynllunio Lleol (Cymru) 2017. Yn achos ward ac iddi fwy nag un aelod, dim ond un o aelodau’r awdurdod lleol ar gyfer y ward honno sy’n gymwys i’w benodi i un o bwyllgorau’r Cyngor.

Cworwm cyfarfod o’r Pwyllgor Safonau fydd o leiaf dri o aelodau gan gynnwys y Cadeirydd ac o leiaf hanner yr aelodau (gan gynnwys y Cadeirydd) yn aelodau annibynnol.

Yn ystod unrhyw gyfarfod os bydd y Maer yn cyfrif nifer yr aelodau sy’n bresennol ac yn datgan nad oes cworwm yn bresennol, yna bydd y cyfarfod yn cael ei ohirio ar unwaith. Ystyrir gweddill y busnes ar amser a dyddiad sydd i’w pennu gan y Maer. Os na fydd y Maer yn pennu dyddiad, ystyrir gweddill y busnes yn y cyfarfod cyffredin nesaf.

Nid oes cworwm ar gyfer cyfarfod ar unrhyw adeg pan fo nifer yr aelodau sy’n bresennol mewn gwirionedd yn llai na 30% o gyfanswm yr aelodau sydd wedi dod i’r cyfarfod.

## 9. Presenoldeb o Hirbell

Caiff y Cyngor wneud trefniadau i Aelodau Etholedig (nid aelod cyfetholedig) fod yn bresennol mewn cyfarfod Cyngor o hirbell a chyfranogi yn Gymraeg neu yn Saesneg drwy gyfrwng clyweledol, cyfrwng rhithwir neu gyfrwng electronig arall ar yr amod bod y sawl sy’n bresennol o hirbell yn dangos pwy ydyw, yn gallu cael ei weld a’i glywed gan yr aelodau sy’n bresennol mewn gwirionedd yn y cyfarfod a bod y sawl sy’n bresennol o hirbell, yn ei dro, yn gallu gweld a chlywed y trafodion, bwrw ei bleidlais ac yn ei dro weld a chlywed unrhyw aelod o’r cyhoedd sydd â hawl i fod yn bresennol yn y cyfarfod ac sy’n arfer hawl i siarad yn y cyfarfod.

### 9.1 Materion Cyfrinachol neu Esempt

Pan fo materion cyfrinachol neu esempt fel y’u diffinnir yn Atodlen 12A i Ddeddf Llywodraeth Leol 1972 yn cael eu hystyried yn y cyfarfod, ni chaniateir i aelodau o’r cyhoedd mewn mannau anghysbell glywed na gweld y trafodion yn ystod y cyfarfodydd hyn. Bydd unrhyw aelod sy’n bresennol o hirbell ac sy’n methu datgelu bod personau eraill yn bresennol nad oes ganddynt hawl o’r fath yn torri ei gyfrifoldebau o dan y Cod Ymddygiad.

### 9.2 Anawsterau Technegol

Os bydd anhawster technegol yn arwain at fethiant yn y cyfleuster cyfathrebu a ddefnyddir ar gyfer presenoldeb o hirbell, rhaid i Gadeirydd y cyfarfod alw toriad tra rhoddir sylw i’r nam. Os bydd angen, gall fod rhaid rhoi’r gorau i’r cyfarfod a rhaid iddo beidio â pharhau heb i’r aelodau anghysbell gael eu cynnwys. Er hynny, os oes penderfyniad brys yn cael ei wneud, fe fydd y cyfarfod yn parhau os ceir methiant yn y cyfathrebu a chymerir pleidlais heb fod yr aelod anghysbell yn bresennol.

## 10 Cwestiynau gan y cyhoedd

### 10.1 Cyffredinol

Caiff aelodau’r cyhoedd ofyn cwestiynau i aelodau’r weithrediaeth yng nghyfarfodydd cyffredin y Cyngor heblaw yn y cyfarfod cyffredin cyntaf sy’n dilyn y cyfarfod blynyddol mewn blwyddyn pan geir etholiad cyffredin cynghorwyr i’r Cyngor yn unol â pharagraff 2.2(6).

### 10.2 Tref y cwestiynau

Gofynnircwestiynau yn y drefn y daeth hysbysiadau yn eu cylch i law, ac eithrio y caiff y Maer grwpio cwestiynau tebyg gyda’i gilydd.

### 10.3 Hysbysu cwestiynau

Dim ond os oes hysbysiad wedi’i roi drwy ei gyflwyno mewn ysgrifen neu drwy’r post electronig i’r swyddog priodol heb fod yn hwyrach na chanol dydd deg diwrnod clir cyn diwrnod y cyfarfod y caniateir gofyn cwestiwn. Rhaid i bob cwestiwn roi enw a chyfeiriad yr holwr a rhaid iddo roi enw’r aelod o’r weithrediaeth y mae i’w ofyn iddo.

### 10.4 Nifer y cwestiynau

Mewn unrhyw un cyfarfod ni chaiff ne gyflwyno mwy nag un cwestiwn ac ni chaniateir i fwy nag un cwestiwn gael ei ofyn ar ran un sefydliad.

### 10.5 Rhychwant cwestiynau

Caiff y **s**wyddog priodol wrthod cwestiwn:

* os nad yw’n ymwneud â mater y mae gan yr awdurdod lleol gyfrifoldeb drosto ac sy’n effeithio ar y Fwrdeistref Sirol;
* os yw’n ddifenwol, yn wamal neu’n dramgwyddus;
* os yw'r un fath o ran ei sylwedd â chwestiwn sydd wedi’i ofyn mewn un o gyfarfodydd y Cyngor yn y chwe mis diwethaf; neu
* os yw’n ei gwneud yn ofynnol i wybodaeth gyfrinachol neu esempt gael ei datgelu.

### 10.6 Cofnod cwestiynau

Bydd y swyddog priodol yn nodi pob cwestiwn mewn llyfr sy’n agored i’r cyhoedd ei weld gan anfon copi o’r cwestiwn ar unwaith at yr aelod y mae wedi’i ofyn iddo. Bydd cwestiynau a wrthodir yn cynnwys rhesymau dros eu gwrthod.

Cylchredir copïau o bob cwestiwn i’r holl aelodau a byddant ar gael i’r cyhoedd sy’n dod i’r cyfarfod.

### 10.7 Gofyn y cwestiwn yn y cyfarfod

Bydd y Maer yn gwahodd yr holwr i ofyn y cwestiwn i’r aelod a enwyd yn yr hysbysiad. Os na all holwr sydd wedi cyflwyno cwestiwn ysgrifenedig fod yn bresennol, caiff ofyn i’r Maer ofyn y cwestiwn ar ei ran. Caiff y Maer ofyn y cwestiwn ar ran yr holwr, dweud y rhoddir ateb ysgrifenedig neu benderfynu, yn absenoldeb yr holwr, nad ymdrinnir â’r cwestiwn.

### 10.8 Atebion ysgrifenedig

Ymdrinnir ag unrhyw gwestiwn na ellir ymdrin ag ef yn ystod amser cwestiynau’r cyhoedd, naill ai oherwydd diffyg amser neu am nad oedd yr aelod yr oedd i’w ofyn iddo yn bresennol, drwy gyfrwng ateb ysgrifenedig.

### 10.9 Cyfeirio cwestiwn at y weithrediaeth

Oni bai bod y Maer yn penderfynu fel arall, ni cheir trafodaeth ar unrhyw gwestiwn, ond caiff unrhyw aelod gynnig y dylai mater a godir drwy gyfrwng cwestiwn gael ei gyfeirio at y weithrediaeth. Ar ôl i gynnig o’r fath gael ei eilio, ceir pleidlais arno heb drafodaeth.

## 11. Cwestiynau gan Aelodau

### 11.1 Ynghylch adroddiadau’r Arweinydd

Caiff aelod o’r Cyngor ofyn cwestiwn i’r Arweinydd ynghylch eitem yn adroddiad yr Arweinydd ar ôl i’r adroddiad hwnnw gael ei gyflwyno, o fewn y rheolau ar ddadleuon.

### 11.2 Cwestiynau drwy hysbysiad yn y Cyfarfod llawn

Ac eithrio yn y cyfarfod blynyddol, ac yn ddarostyngedig i Reol 11.4, caiff aelod o’r Cyngor ofyn cwestiwn:

         i’r Arweinydd, neu

         i aelod o’r weithrediaeth,

ynghylch unrhyw fater y mae gan y Cyngor bwerau neu ddyletswyddau mewn perthynas ag ef neu sy’n effeithio ar Fwrdeistref Sirol Pen-y-bont ar Ogwr, fel eitem busnes ar ôl i adroddiadau gael eu hystyried.

### 11.3 Cwestiynau drwy hysbysiad mewn pwyllgorau ac is-bwyllgorau

Yn ddarostyngedig i Reol 11.4, caiff aelod o bwyllgor neu is-bwyllgor ofyn cwestiwn i gadeirydd y pwyllgor neu’r is-bwyllgor ar unrhyw fater y mae gan y Cyngor bwerau neu ddyletswyddau mewn perthynas ag ef neu sy’n effeithio ar Fwrdeistref Sirol Pen-y-bont ar Ogwr ac sydd o fewn cylch gorchwyl y pwyllgor neu’r is-bwyllgor hwnnw, fel eitem busnes cyn unrhyw adroddiadau.

### 11.4 Nifer y cwestiynau a’r terfyn amser

Ni chaiff aelod roi hysbysiad ynglŷn â mwy nag un cwestiwn ar gyfer unrhyw gyfarfod a chaiff y cwestiynau eu cynnwys yn yr agenda a’r papurau. Bydd y darpariaethau ynghylch terfynau amser yr un fath ag ym mharagraff 14.5 isod.

### 11.5 Hysbysiad ynglŷn â chwestiynau

Ni chaiffaelod ofyn cwestiwn o dan Reol 11.2 neu 11.3 oni bai ei fod naill ai:

(a) wedi rhoi o leiaf deg diwrnod gwaith clir o hysbysiad mewn ysgrifen ynglŷn â’r cwestiwn i’r swyddog priodol, neu

(b) bod y cwestiwn, ym marn y Maer neu’r person sy’n llywyddu, yn ymwneud â materion brys, bod ganddo gydsyniad y person y mae’r cwestiwn i’w ofyn iddo a bod cynnwys y cwestiwn wedi’i roi i’r Swyddog Priodol erbyn 10.00 a.m. yn achos cyfarfod yn ystod y prynhawn neu erbyn 1.00 p.m. ar y diwrnod gwaith cyn diwrnod y cyfarfod yn achos cyfarfod yn ystod y bore. Os bydd cwestiwn brys yn cael ei ofyn, nid oes angen i ofynion paragraff 11.6 mewn perthynas ag atebion ysgrifenedig fod yn gymwys.

### 11.6 Ymateb

Trefnir bodateb ysgrifenedig i’r cwestiwn ar gael ar ddiwrnod y cyfarfod a rhaid trefnu ei fod ar gael i’r cyhoedd. Caiff atebion ysgrifenedig eu darllen yn y drefn y daeth y cwestiynau i law a bydd darpariaethau paragraff 11.7 isod yn gymwys cyn i’r ateb nesaf yn y drefn gael ei roi.

### 11.7 Cwestiwn atodol

Caiff aelod sy’n gofyn cwestiwn o dan Reol 11.1, 11.2 neu 11.3 ofyn un cwestiwn atodol heb hysbysiad i’r aelod y gofynnwyd y cwestiwn cyntaf iddo. Rhaid i’r cwestiwn atodol godi’n uniongyrchol o’r cwestiwn gwreiddiol neu o’r ateb. Pan fo cwestiwn wedi’i ofyn o dan Reol 11.2, yn ychwanegol, caiff unrhyw ddau Aelod ofyn un cwestiwn atodol yr un, heb hysbysiad, i’r aelod y gofynnwyd y cwestiwn cyntaf iddo.

### 11.8 Terfyn amser cyffredinol ar gyfer cwestiynau

Deng munud ar hugain fydd yr amser a ddyrennir ar gyfer cwestiynau mewn unrhyw gyfarfod. Ni fydd cwestiynau sydd heb eu hateb o fewn y terfyn amser hwnnw’n cael eu hystyried ymhellach.

## 12. Cynigion drwy Hysbysiad

### 12.1 Hysbysu

Ac eithrio cynigion a all gael eu gwneud heb hysbysiad o dan Reol 13, rhaid i hysbysiad ysgrifenedig ynglŷn â phob cynnig, wedi’i lofnodi gan yr aelod sy’n rhoi’r hysbysiad, gael ei drosglwyddo i’r Swyddog Priodol heb fod yn hwyrach na deg diwrnod gwaith clir cyn dyddiad y cyfarfod. Cofnodir y rhain mewn cofrestr sy’n agored i’w harchwilio gan y cyhoedd.

### 12.2 Cynnig a nodir yn yr agenda

Bydd cynigion y rhoddwyd hysbysiad ynglŷn â hwy yn cael eu rhestru ar yr agenda yn y drefn y daeth yr hysbysiadau i law, oni bai bod yr aelod sy’n rhoi’r hysbysiad yn dweud, mewn ysgrifen, ei fod yn bwriadu cynnig ei symud i gyfarfod arall yn nes ymlaen neu ei dynnu’n ôl.

### 12.3 Rhychwant

Rhaid i gynigion ymwneud â materion y mae gan y Cyngor gyfrifoldeb drostynt neu sy’n effeithio ar y Fwrdeistref Sirol.

## 13. Cynigion heb Hysbysiad

Caniateir i’r cynigion a ganlyn gael eu gwneud heb hysbysiad:

(a) penodi cadeirydd i’r cyfarfod y gwneir y cynnig ynddo;

(b) o ran cywirdeb y cofnodion;

(c) newid trefn y busnes yn yr agenda;

(d) derbyn adroddiad, mabwysiadu argymhelliad gan y Cabinet, pwyllgor neu swyddog, gwneud unrhyw gynnig o ganlyniad i’r mabwysiadu hwnnw neu gynnig penderfyniad sy’n wahanol i’r un a argymhellwyd mewn adroddiad y gelwir ar y Cyngor i wneud penderfyniad yn ei gylch;

(e) tynnu cynnig yn ôl;

(f) diwygio cynnig;

(g) symud ymlaen i’r busnes nesaf;

(h) y dylai’r cwestiwn gael ei ofyn nawr;

(i) gohirio trafodaeth;

(j) gohirio cyfarfod;

(k) atal un benodol o reolau gweithdrefnau’r Cyngor;

(l) gwahardd y cyhoedd a’r wasg yn unol â’r Rheolau ar Weld Gwybodaeth;

(m) peidio â chlywed rhagor gan aelod a enwyd o dan Reol 21.3 neu ei wahardd o’r cyfarfod o dan Reol 21.4; ac

(n) rhoi cydsyniad y Cyngor pan fo’r Cyfansoddiad hwn yn gofyn am ei gydsyniad.

## 14. Rheolau Trafodaethau

### 14.1 Ni chaniateir cynnal trafodaeth nes bod cynnig wedi’i wneud ac wedi’i eilio.

### 14.2 Ni chaniateir areithiau nes bod cynnig wedi’i eilio

Caiff cynigyddcynniggyfle i esbonio diben y cynnig cyn i’r cynnig gael ei wneud a’i eilio.

### 14.3 Hawl i fynnu cynnig mewn ysgrifen

Oni bai bod hysbysiad ynglŷn â’r cynnig wedi’i roi eisoes, caiff y Maer ei gwneud yn ofynnol iddo gael ei ysgrifennu a’i drosglwyddo iddo cyn iddo gael ei drafod.

### 14.4 Araith yr eilydd

Wrth eilio cynnig, caiff aelod gadw ei araith tan yn nes ymlaen yn y drafodaeth.

### 14.5 Cynnwys a hyd areithiau

Rhaid i aelodau unigol sy’n siarad yn y drafodaeth gyfeirio’u hareithiau at y cwestiwn sy’n cael ei drafod. Caiff yr aelodau hefyd roi esboniad personol neu godi pwynt o drefn. Ni chaniateir i araith fod yn hwy na phum munud heb gydsyniad y Maer.

### 14.6 Pryd y caiff aelod siarad eto

Ni chaniateir i aelod sydd wedi siarad ar gynnig siarad eto tra bo’r cynnig yn destun trafod, ac eithrio:

(a) i siarad unwaith ar welliant a gynigir gan aelod arall;

(b) i gynnig gwelliant arall;

(c) i arfer hawl i ymateb;

(d) ar bwynt o drefn; ac

(e) ar ffurf esboniad personol.

### 14.7 Gwelliannau i gynigion

(a) Rhaid i welliant i gynnig fod yn berthnasol i’r cynnig a bydd naill ai:

(i) yn cyfeirio’r mater at gorff neu unigolyn priodol i’w ystyried neu i’w ailystyried;

(ii) yn hepgor geiriau;

(iii) yn hepgor geiriau ac yn mewnosod neu’n ychwanegu geiriau eraill; neu

(iv) yn mewnosod neu’n ychwanegu geiriau;

cyhyd ag na fydd (ii) i (iv) yn gyfystyr â negyddu’r cynnig.

(b) Dim ond un gwelliant a all gael ei wneud a’i drafod ar unrhyw un adeg. Ni chaniateir i ragor o welliannau gael eu gwneud nes bod y gwelliant sy’n cael ei drafod wedi’i waredu.

(c) Os na chaiff gwelliant ei basio, caniateir i welliannau eraill i’r cynnig gwreiddiol gael eu gwneud.

(d) Os caiff gwelliant ei basio, mae’r cynnig fel y’i diwygiwyd yn disodli’r cynnig gwreiddiol. Hwn bellach yw’r cynnig o sylwedd y cynigir unrhyw welliannau eraill iddo.

(e) Ar ôl i welliant gael ei basio, bydd y Maer yn darllen y cynnig diwygiedig cyn derbyn unrhyw welliannau eraill, neu os nad oes gwelliannau eraill, cyn cynnal pleidlais arno.

### 14.8 Addasu cynnig

(a) Caiff aelod addasu cynnig y mae wedi rhoi hysbysiad ynglŷn ag ef gyda chydsyniad y cyfarfod. Dynodir cydsyniad y cyfarfod heb drafodaeth.

(b) Caiff aelod addasu cynnig y mae wedi’i wneud heb hysbysiad gyda chydsyniad y cyfarfod a’r eilydd. Dynodir cydsyniad y cyfarfod heb drafodaeth.

(c) Dim ond addasiadau a allai gael eu gwneud ar ffurf gwelliant a all gael eu gwneud.

### 14.9 Tynnu cynnig yn ôl

Caiff aelod dynnu cynnig y mae wedi’i wneud yn ôl gyda chydsyniad y cyfarfod a’r eilydd. Dynodir cydsyniad y cyfarfod heb drafodaeth. Ni chaniateir i aelod siarad ar y cynnig ar ôl i’r cynigydd ofyn caniatâd i’w dynnu’n ôl oni bai bod caniatâd yn cael ei wrthod.

### 14.10 Hawl i ymateb

(a) Mae gan gynigydd cynnig hawl i ymateb ar ddiwedd y drafodaeth ar y cynnig, yn union cyn i bleidlais arno gael ei chynnal;

(b) Os cynigir gwelliant, mae gan gynigydd y cynnig gwreiddiol hawl i ymateb ar ddiwedd y drafodaeth ar y gwelliant ond ni chaiff siarad amdano fel arall.

### 14.11 Cynigion y caniateir eu gwneud yn ystod trafodaeth

Pan fo cynnig yn cael ei drafod, ni chaniateir gwneud cynnig arall ac eithrio’r cynigion canlynol ynglŷn â’r weithdrefn:

(a) tynnu cynnig yn ôl;

(b) diwygio cynnig;

(c) symud ymlaen i’r busnes nesaf;

(d) y dylai’r cwestiwn gael ei ofyn nawr;

(e) gohirio trafodaeth;

(f) gohirio cyfarfod;

(g) gwahardd y cyhoedd a’r wasg yn unol â’r Rheolau ar Weld Gwybodaeth; ac

(h) peidio â chlywed rhagor gan aelod a enwyd o dan Reol 21.3 neu ei wahardd o’r cyfarfod o dan Reol 21.4.

### 14.12 Cynigion cau

(a) Caiff aelod wneud y cynigion a ganlyn, heb sylwadau, ar ddiwedd araith aelod arall:

(i) symud ymlaen i’r busnes nesaf;

(ii) y dylai’r cwestiwn gael ei ofyn nawr;

(iii) gohirio trafodaeth; neu

(iv) gohirio cyfarfod.

(b) Os caiff cynnig i symud ymlaen i’r busnes nesaf ei eilio a bod y Maer o’r farn bod yr eitem wedi’i thrafod yn ddigonol, bydd yn rhoi hawl i ymateb i gynigydd y cynnig gwreiddiol ac wedyn yn cynnal pleidlais ar y cynnig gweithdrefnol.

(c) Os caiff cynnig y dylai’r cwestiwn gael ei ofyn nawr ei eilio a bod y Maer o’r farn bod yr eitem wedi’i thrafod yn ddigonol, bydd yn cynnal pleidlais ar y cynnig gweithdrefnol. Os caiff ei basio bydd yn rhoi hawl i ymateb i gynigydd y cynnig gwreiddiol cyn cynnal pleidlais ar ei gynnig.

(d) Os caiff cynnig i ohirio’r drafodaeth neu i ohirio’r cyfarfod ei eilio a bod y Maer o’r farn bod yr eitem heb ei thrafod yn ddigonol ac nad oes modd rhesymol iddi gael ei thrafod felly ar yr achlysur hwnnw, bydd yn cynnal pleidlais ar y cynnig gweithdrefnol heb roi hawl i ymateb i gynigydd y cynnig gwreiddiol.

### 

### 14.13 Pwynt o drefn

Caiff aelod godi pwynt o drefn unrhyw bryd. Bydd y Maer yn ei wrando ar unwaith. Rhaid i bwynt o drefn ymwneud â honiad bod y Rheolau Gweithdrefnau hyn o eiddo’r Cyngor neu’r gyfraith wedi’u torri. Rhaid i’r aelod ddynodi bod ganddo bwynt o drefn drwy godi ei law a rhaid iddo nodi’r rheol neu’r gyfraith a sut mae’n credi ei bod wedi’i thorri. Bydd dyfarniad y Maer ar y mater yn derfynol.

### 14.14 Esboniad personol

Caiff aelod roi esboniad personol unrhyw bryd. Rhaid i esboniad personol ymwneud â rhyw ran berthnasol o araith gynharach gan yr aelod y gall ymddangos ei bod wedi’i chamddeall yn y drafodaeth bresennol. Bydd dyfarniad y Maer ynghylch derbynioldeb esboniad personol yn derfynol.

## 15. Trafodaeth y Fwrdeistref Sirol

### 15.1 Amlder y drafodaeth

Cynhelir trafodaeth bob chwarter ar ddyddiad ac ar ffurf y cytunir arnynt gyda’r Maer.

### 15.2 Testun y drafodaeth

Bydd yr Arweinydd yn cydlynu ag arweinwyr y grwpiau gwleidyddol i gytuno lle bo mod dar destun y drafodaeth. Pan nad oes modd cytuno cynhelir pleidlais ar y testun yng nghyfarfod y Cyngor cyn y drafodaeth chwarterol.

### 15.3 Cadeirio’r drafodaeth

Y Maer fydd yn cadeirio’r drafodaeth.

### Canlyniadau’r drafodaeth

Bydd canlyniadau’r drafodaeth:

(i) yn cael eu lledaenu mor eang ag y bo modd yn y gymuned ac i asiantaethau a sefydliadau yn yr ardal; a

1. yn cael eu hystyried gan yr Arweinydd wrth gynnig cyllideb a fframwaith polisi’r Cyngor ar gyfer y flwyddyn sy’n dod.

## 16. Penderfyniadau a Chynigion Blaenorol

### 16.1 Cynnig i ddiddymu penderfyniad blaenorol

Ac eithrio yn achos cynnig a wneir yn unol ag argymhelliad gan y weithrediaeth neu gan Bwyllgor ni chaniateir i gynnig neu welliant i ddiddymu penderfyniad a wnaed yn un o gyfarfodydd y Cyngor o fewn y chwe mis diwethaf gael ei wneud oni bai bod hysbysiad y cynnig wedi’i lofnodi gan o leiaf bump o aelodau.

### 16.2 Cynnig tebyg i gynnig blaenorol a wrthodwyd

Ac eithrio yn achos cynnig a wneir yn unol ag argymhelliad gan y weithrediaeth neu gan Bwyllgor ni chaniateir i gynnig neu welliant mewn termau tebyg i un a wrthodwyd yn un o gyfarfodydd y Cyngor yn y chwe mis diwethaf gael ei wneud oni bai bod hysbysiad y cynnig neu’r gwelliant wedi’i lofnodi gan o leiaf bump o aelodau. Ar ôl i’r cynnig neu’r gwelliant gael ei drin a’i drafod, ni chaniateir i neb wneud cynnig neu welliant tebyg am chwe mis.

## 17. Pleidleisio

### 17.1 Mwyafrif

Oni bai bod y Cyfansoddiad hwn yn darparu fel arall, penderfynir unrhyw fater drwy fwyafrif syml o blith yr aelodau hynny sy’n pleidleisio ac yn bresennol ar y pryd y gofynnwyd y cwestiwn.

### 17.2 Pleidlais fwrw’r Maer

Os bydd nifer cyfartal o bleidleisiau o blaid ac yn erbyn, bydd gan y Maer ail bleidlais neu bleidlais fwrw. Ni fydd cyfyngiad ynghylch sut mae’r Maer yn dewis defnyddio pleidlais fwrw er gwaethaf Rheol 17.6.

### 17.3 Dulliau pleidleisio

Oni fynnir pleidlais wedi’i chofnodi o dan Reol 17.4 cymerir y bleidlais drwy unrhyw un o’r dulliau a ganlyn:

1. drwy ddefnyddio system bleidleisio electronig; neu
2. drwy ddangos dwylo; neu
3. os nad oes anghytuno, drwy gadarnhad gan y cyfarfod.

### 17.4 Pleidlais wedi’i chofnodi

Os bydd dim llai nag un rhan o bump o’r aelodau sy’n bresennol ac sydd â hawl i bleidleisio yn y cyfarfod yn mynnu, rhaid i’r enwau o blaid ac yn erbyn y cynnig neu’r gwelliant neu sy’n atal eu pleidlais gael eu cofnodi a’u nodi yn y cofnodion. Y system bleidleisio electronig fydd y dull ar gyfer ymgymryd â’r bleidlais wedi’i chofnodi oni bai nad yw ar gael pryd y cofnodir y bleidlais â llaw.

### 17.5 Hawl i fynnu cofnodi pleidlais unigol

Pan fo unrhyw aelod yn gwneud cais am hynny yn union ar ôl i’r bleidlais gael ei chynnal, caiff ei bleidlais ei gofnodi yn y cofnodion i ddangos a bleidleisiodd o blaid y cynnig neu yn ei erbyn neu atal ei bleidlais.

### 17.6 Pleidleisio ar benodiadau

Cymerir y bleidlais mewn perthynas â phob ymgeisydd i’w benodi ar wahân. Bydd yr aelodau’n pleidleisio dros un o’r ymgeiswyr yn unig. Pan ddefnyddir y system bleidleisio electronig pleidleisir drwy bwyso’r botwm ie. Ceir gwiriad camgymeriad mawr er mwyn sicrhau mai dim ond un bleidlais sydd wedi’i chofnodi gan bob aelod.

Os bydd mwy na dau o bobl wedi’u henwebu ar gyfer unrhyw swydd sydd i’w llenwi ac nad oes mwyafrif clir o blaid un, yna cymerir enw(au) y person(au) sydd â’r nifer isaf o bleidleisiau oddi ar y rhestr a chymerir pleidlais newydd. Bydd y broses yn parhau hyd nes y ceir mwyafrif o bleidleisiau dros un person.

Ni fydd pleidlais fwrw’r Maer yn gymwys.

## 18. Cofnodion

### 18.1 Llofnodi’r cofnodion

Bydd y Maer neu’r person arall sy’n llywyddu yn llofnodi cofnodion y trafodion yn y cyfarfod addas nesaf. Bydd y Maer yn cynnig y dylai cofnodion y cyfarfod blaenorol gael eu llofnodi fel cofnod cywir. Yr unig agwedd ar y cofnodion a all gael ei thrafod yw eu cywirdeb.

### Dim gofyniad i lofnodi cofnodion y cyfarfod blaenorol mewn cyfarfod eithriadol

Mewn perthynas ag unrhyw gyfarfod, os yw’r cyfarfod nesaf o ran llofnodi’r cofnodion yn gyfarfod a alwyd o dan baragraff 3 o atodlen 12 i Ddeddf Llywodraeth Leol 1972 (Cyfarfod Eithriadol), yna trinnir y cyfarfod canlynol nesaf (a hwnnw’n gyfarfod a alwyd heblaw o dan y paragraff hwnnw) fel cyfarfod addas at ddibenion paragraff 41(1) a (2) o atodlen 12 sy’n ymwneud â llofnodi cofnodion.

## 19. Cofnod Presenoldeb

Rhaid i bob aelod sy’n bresennol yn ystod y cyfan neu ran o gyfarfod dorri eu henwau ar y dalenni presenoldeb cyn diwedd pob cyfarfod er mwyn helpu gyda’r cofnod presenoldeb.

## 20. Gwahardd y cyhoedd

Dim ond yn unol â’r Rheolau ar Weld Gwybodaeth yn Rhan 4 o’r Cyfansoddiad hwn neu Reol 21 (Aflonyddu gan y Cyhoedd) y caniateir i aelodau’r cyhoedd neu’r wasg gael eu gwahardd.

## 21. Ymddygiad Aelodau

### 21.1 Annerch y Cyfarfod

Pan fydd aelod yn siarad yn y Cyngor llawn rhaid iddo annerch y cyfarfod drwy’r Maer ac aros ar ei eistedd. Os bydd mwy nag un aelod yn dymuno siarad bydd y Maer yn gofyn i un wneud hynny.

### 21.2 Y Maer yn dymuno siarad yn ystod trafodaeth

Pan fydd y Maer yn dynodi, naill ai drwy sefyll neu fel arall, yn ystod trafodaeth ei fod yn dymuno siarad, rhaid i unrhyw aelod sy’n siarad ar y pryd rhoi’r gorau i siarad a rhaid i’r cyfarfod ddistewi.

### 21.3 Peidio â chlywed rhagor gan aelod

Os bydd aelod yn anwybyddu dyfarniad y Maer yn barhaus drwy ymddwyn yn amhriodol neu’n sarhaus neu os bydd yn rhwystro busnes yn fwriadol, caiff y Maer gynnig na ddylid clywed rhagor gan yr aelod. Os caiff ei eilio, cynhelir pleidlais ar y cynnig heb ei drafod.

### 21.4 Aelod i ymadael â’r cyfarfod

Os bydd yr aelod yn parhau i ymddwyn yn amhriodol ar ôl i gynnig o’r fath gael ei basio, caiff y Maer gynnig naill ai bod yr aelod yn ymadael â’r cyfarfod neu fod y cyfarfod yn cael ei ohirio am gyfnod penodedig. Os caiff ei eilio, cynhelir pleidlais ar y cynnig heb ei drafod.

### 21.5 Aflonyddwch cyffredinol

Os ceir aflonyddwch cyffredinol sy’n peri ei bod yn amhosibl cynnal busnes yn drefnus, caiff y Maer ohirio’r cyfarfod cyhyd ag y cred ei bod yn angenrheidiol.

## 22. Aflonyddu gan y cyhoedd

### 22.1 Symud aelod o’r cyhoedd

Os bydd aelod o’r cyhoedd yn torri ar draws y trafodion, bydd y Maer yn rhybuddio’r person o dan sylw. Os bydd yn parhau i dorri ar draws, bydd y Maer yn gorchymyn ei symud o’r ystafell gyfarfod.

## 23. Atal a Diwygio Rheolau Gweithdrefnau’r Cyngor

### 23.1 Eu Hatal

Gall y cyfan o’r Rheolau hyn ar Weithdrefnau’r Cyngor ac eithrio Rheolau 17.5 a 18.2 gael eu hatal drwy gynnig drwy hysbysiad neu heb hysbysiad os bydd o leiaf hanner cyfanswm aelodau’r Cyngor yn bresennol. Dim ond drwy gydol y cyfarfod y caniateir eu hatal.

### 23.2 Eu Diwygio

Bydd unrhyw gynnig i ychwanegu at y Rheolau hyn ar Weithdrefnau’r Cyngor, eu hamrywio neu eu diddymu, o’i gynnig a’i eilio, yn cael ei ohirio heb ei drafod tan gyfarfod cyffredin nesaf y Cyngor.

## 24. Eu Cymhwyso at Bwyllgorau ac Is-bwyllgorau

Mae’r cyfan o Reolau Gweithdrefnau’r Cyngor yn gymwys i gyfarfodydd y Cyngor llawn. Nid yw’r un o’r rheolau’n gymwys i gyfarfodydd y weithrediaeth. Dim ond Rheolau 4-7, 11, 13, 14 ac 16-22 (ond nid Rheol 17.4) sy’n gymwys i gyfarfodydd pwyllgorau ac is-bwyllgorau. Bydd Rheol 8 yn gymwys i gyfarfodydd pwyllgorau ac is-bwyllgorau ac eithrio na fydd y cworwm yn llai na thri.

# Rheolau Gweithdrefnau ar Weld Gwybodaeth

## 1 Rhychwant

Mae’r Rheolau hyn yn gymwys i holl gyfarfodydd y Cyngor, y Cabinet, Pwyllgorau Trosolygu a Chraffu, y Pwyllgor Safonau, pwyllgorau rheoleiddio a phwyllgorau eraill.

## 2. Hawliau Gwybodaeth Ychwanegol

Nid yw’r Rheolau hyn yn effeithio ar unrhyw hawliau mwy penodol i weld gwybodaeth a geir mewn man arall yn y Cyfansoddiad hwn neu yn y gyfraith.

## 3. Hawliau i Fod yn Bresennol mewn Cyfarfodydd

Caiffaelodau’r cyhoedd fod yn bresennol ym mhob cyfarfod yn ddarostyngedig yn unig i’r eithriadau a geir yn y Rheolau hyn.

## 4. Hysbysiadau Cyfarfodydd

Oni bai bod cyfarfod yn cael ei gynnull ar rybudd byrrach,byddy Cyngor yn rhoi o leiaf dri diwrnod o hysbysiad clir o unrhyw gyfarfod drwy godi manylion y cyfarfod yn y Swyddfeydd Dinesig, Stryd yr Angel, Pen-y-bont ar Ogwr.

## 5. Gweld yr Agenda ac Adroddiadau cyn y Cyfarfod

Bydd y Cyngor yn trefnu bod copïau o’r agenda a’r adroddiadau sy’n agored i’r cyhoedd ar gael i’w harchwilio yn y swyddfa ddynodedig o leiaf dri diwrnod clir cyn y cyfarfod neu os cynullir y cyfarfod ar rybudd byrrach o’r pryd y cynullir y cyfarfod ymlaen. Os caiff eitem ei hychwanegu at yr agenda yn nes ymlaen, bydd yr agenda diwygiedig yn agored i’w archwilio o’r adeg yr ychwanegir yr eitem at yr agenda.

Pan baratoir adroddiadau ar ôl i’r wŷs gael ei hanfon allan, rhaid i’r swyddog dynodedig drefnu bod pob adroddiad o’r fath ar gael i’r cyhoedd cyn gynted ag y gorffennir yr adroddiad a’i anfon at y Cynghorwyr.

## 6. Cyflenwi Copïau

Bydd y Cyngor yn cyflenwi copïau o’r canlynol:

(a) unrhyw agenda ac adroddiadau sy’n agored i’w harchwilio gan y cyhoedd;

(b) unrhyw ddatganiadau pellach ar fanylion sy’n angenrheidiol i ddynodi natur yr eitemau yn yr agenda; ac

(c) os yw’r Swyddog Monitro’n credu bod hynny’n addas, copïau o unrhyw ddogfennau eraill a roddwyd i’r Cynghorwyr mewn cysylltiad ag eitem

i unrhyw berson pan delir tâl am bostio ac unrhyw gostau eraill.

## 7. Gweld Cofnodion etc ar ôl y Cyfarfod

Bydd y Cyngor yn trefnu bod copïau o’r canlynol ar gael am chwe blynedd ar ôl cyfarfod:

(a) cofnodion y cyfarfod neu gofnod o’r penderfyniadau a gymerwyd gan y Cabinet, heb gynnwys unrhyw ran o gofnodion y trafodion pan nad oedd y cyfarfod yn agored i’r cyhoedd am fod gwybodaeth esempt neu gyfrinachol yn cael ei hystyried;

(b) crynodeb o unrhyw drafodion nad oeddent yn agored i’r cyhoedd lle na fyddai’r cofnodion sy’n agored i’w harchwilio’n rhoi cofnod rhesymol o deg a chydlynol;

(c) agenda’r cyfarfod; a

(d) adroddiadau ynglŷn ag eitemau pan oedd y cyfarfod yn agored i’r cyhoedd.

## 8. Papurau cefndir

### 8.1 Rhestr o bapurau cefndir

Byddy Swyddog Priodol ar gyfer Pwyllgorau yn sicrhau bod rhestr yn cael ei nodi ym mhob adroddiad o’r dogfennau hynny (o’r enw papurau cefndir) sy’n ymwneud â thestun yr adroddiad ac sydd ym marn y Swyddog Priodol:

(a) yn datgelu unrhyw ffeithiau neu faterion y seiliwyd yr adroddiad neu ran bwysig ohono arnynt; a

(b) y dibynnwyd arnynt i raddau sylweddol wrth baratoi’r adroddiad ond heb gynnwys gweithiau a gyhoeddwyd, dogfennau y cyfeirir atynt yn yr adroddiad neu’r rhai sy’n datgelu gwybodaeth esempt neu gyfrinachol (fel y’i diffinnir yn Rheol 10).

### 8.2 Archwilio papurau cefndir gan y cyhoedd

Bydd y Cyngor yn trefnu bod un copi o bob un o’r dogfennau yn y rhestr o bapurau cefndir ar gael i’r cyhoedd eu harchwilio am bedair blynedd ar ôl dyddiad y cyfarfod.

## 9. Crynodeb o Hawliau’r Cyhoedd

Rhaid i grynodeb ysgrifenedig o hawliau’r cyhoedd i fod yn bresennol mewn cyfarfodydd ac i archwilio a chopïo dogfennau gael ei gadw a bod ar gael i’r cyhoedd yn y Swyddfeydd Dinesig, Stryd yr Angel, Pen-y-bont ar Ogwr.

## 10. Gwahardd Mynediad y Cyhoedd i Gyfarfodydd

### 10.1 Cyfarfodydd cyhoeddus a phreifat y Cabinet

Dim ond mewn cyfarfod a gyfansoddwyd yn briodol ac sy’n cydymffurfio ag Erthygl 13 o’r Cyfansoddiad hwn a’r Rheolau hyn y caiff y Cabinet wneud penderfyniadau mewn perthynas â’i swyddogaethau a chynnal busnes ffurfiol. Nid yw hyn yn atal y Cabinet rhag ystyried yn anffurfiol yn breifat, gyda swyddogion yn bresennol neu hebddynt, ond rhaid i’r cyfarfodydd hyn beidio â gwneud penderfyniadau.

### 10.2 Gwybodaeth gyfrinachol – gofyniad i wahardd y cyhoedd

Rhaid gwahardd y cyhoedd o gyfarfodydd pryd bynnag y mae’n debyg, oherwydd natur y busnes sydd i’w drafod neu natur y trafodion, y câi gwybodaeth gyfrinachol ei datgelu.

### 10.3 Gwybodaeth esempt – disgresiwn i wahardd y cyhoedd

Caniateir gwahardd y cyhoedd o gyfarfodydd pryd bynnag y maen debyg, oherwydd natur y busnes sydd i’w drafod neu natur y trafodion, y câi gwybodaeth esempt ei datgelu.

Os bydd y cyfarfod yn penderfynu ar hawliau neu rwymedigaethau sifil unrhyw berson, neu’n effeithio’n andwyol ar ei feddiannau, mae Erthygl 6 o’r Confensiwn Ewropeaidd ar Hawliau Dynol a Rhyddidau Sylfaenol yn sefydlu rhagdybiaeth y cynhelir y cyfarfod yn gyhoeddus oni bai bod angen gwrandawiad preifat am un o’r rhesymau a bennir yn yr Erthygl 6 a enwyd.

### 10.4 Ystyr gwybodaeth gyfrinachol

Ystyr gwybodaeth gyfrinachol yw gwybodaeth a roddir i’r Cyngor gan Adran o’r Llywodraeth ar delerau sy’n ei wahardd rhag ei datgelu neu wybodaeth na ellir ei datgelu’n gyhoeddus drwy Orchymyn llys.

### 10.5 Ystyr gwybodaeth esempt

Ystyr gwybodaeth esempt yw gwybodaeth sy’n syrthio o fewn y paragraffau a ganlyn (yn ddarostyngedig i unrhyw amodau):

|  |  |
| --- | --- |
| Part 4 – Description of Exempt Information | **Part 5 – Qualifications** |
| 12.  Information relating to a particular individual. | **21.**  Information which falls within paragraph 12 to 15, 17 and 18 in the left hand column and is not prevented from being exempt by virtue of paragraph 19 or 20 below, is exempt information if and so long, as in all the circumstances of the case, the public interest in maintaining the exemption outweighs the public interest in disclosing the information. |
| **13**.  Information which is likely to reveal the  identity of an individual. | **21.**  Information which falls within paragraph 12 to 15, 17 and 18 in the left hand column and is not prevented from being exempt by virtue of paragraph 19 or 20 below, is exempt information if and so long, as in all the circumstances of the case, the public interest in maintaining the exemption outweighs the public interest in disclosing the information. |
| 14  Information relating to the financial or business affairs of any particular person (including the authority holding that information). | **21.**  Information which falls within paragraph 12 to 15, 17 and 18 in the left hand column and is not prevented from being exempt by virtue of paragraph 19 or 20 below, is exempt information if and so long, as in all the circumstances of the case, the public interest in maintaining the exemption outweighs the public interest in disclosing the information.  **19**  Information falling within paragraph 14 in the left hand column is not exempt information by virtue of that paragraph if it is required to be registered under—  (a)  the [Companies Act 1985](http://www.lexisnexis.com/uk/legal/search/runRemoteLink.do?service=citation&langcountry=GB&risb=21_T728904575&A=0.2675043908875&linkInfo=GB%23UK_ACTS%23num%251985_6a_Title%25&bct=A);  (b)   the [Friendly Societies Act 1974](http://www.lexisnexis.com/uk/legal/search/runRemoteLink.do?service=citation&langcountry=GB&risb=21_T728904575&A=0.47266582962114434&linkInfo=GB%23UK_ACTS%23num%251974_46a_Title%25&bct=A);  (c) the [Friendly Societies Act 1992](http://www.lexisnexis.com/uk/legal/search/runRemoteLink.do?service=citation&langcountry=GB&risb=21_T728904575&A=0.47266582962114434&linkInfo=GB%23UK_ACTS%23num%251974_46a_Title%25&bct=A);  (d)    the Industrial and Provident Societies Acts 1965  to 1978;  (e)    the [Building Societies Act 1986](http://www.lexisnexis.com/uk/legal/search/runRemoteLink.do?service=citation&langcountry=GB&risb=21_T728904575&A=0.9275758464623733&linkInfo=GB%23UK_ACTS%23num%251986_53a_Title%25&bct=A); or  (f)     the [Charities Act 1993](http://www.lexisnexis.com/uk/legal/search/runRemoteLink.do?service=citation&langcountry=GB&risb=21_T728904575&A=0.6966866453413886&linkInfo=GB%23UK_ACTS%23num%251960_58a_Title%25&bct=A). |
| Part 4 – Description of Exempt Information | **Part 5 – Qualifications** |
| 15  Information relating to any consultations or negotiations, or contemplated consultations or negotiations, in connection with any labour relations matter arising between the authority or a Minister of the Crown, and employees of, or office holders under, the authority. | **21.**  Information which falls within paragraph 12 to 15, 17 and 18 in the left hand column and is not prevented from being exempt by virtue of paragraph 19 or 20, is exempt information if and so long, as in all the circumstances of the case, the public interest in maintaining the exemption outweighs the public interest in disclosing the information. |
| 16  Information in respect of which a claim to legal professional privilege could be maintained in legal proceedings. |  |
| 17  Information which reveals that the authority proposes –  (a) to give under any enactment a notice under or by virtue of which requirements are imposed on a person; or  (b) to make an order or direction under any enactment. | **21.**  Information which falls within paragraph 12 to 15, 17 and 18 in the left hand column and is not prevented from being exempt by virtue of paragraph 19 or 20, is exempt information if and so long, as in all the circumstances of the case, the public interest in maintaining the exemption outweighs the public interest in disclosing the information. |
| 18  Information relating to any action taken or to be taken in connection with the prevention, investigation or prosecution of crime. | **21.**  Information which falls within paragraph 12 to 15, 17 and 18 in the left hand column and is not prevented from being exempt by virtue of paragraph 19 or 20, is exempt information if and so long, as in all the circumstances of the case, the public interest in maintaining the exemption outweighs the public interest in disclosing the information. |

**20.** Information falling within any paragraph of Part 4 above is not exempt information by virtue of that paragraph if it relates to proposed development for which the local planning authority can grant itself planning permission pursuant to regulation 3 of the Town and Country Planning General Regulations ([SI 1992/1492](http://www.lexisnexis.com/uk/legal/search/runRemoteLink.do?service=citation&langcountry=GB&risb=21_T728904575&A=0.7302378227715958&linkInfo=GB%23UK_SI%23num%251992_1492s_Title%25&bct=A)).

Mae’r darpariaethau a ganlyn yn gymwys, yn ychwanegol at y rhai a nodwyd uchod, mewn perthynas â Phwyllgorau Safonau.

Where a meeting of a Standards Committee, or a sub-committee of a Standards Committee, is convened to consider a matter referred under the provisions of section 70(4) or (5) or 71(2) of the Local Government Act 2000, the provisions of Part 4 to 6 of Schedule 12A of the 1972 Act will apply as if, after paragraph 18 of that Schedule, the following descriptions

of exempt information were inserted

(18A) Information which is subject to any obligations of confidentiality.

(18B) Information which relates in anyway to matters concerning national security.

(18C) The deliberations of a standards committee or of a sub- committee of a standards committee established under the provisions of Part 3 of the Local Government Act 2000

in reaching any finding on a matter referred to it.

## 11. Gwahardd y Cyhoedd rhag Gweld Adroddiadau

Os yw’r Swyddog Monitro’n credu bod hynny’n addas, caiff y Cyngor wahardd y cyhoedd rhag gweld adroddiadau sydd ym marn y Swyddog Monitro yn ymwneud ag eitemau pan nad yw’r cyfarfod yn debyg o fod yn agored i’r cyhoedd, yn unol â Rheol 10. Caiff yr adroddiadau hyn eu marcio â’r geiriau "Rhaid peidio â’i gyhoeddi" ynghyd â chategori’r wybodaeth sy’n debyg o gael ei datgelu.

## 12. Y Flaenraglen Waith

### 12.1 Cyfnod y flaenraglen waith

Paratoir yflaenraglen waith gan y Prif Weithredwr Cynorthwyol Gwasanaethau Cyfreithiol a Rheoleiddiol i ymdrin â chyfnod o bedwar mis ac eithrio pan geir etholiadau cyffredin cynghorwyr, pryd y bydd y flaenraglen waith yn ymdrin â’r cyfnod hyd at ddyddiad yr etholiadau. Caiff y flaenraglen waith ei diweddaru bob chwarter.

### 12.2 Cynnwys y flaenraglen waith

Bydd y flaenraglen waith yn cynnwys materion y mae’r Cabinet, y Pwyllgorau Trosolygu a Chraffu a’r Cyngor llawn yn debyg o’u hystyried. Bydd yn cynnwys gwybodaeth am y canlynol:

(a) yr amserlen ar gyfer ystyried y Gyllideb ac unrhyw gynlluniau, polisïau neu strategaethau sy’n ffurfio rhan o’r Fframwaith Polisi ac y mae angen cymeradwyaeth y Cyngor iddynt, a pha gorff sydd i’w hystyried;

(b) yr amserlen ar gyfer ystyried unrhyw gynlluniau, polisïau neu strategaethau sy'n gyfrifoldeb i’r Cabinet;

(c) unrhyw faterion unigol y mae’r Cabinet yn bwriadu ymgynghori yn eu cylch cyn gwneud penderfyniad, a’r amserlen ar gyfer ymgynghori a phenderfynu;

(d) rhaglen waith y Pwyllgorau Trosolygu a Chraffu, i’r graddau y mae’n hysbys.

Cyhoeddir y flaenraglen waith o leiaf 14 diwrnod cyn dechrau’r cyfnod o dan sylw. Unwaith y flwyddyn bydd y Prif Swyddog Gweithredol yn cyhoeddi hysbysiad mewn o leiaf un papur newydd sy’n cylchredeg yn yr ardal, yn dweud bod blaenraglen waith i’w chyhoeddi ac yn rhoi dyddiadau cyhoeddi’r flwyddyn honno.

## 14. Cofnod o Benderfyniadau’r Weithrediaeth

### 14.1 Y cofnod penderfyniadau

(a) Gwneir cofnod ysgrifenedig o bob penderfyniad gweithredol a wneir gan y Cabinet a’i bwyllgorau (os oes rhai) a chan aelodau unigol o’r Cabinet, a chan gyd-bwyllgorau ac is-bwyllgorau ar y cyd y mae eu haelodau i gyd yn aelodau o weithrediaeth yr awdurdod lleol, a chan swyddogion.

(b) Ar gyfer pob penderfyniad, bydd y cofnod penderfyniadau hwn yn cynnwys datganiad ar y canlynol:

(i) y penderfyniad a wnaed;

(ii) dyddiad gwneud y penderfyniad;

(iii) y rhesymau dros y penderfyniad hwnnw;

(iv) unrhyw fuddiant personol a ddatgelwyd;

(v) unrhyw ollyngiad a roddwyd gan Bwyllgor Safonau’r Cyngor;

(vi) yr ymgynghori a gafwyd cyn y penderfyniad ac, os na chafwyd ymgynghori o’r fath, y rheswm pam.

(vii) unrhyw resymau dros frys a arweiniodd at roi’r penderfyniad ar waith cyn paratoi’r penderfyniad.

### 14.2 Paratoi’r cofnod penderfyniadau

(a) Rhaid i’r Cyfarwyddwr Corfforaethol – Gwasanaethau Gweithredol a Phartneriaethol neu ei gynrychiolydd fod yn bresennol mewn unrhyw gyfarfod o’r Cabinet, o bwyllgor i’r Cabinet neu o gyd-bwyllgor neu is-bwyllgor ar y cyd pan fo’i holl aelodau’n aelodau o weithrediaeth yr awdurdod lleol, a rhaid iddo lunio cofnod o’r penderfyniad cyn gynted ag y bo’n rhesymol ymarferol ar ôl y cyfarfod.

(b) Pan fo aelod unigol wedi gwneud unrhyw benderfyniad gweithredol,

(i) rhaid i’r aelod hwnnw gyfarwyddo’r Cyfarwyddwr Corfforaethol – Gwasanaethau Gweithredol a Phartneriaethol cyn gynted ag y bo’n rhesymol ymarferol i lunio cofnod o’r penderfyniad; a

(ii) rhaid peidio â rhoi’r penderfyniad ar waith nes bod y cofnod hwnnw o’r penderfyniad wedi’i lunio, yn ddarostyngedig i (c) isod.

(c) Pan fo’n anymarferol cydymffurfio â (b)(ii) uchod oherwydd y dyddiad pryd y mae’n rhaid i benderfyniad gweithredol a wneir gan aelod unigol gael ei roi ar waith, caniateir i’r penderfyniad gael ei roi ar waith os yw’r penderfynwr wddi sicrhau cytundeb y canlynol:

(i) Cadeirydd y Pwyllgor Trosolygu a Chraffu perthnasol, neu

(ii) os nad oes person o’r fath neu os na all y person hwnnw weithredu, y Maer, neu

(iii) os nad oes Cadeirydd gan y Pwyllgor Trosolygu a Chraffu perthnasol na Maer, y Dirprwy Faer;

bod brys ynglŷn â gwneud y penderfyniad ac nad oes modd rhesymol iddo gael ei ohirio.

## 15. Penderfyniadau gan Aelod Unigol o’r Cabinet

### 15.1 Y Cynlluniau Dirprwyo

Dim ond o fewn telerau’r Cynlluniau Dirprwyo sydd mewn grym am y tro y caiff aelod unigol o’r Cabinet wneud penderfyniad. Bydd yr Aelod Cabinet yn cydymffurfio â’r gofynion ynglŷn â gweithdrefnau yn y Cynllun Dirprwyo.

## 16. Hawl Aelodau Pwyllgorau Trosolygu a Chraffu i Weld Dogfennau

### 16.1 Hawliau i Weld Dogfennau

Yn ddarostyngedig i Reol 16.2 isod, bydd gan Bwyllgor Trosolygu a Chraffu (gan gynnwys ei is-bwyllgorau) hawl i weld unrhyw ddogfen sydd ym meddiant neu o dan reolaeth y Cabinet neu ei bwyllgorau ac sy’n cynnwys deunydd sy’n ymwneud â’r canlynol:

(a) unrhyw fusnes a drafodir mewn cyfarfod o’r Cabinet neu ei bwyllgorau; neu

(b) unrhyw benderfyniad a gymerir gan aelod unigol o’r Cabinet.

### 16.2 Cyfyngiad ar Hawliau

Ni fydd gan Bwyllgor Trosolygu a Chraffu na’i is-bwyllgorau hawl i weld unrhyw ran o ddogfen sy’n cynnwys:

(a) gwybodaeth gyfrinachol neu esempt, neu

(b) cyngor a roddwyd gan gynghorydd neu gynorthwyydd gwleidyddol

oni bai bod yr wybodaeth honno’n berthnasol i weithred neu benderfyniad sy’n cael eu hadolygu neu sy’n destun gwaith craffu neu unrhyw adolygiad a gynhwysir mewn rhaglen waith i’r Pwyllgor neu’r is-bwyllgor hwnnw.

## 17. Hawliau Ychwanegol i Aelodau Weld Dogfennau

### 17.1 Hawliau i Weld Dogfennau

Bydd gan bob aelod hawl i archwilio unrhyw ddogfen sydd ym meddiant neu o dan reolaeth y Cabinet neu ei bwyllgorau ac sy’n cynnwys deunydd sy’n ymwneud ag unrhyw fusnes a drafodwyd mewn cyfarfod o gorff i’r Cyngor sy’n gwneud penderfyniadau neu gan aelod unigol o’r Cabinet.

### 17.2 Cyfyngiad ar hawliau

Ni fydd gan aelod hawl i weld unrhyw ran o ddogfen pan fyddai’n datgelu:

(a) gwybodaeth esempt sydd o fewn Rhan 4 o Atodlen 12A o Ddeddf Llywodraeth Leol 1972, neu

(b) gwybodaeth gyfrinachol, neu

(c) cyngor cynghorydd neu gynorthwyydd gwleidyddol.

### 17.3 Natur yr hawliau

Mae’r hawliau hyn sydd gan aelod yn ychwanegol at unrhyw hawl arall a all fod ganddo.

# Rheolau Gweithdrefnau’r Gyllideb a’r Fframwaith Polisi

## 1. Fframwaith Penderfyniadau’r Cabinet

Y Cyngor fydd yn gyfrifol am fabwysiadu ei Gyllideb a’i Fframwaith Polisi fel y nodir yn Erthygl 4. Seilir y Gyllideb a’r Fframwaith Polisi a fabwysiedir gan y Cyngor ar yr hyn a gynigir gan y Cabinet. Pan fydd Cyllideb neu Fframwaith Polisi wedi’i sefydlu, cyfrifoldeb y Cabinet fydd gweithredu o’i fewn.

## 2. Proses sicrhau Cymeradwyaeth i’r Gyllideb

Mae’r broses ar gyfer cymeradwyo’r Gyllideb fel a ganlyn:

1. Bydd y Cabinet yn rhoi cyhoeddusrwydd iddi drwy gynnwys yn y flaenraglen waith amserlen ar gyfer gwneud cynigion i’r Cyngor ynglŷn â chymeradwyo’r Gyllideb, a’i drefniadau ar gyfer ymgynghori ar ei gynigion Cyllideb cychwynnol. Rhoddir gwybod hefyd i Gadeiryddion y Pwyllgorau Trosolygu a Chraffu am y cynigion Cyllideb cychwynnol. Rhaid i'r cyfnod ymgynghori beidio â bod yn llai na phedair wythnos. Os bydd Pwyllgor Trosolygu a Chraffu yn dymuno ymateb i’r Cabinet yn yr ymgynghoriad hwnnw, mae’n cael gwneud hynny.
2. Ar ddiwedd y cyfnod ymgynghori ac yn unol â’r amserlen a gyhoeddwyd, bydd y Cabinet yn llunio cynigion cadarn gan roi sylw i’r ymatebion i’r ymgynghoriad hwnnw. Bydd y Cabinet yn cymryd unrhyw ymateb gan Bwyllgor Trosolygu a Chraffu a’r rhai eraill yr ymgynghorwyd â hwy i ystyriaeth wrth lunio cynigion Cyllideb cadarn i’w cyflwyno i’r Cyngor, a bydd ei adroddiad i’r Cyngor yn adlewyrchu’r sylwadau a gyflwynwyd gan y rhai yr ymgynghorwyd â hwy ac ymateb y Cabinet;
3. Pan fydd y Cabinet wedi cymeradwyo’r cynigion Cyllideb cadarn, bydd y swyddog priodol yn eu cyfeirio ar y cyfle cyntaf posibl at y Cyngor er mwyn i benderfyniad gael ei wneud;
4. Wrth wneud penderfyniad, caiff y Cyngor fabwysiadu cynigion y Cabinet, eu diwygio, eu cyfeirio’n ôl at y Cabinet i’w hystyried ymhellach, neu o ran egwyddor osod ei gynigion eu hun yn eu lle. Rhaid cyflwyno unrhyw gynigion cyllideb amgen mewn da bryd i swyddogion eu hystyried yn llawn a chynghori’r Cyngor ynglŷn â’u goblygiadau. Rhaid cyflwyno unrhyw ddiwygiad a gynigir ar ffurf adroddiad ysgrifenedig i’r Prif Weithredwr a’r Swyddog Adran 151 o leiaf dri diwrnod gwaith cyn y dyddiad y mae’r gyllideb flynyddol i’w mabwysiadu gan y Cyngor. Dim ond os yw’n cynnig cyllideb sy’n cydbwyso cyfanswm yr incwm â’r gwariant am y flwyddyn y bydd unrhyw ddiwygiad yn dderbyniol. Rhaid i’r ffynhonnell ar gyfer ariannu unrhyw gynigion fod yn gadarn a diffiniedig ac wedi ei derbyn fel y cyfryw gan y swyddog Adran 151.
5. Os bydd y Cyngor yn derbyn cynigion y Cabinet heb eu diwygio, caiff y Cyngor wneud penderfyniad sy’n derfynol. Fel arall, dim ond penderfyniad o ran egwyddor y caniateir iddo ei wneud. Yn y naill achos neu’r llall, caiff y penderfyniad ei wneud ar sail mwyafrif syml o’r pleidleisiau a fwrir yn y cyfarfod;
6. Rhoddir cyhoeddusrwydd i’r penderfyniad a rhaid rhoi copi i’r Arweinydd;
7. Bydd penderfyniad o ran egwyddor yn awtomatig yn dod i rym ymhen pum niwrnod gwaith ar ôl dyddiad penderfyniad y Cyngor, oni bai bod yr Arweinydd yn rhoi gwybod i’r swyddog priodol mewn ysgrifen cyn diwedd y cyfnod hwnnw ei fod yn gwrthwynebu i’r penderfyniad ddod i rym a’i fod yn rhoi rhesymau pam;
8. Os felly, bydd y swyddog priodol yn galw cyfarfod o’r Cyngor cyn pen pum niwrnod gwaith arall. Bydd yn ofynnol i’r Cyngor ailystyried ei benderfyniad a chyflwyniad ysgrifenedig yr Arweinydd. Caiff y Cyngor:
9. cymeradwyo cynigion y Cabinet drwy fwyafrif syml o’r pleidleisiau a fwrir yn y cyfarfod;

neu

1. cymeradwyo penderfyniad gwahanol nad yw’n cyd-fynd â chynigion y Cabinet drwy fwyafrif syml;

Wedyn trefnir bod y penderfyniad ar gael yn gyhoeddus, a bydd yn derfynol.

## 3. Proses Datblygu’r Fframwaith Polisi

Bydd proses datblygu’r Fframwaith Polisi fel a ganlyn:

1. Bydd y Cabinet yn rhoi cyhoeddusrwydd iddo drwy gynnwys yn y flaenraglen waith amserlen ar gyfer gwneud cynigion i’r Cyngor ynglŷn â mabwysiadu neu addasu unrhyw gynllun, polisi neu strategaeth sy’n ffurfio rhan o’r Fframwaith Polisi.
2. Bydd Pwyllgorau Trosolygu a Chraffu yn rhoi cyhoeddusrwydd iddo drwy gynnwys yn y flaenraglen waith amserlen ar gyfer gwneud cynigion i’r Cyngor ynglŷn â mabwysiadu neu addasu unrhyw gynllun, polisi neu strategaeth sy’n ffurfio rhan o’r Fframwaith Polisi ond cyn gwneud hynny bydd yn ymgynghori â’r Cabinet.
3. Caiff unrhyw Brif Swyddog wneud cynigion i’r Cyngor ynglŷn â mabwysiadu neu addasu unrhyw gynllun, polisi neu strategaeth sy’n ffurfio rhan o’r Fframwaith Polisi ond cyn gwneud hynny bydd yn ymgynghori â’r Pwyllgor Trosolygu a Chraffu perthnasol a’r Cabinet;

Bydd y Cyngor yn ystyried cynigion y Cabinet, y Prif Swyddog a’r Pwyllgor Trosolygu a Chraffu a chaiff eu mabwysiadu, eu diwygio, eu cyfeirio’n ôl at y Cabinet, y Prif Swyddog a’r Pwyllgor Trosolygu a Chraffu i gael eu hystyried ymhellach, neu osod ei gynigion ei hun yn eu lle;

Os bydd y Cyngor yn derbyn cynigion y Cabinet, y Prif Swyddog a’r Pwyllgor Trosolygu a Chraffu heb eu diwygio, mae eu penderfyniad yn dod i rym ar unwaith. Rhoddir cyhoeddusrwydd i benderfyniad y Cyngor.

1. Os na dderbynnir cynigion y Cabinet, y Prif Swyddog a’r Pwyllgor Trosolygu a Chraffu heb eu diwygio, bydd y penderfyniad yn benderfyniad dros dro. Daw’r penderfyniad i rym ar ddiwedd 10 niwrnod gwaith ar ôl cyhoeddi’r penderfyniad, oni bai bod yr Arweinydd yn ei wrthwynebu’n ffurfiol yn ystod y cyfnod hwnnw.
2. Os bydd yr Arweinydd yn gwrthwynebu penderfyniad y Cyngor, yna rhaid i’r Arweinydd roi hysbysiad ysgrifenedig i’r swyddog priodol i’r perwyl hwnnw cyn y dyddiad pryd y mae’r penderfyniad i fod i ddod i rym. Rhaid i’r hysbysiad ysgrifenedig ddatgan y rhesymau dros y gwrthwynebiad. Pan geir hysbysiad o’r fath, rhaid i’r swyddog priodol gynnull cyfarfod arall o’r Cyngor i ailystyried ei benderfyniad ac ni fydd y penderfyniad yn dod i rym tra disgwylir y cyfarfod hwnnw;
3. Rhaid i gyfarfod y Cyngor gael ei gynnal o fewn 10 niwrnod gwaith ar ôl i wrthwynebiad ysgrifenedig yr Arweinydd ddod i law. Yn y cyfarfod hwnnw o’r Cyngor, rhaid i benderfyniad blaenorol y Cyngor gael ei ailystyried yng ngoleuni’r gwrthwynebiad, y mae’n rhaid iddo fod ar gael mewn ysgrifen i’r Cyngor;
4. Bydd angen mwyafrif syml o’r rhai sy’n pleidleisio yn y cyfarfod ar gyfer penderfyniad y Cyngor, os nad yw’n cyd-fynd ag argymhelliad y Cabinet;
5. Wedyn trefnir bod y penderfyniad ar gael yn gyhoeddus, a rhaid ei roi ar waith ar unwaith;
6. Wrth gymeradwyo’r Fframwaith Polisi bydd y Cyngor hefyd yn pennu pa fesur o newid yn ystod y flwyddyn a all gael ei wneud yn y Fframwaith Polisi gan y Cabinet yn unol â pharagraff 6 o’r Rheolau hyn (Newid y Fframwaith Polisi yn ystod y flwyddyn). Cedwir unrhyw newidiadau eraill yn y Fframwaith Polisi i’r Cyngor.

## 4. Penderfyniadau y tu allan i’r Gyllideb a/neu’r Fframwaith Polisi

1. Yn ddarostyngedig i ddarpariaethau Rheolau’r Weithdrefn Ariannol yn Rhan 4 o’r Cyfansoddiad hwn sy’n ymwneud â throsglwyddo ac yn ddarostyngedig i ddarpariaethau paragraff 5 o’r Rheolau hyn (Penderfyniadau Brys y tu allan i’r Gyllideb a/neu’r Fframwaith Polisi) caiff y Cabinet, pwyllgor i’r Cabinet, aelod unigol o’r Cabinet ac unrhyw swyddogion, pwyllgorau ardal neu gyd-drefniadau sy’n cyflawni swyddogaethau’r weithrediaeth wneud penderfyniadau yn unol â’r Gyllideb a’r Fframwaith Polisi yn unig. Os bydd unrhyw un neu ragor o’r cyrff neu’r personau hyn yn dymuno gwneud penderfyniad sy’n groes i’r Fframwaith Polisi, neu sy’n groes i’r Gyllideb a gymeradwywyd gan y Cyngor llawn neu heb fod yn gwbl unol â hi, yna dim ond y Cyngor a gaiff gymryd y penderfyniad hwnnw, yn ddarostyngedig i baragraff 5 o’r Rheolau hyn a’r Cynlluniau Dirprwyo Swyddogaethau.
2. Os bydd y Cabinet, pwyllgor i’r Cabinet, aelod unigol o’r Cabinet ac unrhyw swyddogion, pwyllgorau ardal neu gyd-drefniadau sy’n cyflawni swyddogaethau’r weithrediaeth yn dymuno gwneud penderfyniad o’r fath, rhaid iddynt gymryd cyngor y Swyddog Monitro a/neu’r Prif Swyddog Cyllid a fyddai’r penderfyniad y maent yn dymuno ei gymryd yn groes i’r Fframwaith Polisi, neu yn groes i’r Gyllideb neu heb fod yn gwbl unol â hi. Os bydd y naill neu’r llall o’r swyddogion hyn yn cynghori na fyddai’r penderfyniad yn cyd-fynd â’r Gyllideb a/neu’r Fframwaith Polisi presennol, yna rhaid i’r penderfyniad gael ei gyfeirio gan y corff neu’r person hwnnw at y Cyngor i gael ei benderfynu, oni bai bod brys ynglŷn â’r penderfyniad, pryd y bydd darpariaethau paragraff 5 o’r Rheolau hyn yn gymwys.

## 5. Penderfyniadau Brys y tu allan i’r Gyllideb a/neu’r Fframwaith Polisi

1. Caiff y Cabinet, pwyllgor i’r Cabinet, aelod unigol o’r Cabinet ac unrhyw swyddogion, pwyllgorau ardal neu gyd-drefniadau sy’n cyflawni swyddogaethau’r weithrediaeth wneud penderfyniad sy’n groes i’r Fframwaith Polisi neu sy’n groes i’r Gyllideb a gymeradwywyd gan y Cyngor llawn neu heb fod yn gwbl unol â hi os yw’r penderfyniad yn fater brys. Er hynny, ni chaniateir i’r penderfyniad gael ei wneud oni bai:
2. nad yw’n ymarferol cynnull cyfarfod o’r Cyngor llawn sydd â chworwm; a
3. bod Cadeirydd Pwyllgor Trosolygu a Chraffu perthnasol yn cytuno bod y penderfyniad yn fater brys;
4. Rhaid i’r rhesymau pam nad yw’n ymarferol cynnull cyfarfod o’r Cyngor llawn sydd â chworwm a chydsyniad cadeirydd y Pwyllgor Trosolygu a Chraffu perthnasol i’r penderfyniad gael ei wneud fel mater o fys gael eu nodi ar gofnod y penderfyniad. Yn absenoldeb cadeirydd Pwyllgor Trosolygu a Chraffu perthnasol bydd cydsyniad y Maer, ac yn absenoldeb y Maer cydsyniad y Dirprwy Faer, yn ddigon;
5. Yn dilyn y penderfyniad bydd y penderfynwr yn darparu adroddiad llawn i’r cyfarfod nesaf o’r Cyngor llawn sydd ar gael i esbonio’r penderfyniad, y rhesymau drosto a pham y triniwyd y penderfyniad fel mater o frys.

## 6. Newid y Fframwaith Polisi yn ystod y flwyddyn

Y Cyngor sy’n gyfrifol am gytuno ar y Fframwaith Polisi, a rhai i benderfyniadau gan y Cabinet, pwyllgor i’r Cabinet, aelod unigol o’r Cabinet ac unrhyw swyddogion, pwyllgorau ardal neu gyd-drefniadau sy’n cyflawni swyddogaethau’r weithrediaeth gyd-fynd ag ef. Ni chaniateir i newidiadau i unrhyw gynllun, polisi neu strategaeth gael eu gwneud gan y cyrff neu’r unigolion hyn ac eithrio’r newidiadau hynny:

1. a fydd yn arwain at gau neu roi’r gorau i wasanaeth neu ran o wasanaeth er mwyn ateb cyfyngiad yn y Gyllideb;
2. sy’n angenrheidiol er mwyn sicrhau y cydymffurfir â’r gyfraith, cyfarwyddyd a roddir gan un o weinidogion y llywodraeth neu Gynulliad Cenedlaethol Cymru neu ganllawiau’r llywodraeth;
3. o ran y Fframwaith Polisi mewn perthynas â chynllun, polisi neu strategaeth a fyddai fel rheol yn cael eu cytuno bob blwyddyn gan y Cyngor yn dilyn ymgynghori, ond lle mae’r ddogfen bolisi bresennol yn fud ar y mater o dan sylw.

## 7. Galw Penderfyniadau y tu allan i’r Gyllideb a/neu’r Fframwaith Polisi i mewn

1. Pan fo Pwyllgor Trosolygu a Chraffu o’r farn bod penderfyniad yn groes i’r Fframwaith Polisi, neu’n groes i Gyllideb y Cyngor neu heb fod yn gwbl unol â hi, neu y byddai’n groes iddynt pe câi ei wneud, yna caiff alw’r penderfyniad hwnnw i mewn ac ar ôl penderfynu galw’r penderfyniad hwnnw i mewn rhaid iddo ofyn cyngor y Swyddog Monitro a/neu’r Prif Swyddog Cyllid;
2. Ar ôl penderfynu bod penderfyniad gwirioneddol neu arfaethedig y tu allan i’r Gyllideb neu’r Fframwaith Polisi caiff y Pwyllgor Trosolygu a Chraffu gyfeirio’r mater at y Cabinet neu’r Cyngor yn unol â rheolau’r Weithdrefn Trosolygu a Chraffu;
3. Os bydd y Swyddog Monitro neu’r Prif Swyddog Cyllid o’r farn bod penderfyniad gwirioneddol neu arfaethedig y tu allan i’r Gyllideb neu’r Fframwaith Polisi, caiff y ddau gyflwyno adroddiad i’r Cyngor;
4. Ni waeth a fydd y penderfyniad yn cael ei ddirprwyo ai peidio, rhaid i’r Cabinet gyfarfod i benderfynu pa gamau i’w cymryd mewn perthynas ag adroddiad y Swyddog Monitro a/neu adroddiad y Prif Swyddog Cyllid a pharatoi adroddiad i’r Cyngor os daw’r Swyddog Monitro neu’r Prif Swyddog Cyllid i’r casgliad bod y penderfyniad yn wyriad, ac i’r Pwyllgor Trosolygu a Chraffu os daw’r Swyddog Monitro neu’r Prif Swyddog Cyllid i’r casgliad nad oedd y penderfyniad yn wyriad;
5. Os yw’r penderfyniad heb ei wneud eto, neu os yw wedi’i wneud ond heb ei roi ar waith, ac mai cyngor y Swyddog Monitro a/neu’r Prif Swyddog Cyllid yw bod y penderfyniad yn groes neu y byddai’r penderfyniad yn groes i’r Fframwaith Polisi neu’n groes i’r Gyllideb neu heb fod yn gwbl unol â hi, caiff y Pwyllgor Trosolygu a Chraffu gyfeirio’r mater at y Cyngor. Mewn achosion o’r fath, ni chymerir rhagor o gamau mewn perthynas â’r penderfyniad neu mewn perthynas â’i roi ar waith nes bod y Cyngor wedi cyfarfod ac wedi ystyried y mater. Rhaid i’r Cyngor gyfarfod o fewn 10 niwrnod gwaith ar ôl cais y Pwyllgor Trosolygu a Chraffu. Yn y cyfarfod bydd yn derbyn adroddiad ar y penderfyniad neu’r cynigion a chyngor y Swyddog Monitro a/neu’r Prif Swyddog Cyllid. Caiff y Cyngor:
6. ategu’r penderfyniad neu’r cynnig fel un sydd o fewn y Gyllideb a/neu’r Fframwaith Polisi presennol. Os felly, nid oes angen cymryd rhagor o gamau, ac eithrio cofnodi penderfyniad y Cyngor a’i gylchredeg i’r holl gynghorwyr yn y ffordd arferol;

Neu

1. diwygio Cyllideb y Cyngor neu’r cynllun, y polisi neu’r strategaeth o dan sylw er mwyn ymgorffori penderfyniad neu gynnig y corff neu’r unigolyn sy’n gyfrifol am y swyddogaeth honno i’r weithrediaeth a chytuno â’r penderfyniad ar unwaith. Os felly, nid oes angen cymryd rhagor o gamau, ac eithrio cofnodi penderfyniad y Cyngor a’i gylchredeg i’r holl gynghorwyr yn y ffordd arferol;

Neu

1. pan fo’r Cyngor yn derbyn bod y penderfyniad neu’r cynnig yn groes i’r Fframwaith Polisi neu’n groes i’r Gyllideb neu heb fod yn gwbl unol â hi, ac nad yw’n diwygio’r Gyllideb bresennol neu’r cynllun, y polisi neu’r strategaeth o dan sylw er mwyn ei ymgorffori, ei gwneud yn ofynnol i’r Cabinet ailystyried y mater yn unol â chyngor y Swyddog Monitro a/neu’r Prif Swyddog Cyllid.

# Rheolau Gweithdrefnau’r Cabinet

## 1. Sut mae’r Cabinet yn gweithredu?

### 1.1 Pwy sy’n cael gwneud penderfyniadau gweithredol?

Mae’r trefniadau ynglŷn â chyflawni swyddogaethau’r weithrediaeth heblaw gan y Cabinet yn ei grynswth wedi’u nodi yn y Cynlluniau Dirprwyo Swyddogaethau.

Yn achos swyddogaethau’r weithrediaeth nad ydynt yn cael eu harfer gan y Cabinet yn ei grynswth, caniateir i swyddogaethau gael eu cyflawni gan y canlynol:-

i) pwyllgor i’r Cabinet;

ii) aelod unigol o’r Cabinet;

iii) swyddog;

iv) pwyllgor ardal;

v) cyd-drefniadau; neu

vi) awdurdod lleol arall.

### Dyrannu swyddogaethau’r weithrediaeth

Oni bai bod hynny wedi’i wahardd yn bendant gan ddarpariaeth mewn deddfwriaeth neu gan gyfyngiad ar ddirprwyo neu ddyrannu swyddogaethau:

(i) Caiff y Cabinet drefnu unrhyw bryd i unrhyw un neu ragor o’i swyddogaethau gael eu cyflawni gan Bwyllgor i’r Cabinet, Aelod o’r Cabinet neu swyddog neu drwy gyd-drefniadau ag awdurdod arall neu awdurdodau eraill a chaiff ddiwygio unrhyw drefniadau o’r fath y mae wedi’u gwneud o’r blaen ynglŷn â chyflawni unrhyw un neu ragor o’i swyddogaethau, neu roi’r gorau i’r trefniadau hynny;

(ii) Caiff pwyllgor drefnu i unrhyw un neu ragor o’i swyddogaethau gael eu cyflawni gan is-bwyllgor a chaiff ddiwygio unrhyw drefniadau o’r fath y mae wedi’u gwneud o’r blaen ynglŷn â chyflawni unrhyw un neu ragor o’i swyddogaethau, neu roi’r gorau i’r trefniadau hynny;

(iii) Caiff pwyllgor neu is-bwyllgor drefnu i unrhyw un neu ragor o’i swyddogaethau gael eu cyflawni gan swyddog a chaiff ddiwygio unrhyw drefniadau o’r fath y mae wedi’u gwneud o’r blaen ynglŷn â chyflawni unrhyw un neu ragor o’i swyddogaethau, neu roi’r gorau i’r trefniadau hynny;

(iv) Caiff Aelod o’r Cabinet drefnu i unrhyw un neu ragor o swyddogaethau’r Cabinet a ddyrannwyd i’r Aelod o’r Cabinet gael eu cyflawni gan swyddog a chaiff ddiwygio unrhyw drefniadau o’r fath y mae’r Aelod o’r Cabinet wedi’u gwneud o’r blaen ynglŷn â chyflawni unrhyw un neu ragor o swyddogaethau’r Aelod o’r Cabinet, neu roi’r gorau i’r trefniadau hynny.

Yng nghyfarfod blynyddol y Cyngor, caiff yr Arweinydd gyflwyno i’r Cyngor gofnod ysgrifenedig o ddyraniadau swyddogaethau’r weithrediaeth a wnaed gan y Cabinet i’w gynnwys yng Nghynlluniau Dirprwyo’r Cyngor. Bydd y ddogfen a gyflwynir gan yr Arweinydd yn cynnwys yr wybodaeth a ganlyn am swyddogaethau’r weithrediaeth ar gyfer y flwyddyn sy’n dod:

i) hyd a lled unrhyw awdurdod sydd wedi’i ddyrannu i Aelodau’r Cabinet yn unigol, gan gynnwys manylion y cyfyngiad ar eu hawdurdod;

ii) cylch gorchwyl a chyfansoddiad y Cabinet hwnnw ac enwau aelodau’r Cabinet a benodir iddo;

iii) natur a graddfa unrhyw ddyraniad ar swyddogaethau’r weithrediaeth i bwyllgorau ardal, unrhyw awdurdod arall neu unrhyw gyd-drefniadau ac enwau’r aelodau hynny o’r Cabinet a benodir i unrhyw gyd-bwyllgor am y flwyddyn sy’n dod; a

iv) natur a graddfa unrhyw ddyraniad i’r swyddogion ynghyd â manylion unrhyw gyfyngiad ar y dirprwyo hwnnw, a theitl y swyddog y dirprwyir iddo.

### 1.3 Is-ddirprwyo Swyddogaethau’r Weithrediaeth

(a) Pan fo’r Cabinet, pwyllgor i’r Cabinet neu aelod unigol o’r Cabinet yn gyfrifol am un o swyddogaethau’r weithrediaeth, cânt ddyrannu ymhellach i bwyllgor ardal, cyd-drefniadau neu swyddog.

(b) Hyd yn oed pan fo swyddogaethau i’r weithrediaeth wedi’u dyrannu, nid yw’r ffaith honno’n atal y swyddogaethau a ddyrannwyd rhag cael eu cyflawni gan y person neu’r corff a’u dyrannodd.

### 1.4 Cynlluniau Dirprwyo’r Cyngor a Swyddogaethau’r Weithrediaeth

(a) Yn ddarostyngedig i (b) bydd Cynlluniau Dirprwyo Swyddogaethau’r Cyngor yn gorfod cael eu mabwysiadu gan y Cyngor a dim ond gan y Cyngor y gallant gael eu diwygio. Byddant yn cynnwys y manylion y gofynnir amdanynt yn Erthygl 7 o’r Cyfansoddiad hwn.

(b) Caiff y Cabinet gymeradwyo newidiadau i’r Cynlluniau Dirprwyo i’r graddau y mae’r newidiadau hynny’n ymwneud â swyddogaethau’r Weithrediaeth

(c) Pan fo’r Cabinet yn ceisio tynnu dyraniad swyddogaeth neu swyddogaethau i’r weithrediaeth yn ôl oddi wrth bwyllgor, bernir bod hysbysiad wedi’i roi i’r pwyllgor hwnnw pan fo wedi’i roi i’w Gadeirydd.

### 1.5 Gwrthdrawiadau Buddiannau

(a) Pan fo gan yr Arweinydd neu unrhyw aelod arall o’r Cabinet wrthdrawiad buddiannau dylid ymdrin â hyn fel y nodir yng Nghod Ymddygiad y Cyngor i Aelodau ac Aelodau cyfetholedig yn Rhan 5 o’r Cyfansoddiad hwn.

(b) Os yw’r gwaith o gyflawni un o swyddogaethau’r weithrediaeth wedi’i ddyrannu i bwyllgor i’r Cabinet, aelod unigol o’r Cabinet neu swyddog, ac os bydd gwrthdrawiad buddiannau’n codi mewn perthynas â phenderfyniad sydd i’w wneud mewn cysylltiad â chyflawni’r swyddogaeth honno, yna caiff y penderfyniad ei gyfeirio at berson neu gorff sydd â phŵer i gymryd y penderfyniad yn unol â gofynion y Cod Ymddygiad i Aelodau ac Aelodau cyfetholedig yn Rhan 5 o’r Cyfansoddiad hwn.

### 1.6 Cyfarfodydd y Cabinet

Bydd y Cabinet yn cyfarfod ar adegau sydd i’w cytuno gan yr Arweinydd. Bydd y Cabinet yn cyfarfod ym mhrif swyddfeydd y Cyngor neu leoliad arall sydd i’w gytuno gan yr Arweinydd.

### 1.7 Cworwm

Ycworwm ar gyfer cyfarfod o’r Cabinet, neu o bwyllgor iddo, fydd chwarter cyfanswm aelodau’r Cabinet neu’r pwyllgor, neu dri, p’un bynnag yw’r mwyaf.

### 1.8 Sut mae penderfyniadau i gael eu cymryd gan y Cabinet?

1. Bydd penderfyniadau gweithredol sydd i’w cymryd gan y Cabinet yn ei grynswth yn cael eu cymryd mewn cyfarfod a gynullir yn unol â’r Rheolau Gweld Gwybodaeth yn Rhan 4 o’r Cyfansoddiad.

(b) Codi dwylo fydd y dull pleidleisio yng nghyfarfodydd y Cabinet. Os ceir nifer cyfartal o bleidleisiau o blaid ac yn erbyn bydd gan yr Arweinydd, y Dirprwy Arweinydd neu’r person arall a benodwyd i lywyddu yn y cyfarfod ail bleidlais neu bleidlais fwrw.

(c) Pan fo penderfyniadau gweithredol wedi’u dirprwyo i bwyllgor i’r Cabinet, bydd y rheolau sy’n gymwys i benderfyniadau gweithredol a gymerir ganddynt yr un fath â’r rhai sy’n gymwys i’r rhai a gymerir gan y Cabinet yn ei grynswth.

## 2. Sut mae Cyfarfodydd y Cabinet yn cael eu cynnal?

### 2.1 Pwy sy’n llywyddu?

Os yw’r Arweinydd yn bresennol, yr Arweinydd fydd yn llywyddu. Yn absenoldeb yr Arweinydd, y Dirprwy Arweinydd fydd yn llywyddu. Yn absenoldeb yr Arweinydd a’r Dirprwy Arweinydd bydd y Cabinet yn ethol Cadeirydd.

Penderfynir ar Gadeirydd Pwyllgor i’r Cabinet pan gaiff y pwyllgor ei sefydlu ac yn absenoldeb y Cadeirydd bydd y pwyllgor yn ethol y person sydd i lywyddu.

### 2.2 Pa fusnes?

Ym mhobcyfarfod o’r Cabinet cynhelir y busnes a ganlyn:

i) ystyried cofnodion y cyfarfod diwethaf;

ii) datganiadau buddiannau, os oes rhai;

iii) materion a gyfeirir at y Cabinet (boed gan Bwyllgor Trosolygu a Chraffu ynteu gan y Cyngor) i’w hailystyried gan y Cabinet yn unol â’r darpariaethau a geir yn Rheolau’r Weithdrefn Trosolygu a Chraffu neu Reolau Gweithdrefn y Gyllideb a’r Fframwaith Polisi a nodir yn Rhan 4 o’r Cyfansoddiad hwn;

iv) ystyried adroddiadau Pwyllgorau Trosolygu a Chraffu; a

v) materion a nodir yn agenda’r cyfarfod.

### 2.3 Ymgynghori

Rhaid i bob adroddiad i’r Cabinet, pan ofynnir amdano gan y Gyllideb a/neu’r Fframwaith Polisi gynnwys manylion am natur a graddfa’r ymgynghori â rhanddeiliaid a Phwyllgorau Trosolygu a Chraffu neu Fforymau Polisi perthnasol, a chanlyniad yr ymgynghori hwnnw. Bydd adroddiadau am faterion eraill yn nodi manylion a chanlyniad ymgynghori fel y bo’n briodol. Bydd lefel yr ymgynghori sy’n angenrheidiol yn briodol ar gyfer natur y mater o dan sylw.

### 2.4 Pwys sy’n cael rhoi eitemau ar agenda’r Cabinet?

(a) Yr Arweinydd fydd yn penderfynu ar amserlen cyfarfodydd y Cabinet. Caiff osod ar agenda unrhyw gyfarfod o’r Cabinet unrhyw fater y mae’n dymuno, p’un a yw’r awdurdod mewn perthynas â’r mater hwnnw wedi’i ddirprwyo ai peidio i’r Cabinet, i bwyllgor i’r Cabinet neu i unrhyw aelod neu swyddog. Bydd y swyddog priodol yn cydymffurfio â gofynion yr Arweinydd yn hyn o beth.

(b) Caiff unrhyw aelod o’r Cabinet ei gwneud yn ofynnol i’r swyddog priodol osod eitem ar agenda’r cyfarfod nesaf o’r Cabinet sydd ar gael i’w hystyried. Os caiff cais o’r fath bydd y swyddog priodol yn cydymffurfio.

(c) Bydd y Swyddog Priodol yn sicrhau bod eitem yn cael ei gosod ar agenda’r cyfarfod nesaf o’r Cabinet sydd ar gael pan fo Pwyllgor Trosolygu a Chraffu neu’r Cyngor llawn wedi penderfynu y dylai eitem gael ei hystyried gan y Cabinet.

1. Caiff y Swyddog Monitro a/neu’r Prif swyddog Cyllid gynnwys eitem i’w hystyried ar agenda cyfarfod o’r Cabinet a’i gwneud yn ofynnol i’r Swyddog Priodol alw cyfarfod o’r fath yn unol â’i ddyletswyddau statudol. O dan amgylchiadau eraill, pan fo unrhyw ddau o blith Pennaeth y Gwasanaeth Cyflogedig, y Prif Swyddog Cyllid a’r Swyddog Monitro o’r farn bod angen galw cyfarfod o’r Cabinet i ystyried mater y mae angen penderfynu arno, cânt fynd ati ar y cyd i gynnwys eitem ar agenda cyfarfod o’r Cabinet. Os nad oes cyfarfod o’r Cabinet yn ddigon buan i ymdrin â’r mater o dan sylw, yna caiff y person(au) sydd â hawl i gynnwys eitem ar yr agenda hefyd ei gwneud yn ofynnol i gyfarfod gael ei gynnull lle caiff y mater ei ystyried.
2. Caniateir dod â busnes gerbron cyfarfod fel mater brys ar yr amod bod hysbysiad ynglŷn ag ef wedi’i roi i’r Swyddog Priodol erbyn 10.00 am ar ddiwrnod y cyfarfod yn achos cyfarfod yn ystod y prynhawn neu erbyn 1.00 pm ar y diwrnod gwaith cyn diwrnod y cyfarfod yn achos cyfarfod yn ystod y bore a bod cadeirydd y cyfarfod o’r farn, oherwydd amgylchiadau arbennig, y mae’n rhaid eu pennu yn y Cofnodion, y dylai’r busnes o dan sylw gael ei ystyried yn y cyfarfod fel mater brys.

### 2.5 Cyflwyno Adroddiadau

(a) Swyddogion fydd yn cyflwyno adroddiadau i’r Cabinet.

1. Bydd adroddiadau gan y Cabinet, a gyflwynir i’r Cyngor, yn cael eu cyflwyno gan yr Aelod Cabinet perthnasol, gan yr Arweinydd neu gan unrhyw Aelod Cabinet arall y bydd yr Arweinydd yn ei bennu.

Rheolau’r Weithdrefn Trosolygu a Chraffu

## Nifer y Pwyllgorau Trosolygu a Chraffu a’r Trefniadau ar eu cyfer

Bydd gan y Cyngor y Pwyllgorau Trosolygu a Chraffu a nodir yn Erthygl 6 a bydd yn penodi Aelodau iddynt. Caiff y Pwyllgorau hyn benodi is-bwyllgorau.

## Pwy sy’n cael eistedd ar Bwyllgorau Trosolygu a Chraffu?

Caiff yr holl Gynghorwyr ac eithrio Aelodau’r Cabinet fod yn aelodau o Bwyllgor Trosolygu a Chraffu, ond ni chaniateir i’r un aelod gymryd rhan wrth graffu ar benderfyniad y bu’n cymryd rhan yn uniongyrchol wrth ei wneud.

## 3. Cyfethol

Bydd gan bob pwyllgor neu is-bwyllgor Trosolygu a Chraffu hawl i argymell y dylai’r Cyngor benodi nifer o bobl yn aelodau cyfetholedig heb bleidlais, yn ddarostyngedig i’r canlynol:

* ni ddylai nifer yr aelodau cyfetholedig ar Bwyllgor Trosolygu a Chraffu fod yn fwy nag un rhan o dair o gyfanswm aelodaeth y pwyllgor;
* ni osodir cyfyngiad ar nifer yr aelodau cyfetholedig a gaiff gymryd rhan mewn is-bwyllgor ac eithrio na ddylai aelodau cyfetholedig ffurfio holl aelodaeth is-bwyllgor a ddylai gynnwys o leiaf dri aelod sydd â phleidlais.

Caniateir i aelodau cyfetholedig fod yn aelodau o bwyllgor neu is-bwyllgor:

* drwy gydol oes y pwyllgor,
* hyd nes i’r aelodaeth gael ei therfynu gan y Cyngor, ar argymhelliad y pwyllgor, neu
* at ddibenion adolygiad neu ymarfer monitro perfformiad penodol.

Wrth gyflawni ei swyddogaethau ynglŷn â throseddau ac anhrefn, caiff y Pwyllgor gyfethol unrhyw berson ac eithrio aelod o’r Cabinet. Caniateir i aelodaeth aelodau cyfetholedig gael ei chyfyngu i arfer pwerau’r pwyllgor mewn perthynas â mater penodol neu fath penodol o fater. Ni fydd gan aelodau cyfetholedig hawl i bleidleisio ar unrhyw fater penodol, oni bai bod y pwyllgor yn penderfynu felly. Gall aelodaeth aelodau cyfetholedig o’r pwyllgor gael ei thynnu’n ôl gan y pwyllgor unrhyw bryd.

## 4. Cynrychiolwyr Addysg

(a) Rhaid i bwyllgor neu is-bwyllgor Trosolygu a Chraffu y mae ei swyddogaethau’n ymwneud yn gyfan gwbl neu’n rhannol â swyddogaethau addysg sy’n gyfrifoldeb i’r Cabinet gynnwys ymysg ei aelodaeth y cynrychiolwyr a ganlyn sydd â phleidlais:

1. un cynrychiolydd o’r Eglwys yng Nghymru;
2. un cynrychiolydd o’r Eglwys Gatholig Rufeinig;
3. tri chynrychiolydd o blith rhiant-lywodraethwyr (un o Ysgol Gynradd, un o Ysgol Uwchradd ac un o Ysgol Arbennig);
4. Bydd gan Aelod o bwyllgor neu is-bwyllgor Trosolygu a Chraffu a benodir yn rhinwedd is-baragraff (a) uchod hawl i bleidleisio mewn cyfarfod o’r pwyllgor neu’r is-bwyllgor ar unrhyw fater:
5. sy’n ymwneud ag unrhyw swyddogaethau addysg sy’n gyfrifoldeb i’r Cabinet; a
6. sydd i’w benderfynu yn y cyfarfod;

ond ni fydd ganddo hawl i bleidleisio fel arall.

## 5. Cyfarfodydd Trosolygu a Chraffu

Rhaid i gyfarfodydd pwyllgorau ac is-bwyllgorau Trosolygu a Chraffu gael eu galw gan y Swyddog Priodol ar gyfer Pwyllgorau a gall Cadeirydd y Pwyllgor Trosolygu a Chraffu, unrhyw bump o aelodau’r pwyllgor neu dri o aelodau is-bwyllgor ei gwneud yn ofynnol iddo alw cyfarfod.

Rhaid i’rPwyllgor Trosolygu a Chraffu Corfforaethol gyfarfod i arfer ei swyddogaethau troseddau ac anhrefn o leiaf unwaith bob blwyddyn*.*

## 6. Cworwm

Cworwm Pwyllgor Trosolygu a Chraffu fydd chwarter o holl Aelodau’r pwyllgor neu dri, p’un bynnag yw’r mwyaf.

## 7. Pwy sy’n Cadeirio Cyfarfodydd Pwyllgorau Trosolygu a Chraffu?

Penodir Cadeiryddion Pwyllgorau Trosolygu a Chraffu Pwnc yng nghyfarfod blynyddol y Cyngor.

Penodir Cadeirydd y Pwyllgor Craffu Corfforaethol gan aelodau’r Pwyllgor Craffu Corfforaethol o un o Gadeiryddion y Pwyllgorau Craffu Pwnc ond mae’n rhaid iddo fod yn unol â’r rheolau cydbwysedd gwleidyddol.

## 8. Rhaglen Waith

Ar ddechrau pob blwyddyn drefol, gofynnir i bob Pwyllgor Trosolygu a Chraffu Pwnc nodi materion i’w hystyried yn ystod y flwyddyn, gan ddefnyddio meini prawf gosodedig sy’n pwysleisio’r angen i ystyried materion megis effaith, risg, perfformiad, cyllideb a chanfyddiad cymunedol wrth nodi pynciau i’w hymchwilio.

Caiff yr eitemau hyn eu cyflwyno i’r Pwyllgor Trosolygu a Chraffu Corfforaethol i’w blaenoriaethu a’u dynodi i bob Pwyllgor Trosolygu a Chraffu Pwnc.

Mae dealltwriaeth y bydd y Flaenraglen Waith yn parhau i fod yn hyblyg ac eir yn ôl ati ym mhob cyfarfod o’r Pwyllgor Trosolygu a Chraffu Corfforaethol er mwyn ystyried pob eitem posibl a’u hail-flaenoriaethu gyda mewnbwn o’r Pwyllgorau Trosolygu a Chraffu Pwnc.

Bydd Cyfarfodydd Datblygu y Flaenraglen Waith yn digwydd rhwng Aelodau’r Cabinet a Chadeiryddion Craffu bob tri mis er mwyn i’r Cabinet a Chraffu drafod a chydlynu eu Blaenraglenni Gwaith. Caiff gwybodaeth ei bwydo yn ôl i’r Pwyllgor Trosolygu a Chraffu Corfforaethol fel rhan o’u heitem Blaenraglen Waith i’w hystyried a’i chymeradwyo.

## 9. Eitemau’r Agenda

(a) Caiff unrhyw aelod gyfeirio mater llywodraeth leol at y Pwyllgor Trosolygu a Chraffu Corfforaethol yn unol ag Adran 21A Deddf Llywodraeth Leol 2000.

1. Rhaid i Bwyllgorau Trosolygu a Chraffu ymateb, cyn gynted ag y bydd eu rhaglen waith yn caniatáu, i geisiadau gan y Cyngor ac, os yw o’r farn bod hynny’n briodol, gan y Cabinet, am adolygu meysydd penodol o weithgarwch y Cyngor. Pan fyddant yn gwneud hyn, rhaid i’r Pwyllgor Trosolygu a Chraffu gyflwyno adroddiad ar eu canfyddiadau ac unrhyw argymhellion yn ôl i’r Cyngor a/neu i’r Cabinet fel y bo’n briodol;
2. Caiff unrhyw aelod gyfeirio mater troseddau ac anhrefn lleol at y Pwyllgor Trosolygu a Chraffu Corfforaethol yn unol ag Adran 19 Deddf Heddlu a Chyfiawnder 2006.

## 10. Adolygu a Datblygu Polisïau

(a) Nodir rolau Pwyllgorau Trosolygu a Chraffu o ran datblygu Cyllideb y Cyngor a’i Fframwaith Polisi yn fanwl yn Rheolau Gweithdrefnau’r Gyllideb a’r Fframwaith Polisi yn Rhan 4 o’r Cyfansoddiad hwn;

(b) O ran datblygu ymagwedd y Cyngor at faterion eraill nad ydynt yn ffurfio rhan o’i Gyllideb neu ei Fframwaith Polisi, caiff pwyllgorau neu is-bwyllgorau Trosolygu a Chraffu wneud cynigion i’r Cabinet ynglŷn ag adolygu a datblygu polisïau i’r graddau y maent yn ymwneud â materion o fewn eu cylch gorchwyl;

(c) Caiff Pwyllgorau Trosolygu a Chraffu gynnal ymchwiliadau ac ymchwilio i’r opsiynau sydd ar gael o ran cyfeiriad datblygiad polisïau yn y dyfodol a phenodi cynghorwyr ac aseswyr i’w helpu yn y broses hon. Cânt ymweld â safleoedd, cynnal arolygon cyhoeddus, cynnal cyfarfodydd cyhoeddus, comisiynu ymchwil a gwneud pob peth arall y mae’n rhesymol iddynt gredu eu bod yn angenrheidiol i lywio’u hystyriaethau. Cânt ofyn i dystion fod yn bresennol i’w hannerch ar unrhyw fater o dan sylw a thalu costau rhesymol am wneud hynny i unrhyw gynghorwyr, aseswyr a thystion.

## 11. Adroddiadau gan Bwyllgorau ac Is-bwyllgorau Trosolygu a Chraffu

(a) Pan fydd pwyllgor neu is-bwyllgor Trosolygu a Chraffu wedi llunio argymhellion ynghylch cynigion i’w datblygu, bydd y pwyllgor/is-bwyllgor yn paratoi adroddiad ffurfiol ac yn cyflwyno hwnnw i’r Swyddog Priodol ar gyfer Pwyllgorau i gael ei ystyried gan y Cabinet (os yw’r cynigion yn gyson â’r Gyllideb a’r Fframwaith Polisi presennol), neu i’r Cyngor fel y bo’n briodol;

(b) Os na all pwyllgor/is-bwyllgor Trosolygu a Chraffu gytuno ar un adroddiad terfynol i’r Cyngor neu’r Cabinet fel y bo’n briodol, yna caniateir i adroddiad mwyafrifol gael ei baratoi, sydd hefyd yn cofnodi barn y lleiafrif, a’i gyflwyno i’w ystyried gan y Cyngor neu’r Cabinet.

## 12. Adroddiadau i’r Cabinet ac i’r Cyngor

1. Rhaid i adroddiadau’r Pwyllgor Trosolygu a Chraffu i’r Cabinet ac i’r Cyngor gael eu rhoi i’r Swyddog Priodol i’w cynnwys yn yr agenda priodol o fewn pedair wythnos ar ôl iddynt ddod i law.
2. Caniateir i uchafswm o chwe adroddiad gael eu cyflwyno gan bob pwyllgor/is-bwyllgor Trosolygu a Chraffu i’r Cabinet mewn unrhyw gyfnod o 12 mis. Nid yw’r cyfrifiad hwn yn cynnwys unrhyw adroddiad y bydd y Cabinet yn gofyn amdano;
3. Caiff Pwyllgorau Trosolygu a Chraffu weld blaenraglen waith y Cabinet. Caiff pwyllgor/is-bwyllgor Trosolygu a Chraffu ddarparu adroddiad i’r Cabinet ar unrhyw fater a gynhwyswyd ym mlaenraglen waith y Cabinet.

## 13. Y Pwyllgor Trosolygu yn arfer pwerau mewn perthynas â Swyddogaethau Troseddau ac Anhrefn

(a) Nid yw paragraffau 10, 11 a 12 uchod yn gymwys i’r Pwyllgor Trosolygu a Chraffu Corfforaethol neu Bwnc wrth iddo arfer ei swyddogaethau troseddau ac anhrefn.

(b) Caiff y Pwyllgor hwn adolygu a chraffu ar benderfyniadau a wnaed neu gamau eraill a gymerwyd mewn cysylltiad â chyflawni swyddogaethau troseddau ac anhrefn gan awdurdodau cyfrifol (fel y’u diffinnir gan Adran 5 o Ddeddf Troseddau ac Anhrefn 1998). Caiff y Pwyllgor Trosolygu a Chraffu Corfforaethol wneud adroddiadau neu argymhellion i’r Cyngor neu’r Cabinet, fel y bo’n briodol, mewn perthynas â chyflawni swyddogaethau troseddau ac anhrefn. Pan fo’r pwyllgor yn gwneud adroddiadau neu argymhellion o’r fath rhaid iddo roi copi i bob un o’r awdurdodau cyfrifol ac i bob un o’r personau a’r cyrff y mae’r awdurdodau cyfrifol o dan ddyletswydd i gydweithredu â hwy o dan adran 5(2) o Ddeddf Troseddau ac Anhrefn 1998.

(c) Yn ychwanegol, rhaid i’r pwyllgor ystyried unrhyw fater troseddau ac anhrefn lleol (fel y’i diffinnir gan Adran 19 o Ddeddf yr Heddlu a Chyfiawnder 2006) a gynhwyswyd ar agenda’r cyfarfod pan fo’r mater wedi’i gyfeirio at y pwyllgor gan aelod o’r Awdurdod. Rhaid iddo ystyried a ddylai gyflwyno adroddiad neu argymhellion i’r Cyngor neu’r Cabinet ynglŷn â’r mater troseddau ac anrhefn lleol hwnnw, gan roi sylw i unrhyw sylwadau a gyflwynwyd gan yr aelod o dan sylw. Os bydd y pwyllgor yn penderfynu peidio â chyflwyno adroddiad neu argymhellion rhaid iddo hysbysu’r aelod o dan sylw am ei benderfyniad a’r rhesymau drosto. Os bydd y pwyllgor yn cyflwyno adroddiad neu argymhellion i’r Cyngor neu’r Cabinet yna rhaid iddo roi copi o’r adroddiad neu’r argymhellion i’r aelod o dan sylw ac i unrhyw un neu ragor o’r awdurdodau cyfrifol a’r personau neu’r cyrff sy’n cydweithredu ag y mae’n credu ei bod yn briodol.

(d) Pryd bynnag y bydd y pwyllgor yn rhoi copi o adroddiad neu argymhellion i awdurdod cyfrifol neu i berson neu gorff sy’n cydweithredu, rhaid iddo atgoffa’r awdurdod / corff hwnnw am ei ddyletswydd statudol i roi sylw i’r adroddiad neu’r argymhellion wrth iddo arfer ei swyddogaethau, ystyried yr adroddiad neu’r argymhellion ac ymateb i’r pwyllgor gan nodi pa gamau (os oes unrhyw gamau) y mae’r person neu’r corff hwnnw’n bwriadu eu cymryd.

**14. Ystyried Atgyfeiriadau gan Aelodau**

Caiff unrhyw Bwyllgor Trosolygu a Chraffu sy’n cael atgyfeiriad gan aelod, nad yw’n aelod o’r pwyllgor, ddewis gwneud rhywfaint o waith ar y mater, gan gynnwys adolygu a chraffu ar benderfyniadau a chamau a chyflwyno adroddiadau ac argymhellion. Wrth benderfynu a ddylai wneud unrhyw un neu ragor o’r pethau hyn, caiff y pwyllgor roi sylw i unrhyw beth y gall yr aelod hwnnw fod wedi’i wneud eisoes o ran y mater ac unrhyw sylwadau a gyflwynwyd gan yr aelod o dan sylw. Os bydd y pwyllgor yn penderfynu peidio â chyflwyno adroddiad neu argymhellion rhaid iddo hysbysu’r aelod o dan sylw am ei benderfyniad a’r rhesymau drosto. Os bydd y pwyllgor yn cyflwyno adroddiad neu argymhellion i’r Cyngor neu’r Cabinet yna rhaid iddo roi copi o’r adroddiad neu’r argymhellion i’r aelod o dan sylw.

## 14. Hawl Aelodau Pwyllgorau Trosolygu a Chraffu i weld Dogfennau

(a) Yn ychwanegol at eu hawliau fel cynghorwyr, mae gan aelodau Pwyllgorau Trosolygu a Chraffu hawl ychwanegol i weld dogfennau, ac i gael hysbysiadau ynglŷn â chyfarfodydd fel y’u nodir yn Rheolau Gweithdrefnau Gweld Gwybodaeth yn Rhan 4 o’r Cyfansoddiad hwn.

(b) Wrth arfer ei swyddogaethau mewn perthynas â throseddau ac anhrefn, mae gan y Pwyllgor Trosolygu hawl i wneud cais am wybodaeth a chael gwybodaeth oddi wrth yr awdurdodau cyfrifol a’r personau neu’r cyrff sy’n cydweithredu (fel y’u diffinnir gan Adran 5 o Ddeddf Troseddau ac Anhrefn 1998) ar gais ysgrifenedig. Bydd manylion personol yn cael eu tynnu fel rheol o’r wybodaeth a ddarperir ac ni fydd honno’n cynnwys gwybodaeth sy’n debyg o ragfarnu achos cyfreithiol neu weithrediadau ar hyn o bryd neu yn y dyfodol.

## 15. Aelodau a Swyddogion yn rhoi Cyfrif

(a) Caiff unrhyw bwyllgor neu is-bwyllgor Trosolygu a Chraffu adolygu a chraffu ar benderfyniadau neu gamau a gymerwyd mewn cysylltiad â chyflawni unrhyw un neu ragor o swyddogaethau’r Cyngor. Yn ychwanegol at adolygu dogfennau, wrth wneud y gwaith craffu caiff fynd ati (yn ddarostyngedig i’r modd y mae’r Codau Ymddygiad i Aelodau a Swyddogion yn gweithredu) i’w gwneud yn ofynnol i’r Arweinydd ac unrhyw aelod (arall) o’r Cabinet, Pennaeth y Gwasanaeth Cyflogedig a/neu unrhyw uwch swyddog fod yn bresennol ger ei fron i esbonio, mewn perthynas â materion o fewn cylch gorchwyl y pwyllgor neu’r is-bwyllgor:

(i) unrhyw benderfyniad penodol neu gyfres o benderfyniadau; a/neu

(ii) i ba raddau y mae’r camau a gymerwyd yn rhoi polisi’r Cyngor ar waith; a/neu

(iii) perfformiad portffolio eu priod adran / cyfarwyddiaeth;

a rhaid i’r personau hynny fod yn bresennol os gofynnir iddynt fel hyn;

(b) Pan fo’n ofynnol i unrhyw aelod neu swyddog fod yn bresennol mewn pwyllgor/is-bwyllgor Trosolygu a Chraffu o dan y ddarpariaeth hon, bydd Cadeirydd y pwyllgor/is-bwyllgor hwnnw’n hysbysu’r Swyddog Craffu perthnasol. Rhaid i’r swyddog ar gyfer gwaith craffu roi gwybod i’r aelod neu’r swyddog gan roi o leiaf bum niwrnod gwaith clir o hysbysiad o’r cyfarfod y mae’n ofynnol iddo fod yn bresennol ynddo. Bydd yr hysbysiad yn nodi natur yr eitem y mae’n ofynnol iddo fod yn bresennol i roi cyfrif amdani ac a oes angen dangos unrhyw bapurau i’r pwyllgor/is-bwyllgor. Pan fo’r cyfrif a roddir i’r pwyllgor/is-bwyllgor yn gofyn am ddangos adroddiad, yna bydd yr aelod neu’r swyddog o dan sylw yn cael digon o hysbysiad i ganiatáu i’r ddogfen honno gael ei pharatoi;

(c) Pan na all yr aelod neu’r swyddog fod yn bresennol ar y dyddiad angenrheidiol, yna, gan ymgynghori â’r aelod neu’r swyddog, rhaid i’r pwyllgor/is-bwyllgor Trosolygu a Chraffu drefnu dyddiad arall iddo fod yn bresennol.

(d) Wrth arfer ei swyddogaethau mewn perthynas â throseddau ac anhrefn, caiff y Pwyllgorau Trosolygu a Chraffu ei gwneud yn ofynnol i swyddog neu gyflogai i awdurdod cyfrifol neu i berson neu gorff sy’n cydweithredu fod yn bresennol i ateb cwestiynau, o roi hysbysiad rhesymol.

## 16. Presenoldeb Pobl Eraill

Caiff pwyllgor/is-bwyllgor Trosolygu a Chraffu wahodd aelodau’r cyhoedd a rhanddeiliaid eraill i’w annerch a’i helpu yn ei ystyriaethau.

## 17. Galw i mewn

1. Pan fo penderfyniad wedi’i wneud gan y Cabinet, aelod unigol o’r Cabinet, Pwyllgor i’r Cabinet, neu swyddog rhaid i’r penderfyniad gael ei gyhoeddi gan y Swyddog Priodol ar gyfer Pwyllgorau, gan gynnwys drwy gyfrwng electronig os oes modd, a rhaid iddo fod ar gael ym mhrif swyddfeydd y Cyngor cyn gynted ag y bo’n rhesymol ymarferol ar ôl cael ei wneud. Bydd y Swyddog Priodol ar gyfer Pwyllgorau yn anfon copi o gofnodion ysgrifenedig yr holl benderfyniadau o’r fath at bob Aelod o fewn yr un cyfnod amser.
2. Bydd yr hysbysiad hwn yn dwyn y dyddiad y mae’n cael ei gyhoeddi ac yn pennu y daw’r penderfyniad i rym ac wedyn y gall gael ei roi ar waith ar ôl i dri diwrnod gwaith clir ddod i ben ar ôl cyhoeddi’r penderfyniad (“y cyfnod galw i mewn”), oni bai bod Pwyllgor Trosolygu a Chraffu yn gwrthwynebu ac yn galw’r penderfyniad i mewn i’w adolygu.
3. Yn ystod y cyfnod o dri diwrnod gwaith clir ar ôl dyddiad cyhoeddi’r penderfyniad (“y cyfnod galw i mewn”) caiff unrhyw dri aelod o bwyllgor troslygu a chraffu a Chadeirydd Craffu alw penderfyniad i mewn drwy roi hysbysiad ysgrifenedig (“yr hysbysiad galw i mewn”) ar y ffurflen a ddarperir gan y Gwasanaethau Democrataidd, i’r Swyddog Priodol.
4. Rhaid i “hysbysiad galw i mewn” bennu’n union pa agweddau ar y penderfyniad sy’n cael eu hamau neu eu herio, ac yn benodol rhaid iddo gynnwys ar ba sail y bernir y bydd y pwyllgor craffu yn debyg o gyfeirio’r penderfyniad y gofynnwyd am ei alw i mewn yn ôl at y person neu’r corff a wnaeth y penderfyniad.
5. Caiff y Swyddog Priodol ddyfarnu nad yw cais am alw penderfyniad i mewn yn ddilys:
   1. os nad yw’r cais wedi’i wneud o fewn y tri diwrnod gwaith clir a ganiateir ar gyfer galw penderfyniad i mewn;
   2. os nad yw’n glir pa benderfyniad sy’n cael ei alw i mewn;
   3. os yw’r penderfyniad yn esempt rhag cael ei alw i mewn oherwydd y darpariaethau brys, fel y’u nodir ym mharagraff 18 isod;
   4. os nad yw’r cais yn darparu digon o wybodaeth i aelodau’r pwyllgor craffu neu’r penderfynwr baratoi’n ddigonol ar gyfer y cyfarfod galw i mewn;
   5. os yw’r penderfyniad sy’n cael ei alw i mewn, neu’r un penderfyniad yn fras, wedi’i alw i mewn yn ystod y chwe mis diwethaf;
   6. os yw’r cais am alw’r penderfyniad i mewn yn ddibwys neu heb ragoriaeth o sylwedd.

(f) Rôl pwyllgorau craffu wrth alw penderfyniad i mewn yw:

1. Profi rhagoriaethau’r penderfyniad;
2. Ystyried proses llunio’r penderfyniad;
3. Gwneud argymhellion (i ategu’r penderfyniad, i newid agweddau ar y penderfyniad, neu i wahodd y person neu’r corff a wnaeth y penderfyniad i ailystyried);
4. Awgrymu rhagor o gamau cyn i’r penderfyniad gael ei wneud (ond nid ceisio cymryd y camau hynny yn lle’r person neu’r corff a wnaeth y penderfyniad);
5. Ffurfio barn mewn cyfnod cymharol fyr, er mwyn peidio â chyfaddawdu cyflymder ac effeithlonrwydd y broses benderfynu.
6. Pan fydd hysbysiad galw i mewn dilys wedi dod i law sy’n cynnwys y manylion a bennir uchod, rhaid i’r Swyddog Priodol hysbysu’r penderfynwr fod y penderfyniad wedi’i alw i mewn a chynnal cyfarfod o’r Pwyllgor Trosolygu a Chraffu ar unrhyw ddyddiad y bydd yn penderfynu arno, ar ôl ymgynghori â phob Cadeirydd Trosolygu a Chraffu, a beth bynnag o fewn pum niwrnod gwaith clir ar ôl y penderfyniad i alw’r penderfyniad i mewn. Bydd y Cadeiryddion yn pennu ar y cyd i ba Bwyllgor Trosolygu a Chraffu y caiff y cyfarfod ei ddyrannu.
7. Os yw’r Pwyllgor Trosolygu a Chraffu, ar ôl ystyried y penderfyniad, yn dal i bryderu yn ei gylch, yna caiff ei gyfeirio’n ôl at y person neu’r corff a wnaeth y penderfyniad i’w ailystyried, gan nodi mewn ysgrifen natur ei bryderon. O’i gyfeirio at y penderfynwr, wedyn rhaid i’r penderfynwr hwnnw ailystyried y penderfyniad o fewn saith niwrnod gwaith clir arall, gan ddiwygio’r penderfyniad neu beidio, cyn mabwysiadu penderfyniad terfynol.
8. Os na fydd y Pwyllgor Trosolygu a Chraffu yn cyfarfod o fewn y cyfnod o bum niwrnod gwaith clir a bennir uchod ar ôl gwrthwynebiad i’r penderfyniad (neu o fewn cyfnod estynedig y cytunir arno), neu os yw’n cyfarfod ond nad yw’n cyfeirio’r mater yn ôl at y person neu'r corff a wnaeth y penderfyniad, caniateir i’r penderfyniad gael ei wneud ar ddyddiad cyfarfod y Pwyllgor Trosolygu a Chraffu, neu pan ddaw’r cyfnod arall o bum niwrnod gwaith (neu gyfnod estynedig y cytunir arno) i ben, p’un bynnag fydd gyntaf.
9. Er mwyn sicrhau nad yw proses galw i mewn yn cael ei chamddefnyddio ac nad yw’n peri oedi afresymol, mae cyfyngiadau penodol i’w gosod ynglŷn â’i defnyddio, sef:
10. caiff Trosolygu a Chraffu alw cyfanswm o chwech phenderfyniad yn unig i mewn ym mhob blwyddyn;
11. mae angen tri aelod o Bwyllgor Trosolygu a Chraffu er mwyn i benderfyniad gael ei alw i mewn;
12. caiff y Swyddog Priodol wahardd unrhyw gais am alw penderfyniad i mewn os yw’n syrthio y tu allan i gylch gorchwyl y cynllun hwn.

## 18. Galw i mewn a Brys

Ni fydd y weithdrefn galw i mewn a nodir ym mharagraff 17 uchod yn gymwys os yw’r penderfyniad sy’n cael ei wneud gan y Cabinet, pwyllgor i’r Cabinet, Aelod o’r Cabinet neu Swyddog yn benderfyniad brys AC nad yw’n ddarostyngedig i gael ei alw i mewn. Bydd penderfyniad yn un brys A heb fod yn ddarostyngedig i gael ei alw i mewn os byddai unrhyw ohiriad y byddai’r broses galw i mewn yn debyg o’i greu yn rhagfarnu buddiannau’r Cyngor neu’r cyhoedd yn ddifrifol. Rhaid i gofnod y penderfyniad, a’r hysbysiad sy’n ei wneud yn gyhoeddus nodi pam, ym marn y Cabinet, pwyllgor i’r Cabinet, aelod o’r Cabinet neu Swyddog, fod y penderfyniad yn un brys a heb fod yn ddarostyngedig i gael ei alw i mewn. Ceisir ymgynghoriad gan bob un o’r tri Chadeirydd Trosolygu a Chraffu er mwyn cytuno bod y penderfyniad a gynigir yn rhesymol ym mhob un o’r amgylchiadau ac i gytuno iddo’n cael ei drin fel mater o frys ac nid yn ddarostyngedig i gael ei alw i mewn. Mae cytundeb un Cadeirydd yn ddigonol i’r mater gael ei drin fel un brys ac nid yn ddarostyngedig i gael ei alw i mewn. Yn absenoldeb pob un o’r tri Chadeirydd, bydd gofyn am gydsyniad y Maer neu’r dirprwy Faer. Rhaid cyflwyno adroddiad ar benderfyniadau a gymerwyd ar frys i’r cyfarfod nesaf o’r Cyngor sydd ar gael, ynghyd â’r rhesymau dros y brys.

## 19. Chwip Plaid

Ym mhob cyfarfod o Bwyllgor Trosolygu a Chraffu, rhaid i bob aelod o’r pwyllgor ddatgan unrhyw chwip plaid waharddedig a roddwyd i’r aelod o ran y cyfarfod.

Rhaid i gofnodion pob cyfarfod o Bwyllgor Trosolygu a Chraffu gofnodi pob datganiad o’r fath a wnaed yn y cyfarfod ynglŷn â chwipiau plaid gwaharddedig.

Mater i’r person sy’n cadeirio cyfarfod o Bwyllgor Trosolygu a Chraffu yw penderfynu a oes chwip plaid waharddedig wedi’i rhoi i aelod o’r pwyllgor o ran y cyfarfod.

## 20. Gweithdrefn Cyfarfodydd Trosolygu a Chraffu

(a) Rhaid i Bwyllgorau ac is-bwyllgorau Trosolygu a Chraffu ystyried y busnes a ganlyn:

(i) Cofnodion y cyfarfod diwethaf;

(ii) Datganiadau buddiannau (gan gynnwys datganiadau ar chwipio)

(iii) Unrhyw fater a gyfeiriwyd at y pwyllgor/is-bwyllgor i’w benderfynu mewn perthynas â galw penderfyniad i mewn;

(iv) Ymatebion y Cabinet i adroddiadau’r Pwyllgor Trosolygu a Chraffu; a

(v) Y busnes a nodir fel arall ar agenda’r cyfarfod;

(b) Pan fo’r pwyllgor/is-bwyllgor Trosolygu a Chraffu yn cynnal ymchwiliadau, caiff y pwyllgor ofyn i bobl fod yn bresennol i roi tystiolaeth yng nghyfarfodydd y pwyllgor, a rhaid cynnal yr ymchwiliadau hynny yn unol â’r egwyddorion a ganlyn:

(i) rhaid i’r ymchwiliad gael ei gynnal yn deg gan roi cyfle i holl aelodau’r pwyllgor/is-bwyllgor ofyn cwestiynau i’r rhai sy’n bresennol, a chyfrannu a siarad;

(ii) rhaid i’r rhai sy’n helpu’r pwyllgor/is-bwyllgor drwy roi tystiolaeth gael eu trin â pharch a chwrteisi; a

(iii) rhaid i’r ymchwiliad gael ei gynnal er mwyn codi effeithlonrwydd yr ymchwiliad neu’r dadansoddiad i’r eithaf;

(c) Yn sgil unrhyw ymchwiliad neu adolygiad, rhaid i’r pwyllgor/is-bwyllgor baratoi adroddiad, i’w gyflwyno i’r Cabinet a/neu i’r Cyngor fel y bo’n briodol a rhaid iddo drefnu bod ei adroddiad a’i ganfyddiadau ar gael yn gyhoeddus.

# Rheolau Gweithdrefnau Ariannol

# Adran A – Rheolaeth Ariannol

## 1. Cyffredinol

1.1 At ddibenion y Rheolau hyn:

(a) ystyr “y Prif Swyddog Gweithredol” yw’r swyddog a ddynodir gan y Cyngor yn Bennaeth y Gwasanaeth Cyflogedig o dan Adran 4 o Ddeddf Llywodraeth Leol a Thai 1989.

(b) ystyr “y Prif Swyddog Cyllid” yw’r swyddog a ddynodir gan y Cyngor yn swyddog sy’n gyfrifol am weinyddu ei faterion ariannol o dan Adran 151 o Ddeddf Llywodraeth Leol 1972.

1. ystyr “Prif Swyddog” yw unrhyw un o’r canlynol:

* Y Prif Swyddog Gweithredol;
* Y Cyfarwyddwr Corfforaethol – Gwasanaethau Cymdeithasol a Llesiant;
* Y Cyfarwyddwr Corfforaethol – Addysg a Chymorth i Deuluoedd
* Y Cyfarwyddwr Corfforaethol – Cymunedau;
* Y Cyfarwyddwr Corfforaethol – Gwasanaethau Gweithredol a Phartneriaethol

(d) ystyr “y Swyddog Monitro” yw’r swyddog a ddynodir felly gan y Cyngor o dan Adran 5 o Ddeddf Llywodraeth Leol a Thai 1989.

(e) ystyr “y Cabinet” yw’r Weithrediaeth a sefydlwyd o dan Ran II o Ddeddf Llywodraeth Leol 2000.

1. ystyr “Aelod o’r Cabinet” yw’r Arweinydd ac unrhyw un o aelodau’r Cabinet.
2. ystyr “Pennawd Cyllideb” yw’r gyllideb ar gyfer gwasanaeth(au) penodol.
3. Bydd geiriau sy’n awgrymu’r rhif unigol yn unig yn cynnwys y lluosog ac i’r gwrthwyneb, bydd geiriau sy’n awgrymu’r rhywedd gwrywaidd yn cynnwys y rhywedd benywaidd ac i’r gwrthwyneb.

1.2 Caiff Prif Swyddog enwebu unrhyw swyddog sydd â chymwysterau addas yn ei Gyfarwyddiaeth i ymgymryd ag unrhyw un neu ragor o’r dyletswyddau a osodir arno neu i arfer unrhyw bŵer a roddir iddo gan y Rheolau hyn.

1.3 Rhaid i bob Prif Swyddog ymgynghori â’r Prif Swyddog Cyllid ynghylch unrhyw fater sy’n dueddol o effeithio’n sylweddol ar gyllid y Cyngor cyn ysgwyddo unrhyw ymroddiad a chyn cyflwyno adroddiad arno i’r Cabinet neu’r Cyngor.

1.4 (a) Y Prif Swyddogion fydd yn gyfrifol am dynnu sylw’r staff at y Rheolau Gweithdrefnau Ariannol hyn ac am sicrhau y cedwir at y Rheolau hyn drwy eu priod Gyfarwyddiaethau i gyd;

(b) Gall staff sy’n methu cadw’r Rheolau hyn fod yn agored i gamau disgyblu.

1.5 Bydd pob Prif Swyddog yn gyfrifol am atebolrwydd y staff, ac am ddiogelwch, cadwraeth a rheolaeth yr holl adnoddau eraill gan gynnwys peiriannau, adeiladau, deunyddiau, arian parod a storfeydd sy’n ymwneud â’u Cyfarwyddiaethau unigol yn unol â’r gweithdrefnau y cytunir arnynt gyda’r Prif Swyddog Cyllid.

1.6 Bydd pob Prif Swyddog o dan ddyletswydd i ymdrechu i godi’r gwerth am arian a geir wrth redeg y gweithgareddau yn ei faes i’r eithaf.

1.7 Bydd pob Prif Swyddog o dan ddyletswydd i ymgynghori â’r Prif Swyddog Cyllid os oes ganddo reswm dros gredu y gallai unrhyw fater yn ei faes arwain at y canlynol:

(a) bod y Cyngor yn ysgwyddo gwariant uwchlaw’r Gyllideb a gymeradwywyd;

(b) bod y Cyngor yn ysgwyddo gwariant nad oes ganddo bŵer statudol i ysgwyddo ar ei gyfer;

(c) bod y Cyngor yn methu cydymffurfio â darpariaethau ariannol unrhyw ddeddfwriaeth wladol neu Ewropeaidd;

(d) bod y Cyngor yn methu cydymffurfio â darpariaethau ariannol unrhyw god ymarfer a fabwysiedir gan y Cyngor.

1.8 Pryd bynnag y bydd unrhyw fater yn codi sy’n cynnwys neu y credir ei fod yn cynnwys afreoleidd-dra sy’n ymwneud ag arian parod, storfeydd neu eiddo arall i’r Cyngor neu a ddelir gan y Cyngor ar ymddiriedolaeth, rhaid i’r Prif Swyddog o dan sylw roi gwybod i’r Prif Swyddog Cyllid, y mae’n rhaid iddo gymryd unrhyw gamau y mae’n credu bod eu hangen o ran ymchwilio a chyflwyno adroddiad.

1.9 Bydd pob Prif Swyddog o dan ddyletswydd i roi gwybod i’r Prif Swyddog Cyllid a’r Swyddog Monitro os yw’n amau bod y Cyngor neu ei swyddogion yn mynd y tu hwnt i bwerau statudol y Cyngor.

1.10 Ni chaiff Prif Swyddog argymell i’r Cyngor neu’r Cabinet y dylai gwariant gael ei ysgwyddo neu y dylai unrhyw gamau eraill gael eu cymryd ar y rhagdybiaeth bod pŵer digonol wedi’i ddarparu gan naill ai Adran 137 o Ddeddf Llywodraeth Leol 1972 neu Adran 2 o Ddeddf Llywodraeth Leol 2000, heb gymeradwyaeth ymlaen llaw gan y Prif Swyddog Cyllid a’r Swyddog Monitro.

1.11 Bydd gan y Prif Swyddog Cyllid, mewn ymgynghoriad â’r Swyddog Monitro, awdurdod i amrywio o dro i dro unrhyw swm a gynhwyswyd yn y Rheolau, ond rhaid cyflwyno adroddiad ar unrhyw amrywiad i gyfarfod nesaf y Cyngor.

## 2. Systemau Cyfrifydda

2.1 Rhaid i holl weithdrefnau cyfrifydda a holl gofnodion cyfrifydda y Cyngor a’i Swyddogion gael eu cymeradwyo gan y Prif Swyddog Cyllid.

2.2 Rhaid i holl gyfrifon a holl gofnodion cyfrifydda y Cyngor gael eu llunio gan y Prif Swyddog Cyllid neu o dan ei gyfarwyddyd.

2.3 Rhaid parchu’r egwyddorion a ganlyn wrth ddyrannu dyletswyddau cyfrifydda:

(a) Rhaid i ddyletswyddau darparu gwybodaeth am symiau sy’n ddyledus i’r Cyngor neu oddi wrtho a dyletswyddau cyfrifo, gwirio a chofnodi’r symiau hyn gael eu gwahanu mor gyflawn ag y gellir o ddyletswydd casglu neu dalu’r symiau hyn;

(b) Rhaid i swyddogion sydd â’r ddyletswydd o ystyried a gwirio trafodion arian parod beidio ag ymwneud eu hunain ag unrhyw un neu ragor o’r trafodion hyn.

* 1. Bydd Prif Swyddog yn gyfrifol am reolaeth ariannol ac archwilio unrhyw gronfa breifat a ymddiriedir iddo fel rhan o’i ddyletswyddau a bydd yn cymhwyso unrhyw reoliadau a bennir gan y Prif Swyddog Cyllid at y cronfeydd hyn.

2.5 Er gwaethaf dyletswyddau Prif Swyddog yn Rheol 2.4, bydd gan y Prif Swyddog Cyllid hawl i archwilio unrhyw gronfa breifat unrhyw bryd.

2.6 At ddibenion y Rheolau hyn, ystyr “cronfa breifat” yw unrhyw gronfa y mae Prif Swyddog i’r Cyngor yn ymwneud â’i rheoli ac a allai effeithio ar unrhyw berson neu eiddo y mae gan y Cyngor gyfrifoldeb drosto, er bod cyfraniadau at y gronfa honno wedi’u gwneud gan barti arall heblaw’r Cyngor.

## 3. Cyllidebu a Rheoli’r Gyllideb

### 3.1 Cyllideb y Cyngor

3.1.1 Rhaid i’r Gyllideb gael ei chymeradwyo gan y Cyngor yn unol â Rheol 2 o Reolau Gweithdrefnau’r Gyllideb a’r Fframwaith Polisi;

3.1.2 Wrth gyfeirio Cynigion Cyllideb y Cabinet at y Cyngor bydd y Swyddog Priodol yn anfon at y Cyngor adroddiad y Prif Swyddog Cyllid gan ymgorffori argymhellion y Cabinet a manylu ar y canlynol i’w cymeradwyo gan y Cyngor :

1. Alldro tebygol y flwyddyn gyfredol;
2. Cyllideb refeniw ar gyfer y flwyddyn sy’n dod sy’n manylu ar y Penawdau Cyllideb y mae’r gyllideb honno wedi’i dyrannu odanynt i wasanaethau a meysydd rhaglenni gwasanaeth penodol;

(c) Awgrym at y dyfodol o’r strategaeth ariannol ar gyfer y tymor canolig a fydd yn ffurfio’r gyllideb refeniw ar gyfer y flwyddyn gyntaf a’r gyllideb ddangosol ar gyfer y tair blynedd wedyn a chyllideb gyfalaf ar gyfer y flwyddyn sy’n dod gan ymgorffori rhaglen gyfalaf am o leiaf dair blynedd, ond heb fod yn hwy na deng mlynedd;

(d) asesiad o unrhyw risgiau ariannol mawr a allai effeithio ar y gyllideb;

(e) dadansoddiad o gronfeydd a balansau a symudiadau dros y flwyddyn ariannol sy’n dod;

(f) y ffioedd a’r taliadau a godir yn y flwyddyn sy’n dod;

(g) argymhelliad ynglŷn â lefel y dreth gyngor sydd i’w chodi yn y flwyddyn sy’n dod.

3.1.3 Pennir ffurf fanwl y Gyllideb gan y Prif Swyddog Cyllid o fewn cyfeiriad cyffredinol y Cyngor a’r Cabinet ar ôl ymgynghori â’r Prif Swyddogion.

### 3.2 Diwygio’r gyllideb y cytunwyd arni (trosglwyddiadau ac addasiadau technegol)

3.2.1. Bydd gan bob Prif Swyddog awdurdod i ysgwyddo gwariant ar unrhyw weithgaredd o dan ei reolaeth hyd at y symiau a bennir mewn perthynas â’r gweithgaredd hwnnw yn y gyllideb refeniw neu’r gyllideb gyfalaf a gymeradwywyd gan y cyngor am y flwyddyn ariannol, oni chyfarwyddir fel arall gan Prif Swyddog Cyllid.

3.2.2 Caiff pob Prif Swyddog, yn ddarostyngedig i gytundeb y Prif Swyddog Cyllid, gymeradwyo trosglwyddiadau rhwng penawdau penodol yn y gyllideb refeniw nad ydynt yn diwygio unrhyw bennawd Cyllideb unigol o fwy na £100,000 o’i gymharu â’r hyn a gymeradwywyd gan y Cyngor. Rhaid i’r Prif Swyddog perthnasol a’r Prif Swyddog Cyllid gyflwyno adroddiad ar y cyd i’r Cabinet ar unrhyw drosglwyddiadau sy’n diwygio penawdau unigol yn y gyllideb o fwy na £100,000.

3.2.3 Yn sgil adroddiad gan y Prif Swyddog priodol mewn ymgynghoriad â’r Prif Swyddog Cyllid, caiff y Cabinet gymeradwyo trosglwyddiadau rhwng penawdau unigol yn y gyllideb refeniw nad ydynt yn diwygio unrhyw bennawd unigol yn y gyllideb o fwy na £500,000 o’i gymharu â’r hyn a gymeradwywyd gan y Cyngor.

3.2.4 Rhaid cyflwyno adroddiad ar bob trosglwyddiad o dros £100,000 a gymeradwyir i’r Cyngor er gwybodaeth cyn gynted ag y bo’n rhesymol ymarferol ar ôl cael eu cymeradwyo.

3.2.5 Rhaid i unrhyw amrywiadau yn y rhaglen gyfalaf, heblaw’r rhai a ganiateir o dan baragraffau 3.4.7 a 3.4.9, gael eu cymeradwyo gan y Cyngor yn sgil adroddiad gan y Prif Swyddog Cyllid ar ôl cymryd argymhellion y Cabinet i ystyriaeth.

3.2.6 Bydd angen i bob cynnig ynglŷn â throsglwyddiadau yn y gyllideb refeniw a’r gyllideb gyfalaf uwchlaw’r terfynau uchod gael eu cymeradwyo gan y Cyngor ar ôl cael adroddiad y Prif Swyddog priodol mewn ymgynghoriad â’r Prif Swyddog Cyllid ar ôl cael ei ystyried gan y Cabinet. Rhaid i gynigion trosglwyddo gael eu cymeradwyo gan y Cyngor hefyd os ydynt:

1. yn awgrymu newid mewn cynllun, polisi neu strategaeth a fyddai’n groes i’r Fframwaith Polisi presennol;
2. yn creu effaith weithredol fawr ar wasanaeth presennol sy’n cael ei ddarparu;
3. yn groes i’r Gyllideb neu heb fod yn gwbl unol â hi;

d) yn awgrymu unrhyw ymrwymiad refeniw ychwanegol ym mlynyddoedd y dyfodol.

3.2.7 Mae addasiadau technegol hefyd i gyllidebau o ganlyniad i’r ffaith bod y Cyngor yn glynu wrth y Cod Ymarfer ar gyfer Cadw Cyfrifon Awdurdodau Lleol. Gallai’r rhain gynnwys ailddyrannu cyllidebau a gwariant ar gyfer gwasanaethau cynnal canolog i feysydd eraill o fewn y Cyngor neu ddyrannu ffioedd cyfalaf ar draws y Cyngor, ond heb fod yn gyfyngedig i hyn. Nid yw’r rhain yn ddarostyngedig i derfynau awdurdodi trosglwyddiadau cyllideb a gall y Prif Swyddog Cyllid neu ei gynrychiolydd enwebedig eu hawdurdodi.

### 3.3 Rheoli’r Gyllideb

3.3.1 Rhaid i’r Prif Swyddog Cyllid roi gwybodaeth gyson i bob Prif Swyddog ynglŷn ag incwm a gwariant o dan bob pennawd cyllideb a gymeradwywyd ac unrhyw wybodaeth berthnasol arall sydd ar gael. Bydd pob Prif Swyddog yn gyfrifol am sicrhau bod y gwariant a’r incwm yn cael eu rheoli yn erbyn y gyllideb a gymeradwywyd (tynnir sylw at Reol 6.1).

3.3.2 Mewn ymgynghoriad â’r Aelod Cabinet sy’n gyfrifol am y swyddogaeth y mae gwasanaeth yn cael ei ddarparu mewn perthynas ag ef, disgwylir i Brif Swyddog reoli ei wasanaethau yn unol â’r gyllideb sydd â therfyn arian parod gan roi i’r Prif Swyddog Cyllid unrhyw wybodaeth y mae ei hangen i hwyluso a monitro gwaith rheoli’r gyllideb. Ni chaiff Prif Swyddog nac Aelod o’r Cabinet ysgwyddo gwariant nac ildio incwm os bydd hynny’n arwain at fynd y tu hwnt i’r gyllideb a gymeradwywyd.

3.3.3 Caiff Prif Swyddog ddirprwyo’r cyfrifoldeb dros reoli’r cyllidebau sydd o dan ei reolaeth i uwch-swyddogion eraill o fewn ei Gyfarwyddiaeth. Rhaid i’r ddirprwyaeth honno fod o fewn paramedrau sydd wedi eu diffinio a rhaid ei chofnodi mewn ysgrifen.

3.3.4 Ar ddiwedd y flwyddyn, rhoddir ystyriaeth i sefyllfa ariannol gyffredinol y Cyngor gan gynnwys yr alldro terfynol, unrhyw incwm Treth Gyngor cronnus, lefelau cronfeydd y Cyngor ac unrhyw bwysau neu risgiau newydd y mae angen darparu ar eu cyfer. Bryd hynny, yn unol â Phrotocol Cronfeydd a Balansau’r Cyngor, gwahoddir Prif Swyddog i gyflwyno ceisiadau am gronfeydd a glustnodwyd i gwrdd ag unrhyw wariant untro penodol sydd heb ei ariannu, ac y mae’n disgwyl iddo ymddangos yn y flwyddyn ariannol ganlynol, ac ystyrir y rhain gan y Prif Swyddog Cyllid yng nghyd-destun sefyllfa alldro’r Gyfarwyddiaeth yn ogystal ag un y Cyngor cyfan. Rhoddir gwybod i Brif Swyddogion am geisiadau llwyddiannus am gronfeydd a glustnodwyd.

* + 1. Caniateir i unrhyw orwario o’i gymharu â’r gyllideb gael ei gario ymlaen yn ôl disgresiwn y Prif Swyddog Cyllid. Ni ddylai hyn gael ei weld o dan unrhyw amgylchiadau fel pe bai’n rhoi pŵer i Brif Swyddog i orwario o’i gymharu â’r cyllidebau a gymeradwywyd. Rhaid i unrhyw orwariant o’r fath gael ei drin fel enghraifft o dorri’r Rheolau Gweithdrefnau Ariannol a rhaid i’r Prif Swyddog priodol fod yn atebol. Ni chaiff Prif Swyddog nac Aelod Cabinet gyllidebu ar gyfer diffyg. Pan geir gorwariant net, bydd hynny’n un o’r galwadau cyntaf ar gyllideb y flwyddyn ganlynol.

3.3.6 Dim ond gyda chymeradwyaeth y Prif Swyddog Cyllid y caniateir ysgwyddo gwariant brys sydd heb ei gynnwys mewn unrhyw gyllideb.

3.3.7 Mae’r gyllideb sydd â therfyn arian parod yn ymwneud ag elfennau “rheoladwy” y gyllideb yn unig, ac nid yw’n cynnwys:

* ffioedd cyfalaf
* ffioedd gwasanaethau cymorth canolog
* y gyllideb swyddfeydd sy’n cael ei rheoli’n ganolog
* praeseptau cyd-bwyllgorau

### 3.4 Y rhaglen gyfalaf

3.4.1 Fel rhan o broses y gyllideb bydd y Prif Swyddog Cyllid neu’r Aelod priodol o’r Cabinet bob blwyddyn yn cyflwyno i’r Cyngor raglen gyfalaf a fydd yn cynnwys:

1. Yr eitemau gwariant cyfalaf hynny y cynigir eu dechrau yn ystod y tair blynedd nesaf o leiaf;

1. Amcangyfrif o gostau cyfalaf y cynlluniau hyn ynghyd â’r cyllid cysylltiedig a gynigir.

3.4.2 Bydd cynlluniau y mae cyllid allanol ar eu cyfer wedi’i gymeradwyo yn cael eu hychwanegu at y rhaglen gyfalaf ar ôl i’r cyllid ddod i law a byddant yn cael eu cynnwys yn yr adroddiad nesaf i’r Cyngor ar y rhaglen gyfalaf.

3.4.3 Cyn cyflwyno cynllun i’w gynnwys yn y rhaglen gyfalaf, rhaid i Brif Swyddog ei fodloni ei hun:

(a) bod prosesau prynu tir, cydsyniadau cynlluniau dylunio ac astudiaethau perthnasol wedi symud ymlaen yn ddigonol i olygu bod blwyddyn dechrau arfaethedig y cynllun yn ddichonadwy;

(b) bod lefel y gwariant a ragwelir yn realistig, yn dilyn asesiad dichonoldeb llawn, ac yn cymryd i ystyriaeth ragolygon y Prif Swyddog Cyllid ynglŷn â’r adnoddau cyfalaf sydd ar gael a gallu pob cyfarwyddiaeth gwasanaethau i dalu’r costau canlyniadol a fydd yn deillio o fenthyciadau darbodus, os ydynt yn gymwys, ac unrhyw gostau cynnal parhaus;

(c) bod pob cynllun yn y rhaglen wedi’i arfarnu’n llawn er mwyn sicrhau mai dyna’r dull mwyaf darbodus o ateb yr angen a welwyd.

3.4.4 Ar ôl cael ei chymeradwyo gan y Cyngor, bydd y Rhaglen Gyfalaf:

1. yn rhoi awdurdod i’r Prif Swyddog o dan sylw i gymryd camau i alluogi’r gwaith dylunio i gael ei gwblhau ac i dir gael ei gaffael o fewn yr amser priodol.
2. yn ffurfio sail yr Amcangyfrifon Cyfalaf blynyddol.

3.4.5 Ni fydd cynnwys unrhyw eitem yn yr amcangyfrifon cyfalaf a gymeradwyir yn rhoi awdurdod i ysgwyddo unrhyw wariant (ac eithrio ar waith dylunio a chaffael tir) nes bod:

(a) pob cymeradwyaeth statudol angenrheidiol wedi’i sicrhau;

(b) unrhyw gyfraniad cyllid allanol at y prosiect wedi’i sicrhau; ac

(c) tendr neu ddyfynbris wedi dod i law ac wedi’i dderbyn yn unol â’r Rheolau Gweithdrefnau Contractau, a hwnnw heb fod fwy na 10% neu £100,000 yn uwch na’r rhan honno o gyfanswm y gost a gynhwyswyd yn yr amcangyfrif cyfalaf mewn perthynas â phrif waith y contract ar gyfer y prosiect, p’un bynnag yw’r isaf.

3.4.6 Os bydd y tendr neu’r dyfynbris yn fwy na’r meini prawf yn 3.4.5(c) uchod, bydd y penderfyniad ynglŷn â’i dderbyn yn gorfod cael ei gymeradwyo gan y Prif Swyddog Cyllid, mewn ymgynghoriad â’r Aelod(au) o’r Cabinet sy’n gyfrifol am y swyddogaeth y mae angen y penderfyniad i drosglwyddo digon o arian o gynlluniau eraill a gymeradwywyd o dan reolaeth y Prif Swyddog priodol mewn perthynas â hi, er mwyn talu unrhyw gost ychwanegol sydd i’w hysgwyddo yn ystod y flwyddyn gyntaf.

3.4.7 Rhaid i Brif Swyddogion fonitro cynnydd cynlluniau a chyfanrwydd y gwariant cyfalaf gan anelu at osgoi tanwario neu orwario o’i gymharu â’r amcangyfrifon cyfalaf a gymeradwywyd. Os yw’n ymddangos bod sefyllfa o’r fath yn debygol, rhaid i Brif Swyddog ar y cyd â’r Prif Swyddog Cyllid, argymell i’r Cyngor y camau adfer y mae eu hangen er mwyn cyflymu neu arafu’r cynlluniau presennol yn y rhaglen gyfalaf a gymeradwywyd.

3.4.8 Ar gyfer camau adfer sy’n golygu bod angen arafu neu ddileu cynllun yn ystod blwyddyn gyntaf y rhaglen, rhaid cael cymeradwyaeth ymlaen llaw gan y Cyngor ar sail adroddiad ar y cyd gan y Prif Swyddog Cyllid a Phrif Swyddog.

3.4.9 Rhaid i’r Prif Swyddog Cyllid roi gwybodaeth i’r Prif swyddogion ynglŷn â’r taliadau gwirioneddol a wnaed am bob cynllun yn unol ag unrhyw fanylion ac ar unrhyw adeg a defnwyd rhyngddynt er mwyn iddynt gyflawni eu cyfrifoldebau o dan baragraff 3.4.7.

3.4.10 Mae’r rhaglen gyfalaf yn cynnwys dyraniad blynyddol ar gyfer mân waith cyfalaf. Cyfrifoldeb y Grŵp Eiddo Corfforaethol (neu ei olynydd) yw dyrannu’r cyllid hwn i gynlluniau unigol ac ni fydd angen ceisio cymeradwyaeth y Cyngor ar gyfer cynlluniau unigol i’r graddau nad yw cyfanswm y cyllid a ddyrennir i gynlluniau yn fwy na’r cyllid y cytunwyd arno gan y Cyngor yn y rhaglen gyfalaf ar gyfer y flwyddyn ariannol honno.

* + 1. Dim ond gyda chymeradwyaeth y Prif Swyddog Cyllid mewn yngynghoriad â’r Prif Swyddog Gweithredol (neu ei ddirprwy enwebedig), o dan y Cynllun Dirprwyo, Cynllun B1 paragraff 2.1, y caniateir gwariant brys sydd heb ei gynnwys mewn unrhyw gymeradwyaeth i gyllideb, ac y mae angen cytuno arno cyn cyfarfod nesaf y Cyngor.

**3.5 Strategaeth Gyfalaf**

3.5.1 Bydd y Prif Swyddog Cyllid yn gyfrifol am baratoi Strategaeth Gyfalaf i’w chyflwyno i’r Cyngor ei chymeradwyo cyn dechrau pob blwyddyn ariannol. Rhaid i’r Strategaeth ddangos bod gwariant cyfalaf a phenderfyniadau buddsoddi yn cyd-fynd ag amcanion y gwasanaeth ac yn rhoi ystyriaeth briodol i stiwardiaeth, gwerth am arian, darbodrwydd, cynaliadwyedd a fforddiadwyedd.

3.5.2 Bydd angen i’r Strategaeth Gyfalaf gydymffurfio â gofynion Cod Darbodus Sefydliad Siartredig Cyllid Cyhoeddus a Chyfrifyddiaeth (CIPFA) ar gyfer Cyllid Cyfalaf mewn Awdurdodau Lleol. Bydd yn ymgorffori’r Dangosyddion Darbodrwydd y bydd angen i’r Cyngor eu cymeradwyo.

3.5.3 Bydd y Prif Swyddog Cyllid yn rhoi adroddiad chwarterol i’r Cabinet ar y wybodaeth ddiweddaraf ar y Strategaeth Gyfalaf a’r Dangosyddion Darbodrwydd.

## 4. Archwilio mewnol

4.1 Bydd y Prif Swyddog Cyllid o dan ddyletswydd i gynnal archwiliad mewnol effeithiol ynglŷn â gweithrediadau’r Cyngor er mwyn adolygu, arfarnu a phrofi pa mor ddigonol yw systemau rheolaeth fewnol y Cyngor fel cyfraniadau at ddefnyddio adnoddau mewn modd priodol, darbodus, effeithlon ac effeithiol.

4.2 Bydd y Prif Swyddog Cyllid yn gyfrifol am adolygu, arfarnu a chyflwyno adroddiadau i’r Cyngor, y Pwyllgor Archwilio, y Cabinet, Aelod o’r Cabinet, neu Brif Swyddog fel y bo’n briodol ynghylch:

4.2.1 Cadernid a digonolrwydd gweithrediadau ariannol a gweithrediadau cysylltiedig eraill y Cyngor a sut mae’r rhai yn cael eu cymhwyso.

4.2.2 I ba raddau y cydymffurfiwyd â pholisïau, cynlluniau a gweithdrefnau sydd wedi’u sefydlu, ac effaith ariannol y rhain.

4.2.3 I ba raddau y mae asedau a buddiannau’r Cyngor wedi’u cyfrif ac wedi’u diogelu rhag colledion o bob math yn sgil y canlynol:

(a) twyll a throseddau eraill;

(b) gwastraff, afradlonedd, gwerth gwael am arian neu achos arall.

4.2.4 Addasrwydd a dibynadwyedd y data ariannol a’r data rheoli perthynol arall a ddatblygwyd o fewn y Cyngor.

4.3 Bydd gan y Prif Swyddog Cyllid neu gynrychiolydd awdurdodedig i’r Prif Swyddog Cyllid awdurdod i’w gwneud yn ofynnol i unrhyw swyddog:

4.3.1 rhoi mynediad i unrhyw fangreoedd neu diroedd i’r Cyngor sydd o dan ei reolaeth. Pan fo safleoedd ym meddiant contractwr neu o dan unrhyw denantiaeth neu drwydded i’w meddiannu, llywodraethir y mynediad hwn gan amodau’r contract neu’r cytundeb cyfreithiol arall.

4.3.2 dangos unrhyw gofnodion, dogfennau a gohebiaeth sydd yn ei feddiant.

4.3.3 rhoi esboniadau ynglŷn â materion sy’n codi o archwiliad.

4.3.4 dangos unrhyw arian parod, storfeydd neu eiddo arall i’r Cyngor sydd o dan ei reolaeth a rhoi cyfrif amdanynt.

4.4 Bydd gan y Prif Swyddog Cyllid awdurdod i wneud cais am atal o’u dyletswyddau ar unwaith unrhyw swyddogion:

(a) y mae ganddo sail resymol dros amau eu bod wedi camddefnyddio cyllid neu eiddo arall i’r Cyngor;

(b) y mae’n credu eu bod yn peri bygythiad o ragor o gamddefnyddio neu o lesteirio unrhyw ymchwiliad.

4.5 Er gwaethaf dyletswydd y Prif Swyddog Cyllid i reoli a chyfarwyddo’r Archwilwyr Mewnol, dyletswydd y Prif Archwilydd Mewnol fydd cyflwyno adroddiadau yn uniongyrchol i’r Prif Swyddog Gweithredol ac i’r Aelod o’r Cabinet dros Adnoddau Corfforaethol am unrhyw fater y mae’n ymddangos bod y Prif Swyddog Cyllid yn ymwneud ag ef yn bersonol.

## 5. Contractau gwaith adeiladu neu beiriannu

5.1 Dim ond ar gyfer y cynlluniau hynny sydd wedi’u cynnwys yn y Rhaglen Gyfalaf a gymeradwywyd y caniateir contractau i wneud gwaith.

5.2 Bydd pob Prif Swyddog yn cadw cofrestr contractau sy’n dangos, ar gyfer pob contract o dan ei reolaeth sy’n werth mwy na £50,000:

(a) swm y contract;

(b) gwerth unrhyw ychwanegiadau at y contract neu amrywiadau arno;

(c) symiau a dyddiadau unrhyw randaliadau a dalwyd;

(d) swm unrhyw daliadau cadw a ddelir neu fondiau a roddir o dan unrhyw gontract;

(e) y balans sy’n ddyledus i’r Contractwr.

5.3 Dim ond dwy gyfrwng tystysgrif a roddir gan y swyddog cyfrifol y caniateir i daliadau gael eu gwneud ar gyfrif i gontractwyr ar gyfer contractau.

5.4 Wrth awdurdodi unrhyw ychwanegiad at gontract neu amrywiad arno rhaid i’r Prif Swyddog priodol:

(a) amcangyfrif cost yr amrywiad;

(b) rhoi cyfarwyddiadau ysgrifenedig i’r Contractwr am wneud y gwaith, ac eithrio mewn achosion brys y caiff Prif Swyddog roi cyfarwyddiadau llafar ond rhaid iddo eu cadarnhau mewn ysgrifen cyn gynted ag y bo modd, ond o fewn saith niwrnod beth bynnag.

(c) sicrhau bod yr amrywiad hwnnw’n cyd-fynd â Rheolau Gweithdrefnau’r Cyngor ynglŷn â Chontractau.

5.5 Rhaid i setliad terfynol contract beidio â chael ei ardystio gan y Prif Swyddog priodol nes bod y cyfrif terfynol wedi’i gyflwyno i’r Prif Swyddog Cyllid, sydd wedyn, yn ôl ei ddisgresiwn, yn cael penderfynu archwilio’r cyfrif terfynol cyn iddo gael ei ardystio.

5.6 Rhaid i hawliadau gan gontractwyr mewn perthynas â materion nad ydynt yn bendant o fewn telerau unrhyw gontract presennol gael eu cyfeirio at y Prif Weithredwr Cynorthwyol – Gwasanaethau Cyfreithiol a Rheoleiddiol er mwyn i rwymedigaeth gyfreithiol yr Awdurdod gael ei hystyried ac, os oes angen hynny, at y Prif Swyddog Cyllid i gael eu hystyried o safbwynt ariannol cyn i setliad gael ei bennu.

5.7 Cyn gynted ag y bo’n ymarferol rhaid i bob Prif Swyddog gyflwyno adroddiad i’r Cabinet ar gyfanswm yr ychwanegiadau neu’r amrywiadau ar unrhyw gontract sy’n fwy na 10% o swm y contract gwreiddiol, neu £100,000, p’un bynnag yw’r mwyaf.

5.8 Os na chytunwyd ar gyfrif terfynol unrhyw gontract o fewn deunaw mis ar ôl i’r gwaith gael ei gwblhau, yna rhaid i’r Prif Swyddog sy’n rheoli’r contract hwnnw gyflwyno adroddiad i’r Cabinet ar yr eitemau sydd heb eu talu. Rhaid i unrhyw adroddiad o dan y rheoliad hwn gynnwys cymhariaeth rhwng y gost derfynol neu’r gost debygol a swm y contract gwreiddiol ynghyd â rhesymau dros unrhyw wahaniaethau.

## 6. Archebion gwaith, nwyddau a gwasanaethau

6.1 Mae pob Prif Swyddog o dan ddyletswydd i roi archebion swyddogol ar gyfer yr holl weithfeydd a gwasanaethau sydd i’w cyflawni, a’r holl nwyddau sydd i’w cyflenwi, yn eu Cyfarwyddiaeth ac eithrio:

(a) cyfleustodau cyhoeddus;

(b) taliadau cyfnodol;

(c) eitemau a brynir ag arian mân;

(d) eitemau a brynir â Chardiau Prynu

(e) gweithfeydd, nwyddau a gwasanaethau sy’n ddarostyngedig i gontractau ysgrifenedig ffurfiol, neu sydd wedi’u heithrio o’r gofyniad hwn gan y Prif Swyddog Cyllid.

(f) contractau fframwaith a chontractau yn ôl y galw.

Cyn rhoi archebion swyddogol, rhaid i’r swyddogion sy’n eu hawdurdodi fod wedi’u bodloni bod yna ddarpariaeth yn yr amcangyfrifon ac y cydymffurfiwyd â’r Rheolau Gweithdrefnau Contractau.

6.2 Rhaid i bob archeb swyddogol fod ar ffurf a ragnodir ac a gymeradwyir gan y Prif Swyddog Cyllid a rhaid iddi gynnwys:

(a) disgrifiad o’r gweithfeydd, y nwyddau a’r gwasanaethau a archebir;

(b) enw a chyfeiriad y cyflenwr;

(c) amcangyfrif o’r gost;

(d) y cod ariannol y mae’r gost i’w chodi arno;

(e) enw’r swyddog sy’n awdurdodi’r archeb.

6.3 Dim ond o dan amgylchiadau eithriadol y caniateir i archebion llafar gael eu rhoi a rhaid eu cadarnhau drwy’r ebost neu’r ffacs yr un diwrnod a’u cadarnhau drwy archeb ysgrifenedig ffurfiol o fewn tri diwrnod gwaith.

6.4 Trinnir archebion electronig yn yr un modd ag archebion swyddogol eraill. Rhaid rhoi gwybod ar unwaith i’r Prif Swyddog Cyllid am newidiadau ymysg swyddogion awdurdodi ar-lein.

### 7. Prydlesu

* 1. Y Prif Swyddog Cyllid fydd yn gyfrifol am wneud trefniadau prydlesu er mwyn caffael Adeiladau, Peiriannau, Cerbydau ac Offer.
  2. Ni chaiff Prif Swyddog heblaw’r Prif Swyddog Cyllid wneud unrhyw fath o drefniant prydlesu oni bai bod y Prif Swyddog Cyllid yn cytuno mewn ysgrifen neu’n dirprwyo’r trefniant.

7.3 Dim ond ar ôl ymgynghori â’r Prif Swyddog Cyllid y dylai darpariaeth gael ei gwneud yn yr amcangyfrifon refeniw i dalu costau blynyddol prydlesu.

**8. Cyllid Grant a Chyllid Trydydd Parti**

8.1 Mae’n hanfodol bod cyllid allanol neu grantiau a dderbynnir, neu gyllid a ddyfernir gan y Cyngor, yn cael eu rheoli’n briodol er mwyn diogelu sefyllfa ariannol y Cyngor a hefyd i wneud y gorau o’r manteision ar gyfer cyflenwi gwasanaethau drwy dderbyn y cyllid ychwanegol hwn.

8.2 Mae gan y Cyngor Bolisi Rheoli Grantiau y mae’n rhaid i’r holl Brif Swyddogion a’u staff lynu wrtho er mwyn sicrhau bod cyllid grant a phob cyllid mewnol ac allanol arall yn cael eu rheoli’n briodol. Gallai unrhyw fethiant i gydymffurfio olygu bod cyllid yn cael ei ddal yn ôl gan y corff cyllido neu’n cael ei adennill ar ddyddiad diweddarach. Gall adroddiad am unrhyw fethiant i gydymffurfio â’r Polisi Rheoli Grantiau, sy’n arwain at leihau’r cyllid sy’n dod i law’r Cyngor, gael ei gyflwyno i’r Pwyllgor Archwilio, a gall unrhyw ddiffyg yn y cyllid gael ei ysgwyddo gan y gyfarwyddiaeth sy’n gyfrifol.

# Adran B - Gwariant ac Incwm

### 9. Talu cyfrifon

9.1 Heblaw arian mân a thaliadau eraill o gyfrifon imprest, trosglwyddiadau awtomataidd o gyfrifon banc gan y Prif Swyddog Cyllid fydd y dull arferol i arian dyledus gael ei dalu gan y Cyngor.

9.2 Y Prif Swyddog Cyllid fydd llofnodydd awdurdodedig unrhyw gyfrif banc ar y cyd a agorir yn enw’r Cyngor ac unrhyw barti arall ac a fydd yn gyfrifol am dalu unrhyw sieciau i’r cyfrif banc hwnnw.

9.3 Mae pob Prif Swyddog yn gyfrifol am archwilio, dilysu ac awdurdodi anfonebau ac unrhyw dalebau talu neu gyfrifon eraill sy’n codi o ffynonellau yn ei Gyfarwyddiaeth gan gynnwys defnyddio cardiau prynu. Caiff swyddogion awdurdodedig gyflawni’r cyfrifoldeb hwn ar ran y Prif Swyddog. Bydd pob Prif Swyddog yn darparu enwau ac enghreifftiau o lofnodion y swyddogion awdurdodedig ynghyd â’r terfynau awdurdodi i’r Prif Swyddog Cyllid a bydd angen cadarnhau’r rhestr bob blwyddyn.

9.4 Gall y Prif Swyddog Cyllid, mewn ymgynghoriad ag Aelod o’r Cabinet, roi cymeradwyaeth ar gyfer talu ymlaen llaw am nwyddau neu wasanaethau o dan amgylchiadau eithriadol ac ar gais gan Brif Swyddog.

9.5 Cyn awdurdodi cyfrif, rhaid i’r swyddog awdurdodi fod wedi’i fodloni:

(a) bod y gwaith, y nwyddau neu’r gwasanaethau y mae’r cyfrif yn ymwneud â hwy wedi dod i law, wedi’u cyflawni, wedi’u harchwilio ac wedi'u cymeradwyo.

(b) bod yr anfoneb yn bodloni rheoliadau TAW a bod y prisiau, yr estyniadau, y cyfrifiadau, y disgowntiau masnach, y lwfansau eraill a’r credydau yn gywir.

(c) bod y gwariant perthnasol wedi’i ysgwyddo’n briodol a’i fod o fewn y ddarpariaeth yn yr amcangyfrif perthnasol.

(d) bod y cod ariannol y mae’r gwariant i’w godi arno yn gywir a bod cyllideb ddigonol ar gael.

(e) bod y cyfrif neu’r anfoneb yn dangos y rhif archeb swyddogol sy’n ymwneud â’r nwyddau neu’r gwasanaethau a ddarparwyd, neu os nad oes archeb o’r fath, y rheswm dros ei hepgor onid yw’n ymwneud â gwasanaethau nad ydynt yn ddarostyngedig i archebion megis contractau gofal.

(f) bod cofnodion priodol wedi’u gwneud mewn stocrestrau, cofnodion storfeydd neu lyfrau stoc yn ôl yr angen.

(g) nad yw’r cyfrif wedi’i drosglwyddo i’w dalu o’r blaen a’i fod yn rhwymedigaeth briodol i’r Cyngor.

(h) yn achos cyfrifon am gyflenwi gwasanaethau cyfleustodau cyhoeddus a thaliadau cyfnodol eraill, fod y gwariant priodol, a lle bo’n briodol, yr unedau ynni a ddefnyddiwyd, wedi’u nodi mewn cofnodion a gymeradwywyd gan y Prif Swyddog Cyllid.

9.6 Dylai cyfrifon a awdurdodir â llaw gael eu trosglwyddo i’r Prif Swyddog Cyllid i gael eu talu, oni bai bod trefniadau eraill wedi’u cytuno’n unswydd gyda’r Prif Swyddog Cyllid. Dylai pob taliad gael ei brosesu o fewn 30 o ddiwrnodau.

9.7 Pan fo taliadau’n cael eu lanlwytho’n electronig i mewn i’r system ariannol drwy ffeil gyflenwi, mae dulliau rheoli priodol, gan gynnwys safoni ffeiliau a gwirio dilysrwydd, yn cael eu rhoi ar waith i sicrhau cywirdeb y taliadau. Yn achos unrhyw ffeiliau cyflenwi newydd, gofynnir i’r Archwilwyr Mewnol adolygu’r broses sydd i’w hawdurdodi a rhoi sicrwydd amdani cyn iddi gael ei defnyddio.

9.8 Rhaid i’r Prif Swyddog Cyllid nodi gweithdrefnau ar gyfer cadw dogfennau ariannol. Rhaid peidio â gwaredu’r dogfennau hyn heb gymeradwyaeth benodol y Prif Swyddog Cyllid. Rhaid cadw pob anfoneb am o leiaf 6 blynedd ynghyd â’r flwyddyn ariannol gyfredol. Yn achos anfonebau sy’n ymwneud â hawliadau grant, rhaid cadw’r rhain tan ar ôl i’r hawliad grant gael ei archwilio hyd yn oed os yw hynny’n fwy na 6 blynedd. Cyfrifoldeb Prif Swyddog y grant yw sicrhau y cedwir at y cyfnod cadw cywir. Mae’r un cyfnodau cadw yn gymwys i gopïau electronig o bob anfoneb wreiddiol.

9.9 Rhaid rhoi gwybod ar unwaith i’r Prif Swyddog Cyllid am newidiadau ymysg swyddogion awdurdodi ar-lein.

9.10 Rhaid i bob Prif Swyddog, heb fod yn hwyrach na dyddiad a bennir ar ddiwedd y flwyddyn ariannol, roi gwybod i’r Prif Swyddog Cyllid am unrhyw wariant sy’n weddill ac sy’n ymwneud â’r flwyddyn ariannol flaenorol.

### 10. Cyfrifon imprest

10.1 Lle bo’n briodol, rhaid i’r Prif Swyddog Cyllid ddarparu cyfrifon imprest i unrhyw swyddogion i’r Cyngor y mae arnynt eu hangen er mwyn gwario arian mân a threuliau eraill. Rhaid i’r cyfrifon hyn gael eu cynnal yn unol â’r nodiadau cyfarwyddyd a roddir i ddeiliaid cyfrifon imprest gan y Prif Swyddog Cyllid.

10.2 Lle bo’n briodol, rhaid i’r Prif Swyddog Cyllid agor cyfrif gyda bancwyr y Cyngor i’w ddefnyddio gan y deiliad imprest sy’n gorfod peidio â pheri gordynnu’r cyfrif. Rhaid rhoi cyfarwyddyd parhaol i fancwyr y Cyngor fod rhaid rhoi gwybod i’r Prif Swyddog Cyllid am swm unrhyw falans sydd wedi’i ordynnu ar gyfrif banc deiliad cyfrif imprest. Pan fo gan swyddog lyfr sieciau mewn perthynas ag unrhyw gyfrif rhaid iddo sicrhau bod pob siec a ganslwyd wedi’i chroesi ac wedi’i chadw gyda bonion y llyfr sieciau gwreiddiol.

10.3 Bydd unrhyw swyddog sy’n gyfrifol am gyfrif imprest yn bersonol gyfrifol am gywiro unrhyw ddiffygion yn y cyfrif hwnnw.

10.4 Ni chaniateir i incwm a dderbynnir ar ran y Cyngor gael ei dalu i gyfrif imprest ond rhaid ymdrin ag ef yn unol â pharagraff 15.3.

10.5 Ac eithrio fel y cytunir yn wahanol rhwng y Prif Swyddog Cyllid a’r Prif Swyddog o dan sylw, cyfyngir taliadau allan o’r cyfrifon i fân daliadau a rhaid iddynt beidio â chynnwys symiau sy’n ddyledus i unrhyw fasnachwr y mae gan y Cyngor gyfrif cyfredol gydag ef, nac unrhyw gyfrif ynglŷn â nwyddau sy’n werth mwy na swm sydd i’w gytuno o dro i dro gan y Prif Swyddog Cyllid na chostau teithio heblaw’r rhai o natur achlysurol.

10.6 Rhaid i swyddog sy’n gyfrifol am gyfrif imprest fynd ati’n rheolaidd fel y pennir gan y Prif Swyddog Cyllid, neu ar unrhyw adeg arall os gofynnir iddo, i ddarparu datganiad ardystiedig ar gyflwr y cyfrif.

10.7 Pryd bynnag y bydd swyddog sy’n ddeiliad cyfrif imprest yn ymadael â chyflogaeth y Cyngor, neu pryd bynnag y daw ei hawl i ddal blaendal imprest i ben, rhaid i’r swyddog roi cyfrif i’r Prif Swyddog Cyllid ynglŷn â’r swm a roddwyd iddo.

**11. Cardiau Prynu**

11.1 Pan fo’n briodol, rhoddir Cerdyn Prynu i ategu’r broses anfonebu gyfredol o ran Prynu i Dalu ac ni ddylid ei ystyried fel mecanwaith amnewid i osgoi’r broses archebu a chymeradwyo ffurfiol. Rhaid i wariant gael ei wneud yn unol â’r canllawiau ar gyfer cardiau prynu.

11.2 Mae gan bob cerdyn derfyn gwariant misol unigol, terfyn trafodiadau unigol a mathau o gategorïau cyfyngedig ar gyfer gwariant. Bydd deiliad y cerdyn yn gwneud ymrwymiadau ariannol ar ran y Cyngor a bydd yn gyfrifol am sicrhau gwerth am arian yn unol â’r Rheolau ynglŷn â Gweithdrefnau Contractau a Chontractau Corfforaethol.

11.3 Ac eithrio fel y cytunir fel arall gyda’r Prif Swyddog Cyllid, rhaid cyfyngu taliadau drwy gerdyn prynu i alldaliadau a gymeradwywyd a rhaid iddynt beidio â chynnwys symiau sy’n ddyledus i unrhyw fasnachwr y mae gan y Cyngor gyfrif gydag ef. Pan fo’n briodol, dylai anfonebau gael eu talu drwy’r System Ariannol. Gall costau teithio, megis tocynnau trên, gael eu rhagarchebu a’u talu drwy ddefnyddio’r cerdyn prynu; er hynny, ni ellir defnyddio’r cerdyn prynu i ad-dalu costau teithio na chostau cynhaliaeth heblaw’r rhai o natur achlysurol.

11.4 Mae deiliad y cerdyn yn gyfrifol am ddiweddaru’r system Rheoli Gwariant Barclaycard drwy roi manylion costau, TAW a naratif am y gwariant yn brydlon ac yn unol â’r canllawiau cardiau prynu.

11.5 Pryd bynnag y bydd aelod staff sy’n ddeiliad cerdyn prynu yn ymadael â chyflogaeth yr awdurdod, neu pryd bynnag y daw ei hawl i ddal cerdyn prynu i ben, rhaid i’r aelod staff ddychwelyd y cerdyn prynu i’r Rheolwr Caffael Corfforaethol yn union ar ôl i’w hawl ddod i ben er mwyn i’r cerdyn gael ei ganslo. Rhaid i unrhyw un sy’n cymryd lle’r aelod staff ac y mae arno angen cerdyn prynu wneud cais am gerdyn newydd drwy’r Rheolwr Caffael Corfforaethol.

11.6 Bydd unrhyw berson sy’n dal cerdyn prynu yn bersonol gyfrifol am roi gwybod i’r Rheolwr Caffael Corfforaethol am unrhyw wariant anawdurdodedig / nas adwaenir a wnaed ar y cerdyn. Deiliad y cerdyn fydd yn bersonol gyfrifol am wneud iawn am unrhyw wariant anawdurdodedig y mae’n ei dynnu ar y cerdyn.

11.7 Pan fo’n briodol, rhaid i’r Prif Swyddog Ariannol ddarparu cerdyn prynu a alluogwyd i godi arian parod er mwyn rhoi modd i wasanaethau i gael arian parod at ddibenion talu mân dreuliau. Rhaid i gardiau o’r fath gael eu cadw’n unol â’r nodiadau canllaw i ddeiliadau cardiau gan y Rheolwr Caffael Corfforaethol. Mae ffi weinyddu am godiadau arian parod. Rhaid cadw cofnodion manwl am y symiau arian a godir, am wario’r arian hwn, gan gynnwys yr hollt TAW a gwybodaeth am gostau, a rhaid iddynt fod ar gael i’w harchwilio ar gais.

11.8 Ac eithrio fel y cytunir fel arall gyda’r Prif Swyddog Cyllid, rhaid i daliadau allan o’r arian parod a godir o’r banc â cherdyn prynu gael eu cyfyngu i fân alldaliadau a rhaid iddynt beidio â chynnwys symiau sy’n ddyledus i unrhyw fasnachwr y mae gan y Cyngor gyfrif gydag ef, na chostau teithio, na chostau cynhaliaeth heblaw’r rhai o natur achlysurol.

11.9 Rhaid i berson sy’n gyfrifol am y balans arian parod a ddelir, os gofynnir iddo wneud hynny, roi ardystiad am gyflwr y cyfrif.

11.10 Pryd bynnag y bydd aelod staff sy’n weinyddwr balans arian parod yn ymadael â chyflogaeth yr awdurdod, neu pryd bynnag y daw ei hawl i weinyddu’r balans arian parod i ben, rhaid i’r aelod staff ad-dalu i’r Prif Swyddog Cyllid y balans arian parod sydd heb ei wario, neu rhaid iddo drosglwyddo’r symiau arian, y cofnodion a’r talebau sy’n ymwneud â’r cyfrif i weinyddwr newydd yr arian parod. Pan fo deiliad cerdyn prynu yn ymadael, rhaid i’r cerdyn yn ei enw ef gael ei ddychwelyd i’r Rheolwr Caffael Corfforaethol er mwyn i’r cerdyn gael ei ganslo a rhaid gwneud cais am gerdyn newydd drwy’r Rheolwr Caffael Corfforaethol oni bai nad yw cerdyn prynu i’w ddyrannu i’r gweinyddwr arian parod newydd.

11.11 Bydd unrhyw berson sy’n dal balans arian parod a gafwyd drwy godi arian parod â cherdyn prynu yn bersonol gyfrifol am wneud iawn am unrhyw ddiffygion yn y cyfrif hwnnw.

### 12. Cyflogau misol ac wythnosol a lwfansau Aelodau

12.1 Bydd taliadau pob cyflog misol ac wythnosol, lwfansau, treuliau neu daliadau eraill i bob cyflogai neu aelod yn cael eu gwneud gan y Prif Swyddog Cyllid, neu o dan drefniadau a gymeradwyir ac a reolir ganddo.

12.2 Rhaid i bob Prif Swyddog hysbysu’r Prif Swyddog Cyllid cyn gynted ag y bo modd a hynny ar y ffurflen ragnodedig, am bob mater sy’n effeithio ar dalu taliadau o’r fath ac yn benodol:

(a) penodiadau, ymddiswyddiadau, diswyddiadau, ataliadau, secondiadau a throsglwyddiadau.

(b) absenoldebau o ddyletswyddau oherwydd salwch neu reswm arall, heblaw absenoldebau â thâl a gymeradwywyd.

(c) newidiadau mewn tâl.

(d) gwybodaeth sy’n angenrheidiol er mwyn cadw cofnodion gwasanaeth at ddibenion blwydd-dal, treth incwm, yswiriant gwladol etc.

(e) unrhyw fethiant i gydymffurfio â rheoliadau’r Cyngor neu reoliadau statudol.

12.3 Bydd pob penodiad yn cael ei wneud yn unol â rheoliadau’r Cyngor a’r telerau staffio, y graddau a’r cyfraddau tâl a gymeradwywyd.

12.4 Rhaid i gofnodion pob cyfnod amser a phob dogfen dâl arall fod ar ffurf a ragnodwyd neu a gymeradwywyd gan y Prif Swyddog Cyllid a rhaid iddynt gael eu hardystio gan y Prif Swyddog neu ar ei ran. Rhaid i bob Prif Swyddog anfon enwau’r swyddogion a awdurdodir i ardystio cofnodion o’r fath at y Prif Swyddog Cyllid ynghyd ag enghreifftiau o lofnodion a rhaid eu diwygio pan geir unrhyw newid. Rhaid rhoi gwybod ar unwaith i’r Prif Swyddog Cyllid am newidiadau ymysg swyddogion awdurdodi ar-lein.

12.5 Ni chaniateir gwneud taliadau i’r staff heblaw drwy system arferol y gyflogres heb gymeradwyaeth benodol y Prif Swyddog Cyllid. Yn benodol, rhaid i staff achlysurol gael eu cofnodi ar y gyflogres.

### 13. Ffioedd a lwfansau teithio a chynhaliaeth i swyddogion

13.1 Rhaid i bob cais am dalu ffioedd, lwfansau car, lwfansau cynhaliaeth a chostau teithio gael ei gyflwyno, wedi’i ardystio yn y modd priodol, ar fformat a gymeradwywyd gan y Prif Swyddog Cyllid, i’r Prif Swyddog priodol yn unol â’r amserlen a nodir gan y Prif Swyddog Cyllid. Rhaid i bob Prif Swyddog anfon cofnod o’r holl swyddogion a awdurdodir i gymeradwyo cofnodion o’r fath at y Prif Swyddog Cyllid ynghyd ag enghreifftiau o lofnodion a rhaid i’r cofnodion gael eu diwygio pan geir unrhyw newid. Mae hyn yn gymwys i systemau treuliau papur a rhai electronig.

13.2 Cymerir bod ardystiad gan y Prif Swyddog neu ar ei ran yn golygu bod y swyddog awdurdodi wedi’i fodloni bod y siwrneiau wedi’u hawdurdodi, bod y costau wedi’u hysgwyddo’n briodol a’u bod yn angenrheidiol, bod gan y cerbyd a ddefnyddiwyd yswiriant priodol, bod y derbynebau angenrheidiol am y gwariant wedi eu cadw a bod y ffioedd a’r lwfansau i’w talu’n briodol gan y Cyngor.

13.3 I gyd-fynd â cheisiadau a gyflwynir fwy na thri mis ar ôl i’r costau gael eu hysgwyddo rhaid cael llythyr sy’n esbonio’r gohirio a dim ond gyda chymeradwyaeth bendant y Prif Swyddog Cyllid y cânt eu talu, a chaiff hwnnw eu cyfeirio at y Cabinet os bydd angen.

13.4 Rhaid i bob cais am dalu costau achlysurol megis lwfansau symud, llety ac aflonyddu a ffioedd cyrsiau hyfforddi etc. gael eu gwneud ar y ffurflen briodol a rhaid iddynt gyd-fynd â’r cynllun priodol a gymeradwywyd gan y Cyngor.

### 14. Trefniadau bancio a sieciau

14.1 Rhaid i bob trefniant gyda bancwyr y Cyngor gael ei wneud o dan drefniadau a gymeradwywyd gan y Prif Swyddog Cyllid, y bydd ganddo awdurdod i weithredu unrhyw gyfrifon banc y bernir eu bod yn angenrheidiol.

14.2 Dim ond ar awdurdod y Prif Swyddog Cyllid y caniateir archebu sieciau, a rhaid iddo wneud trefniadau priodol i’w cadw’n ddiogel.

14.3 Rhaid i unrhyw gyfrif banc o’r fath a agorir mewn perthynas ag arian a ddelir ar ran y Cyngor gael ei drefnu mewn ymgynghoriad â’r Prif Swyddog Cyllid neu o dan ei gyfarwyddyd. Rhaid i’r Prif Swyddog Cyllid gadw rhestr o’r holl lofnodwyr awdurdodedig, ynghyd ag enghreifftiau o lofnodion, ar gyfer pob cyfrif o’r fath. Rhaid rhoi gwybod ar unwaith am unrhyw newid ymysg y llofnodwyr i’r Prif Swyddog Cyllid.

14.4 Ni chaniateir i Archebion Sefydlog na Debydau Uniongyrchol o gyfrifon banc y Cyngor gael eu sefydlu oni bai eu bod yn cael eu trefnu mewn ymgynghoriad â’r Prif Swyddog Cyllid neu o dan ei gyfarwyddyd. Rhaid i’r Prif Swyddog Cyllid gadw rhestr o’r holl of swyddogion a awdurdodir i sefydlu Archebion Sefydlog a Debydau Uniongyrchol.

14.5 Bydd gan y Prif Swyddog Cyllid awdurdod:

1. i enwebu swyddogion sydd â’r pŵer i awdurdodi taliad o’r cyfrifon banc hyn.
2. i negodi ffioedd gyda bancwyr y Cyngor.

14.6 Y Prif Swyddog Cyllid fydd yn gyfrifol am sicrhau bod dulliau rheoli digonol wedi eu sefydlu i sicrhau bod gan yr holl ddulliau talu, p’un a ydynt yn ffisegol neu’n electronig, yr awdurdodiadau, y cymeradwyaethau a’r llofnodion priodol yn ôl yr angen.

14.7 Rhaid i’r Prif Swyddog Cyllid sicrhau bod trefniadau priodol wedi eu rhoi ar waith i hwyluso gwaith cysoni Cyfrifon Banc y Cyngor bob mis.

### 15. Incwm

15.1 Bydd pob Prif Swyddog yn gyfrifol am filio yn brydon ac yn gywir, casglu a bancio pob incwm sy’n ddyledus i’r Cyngor mewn cysylltiad â gweithgareddau’r Gyfarwyddiaeth, ac eithrio os cytunir â’r Prif Swyddog Cyllid ar sail effeithlonrwydd neu ddiogelwch y dylai’r cyfan neu rai o’r dyletswyddau hyn gael eu cyflawni gan ryw Brif Swyddog arall.

15.2 Ac eithrio fel y cytunir rhwng y Prif Swyddog Cyllid a’r Prif Swyddog o dan sylw, rhaid i bob ffurflen dderbyn, llyfr, tocyn a phob eitem debyg arall gael eu harchebu a’u cyflenwi i’r Cyfarwyddiaethau gan y Prif Swyddog Cyllid, y mae’n rhaid iddo fod wedi’i fodloni ynglŷn â’r trefniadau ar gyfer rheoli’r rhain.

15.3 Wrth gyflawni’r swyddogaeth hon rhaid i bob Prif Swyddog sicrhau bod unrhyw swyddog ar y staff sy’n ymwneud â chasglu arian:

(a) yn cadw cofnod o’r arian sy’n cael ei dderbyn a’i fancio ar ffurf a gymeradwywyd gan y Prif Swyddog Cyllid.

(b) yn talu unrhyw arian a gasglwyd yn ddi-oed naill ai:

i) i’r swyddog a gymeradwywyd;

ii) i ffyrm ddiogelwch a gyflogir gan y Prif Swyddog Cyllid at y diben hwnnw; neu

iii) i un o brif gyfrifon banc y Cyngor neu drwy allfeydd y casglwr/casglwyr a enwebwyd ac yn unol â chytundeb y Cyngor.

(c) yn peidio â thynnu dim byd o’r arian a gasglwyd, ac eithrio drwy gymeradwyaeth benodol ac eithriadol y Prif Swyddog Cyllid.

(d) yn gwneud iawn am unrhyw ddiffyg yn yr arian parod a gasglwyd ac yn talu unrhyw ormodedd i mewn.

(e) yn achos sieciau a dderbyniwyd, yn nodi manylion y siec ar unrhyw ddalen talu-i-mewn a chyfeiriad at y ddyled berthnasol.

15.4 Rhaid peidio â chyfnewid sieciau personol o’r arian sy’n cael ei ddal ar ran y Cyngor.

15.5 Gall dyledion heb eu talu y canfyddir nad oes modd eu hadennill gael eu dileu gan y Prif Swyddog Cyllid, ac eithrio pan fernir bod yna faterion o egwyddor neu o bolisi a ddylai gael eu cyfeirio at y Cabinet.

15.

15.6 Bydd unrhyw swyddog sydd â fflôt arian parod yn bersonol gyfrifol am wneud iawn am unrhyw ddiffygion yn y cyfrif hwnnw.

15.7 Pan fo swyddog yn cymryd arian parod am weithfeydd, nwyddau neu wasanaethau sydd naill ai:-

i. uwchlaw’r lefel a bennir ym Mholisi Gwrth-wyngalchu Arian y Cyngor; neu

ii. yn fater lle y mae unrhyw beth amheus am, ond heb fod yn gyfyngedig i, ddefnydd lluosog o bapurau banc uchel eu gwerth, neu ddadgyfuno lluosog a mynych o daliad dyled sydd heb ei thalu ac sy’n uwch ei gwerth,

yna mae’n rhaid i’r swyddog hysbysu’r Swyddog Adrodd ar Wyngalchu Arian (MLRO) yn unol â’r Polisi.

**16. Ffioedd a Thaliadau a Godir**

16.1 Mae gan y Cyngor Bolisi Creu Incwm a Chodi Tâl i gefnogi’r Strategaeth Ariannol Tymor Canolig. Bwriedir iddo ddarparu dull cyson a chydgysylltiedig o godi tâl ar draws y Cyngor, gan nodi’r egwyddorion allweddol ar gyfer codi tâl ac ar gyfer adolygu taliadau a godir a rhaid i’r holl Brif Swyddogion a’u staff lynu wrtho.

16.2 Wrth bennu’r taliadau sydd i’w codi, cydnabyddir y dylid adennill, pan fo’n bosibl, gost lawn y gwasanaeth. Er hynny, cydnabyddir hefyd y bydd penderfyniad bwriadol, mewn rhai achosion, i beidio â chodi tâl yn llawn a bydd talwyr y Dreth Gyngor yn ysgwyddo’r gost sy’n weddill.

16.3 Yn unol â’r Strategaeth Ariannol Tymor Canolig, dylid cynnal adolygiad o’r ffioedd a’r taliadau a godir o leiaf bob blwyddyn a rhaid i unrhyw daliadau newydd neu gynnydd yn y taliadau a godir gael cymeradwyaeth gan y Cabinet neu awdurdod dirprwyedig o dan y Cynllun Dirprwyo, Cynllun A paragraff 1.6.

# Adran C – Diogelwch ac Asedau

### 17. Diogelwch

17.1 Y Prif Swyddog Cyllid fydd yn gyffredinol gyfrifol i’r Cyngor am ddiogelwch eiddo’r Cyngor.

17.2 Bydd pob Prif Swyddog yn gyfrifol am gynnal diogelwch priodol bob amser ynglŷn â’r holl adeiladu, stociau, storfeydd, dodrefn, offer, arian parod, gweithredoedd teitl, gwarannoedd, etc. yn ei gadwraeth.

17.3 Rhaid cytuno â’r Prif Swyddog Cyllid ar derfynau uchaf ynglŷn â’r arian parod a ddelir.

17. Rhaid cynnwys tystiolaeth o bob trosglwyddiad o arian swyddogol o’r naill aelod staff i’r llall yng nghofnodion y Gyfarwyddiaeth o dan sylw o dan lofnod y swyddog sy’n ei dderbyn.

17.5 Mae allweddi i sêffs a chynwysyddion tebyg at ddiogelu arian neu eitemau gwerthfawr eraill i’w cludo ar berson y sawl sy’n gyfrifol amdanynt; rhaid rhoi gwybod i’r Prif Swyddog Cyllid os collir unrhyw allweddi o’r fath.

### 18. Diogelu Data

18.1 Bydd pob swyddog yn gyfrifol am ddiogelwch a phreifatrwydd priodol ac am gydymffurfio â Deddf Diogelu Data 1998 mewn perthynas â gwybodaeth sy’n cael ei chadw.

18.2 Bydd pob Prif Swyddog o dan ddyletswydd i hysbysu’r Cyfarwyddwr Corfforaethol – Gwasanaethau Gweithredol a Phartneriaethol am unrhyw system gyfrifiadur yn ei Gyfarwyddiaeth sy’n cadw data personol neu ddata personol a all gael ei phrosesu’n awtomataidd ac y mae angen ei chofrestru felly o dan y Ddeddf Diogelu Data.

18.3 Bydd pob Prif Swyddog o dan ddyletswydd i sicrhau bod unrhyw wybodaeth sy’n cael ei chadw yn y Gyfarwyddiaeth yn cael ei chadw’n ddiogel ac i’w hatal rhag cael ei chamddefnyddio, ni waeth ym mha gyfrwng y mae’n cael ei chadw.

18.4 Rhaid i’r Prif Swyddog Cyllid, neu gynrychiolydd awdurdodedig i’r Prif Swyddog Cyllid, gael gweld pob system a chofnod cyfrifiadur a chaiff fynnu a derbyn unrhyw esboniadau sy’n angenrheidiol at ddibenion y Ddeddf Diogelu Data.

18.5 Rhaid cadw diogelwch systemau ariannol, e.e. defnyddio cyfrineiriau, drwy barchu cyfarwyddiadau a roddir gan y Prif Swyddog Cyllid a chydymffurfio â’r Cod Ymarfer TGCh.

### 19. Stociau a storfeydd

19.1 Bydd pob Prif Swyddog yn gyfrifol am gadw’r stociau a’r storfeydd yn y Gyfarwyddiaeth a bydd o dan ddyletswydd:

(a) i sicrhau bod y stociau’n ddigon ond heb fod yn ormod at y diben a ragwelir;

(b) i gadw cofnodion cywir a chyfoes o’r stociau a’r storfeydd hynny a sicrhau bod cyfrif stoc yn cael ei wneud ar ddiwedd y flwyddyn a bod y dystysgrif yn cael ei chyflwyno i’r Adran Gyllid;

(c) i roi i’r Prif Swyddog Cyllid unrhyw wybodaeth y mae’n gofyn amdani mewn perthynas â storfeydd ar gyfer cofnodion cyfrifydda, cofnodion costio a chofnodion ariannol.

19.2 Rhaid i Brif Swyddog drefnu i’r stociau gael eu profi o dro i dro gan bersonau heblaw stôr-geidwaid a sicrhau bod yr holl stociau’n cael eu gwirio o leiaf unwaith bob blwyddyn. Rhaid rhoi gwybod am unrhyw ormodedd neu ddiffyg a welir yn y profion cyfnodol hyn i’r Prif Swyddog Cyllid ac, ar ôl ymgynghori â’r Prif Swyddog, bydd y Prif Swyddog Cyllid yn penderfynu pa gamau i’w cymryd.

19.3 Rhaid rhoi gwybod am golledion stoc oherwydd lladrad i’r Prif Swyddog Cyllid cyn gynted ag y bo modd ac, os gwelir nad oes modd eu hadennill, rhaid eu dileu.

19.4 Ym mhob achos arall, mae angen cydsyniad y Prif Swyddog Cyllid i ddileu eitemau a hynny ar ôl i’r Prif Swyddog gyflwyno adroddiad yn amlinellu’r rhesymau dros eu dileu.

### 20. Buddsoddiadau, benthyciadau a chronfeydd ymddiriedolaeth

20.1 Mae’r Cyngor wedi mabwysiadu Cod Ymarfer y Sefydliad Siartredig Cyllid Cyhoeddus a Chyfrifyddiaeth (CIPFA) ar Reoli’r Drysorfa mewn Gwasanaethau Cyhoeddus.

20.2 Bydd y Prif Swyddog Cyllid yn gyfrifol am baratoi a chyflwyno Strategaeth ar Reoli’r Drysorfa bob blwyddyn i’r Pwyllgor Archwilio cyn iddi gael ei chyflwyno i’r Cyngor ei chymeradwyo cyn dechrau pob blwyddyn ariannol. Rhaid i’r Strategaeth gynnwys Strategaeth Fuddsoddi Rheoli Trysorfa a Darbodaeth y Cyngor am y flwyddyn ariannol sy’n dod.

20.3 Rhaid i bob trafodiad buddsoddi a benthyca gael ei gyflawni yn unol â’r Strategaeth ar Reoli’r Drysorfa a gymeradwywyd gan y Cyngor, gan roi sylw dyladwy i ofynion Cod Ymarfer CIPFA ar Reoli’r Drysorfa mewn Gwasanaethau Cyhoeddus.

20.4 Rhaid i bob buddsoddiad ariannol o dan ei reolaeth gael ei wneud yn enw’r Cyngor. Rhaid i unrhyw weithgareddau benthyca roi sylw i God Darbodus CIPFA ar gyfer Cyllid Cyfalaf mewn Awdurdodau Lleol a Chod Ymarfer CIPFA ar Reoli’r Drysorfa mewn Gwasanaethau Cyhoeddus.

20.5 Rhaid i’r Prif Swyddog Cyllid gyflwyno adroddiad bob chwarter i’r Cabinet, yn crynhoi’r gweithgareddau benthyca a buddsoddi ac yn nodi sut y cydymffurfiwyd ag unrhyw ganllawiau statudol neu ganllawiau a gymeradwywyd gan y Cyngor ynghyd ag adroddiad bob hanner blwyddyn a phob blwyddyn i’r Cyngor.

20.6 Y Prif Swyddog Cyllid, neu asiant a enwebir gan y Prif Swyddog Cyllid, fydd Cofrestrydd y Cyngor ar gyfer offerynnau benthyca a rhaid iddo gadw cofnodion o’r holl arian a fenthycir gan y Cyngor.

20.7 Bydd y Prif Swyddog Cyllid o dan ddyletswydd i sicrhau cymysgedd priodol, effeithlon ac effeithiol o fenthyciadau a buddsoddiadau.

20.8 Y Pwyllgor Archwilio sy’n gyfrifol am sicrhau gwaith craffu effeithiol ar y polisïau a’r arferion ynglŷn â Rheoli’r Drysorfa. Bydd y pwyllgor yn adolygu’r Adroddiad Blynyddol ar Reoli’r Drysorfa yn ogystal â’r Strategaeth ar Reoli’r Drysorfa. Bydd y Pwyllgor yn gwneud unrhyw argymhellion ar gyfer gwelliannau ar reoli’r drysorfa i’r Prif Swyddog Cyllid ac yn codi unrhyw bryderon bod y Cyngor yn mynd y tu hwnt i’w bwerau cyfreithiol gyda’r Swyddog Monitro.

### 21. Stocrestrau

21.1 Bydd pob Prif Swyddog yn gyfrifol am y peiriannau, y cerbydau, y cyfarpar, yr offer, y dodrefn a’r eiddo arall heblaw nwyddau traul sydd yn y Gyfarwyddiaeth a bydd o dan ddyletswydd:

(a) i gynnal stocrestr gyfoes o’r nwyddau hynny;

(b) i gynnal gwiriad ffisegol blynyddol ar y nwyddau a restrir yn y stocrestr;

(c) i sicrhau cyn belled ag y bo’n ymarferol fod y nwyddau hynny wedi’u marcio fel eiddo i’r Cyngor;

(d) i sicrhau na chaiff y nwyddau hynny eu symud na’u defnyddio ac eithrio yn unol â chwrs arferol busnes y Cyngor.

21.2 Rhaid i bob eitem a gynhwyswyd yn y stocrestr ac a drosglwyddir o’r naill sefydliad i’r llall gael ei chofnodi yng nghofnodion y sefydliad o dan sylw o dan lofnod y swyddog sy’n ei derbyn.

### 22. Yswiriant

22.1 Bydd y Prif Swyddog Cyllid o dan ddyletswydd i wneud y canlynol:

(a) sicrhau yswiriant digonol yn unol â Strategaeth Yswirio’r Cyngor sydd

wedi ei chynnwys yn y Polisi Rheoli Risg. Bydd yn yswirio rhag colledion a fyddai’n cael effaith sylweddol ar gyllidebau a darparu gwasanaethau, pan fo’n rhaid prynu yswiriant yn ôl y gyfraith a phan fo’r yswiriant yn darparu manteision ychwanegol sy’n ei gwneud hi’n bosibl i weithgaredd gael ei gynnal.

(b) gwneud hawliad yn brydlon am unrhyw golled yswiriant y mae’r Cyngor wedi ei gael, a chydgysylltu ag yswirwyr y Cyngor i setlo unrhyw hawliad a gaiff ei ddwyn gan barti arall, os asesir bod rhwymedigaeth gyfreithiol ar y Cyngor i wneud hynny.

(c) sicrhau bod y symiau a yswirir a’r terfynau indemniad yn cael eu hadolygu’n rheolaidd.

(d) cadw cofnodion cynhwysfawr o yswiriant gan gynnwys dogfennau polisi a deall cwmpas y sicrwydd yswiriant y maent yn ei ddarparu.

(e) defnyddio gwasanaethau cwmni broceru yswiriant proffesiynol a all roi cyngor arbenigol.

(f) trosglwyddo risgiau i neb ond Cwmnïau Yswiriant sy’n ariannol gadarn.

(g) cydymffurfio â’r ddyletswydd cyflwyniad teg (“*duty of fair presentation*”) sydd wedi ei chynnwys yn Neddf Yswiriant 2015. Rhaid i’r Cyngor ddatgelu i’w Yswirwyr yr holl wybodaeth, ffeithiau ac amgylchiadau sydd, neu a ddylai, fod yn hysbys iddo ac sy’n berthnasol i’r risg. Mae amgylchiad perthnasol yn un a fyddai’n dylanwadu ar farn Gwarantydd gochelgar wrth iddo ystyried p’un a yw am ddarparu yswiriant ac, os felly, ar ba sail ac am ba gost.

22.2 Bydd Prif Swyddog o dan ddyletswydd i wneud y canlynol:

(a) Rhoi gwybod yn brydlon i’r Prif Swyddog Cyllid am unrhyw risgiau, asedau neu rwymedigaethau yswiriadwy newydd y mae’n ofynnol eu hyswirio o dan y Strategaeth Yswirio;

(b) Rhoi gwybod yn brydlon i’r Prif Swyddog Cyllid mewn ysgrifen am unrhyw golled, rhwymedigaeth, difrod neu unrhyw ddigwyddiad sy’n debyg o arwain at hawliad, gan roi gwybod i’r Heddlu lle bo’n briodol;

(c) Rhoi unrhyw wybodaeth y gofynnir amdani gan y Prif Swyddog Cyllid neu yswirwyr y Cyngor yn brydlon er mwyn symud hawliad yn ei flaen.

(d) Cynorthwyo’r Prif Swyddog Cyllid i gydymffurfio â’r ddyletswydd cyflwyniad teg sydd wedi ei chynnwys yn Neddf Yswiriant 2015 drwy ddatgelu’r holl wybodaeth sy’n berthnasol.

22.3 Rhaid i’r Prif Swyddog Cyllid fynd ati’n barhaus i adolygu pob yswiriant mewn ymgynghoriad â’r Prif Swyddogion eraill fel y bo’n briodol.

22.4 Ni chaniateir rhoi indemniad yn enw’r Cyngor heb gymeradwyaeth y Prif Swyddog Cyllid ymlaen llaw.

**23. Atal Dwyn, Twyll a Llygredd**

23.1 Y Prif Swyddog Cyllid sy’n gyfrifol am gynghori ynghylch systemau rheolaeth fewnol sy’n effeithiol i atal twyll a llygredd.

23.2 Y Prif Swyddog Cyllid sy’n gyfrifol am lunio, cynnal a gweithredu Polisi Gwrth-dwyll a Llwgrwobryo. Os bydd Prif Swyddog yn amau bod unrhyw afreoleidd-dra sy’n ymwneud ag arian parod, storfeydd neu eiddo arall i’r Cyngor neu eiddo a ddelir gan y Cyngor ar ymddiriedolaeth, rhaid iddo roi gwybod i’r Prif Swyddog Cyllid, a fydd yn cymryd unrhyw gamau y mae’n credu eu bod yn angenrheidiol o ran ymchwilio a chyflwyno adroddiad.

23.3 Y Prif Swyddog Cyllid sydd hefyd yn gyfrifol am lunio, cynnal a gweithredu Polisi Gwrth-wyngalchu Arian. Neges allweddol y Polisi hwn yw gwneud y staff yn ymwybodol o’u cyfrifoldebau, ac os ydynt yn amau y gall fod gweithgaredd gwyngalchu arian yn digwydd neu’n cael ei gynnig, rhaid iddynt ddatgelu’r amheuon hynny i Swyddog y Cyngor sy’n Adrodd ar Wyngalchu Arian, sef y Prif Swyddog Cyllid.

23.4 Mae pob Prif Swyddog yn gyfrifol am sicrhau cydymffurfedd â’r Polisi Gwrth-dwyll a Llwgrwobryo a’r Polisi Gwrth-wyngalchu Arian ac â’r systemau rheolaeth fewnol.

### 24. Ystadau

24.1 Rhaid i’r Prif Swyddog Gweithredol gadw cofrestr o’r holl eiddo sy’n perthyn i’r Cyngor gan gofnodi manylion a fydd yn cynnwys:

(a) y diben y’i delir ar ei gyfer;

(b) y lleoliad, y raddfa, a chyfeirnod plan;

(c) manylion natur y buddiant yn yr eiddo;

(d) manylion prynu;

(e) rhenti sy’n daladwy;

(f) manylion tenantiaethau a ganiatawyd.

24.2 Bydd y Prif Swyddog Cyllid yn cadw cofrestr asedau yn cynnwys holl asedau’r Cyngor.

24.3 Pan welir nad oes angen tir a/neu adeiladau rhaid i’r Prif Swyddog cyfrifol gyflwyno adroddiad, cyn gynted ag y bo modd, i’r Aelod priodol o’r Cabinet er mwyn i gamau priodol gael eu cymryd yn unol â’r Cynlluniau Dirprwyo.

### 21. Diogelu eiddo preifat

25.1 Mewn unrhyw achos hysbys lle mae angen camau i atal neu leddfu colled neu ddifrod i eiddo symudol, rhaid i’r Prif Swyddog baratoi rhestr fesul eitem ar ffurf y cytunir arni gyda’r Prif Swyddog Cyllid, a’r rhestr honno i’w pharatoi bob amser ym mhresenoldeb dau swyddog.

25.2 Rhaid i bopeth gwerthfawr megis gemwaith, oriaduron ac eitemau bach tebyg a dogfennau teitl a adneuir gyda’r Cyngor i’w cadw’n ddiogel gael eu cofnodi ar ffurf y cytunir arni gan y Prif Swyddog Cyllid.

25.3 Rhaid i unrhyw arian a adneuir gyda’r Cyngor i’w gadw’n ddiogel gael ei drin yn unol â chanllawiau y cytunir arnynt gan y Prif Swyddog a’r Prif Swyddog Cyllid.

25.4 Pan fo’n ofynnol, fel rhan o’i ddyletswyddau, i Brif Swyddog ddal unrhyw eiddo, eitemau gwerthfawr neu arian parod sy’n perthyn i drydydd parti ar ymddiriedaeth, dylai wneud hynny yn unol â chanllawiau y cytunir arnynt gyda’r Prif Swyddog Cyllid.

**26. Rheoli Risg**

26.1 Y Prif Swyddog Cyllid sy’n gyfrifol am baratoi Strategaeth Rheoli Risg y Cyngor a’i hyrwyddo ledled y Cyngor ac am gynghori ynghylch risgiau strategol, ariannol a gweithredol.

26.2 Bydd Prif Swyddogion yn gyfrifol am nodi, dosbarthu a rheoli pob risg sy’n dod o fewn meysydd eu cyfrifoldeb hwy. Rhaid rhoi gwybod i’r Prif Swyddog Cyllid am y risgiau a nodir er mwyn iddynt gael eu hymgorffori yn y Gofrestr Risgiau, a fydd yn ddarostyngedig i adolygiad cyfnodol na fydd yn amlach na phob blwyddyn.

26.3 Rhaid i Brif Swyddogion ysgwyddo’r cyfrifoldeb dros reoli risg o fewn meysydd eu cyfrifoldeb hwy, gan roi sylw i gyngor gan y Prif Swyddog Cyllid a swyddogion arbenigol eraill (e.e. atal troseddau, atal tân, iechyd a diogelwch), a rhaid iddynt gynnal adolygiadau rheolaidd o risg o fewn eu Cyfarwyddiaethau eu hunain.

# Rheolau Gweithdrefnau Contractau

# 

### 1. Dehongli

Yn y Rheolau Gweithdrefnau Contractau hyn:-

ystyr “Aelodau’r Cabinet” yw Arweinydd y Weithrediaeth ac aelodau’r weithrediaeth;

bydd “Buddion Cymunedol” yn cynnwys unrhyw fudd i’r gymuned leol nad yw’n cael effaith gadarnhaol uniongyrchol ar y modd y mae’r Cyngor yn gweithredu. Gall hyn gynnwys darparu cyfleusterau/adnoddau ychwanegol neu hyfforddi pobl sy’n anweithredol yn bennaf drwy raglenni hyfforddi a allai gynnwys prentisiaethau Buddion “craidd” yw’r buddion hynny sydd â chysylltiad uniongyrchol â diben y Contract ac a all gael eu mesur fel deilliant. Buddion “heb fod yn Fuddion Craidd” yw buddion nad ydynt yn hanfodol wrth ddarparu gwasanaethau ac ni chaiff y rhain eu hasesu fel rhan o broses gwerthuso tendrau;

ystyr “y Cabinet” yw’r Weithrediaeth a sefydlwyd o dan Ran II o Ddeddf Llywodraeth Leol 2000;

ystyr “Cofrestr Contractau Corfforaethol” yw cronfa ddata fyw o gontractau a wnaed gan y Cyngor;

ystyr “Contract” yw unrhyw fath o Gontract neu gytundeb a wneir gan y Cyngor gydag unrhyw barti arall ynglŷn â chyflenwi nwyddau, gwasanaethau neu waith, neu unrhyw gyfuniad o’r rhain;

ystyr “Contractwr” yw unrhyw berson neu sefydliad sy’n ymgymryd â pherthynas drwy Gontract â’r Cyngor;

ystyr "y Corff Priodol" yw’r Cabinet, ac unrhyw bwyllgor, panel neu gorff arall y dirprwywyd pŵer iddo i dderbyn tendrau ar gyfer Contractau yn y categori y gwahoddwyd neu y gwahoddir tendrau ar eu cyfer;

ystyr "Cyfnodolyn Masnach" yw papur newydd neu gyfnodolyn sy’n cylchredeg ymysg unrhyw bersonau neu gyrff sy’n ymgymryd â Chontractau yn y categori y gwahoddir tendrau ar ei gyfer.

ystyr “Cytundeb Fframwaith” yw cytundeb rhwng un neu ragor o awdurdodau contractio ac un neu ragor o weithredwyr economaidd, sydd â’r diben o sefydlu’r telerau a fydd yn llywodraethu Contractau sydd i’w dyfarnu yn ystod cyfnod penodedig, yn enwedig o ran pris a, lle bo’n briodol, faint a ragwelir;

ystyr “Dalen Wybodaeth y Cleient cyn y Tendr” yw dogfen y mae’n ofynnol i’r cleient ei llenwi cyn mynd allan i dendro neu i sicrhau dyfynbrisiau y mae copi ohono wedi’i atodi yn Atodiad 2 i’r Rheolau Gweithdrefnau Contractau hyn;

ystyr “Darparwyr Mewnol” yw sefydliad sy’n cael ei reoli, ei ariannu a’i staffio gan y Cyngor, sy’n darparu gwasanaeth i amrywiol gyfarwyddiaethau ac ysgolion fel ei fusnes craidd;

ystyr “Deddfwriaeth Diogelu Data” yw (i) y GDPR ac unrhyw Gyfraith genedlaethol gymwys sy’n ei roi ar waith, fel y’i diwygir o dro i dro; (ii) Deddf Diogelu Data 2018 (yn dibynnu ar y Cydsyniad Brenhinol) i’r graddau y mae’n ymwneud â phrosesu data personol a phreifatrwydd; a (iii) yr holl Gyfraith gymwys ynghylch prosesu data personol a phreifatrwydd;

ystyr “Ffurflen Dendro” yw dogfen gyflwyno a lofnodwyd gan y tendrwr i ddangos ei fod yn deall y tendr ac yn derbyn amrywiol delerau ac amodau a gofynion eraill ynglŷn a chymryd rhan yn yr ymarfer, yr atodir copi ohoni yn Atodiad 3 i’r Rheolau Gweithdrefnau Contractau hyn;

ystyr “GDPR” yw’r Rheoliad Cyffredinol ar Ddiogelu Data (Rheoliad (EU) 2016/679);

ystyr “Gwerth y Contract” yw cyfanswm gwerth y Contract dros gyfnod cyfan y Contract. Os nad oes cyfanswm pris, yna cyfrifir gwerth y Contract ar sail y cyfanswm y disgwylir ei wario dros y cyfnod o bedair blynedd, os nad oes gan y Contract gyfnod penodedig. Pan geir cyfnod Contract ond dim cyfanswm pris, yna mae gwerth y Contract i’w gyfrifo ar sail y gwariant a ddisgwylir dros gyfnod cyfan y Contract, yn unol â Rheoliadau Contractau Cyhoeddus 2015. Mae pob gwerth Contract yn hepgor TAW;

ystyr “Partïon” yw’r Cyngor ac unrhyw un neu ragor o bartïon eraill sy’n gwneud Contract neu gytundeb ar y cyd;

ystyr “y Prif Swyddog Archwilio” yw Pennaeth Gwasanaeth Archwilio’r Cyngor;

ystyr "y Prif Swyddog Cyllid" yw’r Swyddog Adran 151 a enwebwyd o dan Ddeddf Llywodraeth Leol 1972 am y tro ac sydd â’r cyfrifoldeb statudol dros weinyddu materion ariannol y Cyngor;

ystyr "y Prif Swyddog Priodol" yw pa un bynnag o’r canlynol sy’n gyfrifol mewn unrhyw achos penodol am wahodd tendrau neu osod archeb swyddogol:-

Y Prif Weithredwr

Y Cyfarwyddwr Corfforaethol – Gwasanaethau Gweithredol a Phartneriaethol

Y Cyfarwyddwr Corfforaethol – Addysg a Chymorth i Deuluoedd

Y Cyfarwyddwr Corfforaethol – Gwasanaethau Cymdeithasol a Llesiant

Y Cyfarwyddwr Corfforaethol – Cymunedau.

Mae’r diffiniad hwn hefyd yn cynnwys unrhyw Swyddog y dirprwywyd swyddogaethau iddo o dan Gynllun Dirprwyo’r Cyngor;

ystyr y “Rheolwr Caffael Corfforaethol” yw prif Swyddog yr Uned Gaffael Gorfforaethol, sy’n gyfrifol am y swyddogaeth o gyflawni’r strategaeth a’r canllawiau ar Gaffael;

ystyr "y Swyddog Monitro" yw’r swyddog sydd am y tro wedi’i ddynodi felly o dan Adran 5 o Ddeddf Llywodraeth Leol a Thai 1989;

ystyr “Swyddogaethau’r Cabinet” yw’r swyddogaethau y mae’r Cabinet yn gyfrifol amdanynt;

ystyr “Tendr Mwyaf Manteisiol yn Economaidd” (MEAT) yw maen prawf sy’n galluogi’r Cyngor i gymryd i ystyriaeth feini prawf sy’n adlewyrchu agweddau ansoddol, technegol a chynaliadwy ar y tendr a gyflwynir yn ogystal â’r pris wrth wneud penderfyniad ar y dyfarniad;

ystyr “UE” yw’r Undeb Ewropeaidd.

Bydd geiriau sy’n awgrymu’r unigol yn cynnwys y lluosog ac i’r gwrthwyneb.

Bydd unrhyw gyfeiriad at unrhyw ddarpariaeth statudol yn cynnwys cyfeiriad at unrhyw addasiad, diwygiad neu ailddeddfiad statudol arnynt ac unrhyw is-ddeddfwriaeth a wneir odanynt.

### 2. Cydymffurfio â’r Rheolau Gweithdrefnau Contractau ac â Deddfwriaeth BerThnasol Ewrop a’r Deyrnas Unedig

2.1 Rhaid i bob Contract ynglŷn â gwerthu, prynu neu logi nwyddau gan y Cyngor neu ynglŷn a chyflawni gwaith neu ddarparu gwasanaethau i’r Cyngor gydymffurfio â’r canlynol:

(a) Cyfansoddiad y Cyngor, gan gynnwys yn benodol y Rheolau Gweithdrefnau Ariannol, y Cynllun Dirprwyo, Rheolau’r Cyngor ar Weithdrefnau Contractau a’r Strategaeth Gaffael Gorfforaethol;

(b) yr holl ddarpariaethau statudol perthnasol gan gynnwys yn benodol, ymysg eraill, Deddf Llywodraeth Leol 1988 Rhan II, Deddf Llywodraeth Leol (Contractau) 1997, Deddf Llywodraeth Leol 1999 Rhan I, a Rheoliadau Contractau Cyhoeddus 2015;

(c) sicrhau Gwerth am Arian ar gyfer yr arian cyhoeddus a werir (Tendr Mwyaf Manteisiol yn Economaidd);

(d) bod yn gyson â’r safonau uchaf o uniondeb, gan roi sylw i Ddeddf Llwgrwobrwyo 2010 a Deddf Cystadleuaeth 1998

(e) sicrhau tegwch wrth ddyrannu Contractau cyhoeddus;

(f) cydymffurfio â’r holl ofynion cyfreithiol, yn benodol unrhyw ddeddfau i’r UE sy’n berthnasol, Cytuniad yr UE, a Chyfarwyddebau caffael cyhoeddus yr UE fel y’u rhoddir ar waith yn neddfwriaeth Cymru a Lloegr;

(g) cydymffurfio â Deddf Cydraddoldeb 2010;

(h) cydymffurfio â Deddf Caethwasiaeth Fodern 2015;

(i) cydymffurfio â deddfwriaeth berthnasol ar gyflogaeth;

(j) ategu nodau a pholisïau corfforaethol ac adrannol y Cyngor a chydymffurfio ag unrhyw bolisi sydd gan y Cyngor;

(k) cydymffurfio â’r Ddeddfwriaeth Diogelu Data;

(l) defnyddio dull y Cronfa Ddata Gwybodaeth am Gymwysterau Cyflenwyr (SQuID) a gymeradwywyd gan Lywodraeth Cymru fel y safon wrth ddewis Cyflenwyr.

2.2 I osgoi amheuaeth, pan fo’r amcangyfrif o Werth y Contract neu’r amcangyfrif o swm Contract arfaethedig (neu gyfres o Gontractau) yn debyg o fod yn hafal i’r trothwyon a bennir gan yr UE ar gyfer y Contractau caffael cyhoeddus y cyfeirir atynt yn Rheol 2.1 neu’n uwch na’r trothwyon hynny, rhaid i’r Prif Swyddog Priodol sicrhau bod y gweithdrefnau tendro a fabwysiedir yn cyd-fynd â Chyfarwyddeb berthnasol yr UE, ac unrhyw ddarpariaeth statudol sy’n ymwneud â hi.

2.3 Pan fo gwahoddiad i dendro yn fwy na £100,000 yn achos nwyddau a gwasanaethau a £250,000 yn achos gwaith rhaid i ddeiliad cyllideb y Gwasanaeth priodol baratoi’r rhan berthnasol o Ddalen Wybodaeth y Cleient cyn y Tendr a’i chyflwyno i’r Rheolwr Caffael Corfforaethol a’r Prif Swyddog Cyllid i’w chymeradwyo.

2.4 Rhaid peidio â rhannu trefniant i gaffael nwyddau, gwasanaethau neu waith yn fwy nag un Contract lle byddai hynny’n arwain at osgoi’r Rheolau Gweithdrefnau Contractau neu’n effeithio ar y modd y cymhwysir y Rheolau Gweithdrefnau Contractau. Er hynny, rhaid peidio â dehongli’r Rheol hon i osgoi’r gofynion ynglŷn â “lotiau” o dan Reoliadau Contractau Cyhoeddus 2015.

2.5 Rhaid peidio â goramcangyfrif na thanamcangyfrif yn artiffisial y nwyddau, y gwasanaethau a’r gwaith sydd i’w caffael mewn modd a fyddai’n arwain at osgoi’r Rheolau Gweithdrefnau Contractau neu’n effeithio ar y modd y cymhwysir y Rheolau Gweithdrefnau Contractau.

2.6 Un o amodau Contract rhwng y Cyngor ac unrhyw berson (nad yw’n un o Swyddogion y Cyngor) y mae’n ofynnol iddo oruchwylio Contract ar ran y Cyngor, o ran y Contract hwnnw, yw bod rhaid i’r person hwnnw gydymffurfio â gofynion y Rheolau Gweithdrefnau Contractau hyn a Rheolau Gweithdrefnau Ariannol y Cyngor fel pe bai’n Brif Swyddog Priodol.

2.7 Gyda chytundeb y Prif Swyddog Cyllid, caiff y Swyddog Monitro ddyroddi canllawiau neu brotocolau, ac mae’n ofynnol i bob Prif Swyddog ac unrhyw beron y mae’n ofynnol iddo oruchwylio Contract ar ran y Cyngor roi sylw dyladwy i unrhyw ganllawiau neu brotocol o’r fath.

* 1. Nid yw dyfarnu gwaith i Ddarparwyr Mewnol yn cael ei drafod nac yn dod o dan y Rheolau hyn. Bydd unrhyw waith a ddyfernir wedyn gan y darparwr mewnol i Is-Gontractwyr yn cael ei drefnu yn unol â’r Rheolau Gweithdrefnau Contractau hyn.
  2. Gall unrhyw fethiant gan swyddogion i gydymffurfio ag unrhyw un neu ragor o’r darpariaethau yn y Rheolau Gweithdrefnau Contractau hyn neu mewn canllawiau perthynol a fabwysiedir gan y Cyngor arwain at gamau disgyblu.
  3. Dim ond swyddogion sydd â’r awdurdod dirprwyedig priodol i gyflawni tasgau o’r math a nodir yng Nghynllun Dirprwyo’r Cyngor a geir yng nghyfansoddiad y Cyngor a gaiff gyflawni unrhyw waith caffael a gyflawnir ar ran y Cyngor.

### 3. ESEMPTIO A HEPGOR GOFYNION

Esemptio

3.1 Caniateir esemptiad rhag unrhyw un neu ragor o’r darpariaethau a ganlyn yn y Rheolau Gweithdrefnau Contractau hyn:-

3.1.1 Mewn argyfwng lle ceir bygythiad o anaf neu niwed i bersonau neu eiddo, pryd y caiff y Prif Swyddog Priodol gymryd unrhyw gamau angenrheidiol ond bod rhaid iddo roi gwybod AM YR amgylchiadau a’r camau a gymerir i gyfarfod nesaf y Corff Priodol.

3.1.2 Er mwyn caffael neu waredu tir, oni bai bod hynny’n cynnwys cytundeb datblygu a fyddai’n gofyn proses dendro.

3.1.3 Yn achos Contractau gwasanaethau a wneir yn unol â phwerau o dan Ddeddf y Gwasanaeth Iechyd Gwladol a Gofal Cymunedol 1990, Deddf Plant 1989, Deddf Plant (Ymadael â Gofal) 2000 er lles cleient unigol, y Cyfarwyddwr Corfforaethol Gofal Cymdeithasol a Lles fydd yn gwneud trefniadau priodol ar gyfer y ddarpariaeth, i’r graddau y mae hynny’n gyson â’r gyfraith.

3.1.4 Yn achos trefniadau proffesiynol rhwng Cyfreithiwr y Cyngor a Chwnsleriaid neu Gyfreithwyr allanol, ni ddisgwylir i’r Cyfarwyddwr Corfforaethol – Gwasanaethau Gweithredol a Phartneriaethol gydymffurfio â gofynion y Rheol hon wrth gyfarwyddo a briffio Cwnsleriaid neu Gyfreithwyr. Bydd y Cyfarwyddwr Corfforaethol – Gwasanaethau Gweithredol a Phartneriaethol yn gwneud trefniadau i sicrhau bod cofnod yn cael ei gadw o bob cyfarwyddyd Neu friff o’r fath ynghyd â chofnod o ffioedd y Cwnsleriaid/ Cyfreithwyr.

3.1.5 Pan fo nwyddau, gwasanaethau a gwaith yn cael eu caffael gan gorff cyhoeddus ar all ar ran y Cyngor neu drwy drefniadau cydweithredol drwy’r Gwasanaeth Caffael Cenedlaethol neu gan y Cyngor drwy Gontract a wneir yn y modd priodol gan sefydliad arall o’r fath, yna bydd Rheolau Caffael / Rheolau Gweithdrefnau Contractau y sefydliadau hynny’n gymwys cyhyd â’u bod yn cydymffurfio â Deddfau Caffael yr Undeb Ewropeaidd a Chymru a Lloegr.

3.1.6 Pan fo gweithdrefn dendro wedi’i rhagnodi mewn deddfwriaeth.

3.1.7 Er mwyn i waith diogelwch gael ei wneud pan allai cyhoeddi dogfennau yn unol â’r weithdrefn dendro gyfaddawdu diogelwch y gwaith sydd i’w wneud, ar yr amod bod y dull tendro wedi’i gymeradwyo gan y Corff Priodol.

3.1.8 Contractau na allant gael eu cyflawni ond gan ymgymerwr statudol.

3.1.9 Contractau cyflogaeth sy’n peri bod unigolyn yn gyflogai uniongyrchol i’r Cyngor.

3.1.10 Contractau rhwng endidau yn y sector cyhoeddus fel y’u rhagnodir yn Rheoliad 12 o Reoliadau Contractau Cyhoeddus 2015, gan gynnwys y Contractau hynny lle byddai Rheoliad 12 yn gymwys pe na bai Gwerth y Contract yn is na’r trothwyon ariannol a bennir yn neu gan Reoliadau Contractau Cyhoeddus 2015.

3.2 Dim ond i’r meini prawf a restrir yn Rheolau 3.2.1 i 3.2.9 isod y bydd hepgoriad rhag y gofyniad bod rhaid sicrhau dyfynbrisiau neu rhag tendro yn gymwys, a rhaid sicrhau’r hepgoriad, naill ai:

(a) ynglŷn ag unrhyw Gontract newydd neu addasiad ar Gontract presennol (gan gynnwys unrhyw estyniad ar Gontract) gan y Corff Priodol pan fo gwerth y Contract neu’r addasiad ar y Contract yn fwy na £100,000; neu

(b) ynglŷn ag unrhyw Gontract newydd neu addasiad ar Gontract presennol (gan gynnwys unrhyw estyniad ar Gontract) yn unol â Chynllun Dirprwyo’r Cyngor pan nad yw gwerth y Contract neu’r addasiad ar y Contract yn fwy na £100,000.

* + 1. Pan nad oes dyfynbrisiau neu dendrau wedi dod i law mewn ymateb i weithdrefn y Cyngor ynglŷn â sicrhau cynigion cystadleuol. Y bwriad yn hyn o beth yw cynnwys y weithdrefn agored, y weithdrefn gyfyngedig, Deialog Gystadleuol, Gweithdrefn Gystadleuol â Negodi, gweithdrefnau Partneriaethau Arloesol lle mae’r gwaith caffael yn dod o fewn rhychwant Rheoliadau Contractau Cyhoeddus 2015 sy’n rhoi Cyfarwyddebau Caffael yr UE ar waith.
    2. Pan fo’r Contract o dan sylw yn un at ddibenion ymchwilio, arbrofi, astudio neu ddatblygu yn unig a hynny o dan yr amodau a nodir yn Rheoliadau Contractau Cyhoeddus 2015 sy’n rhoi Cyfarwyddebau Caffael yr UE ar waith.
    3. Pan na all y gwaith/nwyddau/gwasanaethau gael eu darparu ond gan Dendrwr penodol. Dim ond pan fydd angen a chyfiawnhad dros un ffyrm neu Gontractwr neu eitem neu wasanaeth perchnogol y caniateir gweithdrefn tendr sengl a hynny pan fo’n deillio o anghenion y gwasanaeth .
    4. Brys eithriadol a achosir gan ddigwyddiadau na allai’r Cyngor eu rhag-weld ac yn unol â’r amodau llym a geir yn Rheoliadau Contractau Cyhoeddus 2015 sy’n rhoi Cyfarwyddebau Caffael yr UE ar waith.
    5. Gwaith/gwasanaethau newydd, sy’n gyfystyr ag ailadrodd gwaith/ gwasanaethau presennol ac a archebir yn unol a’r amodau llym a geir yn Rheoliadau Contractau Cyhoeddus 2015 sy’n rhoi Cyfarwyddebau Caffael yr UE ar waith, cyhyd ag y ceir cymeradwyaeth yn unol â Rheol 3.4.
    6. Contract a ddyfernir i dendrwr llwyddiannus neu un ohonynt ar ôl cystadleuaeth ddylunio.
    7. Yn achos cyflenwadau a ddyfynnir ac a brynir ar farchnad cynwyddau.
    8. Er mwyn prynu cyflenwadau ar delerau arbennig o fanteisiol oddi wrth Gyflenwr sy’n bendant yn dirwyn ei weithgareddau busnes i ben, neu oddi wrth dderbynwyr neu ddatodwyr ansolfedd, methdaliad, trefniant gyda chredydwyr neu weithdrefn debyg.
    9. Caniateir addasu contractau a chytundebau fframwaith heb fod gofyn gweithdrefn gaffael newydd yn unol ag unrhyw un neu ragor o’r Rheolau a ganlyn:

3.2.9.1 Pan ddarparwyd ar gyfer yr addasiadau mewn Contract neu Gytundeb Fframwaith yn y dogfennau caffael cychwynnol mewn cymalau adolygu clir, cryno a diamwys, a all gynnwys cymalau diwygio prisiau neu opsiynau, ar yr amod:

1. bod y cymalau hyn yn nodi rhychwant a natur yr addasiadau neu’r opsiynau posibl yn ogystal â’r amodau y caniateir eu defnyddio odanynt, a
2. nad yw’r cymalau hyn yn darparu ar gyfer addasiadau neu opsiynau a fyddai’n newid natur gyffredinol y Contract neu’r Cytundeb Fframwaith.

3.2.9.2 Yn ddarostyngedig i Reol 3.2.9.7 a Rheol 3.2.9.8 pan fo’r addasiad(au) mewn Contract neu Gytundeb Fframwaith yn ymwneud â gwaith, gwasanaethau neu gyflenwadau ychwanegol gan y Contractwr gwreiddiol sydd wedi dod yn angenrheidiol ac na chawsant eu cynnwys yn y broses gaffael wreiddiol, a lle byddai newid Contractwr:

1. yn amhosibl am resymau economaidd neu dechnegol megis gofynion bod offer yn gydgyfnewidiol neu’n gallu rhyngweithredu â’r offer, y gwasanaethau neu’r gosodiadau presennol a gafwyd o dan y broses gaffael wreiddiol, a
2. yn creu cryn anghyfleustra arwyddocaol neu ddyblygu sylweddol ar gostau’r Cyngor,

ar yr amod na fydd unrhyw gynnydd yn y pris yn fwy na 50% o werth y Contract gwreiddiol.

At ddibenion cyfrif y pris, y ffigur wedi’i ddiweddaru fydd y ffigur cyfeirio pan fo’r Contract yn cynnwys cymal mynegeio.

3.2.9.3 Pan fo’r cyfan o’r amodau a ganlyn wedi’u bodloni:

1. bod yr angen am yr addasiad wedi’i greu gan amgylchiadau na allai’r Cyngor fod wedi’u rhag-weld ar ôl bod yn briodol o ddiwyd;
2. nad yw’r addasiad yn newid natur gyffredinol y Contract;
3. nad yw unrhyw gynnydd yn y pris yn fwy na 50% o werth y Contract neu’r Cytundeb Fframwaith gwreiddiol.

At ddibenion cyfrif y pris, y ffigur wedi’i ddiweddaru fydd y ffigur cyfeirio pan fo’r Contract yn cynnwys cymal mynegeio.

3.2.9.4 Pan fo Contractwr newydd yn disodli’r un yr oedd y Cyngor wedi rhoi’r Contract iddo’n wreiddiol o ganlyniad i’r canlynol:

1. cymal adolygu diamwys neu opsiwn sy’n cydymffurfio â Rheol 3.2.9.1, neu
2. olyniad cyffredinol neu rannol i safle’r Contractwr gwreiddiol, yn sgil ailstrwythuro corfforaethol, gan gynnwys cymryd gweithredwr economaidd arall drosodd, cyfuno ag ef neu ei gaffael neu ansolfedd gweithredwr economaidd arall, a hynny’n ateb y meini prawf ynglŷn â dethol ansoddol a sefydlwyd ar y dechrau, ar yr amod na fydd hyn yn golygu addasiadau sylweddol eraill yn y Contract ac nad yw wedi’i anelu at osgoi cymhwyso Rheoliadau Contractau Cyhoeddus 2015.

3.2.9.5 Pan nad yw’r addasiadau, ni waeth beth fo’u gwerth, yn sylweddol.

Bernir bod addasiad yn sylweddol pan fo un neu ragor o’r amodau a ganlyn wedi’u bodloni:

1. bod yr addasiad yn peri bod y Contract neu’r Cytundeb Fframwaith yn sylweddol wahanol ei gymeriad i’r un a wnaed yn wreiddiol; neu
2. bod yr addasiad yn cynnwys amodau a fuasai, pe buasent yn rhan o’r weithdrefn gaffael wreiddiol—
3. wedi caniatáu i ymgeiswyr eraill gael eu derbyn heblaw’r rhai a ddewiswyd yn wreiddiol,
4. wedi caniatáu i dendr gael ei dderbyn heblaw’r un a dderbyniwyd yn wreiddiol, neu
5. wedi denu cyfranogwyr ychwanegol yn y weithdrefn gaffael;
6. bod yr addasiad yn newid cydbwysedd economaidd y Contract neu’r Cytundeb Fframwaith o blaid y Contractwr mewn modd na ddarparwyd ar ei gyfer yn y Contract neu’r Cytundeb Fframwaith gwreiddiol;
7. bod yr addasiad yn ymestyn rhychwant y Contract neu’r Cytundeb Fframwaith yn sylweddol;
8. bod Contractwr newydd yn disodli’r un yr oedd yr Awdurdod Contractio wedi dyfarnu’r Contract iddo yn wreiddiol mewn achosion heblaw’r achosion hynny y darperir ar eu cyfer yn Rheol 3.2.9.4

3.2.9.6 Pan fo gwerth yr addasiad yn is na’r ddau werth a ganlyn:-

1. y trothwyon ariannol cymwys perthnasol a geir yn Rheoliadau Contractau Cyhoeddus 2015, a
2. 10% o’r Gwerth Contract cychwynnol yn achos Contractau gwasanaethau a chyflenwadau a 15% o’r Gwerth Contract cychwynnol yn achos Contractau gwaith,

ar yr amod nad yw’r addasiad yn newid natur gyffredinol y Contract neu’r Cytundeb Fframwaith.

Pan wneir sawl addasiad yn olynol, gwerth cronnol net yr addasiadau olynol fydd y gwerth, a’r ffigur wedi’i ddiweddaru fydd y ffigur cyfeirio pan fo’r Contract yn cynnwys cymal mynegeio.

3.2.9.7 Pan wneir sawl addasiad olynol:-

1. bydd y cyfyngiadau a osodir gan yr amod ar ddiwedd Rheol 3.2.9.2 a chan Reol 3.2.9.3 (iii) yn gymwys i werth pob addasiad; a
2. rhaid peidio ag anelu addasiadau olynol o’r fath at osgoi Rheoliadau Contractau Cyhoeddus 2015.

3.2.9.8 Pan fo’r Cyngor wedi addasu Contract yn unol â Rheol 3.2.9.2 neu Reol 3.2.9.3 mae’n ofynnol i’r Cyngor anfon hysbysiad i’r perwyl hwnnw, yn unol â Rheoliad 51 o Reoliadau Contractau Cyhoeddus 2015 i’w gyhoeddi. Rhaid i hysbysiad o’r fath gynnwys yr wybodaeth a nodir yn rhan G o Atodiad 5 i’r Cyfarwyddebau Contractau Cyhoeddus.

### Hysbysiad bod Gofynion wedi’u Hepgor

* 1. Os yw’r Prif Swyddog yn gofyn i’r Corff Priodol ganiatáu hepgoriad rhag Rheolau Gweithdrefnau Contractau’r Cyngor o dan Reol 3.2, rhaid i’r adroddiad i’r Corff Priodol nodi’r rheswm pam mae angen yr hepgoriad a’r Rheol(au) Gweithdrefnau Contract y gofynnir am eu hepgor. Rhaid i’r adroddiad gynnwys datganiad cyfreithiol ac ariannol ac amlygu unrhyw ymrwymiadau at y dyfodol (p’un a fydd y rheiny o natur ariannol ai peidio) y gallai’r Contract arfaethedig eu golygu.
  2. Pan nad yw gwerth yr hepgoriad yn uwch na £100,000, rhaid i’r rhesymau y mae angen yr hepgoriad gael eu cymeradwyo gan y Rheolwr Caffael Corfforaethol, a’u cofnodi yn unol â’r Cynllun Dirprwyo.
  3. Pan fo’r Prif Swyddog yn gofyn am hepgoriad ynglŷn â sicrhau dyfynbrisiau neu dendrau, yn ychwanegol at ofynion Rheol 3.2 rhaid i’r adroddiad i’r Corff Priodol neu’r cofnod o’r penderfyniad o dan Gynllun Dirprwyo’r Cyngor gyfiawnhau defnyddio dull dewis amgen fel bod modd dangos uniondeb, gwerth am arian a chydymffurfiaeth â Chyfarwyddebau’r Undeb Ewropeaidd a deddfwriaeth gymwys Cymru a Lloegr.
  4. Nid yw trefniadau prynu a wneir ar ran y Cyngor gan y Rheolwr Caffael Corfforaethol yn eithriadau fel y cyfryw, am eu bod yn cael eu gwneud o dan ddarpariaethau llawn y Rheolau hyn.
  5. Serch hynny, fe fydd defnyddio’r trefniadau hyn yn gywir, yn unol â chyngor y Rheolwr Caffael Corfforaethol, yn ddigon i sicrhau bod y swyddogion yn cyflawni eu cyfrifoldebau dros gydymffurfio. Mae’r trefniadau hyn y orfodol ac yn cynnwys, ymysg pethau eraill:
     1. Fframweithiau Prynu a ategir i’w defnyddio gan y Cyngor, pan fo eitemau’n cael eu pennu a’u costio a phan ddarparwyd ar gyfer yr opsiwn o Ddyfarniad Uniongyrchol, h.y. dim gofyniad bod rhaid cynnal mini-gystadleuaeth arall.
     2. Trefniadau caffael cydweithredol a gyflawnir gan y Rheolwr Caffael Corfforaethol neu drwy ymgynghori ag ef.
     3. Systemau a chatalogau electronig a ategir i’w defnyddio gan y Cyngor mewn gwaith caffael.

3.8 Rhaid i’r Prif Swyddog Priodol ganfod a oes Cytundeb Fframwaith wedi’i gymeradwyo gan y Rheolwr Caffael Corfforaethol i’w ddefnyddio gan y Cyngor. Pan fo fframweithiau sy’n ddilys ar hyn o bryd ar gael, rhaid i’r fframwaith gael ei ddefnyddio yn unol â’r canllawiau a ddarperir gan y Rheolwr Caffael Corfforaethol.

3.9 Rhaid i unrhyw drefniadau caffael ar y cyd ag awdurdodau lleol eraill a/neu gyrff eraill yn y sector cyhoeddus, gan gynnwys aelodaeth o unrhyw gonsortia neu ddefnyddio unrhyw gonsortia, gael eu cymeradwyo gan y Rheolwr Caffael Corfforaethol.

Bydd trefniadau fframweithiau a chonsortia sefydledig a ategwyd gan y Rheolwr Caffael Corfforaethol i’w defnyddio gan y Cyngor yn orfodol ac eithrio pan geir hepgoriad neu esemptiad cymwys, y mae’n rhaid anfon copi ohono at y Rheolwr Caffael Corfforaethol.

3.10 Rhaid i Gontractau sydd i’w dyfarnu ar sail Cytundeb Fframwaith gydymffurfio â Rheoliadau Contractau Cyhoeddus 2015 sy’n rhoi Cyfarwyddebau Caffael yr UE ar waith. Pan fo angen rhedeg mini-gystadleuaeth arall, rhaid i unrhyw fini-dendr dilynol gyd-fynd â thelerau’r trefniant cydweithredol gwreiddiol, a rheolau’r fframwaith (ac eithrio’r gofyniad bod rhaid hysbysebu a’r cyfnodau hynny yn y broses gaffael nad ydynt yn gymwys i fframwaith).

3.11 Nid yw’r Rheolau Gweithdrefnau Contractau hyn yn gymwys i Gontractau a wneir gan gyrff llywodraethu ysgolion neu golegau sy’n gweithredu yn unol â’u cynlluniau dirprwyo neu eu Rheolau Gweithdrefnau Contractau a gymeradwywyd.

### 4. Awdurdod Dirprwyedig i Wneud Contractau

* 1. Dyrannwyd y swyddogaethau a ganlyn i bob Aelod Cabinet o dan Gynllun A o Gynlluniau Dirprwyo’r Cyngor (Cynllun ar gyfer Dirprwyo Swyddogaethau’r Cabinet i Aelodau Unigol o’r Cabinet) ynglŷn ag unrhyw Gontract arfaethedig sy’n ymwneud â gwasanaethau sy’n rhan o bortffolio’r Aelod Cabinet sy’n werth amcangyfrif o fwy na £1,000,000 ond heb fod yn fwy na £5,000,000:

(a) Awdurdodi gwahodd tendrau;

(b) Derbyn y Tendr Mwyaf Manteisiol yn Economaidd sy’n dod i law a gwneud Contract, neu’r tendr uchaf sy’n dod i law pan fo taliad i’w wneud i’r Cyngor, a gwneud Contract.

(c) Awdurdodi gwahodd tendrau, derbyn tendr neu wneud Contract yn unol ag unrhyw esemptiad o dan Reolau Gweithdrefnau Contractau’r Cyngor.

(d) Awdurdodi gwahodd tendrau, derbyn tendr neu wneud Contract yn unol ag unrhyw hepgoriad a ganiateir o dan reolau Gweithdrefnau Contract y Cyngor.

* 1. Dyrannwyd y swyddogaethau a ganlyn i bob Prif Swyddog Priodol o dan Gynllun B2 o Gynlluniau Dirprwyo’r Cyngor (Cynllun ar gyfer Dirprwyo Swyddogaethau i Gyfarwyddwyr Gweithredol) ynglŷn ag unrhyw Gontract arfaethedig sy’n ymwneud â gwasanaethau a weinyddir gan eu Cyfarwyddiaeth/Swyddfa sy’n werth amcangyfrif nad yw’n fwy na £1,000,000:

(a) Awdurdodi gwahodd tendrau;

(b) Derbyn y Tendr Mwyaf Manteisiol yn Economaidd sy’n dod i law a gwneud Contract, neu’r tendr uchaf sy’n dod i law pan fo taliad i’w wneud i’r Cyngor, a gwneud Contract.

(c) Awdurdodi gwahodd tendrau, derbyn tendr neu wneud Contract yn unol ag unrhyw esemptiad o dan Reolau Gweithdrefnau Contract y Cyngor.

(d) Awdurdodi gwahodd tendrau, derbyn tendr neu wneud Contract yn unol ag unrhyw hepgoriad a ganiateir o dan reolau Gweithdrefnau Contract y Cyngor.

### 5. Datgan Buddiannau

5.1 Ni chaiff unrhyw aelod, cyflogai nac asiant i’r Cyngor ddefnyddio’u safle mewn modd amhriodol i sicrhau unrhyw fudd personol neu breifat o unrhyw broses gaffael gan y Cyngor.

5.2 Rhaid i aelodau a chyflogeion y Cyngor gydymffurfio â gofynion Adran 117 o Ddeddf Llywodraeth Leol 1972, Deddf Llwgrwobrwyo 2010, a’r cod ymddygiad i Swyddogion ac Aelodau a nodir yn y Cyfansoddiad ynglŷn â datgan buddiannau mewn Contractau â’r Cyngor.

* 1. Rhaid i fuddiannau o’r fath gael eu datgan i’r Swyddog Monitro i’w cynnwys yn y cofrestrau priodol.

### 6. Tendro Detholus, Gwahodd Tendrau a Dyfynbrisiau

6.1 Yn ddarostyngedig i unrhyw ofynion yn y ddeddfwriaeth sy’n drech, rhaid i bob proses gaffael gael ei gwahodd yn unol â Rheolau 7, 8 neu 9.

6.2 Pan fo gwahoddiad i dendro yn fwy na £100,000 yn achos nwyddau a gwasanaethau a £250,000 yn achos gwaith rhaid i ddeiliad cyllideb y Gwasanaeth priodol baratoi’r rhan berthnasol o Ddalen Wybodaeth y Cleient Cyn Tendro a’i chyflwyno i’r Rheolwr Caffael Corfforaethol a’r Prif Swyddog Cyllid i’w chymeradwyo.

6.3 Rhaid i gofnod o dendrau a dyfynbrisiau gael ei gadw gan y Cyfarwyddwr Corfforaethol – Gwasanaethau Gweithredol a Phartneriaethol, ar y Gofrestr Contractau Corfforaethol.

6.4 Yn achos prosesau caffael y mae’n ofynnol eu cynnal yn unol â Chyfarwyddebau Caffael yr UE a’r Rheoliadau sy’n eu rhoi ar waith yng Nghymru a Lloegr, rhaid gofyn cyngor y Rheolwr Caffael Corfforaethol ar y dechrau ac ym mhob cyfnod dilynol yn y broses gaffael, a rhaid llenwi Dalen Wybodaeth y Cleient Cyn Tendro. Bydd Cyfarwyddebau’r UE a Rheoliadau Contractau Cyhoeddus 2015 yn cymryd blaenoriaeth dros y Rheolau hyn.

6.5 Ystyr gwerth proses gaffael yw’r amcangyfrif o gyfanswm y gwerth mewn arian dros ei hoes lawn, gan gynnwys unrhyw opsiynau ynglŷn ag estyniadau. Pan nad oes gan y Contract gyfnod penodedig, cymerir mai amcangyfrif o werth y Contract dros gyfnod o bedair blynedd yw gwerth y Contract. Ni chaniateir rhannu proses gaffael er mwyn osgoi cydymffurfio â’r Rheolau Gweithdrefnau Contractau hyn a Chyfarwyddebau Caffael yr UE fel y’u rhoddir ar waith yng Nghymru a Lloegr. Er hynny, rhaid peidio â dehongli’r Rheol hon er mwyn osgoi’r gofynion ynglŷn â “lotiau” o dan Reoliadau Contractau Cyhoeddus 2015.

6.6 Yn achos Contractau gwaith rhaid i bob Contractwr fod wedi’i gofrestru ac wedi’i ddilysu ar Constructionline. Mae Constructionline yn dangos y Contractwyr a’r categorïau sydd wedi’u hasesu ymlaen llawn gyda gwerth contract a argymhellir. Seilir y gwerth a argymhellir ar gyfer y contract ar asesiad o’r risg ariannol a dyma derfyn uchaf y gwaith y caniateir ei osod gyda’r Contractwr heb ddulliau diogelu ychwanegol.

6.7 Ac eithrio o dan yr amgylchiadau a ddisgrifir yn Rheol 7, rhaid i wahoddiadau i dendro am Gontract gwaith gael eu hanfon gan y Prif Swyddog Priodol at o leiaf bump (ac eithrio pan fo’r ddeddfwriaeth yn caniatáu nifer is neu pan fo amodau grant yn mynnu fel arall) o’r personau neu’r cyrff a aseswyd ymlaen llaw ar gyfer contract yn y categori a’r swm neu’r gwerth perthnasol o blith y rhestr berthnasol ar Constructionline.

6.8 Seilir detholiad y cwmnïau hyn ar Constructionline ar gylchdro a/neu addasrwydd Contractors i ymgymryd â’r prosiect. Rhaid i’r rhesymau dros y dewis gael eu cofnodi.

### Dyfynbrisiau

6.9 Rhaid i'r gwahoddiad i gyflwyno dyfynbrisiau gynnwys y fanyleb, y telerau a’r amodau a’r meini prawf/pwysoliadau gwerthuso.

6.10 Rhaid caniatáu amser rhesymol i Gyflenwyr ddychwelyd cynigion. Oni bai bod brys yn mynnu fel arall, rhaid caniatáu cyfnod amser o nid llai na 14 diwrnod ar gyfer dychwelyd dyfynbrisiau.

6.11 Rhaid i’r Prif Swyddog Priodol gadw cofnod ar ffurf a gymeradwywyd gan y Prif Swyddog Cyllid o fanylion pob Contract o’r fath o fwy na £5,000 o ran ei werth neu ei swm ac, ym mhob achos lle na chafwyd o leiaf dri chynnig neu ddyfynbris gwahanol mewn ysgrifen, rhaid i’r Prif Swyddog Priodol gofnodi’r rhesymau hefyd pam y barnwyd ei bod yn anymarferol gwneud hynny. Dylai hyn gael ei gofnodi wedyn ar y Gofrestr Contractau Corfforaethol.

### Tendrau

6.12 Rhaid i holl ddogfennau’r gwahoddiad i dendro, gan gynnwys y fanyleb, y meini prawf/pwysoliadau gwerthuso, gael eu cymeradwyo gan y Rheolwr Caffael Corfforaethol.

6.13 Rhaid caniatáu cyfnod amser o nid llai na 14 diwrnod ar gyfer dychwelyd tendrau, ac eithrio lle mae’r tendr yn destun Rheoliadau Contractau Cyhoeddus 2015 pryd y bydd y cyfnodau amser a bennir yn y Rheoliadau yn gymwys. Gall cyfnod byrrach gael ei ddefnyddio ar gyfer dyfynbrisiau yn unol â’r Rheolau hyn ac unrhyw Ganllawiau a ddyroddir.

6.14 Yn achos pob Contract dros £100,000 bydd y Cyngor yn ystyried cymryd i ystyriaeth faterion cymdeithasol, economaidd ac amgylcheddol wrth wneud penderfyniadau caffael. I gael canllawiau, cysylltwch â’r Rheolwr Sgiliau a Datblygu Cynaliadwy. Pan fo’n briodol bydd y Cyngor yn ceisio cynnwys cymalau ynghylch Buddion Cymunedol er mwyn codi’r buddion y gall y cymalau hyn eu creu gymaint â phosibl.

6.15 Pan gynhwysir Buddion Cymunedol mewn unrhyw dendr a gyhoeddir gan y Cyngor, rhaid i hyn gael ei grybwyll yn hysbysiad y tendr, gan nodi ai Buddion Craidd ynteu Buddion sydd heb fod yn Fuddion Craidd yw’r rhain.

6.16 Rhaid i bob Contract ysgrifenedig gynnwys y cymalau a ganlyn o leiaf:-

(a) Mae Mesur y Gymraeg (Cymru) 2011 yn gwneud darpariaeth ar gyfer pennu safonau ymddygiad ynglŷn â’r Gymraeg. Mae’r Mesur yn awdurdodi Comisiynydd y Gymraeg i gyflwyno hysbysiad cydymffurfio sy’n mynnu y cydymffurfir â safonau penodedig fel y’u nodir gan Reoliadau Safonau’r Gymraeg (Rhif 1) 2015. Mae Hysbysiad Cydymffurfio wedi’i gyflwyno i Gyngor Bwrdeistref Sirol Pen-y-bont ar Ogwr o dan y Mesur. Mae’r Hysbysiad Cydymffurfio (y gellir gweld copi ohono yma <http://www1.bridgend.gov.uk/media/341711/20150930-dg-s-compliance-notice44-bridgend-county-borough-council.pdf>) yn gosod rhwymedigaeth gyfreithiol ar y Cyngor i gydymffurfio â’r hysbysiad. Gallai methu cydymffurfio ag unrhyw un neu ragor o’r safonau a geir yn yr hysbysiad arwain at osod cosb sifil ar y Cyngor o hyd at £5,000. O dan Reoliad 1(5) o Reoliadau Safonau’r Gymraeg (Rhif 1) 2015 mae trydydd partïon o dan rwymedigaeth i gydymffurfio â’r safonau wrth gyflawni gweithgaredd neu wasanaeth ar ran y Cyngor. Rhaid i’r Darparwr/Contractwr/Cyflenwr gydymffurfio â’r holl safonau yn unol â’r Hysbysiad Cydymffurfio. Rhaid i’r Darparwr/Contractwr/Cyflenwr indemnio’r Cyngor rhag ac yn erbyn pob ac unrhyw weithred, cost, hawliad, achos, traul, colled, iawndal, dirwy ac atebolrwydd a ysgwyddir gan y Cyngor o ganlyniad i dorri’r cymal hwn gan y Darparwr/Contractwr/Cyflenwr,

ei staff neu unrhyw Is-gontractwr iddo.

(b) Rhaid i’r Darparwr/Contractwr/Cyflenwr sicrhau y cydymffurfir â’r holl ddeddfwriaeth gyflogaeth sy’n gymwys, gan gynnwys unrhyw reoliadau, cyfarwyddiadau neu ganllawiau perthnasol sydd mewn grym yn ystod cyfnod y Cytundeb. Yn benodol, rhaid i’r Darparwr/Contractwr/Cyflenwr sicrhau y cydymffurfir â darpariaethau Deddf yr Isafswm Cyflog Cenedlaethol 1998 a sicrhau bod yr holl amser gweithio perthnasol y cyfeirir ato yn Neddf yr Isafswm Cyflog Cenedlaethol 1998 yn cael ei gynnwys mewn cyfrifiadau er mwyn cydymffurfio â Rheoliadau’r Isafswm Cyflog Cenedlaethol a’r Rheoliadau Amser Gweithio neu ddiwygiadau ar y rhain.

1. Wrth gyflawni ei rwymedigaethau o dan y Contract, rhaid i’r Contractwr:
2. cydymffurfio â’r holl ddeddfau, statudau, rheoliadau a chodau ynghylch gwrth-gaethwasiaeth a masnachu dynol sydd am y tro mewn grym gan gynnwys ymysg eraill Ddeddf Caethwasiaeth Fodern 2015; a
3. sicrhau a chynnal drwy gydol cyfnod y Contract ei bolisïau, ei godau ymddygiad a’i weithdrefnau ei hun i sicrhau ei fod yn cydymffurfio; ac
4. peidio ag ymwneud ag unrhyw weithgaredd, arfer neu ymddygiad a fyddai’n drosedd o dan adrannau 1, 2 neu 4 o Ddeddf Caethwasiaeth Fodern 2015 pe câi’r gweithgaredd, yr arfer neu’r ymddygiad hwnnw ei gyflawni yn y Deyrnas Unedig; a
5. ei gwneud yn ofynnol i bob un o’i is-gontractwyr a'i gyflenwyr uniongyrchol gydymffurfio â’r holl ddeddfau, statudau, rheoliadau a chodau ymddygiad ynghylch gwrth-gaethwasiaeth a masnachu dynol sydd am y tro mewn grym gan gynnwys ymysg eraill Ddeddf Caethwasiaeth Fodern 2015.

Mae’r Contractwr yn haeru ac yn gwarantu nad oedd y Contractwr nac unrhyw un neu ragor o’i swyddogion, ei gyflogeion neu bersonau eraill sy’n gysylltiedig ag ef, ar ddyddiad y Contract hwn:

1. wedi’i gollfarnu am unrhyw drosedd yn ymwneud â chaethwasiaeth a masnachu pobl; a
2. wedi bod yn destun neu yn destun ymchwiliad, ymholiad neu achos gorfodi gan unrhyw gorff llywodraethol, gweinyddol neu reoleiddiol ynglŷn ag unrhyw drosedd neu drosedd honedig o gaethwasiaeth a masnachu pobl neu mewn cysylltiad â’r rheiny, a hynny wedi iddo wneud ymholiadau rhesymol a hyd eithaf ei wybodaeth.

Rhaid i’r Contractwr weithredu gweithdrefnau diwydrwydd dyladwy i’w is-gontractwyr a’i gyflenwyr uniongyrchol (ac eraill sy’n cymryd rhan yn ei gadwynau cyflenwi) er mwyn sicrhau nad oes caethwasiaeth na masnachu pobl yn ei gadwynau cyflenwi.

Rhaid i’r Contractwr weithredu system briodol o archwilio a hyfforddi yn ôl yr angen i’w is-gontractwyr a honno wedi’i bwriadu i sicrhau y cydymffurfir â’r holl ddeddfau, statudau, rheoliadau a chodau ynghylch gwrth-gaethwasiaeth a masnachu dynol sydd am y tro mewn grym gan gynnwys ymysg eraill Ddeddf Caethwasiaeth Fodern 2015.

Rhaid i’r Contractwr hysbysu’r Awdurdod Lleol cyn gynted ag y daw’n ymwybodol o’r canlynol:

1. unrhyw drosedd, neu drosedd posibl yn erbyn unrhyw ddeddfau, statudau, rheoliadau a chodau ynghylch gwrth-gaethwasiaeth a masnachu dynol sydd am y tro mewn grym gan gynnwys ymysg eraill Ddeddf Caethwasiaeth Fodern 2015; a/neu
2. unrhyw gaethwasiaeth neu fasnachu pobl gwirioneddol neu a amheuir mewn cadwyn gyflenwi sydd â chysylltiad â’r Contract hwn.

Rhaid i’r Contractwr baratoi a throsglwyddo i’r Awdurdod Lleol bob blwyddyn ar ddyddiad sydd i’w hysbysu gan yr Awdurdod Lleol adroddiad ar gaethwasiaeth a masnachu pobl sy’n nodi’r camau y mae wedi’u cymryd i sicrhau nad oes caethwasiaeth a masnachu pobl yn digwydd mewn unrhyw un neu ragor o’i gadwyni cyflenwi nac mewn unrhyw ran o’i fusnes.

Rhaid i’r Contractwr:

1. cadw set gyflawn o gofnodion i olrhain cadwyn gyflenwi’r holl waith, nwyddau a/neu wasanaethau a ddarperir i’r Awdurdod Lleol mewn cysylltiad â’r Contract hwn; a
2. caniatáu i’r Awdurdod Lleol, o roi hysbysiad rhesymol yn ystod oriau busnes arferol, ond heb hysbysiad os ceir amheuaeth resymol bod y cymal hwn wedi’i dorri, weld a chymryd copïau o gofnodion y Contractwr ac o unrhyw wybodaeth arall a chyfarfod â phersonél y Contractwr i archwilio sut mae’r Contractwr yn cydymffurfio â’i rwymedigaethau o dan y cymal hwn; ac
3. caniatáu i’r Awdurdod Lleol, o roi hysbysiad rhesymol yn ystod oriau busnes arferol. ond heb hysbysiad os ceir amheuaeth resymol bod y cymal hwn wedi’i dorri, archwilio gweithleoedd y Contractwr a/neu gyf-weld â chyflogeion i’r Contractwr os bydd y Contractwr yn destun unrhyw ymchwiliad, ymholiad neu achos gorfodi gan unrhyw gorff llywodraethol, gweinyddol neu reoleiddiol ynglŷn ag unrhyw drosedd neu drosedd honedig o gaethwasiaeth a masnachu pobl neu mewn cysylltiad â’r rheiny.

Rhaid i’r Contractwr:

1. gweithredu system o hyfforddiant i’w gyflogeion, ei gyflenwyr a’i is-gontractwyr er mwyn sicrhau y cydymffurfir â’r holl ddeddfau, statudau, rheoliadau a chodau ynghylch gwrth-gaethwasiaeth a masnachu dynol sydd am y tro mewn grym gan gynnwys ymysg eraill Ddeddf Caethwasiaeth Fodern 2015; a
2. cadw cofnod o’r holl hyfforddiant a gynigir ac a gwblheir gan ei gyflogeion, ei gyflenwyr a’i is-gontractwyr er mwyn sicrhau y cydymffurfir â’r holl ddeddfau, statudau, rheoliadau a chodau ynghylch gwrth-gaethwasiaeth a masnachu dynol sydd am y tro mewn grym gan gynnwys ymysg eraill Ddeddf Caethwasiaeth Fodern 2015 a rhaid iddo drefni bod copi o’r cofnod ar gael i’r Awdurdod Lleol pan wneir cais.

Rhaid i’r Contractwr indemnio’r Awdurdod Lleol yn erbyn unrhyw golledion, rhwymedigaethau, iawndal, costau (ond heb fod yn gyfyngedig i ffioedd cyfreithiol) a threuliau a ysgwyddir gan y Cyflogwr neu a ddyfernir yn ei erbyn o ganlyniad i unrhyw drosedd yn erbyn deddfau, statudau, rheoliadau a chodau ynghylch gwrth-gaethwasiaeth a masnachu dynol sydd am y tro mewn grym gan gynnwys ymysg eraill Ddeddf Caethwasiaeth Fodern 2015 o ganlyniad i unrhyw weithred neu anwaith gan y Contractwr a/neu ei is-gontractwyr a/neu ei gyflenwyr.

Caiff yr Awdurdod Lleol derfynu’r Contract ar unwaith drwy roi hysbysiad ysgrifenedig i’r Contractwr os bydd y Contractwr yn cyflawni trosedd yn erbyn unrhyw ddeddfau, statudau, rheoliadau a chodau ynghylch gwrth-gaethwasiaeth a masnachu dynol sydd am y tro mewn grym gan gynnwys ymysg eraill Ddeddf Caethwasiaeth Fodern 2015.

Mae’r Contractwr yn haeru, yn gwarantu ac yn ymrwymo ei fod yn cynnal ei fusnes mewn modd sy’n gyson a’r holl ddeddfau, statudau, rheoliadau a chodau ynghylch gwrth-gaethwasiaeth a masnachu dynol sydd am y tro mewn grym gan gynnwys ymysg eraill Ddeddf Caethwasiaeth Fodern 2015.

(d) ystyr “Cyfraith Cydraddoldeb” yw Deddf Cydraddoldeb 2010, unrhyw god statudol a ddyroddir odani ac unrhyw atodiadau iddi ar ffurf canllawiau perthynol a gyhoeddir gan y Comisiwn Cydraddoldeb a Hawliau Dynol a holl ddeddfwriaeth, offerynnau statudol a rheoliadau eraill y Deyrnas Unedig ynglŷn â chydraddoldeb ac amrywiaeth sy’n berthnasol.

a. Rhaid i’r Cyflenwr gyflawni ei rwymedigaethau o dan y Cytundeb hwn (gan gynnwys y rhai sy’n ymwneud â’r Nwyddau/Gwasanaethau) yn unol â’r canlynol:

(i)Yr holl Gyfraith Cydraddoldeb sy’n gymwys (boed mewn perthynas â hil, rhyw, ailddyrannu rhywedd, oedran, anabledd, cyfeiriadedd rhywiol, crefydd neu gred, beichiogrwydd, mamolaeth neu fel arall);

(ii) polisïau neu weithdrefnau’r Awdurdod ar gydraddoldeb ac amrywiaeth a roddir i’r Cyflenwr (fel y cânt eu diweddaru a’u rhoi i’r Cyflenwr o dro i dro); a

(iii) unrhyw ofynion a chyfarwyddiadau eraill y mae’r Awdurdod yn eu gosod yn rhesymol mewn cysylltiad ag unrhyw rwymedigaethau cydraddoldeb a osodir ar yr Awdurdod ar unrhyw bryd o dan y Gyfraith Cydraddoldeb gymwys.

b. Yn ychwanegol at gymal (a), rhaid i’r Cyflenwr gymryd pob cam rhesymol, a rhoi gwybod i’r Awdurdod am y camau a gymerwyd, i atal gwahaniaethu anghyfreithlon a ddynodir felly gan unrhyw lys neu dribiwnlys neu’r Comisiwn Cydraddoldeb a Hawliau Dynol (neu unrhyw sefydliad a fydd yn ei olynu).

c. Rhaid i’r Cyflenwr roi gwybod i’r Awdurdod ar unwaith os caiff wybod am unrhyw drosedd yn erbyn cymal (a) neu (b).

6.17 Rhaid i bob Contract ysgrifenedig gynnwys cymal yn rhoi pŵer i’r Cyngor i ganslo’r Contract ac adennill oddi ar y Contractwr swm unrhyw golled sy’n deillio o ganslo’r Contract hwnnw, naill ai:-

1. Os bydd y Darparwr/Contractwr/Cyflenwr, unrhyw bersonau a gyflogir ganddynt neu unrhyw un sy’n honni ei fod yn gweithredu ar eu rhan, p’un a ydynt yn ymwybodol o’u gweithredoedd ai peidio, wedi cynnig neu wedi rhoi neu wedi cytuno i roi i unrhyw un o swyddogion neu aelodau’r Cyngor unrhyw rodd neu ystyriaeth o unrhyw fath fel cymhelliad neu lwgrwobrwy i ddylanwadu ar benderfyniad y Cyngor yn y weithdrefn dendro, neu ynglŷn ag unrhyw Gontract gyda’r Cyngor ac wedi cyflawni unrhyw drosedd o dan Ddeddf Llwgrwobrwyo 2010 neu wedi rhoi unrhyw ffi neu wobr y mae’n drosedd eu derbyn o dan Adran 117(2) o Ddeddf Llywodraeth Leol 1972.
2. Os bydd y Darparwr/Contractwr/Cyflenwr:-

(i) wedi mynegi i unrhyw berson heblaw’r Cyngor swm neu swm bras y tendr arfaethedig (heblaw yn gyfrinachol er mwyn sicrhau dyfynbrisiau sy’n angenrheidiol at baratoi’r tendr, at ddibenion yswiriant neu er mwyn sicrhau unrhyw fond perfformiad y mae’r Cyngor yn gofyn amdano); neu

(ii) wedi gwneud unrhyw gytundeb neu drefniant gydag unrhyw berson ynglŷn â swm unrhyw dendr arfaethedig neu y dylai’r person hwnnw ymatal rhag tendro.

6.18 Yn achos pob Contract lle mae manyleb a ddyroddwyd gan Sefydliad Safonau Prydain neu Safon Ewropeaidd yn gyfredol ar ddyddiad y tendr ac yn berthnasol, rhaid sicrhau o leiaf fod y nwyddau a’r deunyddiau a ddefnyddir i’w gyflawni yn cyd-fynd â’r fanyleb honno

### 7. Trothwyon a Gofynion ynglŷn â Hysbysebu

7.1 Nid yw trothwyon caffael yn gymwys i Gytundebau Fframwaith presennol sydd wedi’u hategu i’w defnyddio gan y Cyngor.

7.2 Mae’r trothwyon ar gyfer yr holl nwyddau a gwasanaethau (ac eithrio Contractau gwaith) a’r gofynion hysbysebu fel a ganlyn ac fe’u nodwyd yn y Crynodeb Hysbysebu (a atodwyd yn Atodiad 1 i’r Rheolau Gweithdrefnau Contractau):

* + 1. Hyd at £5,000 y cyfan y mae ei angen yw dangos bod gwerth am arian yn cael ei sicrhau, oni bai bod unrhyw amodau cyllid grant yn mynnu fel arall.

7.2.2 O £5,001 i £25,000 isafswm o 3 dyfynbris i’w ceisio oddi wrth fusnesau, a’r rheiny wedi’u cofrestru ar GwerthwchiGymru yn ddelfrydol, oni bai bod unrhyw amodau cyllid grant yn mynnu fel arall.

* + 1. O £25,001 i £100,000 pob gofyniad i gael ei hysbysebu’n agored ar GwerthwchiGymru lle bo’n ymarferol ac ar yr amod mai dyna’r gwerth gorau am arian. Rhaid gwahodd o leiaf dri dyfynbris wrth ddilyn gweithdrefn gyfyngedig neu pan and oes hysbyseb wedi’i chyhoeddi, oni bai bod unrhyw amodau cyllid grant yn mynnu fel arall.
    2. O £100,001 hyd at drothwyon Contractau Rheoliadau Contractau Cyhoeddus 2015, rhaid i’r gofynion gael eu tendro, a’u hysbysebu ar GwerthwchiGymru (o leiaf). Pan ddefnyddir y weithdrefn gyfyngedig rhaid gwahodd o leiaf pum tendr, oni bai bod unrhyw amodau cyllid grant yn mynnu fel arall.
    3. Uwchlaw trothwyon Contractau Rheoliadau Contractau Cyhoeddus 2015, rhaid i’r gofynion gael eu tendro a’u hysbysebu yng Nghyfnodolyn Swyddogol yr UE, ynghyd ag unrhyw hysbysebion eraill a gyfarwyddir gan y Rheolwr Caffael Corfforaethol.
  1. Mae’r trothwyon ar gyfer Contractau Gwaith a’r gofynion hysbysebu fel a ganlyn ac fe’u nodir yn y Crynodeb Hysbysebu (a atodwyd yn Atodiad 1 i’r Rheolau Gweithdrefnau Contractau):
     1. Contract hyd at £5,000 y cyfan y mae ei angen yw dangos bod gwerth am arian yn cael ei sicrhau, gan ddefnyddio contractwyr sydd ag achrediad Cynlluniau Diogelwch mewn Caffael (SSIP) ac sydd wedi’u cofrestru ac wedi’i dilysu ar Constructionline oni bai bod unrhyw amodau grant yn mynnu fel arall.
     2. O £5,001 i £25,000 rhaid gofyn am ddyfynbrisiau oddi wrth o leiaf dri darpar Dendrwr sydd ag achrediad Cynlluniau Diogelwch mewn Caffael (SSIP) ac sydd wedi’u cofrestru ac wedi’i dilysu ar Constructionline, oni bai bod unrhyw amodau grant yn mynnu fel arall. Pan nad yw’r nifer ofynnol o Dendrwyr y mae ei angen ar gael drwy Constructionline, bydd yr Uned Gaffael Gorfforaethol yn gosod hysbyseb ar GwerthwchiGymru ynglŷn â’r gofynion.
     3. O £25,001 i £250,000 rhaid gofyn am ddyfynbrisiau oddi wrth o leiaf bump o ddarpar Dendrwyr sydd ag achrediad Cynlluniau Diogelwch mewn Caffael (SSIP) ac sydd wedi’u cofrestru ac wedi’i dilysu ar Constructionline, oni bai bod amodau grant yn mynnu fel arall. Pan nad yw’r nifer ofynnol o Dendrwyr y mae ei angen ar gael drwy Constructionline, bydd yr Uned Gaffael Gorfforaethol yn gosod hysbyseb ar GwerthwchiGymru ynglŷn â’r gofynion.
     4. Dros £250,000 hyd at drothwyon Contractau Rheoliadau Contractau Cyhoeddus 2015 rhaid i’r gofynion gael ei tendro a’u hysbysebu ar GwerthwchiGymru, oni bai bod unrhyw amodau cyllid grant yn mynnu fel arall.
     5. Uwchlaw trothwyon Contractau Rheoliadau Contractau Cyhoeddus 2015, rhaid i’r gofynion gael eu tendro a’u hysbysebu yng Nghyfnodolyn Swyddogol yr UE, ynghyd ag unrhyw hysbysebion eraill a gyfarwyddir gan y Rheolwr Caffael Corfforaethol
  2. Pan fernir ei bod yn briodol defnyddio hysbysebion ychwanegol e.e. gofynion arbenigol, dylid gosod y rhain mewn un neu ragor o’r canlynol:
* Papur newydd lleol.
* Cyfnodolyn Masnach.
  1. Pan fo hysbysebion ychwanegol wedi’u gosod yn unol â’r amlinelliad yn Rheol 7.4 rhaid i’r hysbyseb:
* pennu manylion y Contract y mae’r Cyngor yn dymuno ei wneud.
* gwahodd personau neu gyrff sydd â diddordeb i wneud cais am ganiatâd i dendro.
* pennu terfyn amser o ddim llai na 14 diwrnod pryd y mae’n rhaid i geisiadau neu dendrau o’r fath ddod i law’r Cyngor, ac eithrio lle mae deddfwriaeth neu amodau cyllid yn mynnu cyfnod amser gwahanol. Nodwch y meini prawf a’r pwysoliad sydd i’w defnyddio i ddewis Tendrwr a dyfarnu’r Contract, oni bai bod hyn wedi’i bennu yn yr ITT.

### 8. Ymchwilio i’r Farchnad ac Ymgynghori cyn Tendro

8.1 Caiff y Cyngor ymgynghori â’r farchnad cyn cyhoeddi unrhyw Dendr. Gall hyn gynnwys gofyn neu dderbyn cyngor y farchnad. Gall y cyngor hwn gael ei ddefnyddio wrth gynllunio a chynnal y broses gaffael cyhyd ag na fydd yn aflunio’r gystadleuaeth neu’n torri egwyddorion ynglŷn â pheidio â gwahaniaethu a bod yn dryloyw.

### 9. Caffael drwy Ymgynghorwyr

* 1. Pan fo’r Cyngor yn defnyddio ymgynghorwyr i weithredu ar ei ran mewn perthynas ag unrhyw waith caffael, yna rhaid i’r Prif Swyddog sicrhau bod yr ymgynghorwyr yn gwneud unrhyw waith caffael yn unol â’r Rheolau Gweithdrefnau Contractau hyn.
  2. Rhaid i bob penderfyniad gael ei wneud yn unol â Chynllun Dirprwyo’r Cyngor.
  3. Ni chaiff unrhyw ymgynghorydd wneud unrhyw benderfyniad ynghylch a ddylid dyfarnu Contract neu i bwy y dylai Contract gael ei ddyfarnu. Rhaid i’r Prif Swyddog sicrhau bod perfformiad yr ymgynghorydd mewn perthynas â gwaith caffael yn cyd-fynd â’r Rheolau Gweithdrefnau Contractau hyn a deddfwriaeth Cymru a Lloegr a Rheolau Caffael Ewropeaidd.
  4. Pan fo’r Cyngor yn defnyddio ymgynghorwyr i weithredu ar ei ran mewn perthynas ag unrhyw waith caffael rhaid i’r ymgynghorydd ddatgan unrhyw wrthdaro buddiannau posibl a allai godi i’r Prif Swyddog perthnasol cyn dechrau’r broses gaffael neu ar unrhyw adeg pan gaiff y Contractwr wybod am y gwrthdrawiad buddiannau posibl hwnnw.
  5. Pan fo’r Prif Swyddog o’r farn bod gwrthdrawiad buddiannau o’r fath yn arwyddocaol rhaid peidio â chaniatáu i’r ymgynghorydd gymryd rhan yn y broses gaffael.

### 10. Gweithdrefnau Caffael Eraill

10.1 Dim ond o dan amgylchiadau eithriadol yn unol â chyfarwyddyd y Prif Swyddog Cyllid ac ar ôl ymgynghori ymlaen llaw â’r Aelod Cabinet priodol a’r Swyddog Monitro y caniateir defnyddio’r weithdrefn Negodi heb gyhoeddi ymlaen llaw, Partneriaethau Arloesol, y Weithdrefn Gystadleuol â Negodi a’r Ddeialog Gystadleuol fel y’u diffinnir yn Rheoliadau Contractau Cyhoeddus 2015.

10.2 Dim ond ar ôl ymgynghori â’r Rheolwr Caffael Corfforaethol a chael cymeradwyaeth ymlaen llaw ganddo y caniateir defnyddio Contractau Cadw, Contractau Gostyngedig a Systemau Prynu Deinamig.

### 11. Enwi Cynhyrchion, Is-Gontractwyr a Chyflenwyr

11.1 Mae’r egwyddor o beidio â gwahaniaethu a thriniaeth gyfartal yn cael ei thanseilio drwy enwi cynhyrchion, Cyflenwyr neu Is-Gontractwyr. Mae bron bob amser yn bosibl pennu eitemau cyfatebol a hysbysebir â’r geiriau “neu eitemau cyfatebol” lle bo modd.

11.2 Pan fo’r Cyngor wedi penderfynu y bydd math penodol o gynnyrch neu ddarpariaeth gwasanaeth yn cael eu pennu fel un o ofynion hanfodol Contract yna mae’n rhaid i hyn gael ei gymeradwyo gan y Prif Swyddog Priodol ar ôl ymgynghori â’r Rheolwr Caffael Corfforaethol.

### 12. Tendro Electronig

12.1 Erbyn hyn mae cyfleuster electronig ar gyfer dyfynbrisiau a thendrau wedi disodli tendrau papur a hynny yn unol â Rheoliadau Contractau Cyhoeddus 2015. Rhaid i bob dyfynbris a thendr electronig gael eu rhoi drwy ddefnyddio porth a gymeradwyir gan y Rheolwr Caffael Corfforaethol. Rhaid i’r holl staff perthnasol gael eu hyfforddi’n llawn i ddefnyddio’r system a’u paratoi i ddefnyddio’r cyfleuster gan y Rheolwr Caffael Corfforaethol.

12.2 Yn achos yr holl ddyfynbrisiau a thendrau a roddir, rhaid i’r Contract a ddyfarnwyd gael ei uwchlwytho i’r Gofrestr Contractau Corfforaethol ar y porth a gymeradwywyd.

12.3 Rhaid gosod hysbyseb yn unol â Rheol 7. Rhaid i unrhyw hysbyseb a osodir ar GwerthwchiGymru dynnu sylw darpar gynigwyr at y gofynion a’r angen i gofrestru ar y porth eDendroCymru a gymeradwywyd. Dylai’r hysbyseb ddweud bod ar y cynigydd angen JAVA er mwyn cyrchu porth eDendroCymru ac ymateb yn electronig.

12.4 Rhaid i’r holl ohebu rhwng y Cyngor a chynigwyr gael ei chwblhau drwy’r porth a gymeradwywyd er mwyn cadw llwybr archwilio pendant. Ni chaniateir defnyddio gohebiaeth drwy’r ebost y tu allan i’r porth o dan unrhyw amgylchiadau. Rhaid i unrhyw gyfathrebu ar lafar sy’n ymwneud yn benodol â’r dyfynbris neu’r tendr gael ei gyfleu drwy’r arbenigydd categori perthnasol yn unig a rhaid ei gadarnhau drwy’r porth. Rhaid i bob cwestiwn eglurhaol gael ei fynegi i bob darpar gynigydd, pan fo’n gymwys h.y. heb fod yn fasnachol sensitif.

12.5 Rhaid i’r gofynion ynglŷn â chyflwyno cynigion gael eu nodi yn nogfen y Gwahoddiad i Dendro (ITT) a roddir i gynigwyr drwy’r porth. Bydd hon yn nodi’r dyddiad a’r amser ar gyfer dychwelyd cynigion, sef 12 canol dydd ar y dyddiad cytûn fel rheol. Mae’r amser a’r dyddiad pryd y mae’n rhaid i’r cynigwyr uwchlwytho’u dogfennau i’r system ar ôl eu cwblhau yn cael ei gofnodi ac mae’n ffurfio rhan o gofnod archwilio.

2.6 Bydd unrhyw gynigion hwyr a gyflwynir yn cael eu cofnodi ar y system a rhaid eu hanghymhwyso. Bydd angen adroddiad oddi wrth weinyddydd system y porth nad yw’r system wedi camweithio os bydd cynigydd yn herio anghymhwysiad.

12.7 Rhaid i’r tendrau gael eu hagor yn electronig yn unol â Rheol 14.

### 13. Cyflwyno Tendrau a Dyfynbrisiau a’u Cadw

13.1 Pan wahoddir tendrau yn unol â ‘r Rheolau Gweithdrefnau Contractau hyn neu fel y pennir yn wahanol gan y Corff Priodol, rhaid i’r gofynion ynglŷn â chyflwyno tendrau gael eu nodi yn nogfen y gwahoddiad i dendro.

13.2 Mae tendrau a dyfynbrisiau electronig yn cael eu cadw yn y porth a gymeradwywyd ac nid yw’r rhain yn gallu cael eu cyrchu tan y dyddiad a’r amser cau a bennwyd.

### 14. Agor Tendrau Electronig

14.1 Rhaid i ddyfynbrisiau neu dendrau ar gyfer gofynion yr amcangyfrifir bod eu gwerth neu eu swm yn £5,000 a heb fod yn fwy na £100,000 gael eu hagor drwy’r porth a gymeradwywyd ar yr un pryd yng ngŵydd dau swyddog, ill dau wedi’u dynodi gan y Prif Swyddog Priodol.

14.2 Rhaid i dendrau ar gyfer Contractau yr amcangyfrifir bod eu gwerth neu eu swm yn £100,000 a heb fod yn fwy na £1,000,000 gael eu hagor drwy’r porth a gymeradwywyd ar yr un pryd yng ngŵydd dau swyddog, y naill wedi’i ddynodi gan y Swyddog Monitro a’r llall gan y Prif Swyddog Priodol.

14.3 Rhaid i dendrau yr amcangyfrifir bod eu gwerth neu eu swm agregedig yn fwy na £1,000,000 gael eu hagor ar yr un pryd yng ngŵydd:-

1. Dau Aelod, sef unrhyw ddau o blith y canlynol:
2. y Maer;

(ii) y Dirprwy Faer;

1. yr Aelod Cabinet dros y swyddogaeth y mae’r Contract i’w wneud ar ei chyfer
2. Cadeirydd neu Is-gadeirydd y Pwyllgor sy’n gyfrifol am y swyddogaeth y mae’r Contract i’w wneud ar ei chyfer.

Os na fydd dau o’r Aelodau hyn ar gael, caniateir i un neu ddau o Aelodau, yn ôl y digwydd, gael eu henwebu gan unrhyw un neu ragor o’r Aelodau nad ydynt ar gael i weithredu yn eu lle, sef unrhyw Aelod(au) Cabinet neu Gadeirydd a/neu Is-gadeirydd unrhyw bwyllgor, is-bwyllgor neu gorff arall y mae’r mwyafrif o’i aelodau wedi’u penodi gan y Cyngor;

(b) Dau swyddog, y naill wedi’i ddynodi gan y Swyddog Monitro a’r llall gan y Prif Swyddog Priodol, sef fel arfer un o swyddogion y Cabinet a’r pwyllgorau a swyddog o’r tîm caffael corfforaethol.

14.4 Rhaid i bob tendr a agorir yn unol â Rheol 14 gynnwys yr amlen Dechnegol a Masnachol yn y porth a gymeradwywyd.

14.5 Rhaid cadw cofnod o bob tendr a dyfynbris sy’n dod i law drwy’r porth a gymeradwywyd gan y Swyddog Monitro, gan gynnwys unrhyw resymau dros anghymhwyso.

### 15. Diwygio Tendrau

15.1 Os gwelir camgymeriad cyn y dyddiad cau ar gyfer dychwelyd tendrau, rhaid rhoi gwybod i bob Tendrwr amdano a’u gwahodd i addasu eu tendrau.

15.2 Os gwelir camgymeriad yn y dogfennau tendro a ddarparwyd gan y Cyngor ar ôl y dyddiad cau ar gyfer dychwelyd tendrau, ond cyn i’r tendrau gael eu hagor, rhaid rhoi manylion y camgymeriad i bob Tendrwr a chyfle i dynnu’r cynnig yn ôl neu gyflwyno tendr diwygiedig.

15.3 Ac eithrio fel y darperir yn Rheol 15 ni chaniateir i dendr gael ei ddiwygio gan y Tendrwr ar ôl iddo ddod i law oni bai bod archwiliad yn dangos camgymeriadau neu anghysondebau a fyddai’n effeithio ar ffigur y tendr mewn tendr a fyddai fel arall yn llwyddiannus, ac os felly:

* + 1. Os nad yw’r camgymeriad yn gamgymeriad rhifyddeg rhaid rhoi manylion y camgymeriad(au) i’r Tendrwr a chyfle i gadarnhau’r tendr heb ei ddiwygio neu ei dynnu’n ôl, neu
    2. Os yw’r camgymeriad yn gamgymeriad rhifyddeg rhaid i’r Prif Swyddog Priodol gywiro’r camgymeriad(au) ar yr amod na chaniateir yr un addasiad, diwygiad neu gymhwysiad arall heblaw’r camgymeriad(au) rhifyddeg dilys hyn.

### 16. Negodi ac Egluro ar ôl Tendro

16.1 Pan ymdrinnir â’r broses gaffael yn unol â Rheoliadau Contractau Cyhoeddus 2015 naill ai drwy’r weithdrefn agored neu gyfyngedig, partneriaethau arloesol neu ddeialog gystadleuol, ni chaniateir negodi ar ôl tendro. Rhaid i unrhyw negodi ynglŷn â’r weithdrefn gystadleuol gydymffurfio â gofynion Rheoliadau Contractau Cyhoeddus 2015.

16.2 Caiff y swyddog cyfrifol ofyn am eglurhad gan Dendrwyr pan fo’n briodol drwy ymgynghori â’r Rheolwr Caffael Corfforaethol.

* 1. Pan nad yw’r broses gaffael yn fwy na throthwyon Rheoliadau Contractau Cyhoeddus 2015 caiff y Prif Swyddog Priodol awdurdodi negodi o dan amgylchiadau eithriadol, ar ôl agor y tendrau a chyn eu derbyn, ar yr amod y cydymffurfir ag unrhyw ofynion yn y ddeddfwriaeth, a dim ond:

(a) pan fo diwygiadau wedi’u gwneud mewn unrhyw fanyleb berthnasol ers i’r tendrau gael eu gwahodd, na allent fod wedi’u rhag-weld yn ystod y cyfnod gwahodd, neu

(b) pan fo maint y nwyddau, y gwaith neu’r gwasanaethau y mae ar y Cyngor eu hangen wedi cynyddu neu wedi gostwng yn sylweddol ers gwahodd tendrau, neu

(c) pan fo un tendr yn unig wedi dod i law, neu

(d) pan fo prisiau’r tendrau’n uwch na’r targedau ariannol a bennwyd ymlaen llaw gan y Cyngor, y Cabinet neu’r Pwyllgor priodol.

Ym mhob achos, mae’n rhaid bod y posibilrwydd y ceid negodi o’r fath wedi’i nodi yn y gwahoddiad i dendro.

16.4 Rhaid negodi mewn modd sy’n trin pob Tendrwr yn gyfartal, nad yw’n gwahaniaethu ac sy’n dryloyw bob amser yn ystod y broses gaffael, a rhaid i’r Prif Swyddog Priodol wneud cofnod llawn o’r negodiadau gan gynnwys enwau’r swyddogion o dan sylw, cofnodion pob cyfarfod a chopïau o’r holl ohebiaeth a dogfennau eraill perthnasol.

### 17. Gwerthuso Tendrau

17.1 Rhaid i’r Prif Swyddog archwilio’r tendrau yn unol â meini prawf gwerthuso y penderfynwyd arnynt ymlaen llaw.

* 1. O ran pob tendr sy’n defnyddio meini prawf y Tendr Mwyaf Manteisiol yn Economaidd (a dim ond pan fo’n briodol y bydd hyn yn golygu’r pris isaf/uchaf) rhaid i’r meini prawf o leiaf gael eu rhestru yn nogfennau’r Gwahoddiad i Dendro yn nhrefn eu pwysigrwydd. Rhaid i unrhyw sgôr neu bwysoliad a briodolir i unrhyw feini prawf ac is-feini prawf gael eu nodi’n glir. Yn ychwanegol, rhaid i’r meini prawf gael eu parchu’n llwyr ac aros yn ddigyfnewid bob amser drwy gydol y weithdrefn dyfarnu Contract.

### 18. Derbyn Tendrau a’u Dyfarnu

* 1. Dim ond yn ddarostyngedig i’r meini prawf ar gyfer gwerthuso’r tendr a bennwyd yn nogfen y gwahoddiad i dendro y caniateir i Gontract gael ei ddyfarnu.

18.2 Dim ond y Corff Priodol a gaiff wahodd a derbyn tendrau ar gyfer Contractau yr amcangyfrifir eu bod yn werth mwy na £5,000,000 oni bai bod y pŵer i wneud hynny wedi’i ddyrannu neu wedi’i ddirprwyo’n unswydd i’r Aelod Cabinet priodol neu’r Prif Swyddog Priodol.

18.3 Rhaid peidio â derbyn tendr sy’n ymwneud â Chontract y mae Adrannau 2 i 9 o Ddeddf Llywodraeth Leol (Contractau) 1997 yn gymwys iddo, heb gymeradwyaeth y Swyddog Monitro .

18.4 Cyn i dendr gael ei dderbyn heblaw i werthu nwyddau, rhaid i’r Prif Swyddog Priodol sicrhau cadarnhad y Prif Swyddog Cyllid fod statws ariannol y Tendrwr yn foddhaol, oni bai bod y Tendrwr wedi’i gymeradwyo eisoes drwy ddefnyddio’r broses gymhwyso cyn tendro.

18.5 Rhaid i ddyfarniad unrhyw Gontract gyd-fynd â Rheoliadau Contractau Cyhoeddus 2015 a gofynion unrhyw ddeddfwriaeth arall gan gynnwys unrhyw gyfarwyddeb caffael cyhoeddus gan yr UE.

18.6 Os yw dyfarniad unrhyw Gontract yn dod o dan Reoliadau Contractau Cyhoeddus 2015 neu unrhyw gyfarwyddeb caffael cyhoeddus gan yr UE, rhaid cael cyfnod segur o ddeng niwrnod calendr o leiaf rhwng cyfleu’r penderfyniad ar y bwriad i ddyfarnu’r Contract i’r partïon hynny a ddewiswyd i dendro, neu a wnaeth gais am gael eu dewis i dendro, a gwneud y Contract hwnnw.

18.7 Rhaid i lythyrau ‘cyfnod segur’ a anfonir fel rhan o broses dendro o dan Reoliadau’r UE beidio â chael eu hanfon cyn cadarnhau dyfarniad yn unol â chyfansoddiad y Cyngor.

18.8 Rhaid i adborth i dendrwyr aflwyddiannus gael ei gynnwys yn llythyrau’r cyfnod segur a rhaid iddo gynnwys nodweddion a manteision cymharol y tendr a ddewiswyd. Yn achos Contractau sy’n dod o dan Reoliadau Contractau Cyhoeddus 2015, rhaid cydymffurfio hefyd â gofynion Rheoliadau Contractau Cyhoeddus 2015.

18.9 Pan fo tendr uwchlaw trothwy’r UE wedi’i dendro ac wedi’i hysbysebu ar GwerthwchiGymru, rhaid i’r Cyngor gyhoeddi Hysbysiad Dyfarnu Contract ar GwerthwchiGymru y mae’n rhaid ei gynnwys hefyd yng Nghyfnodolyn Swyddogol yr UE, a hynny cyn gynted â phosibl ar ôl y penderfyniad i ddyfarnu a heb fod yn fwy na 30 niwrnod calendr ar ôl dyddiad dyfarnu’r Contract beth bynnag.

18.10 Rhaid i’r holl ohebiaeth yn hysbysu canlyniadau’r gwerthusiad gael ei chyfleu drwy’r porth a gymeradwywyd.

### 19. Llythyrau o Fwriad

19.1 Dim ond gyda chytundeb y Cyfarwyddwr Corfforaethol – Gwasanaethau Gweithredol a Phartneriaethol y caniateir defnyddio llythyrau o fwriad a hynny o dan amgylchiadau eithriadol iawn yn unig.

19.2 Pan na chytunir yn llawn ar delerau ac amodau’r Contract ni chaniateir i unrhyw Gontractwr ddod i’r safle i ddechrau gwaith rhagarweiniol nes bod asesiad risg llawn wedi’i gynnal gan y Prif Swyddog Priodol o ran y goblygiadau posibl i’r Cyngor os caniateir i’r Contractwr ddechrau ar y safle cyn i fanylion terfynol telerau ac amodau’r Contract gael eu pennu.

### 20. Gweithredu Contractau

20.1 Rhaid i bob Contract nad yw’n fwy na £500,000 o ran ei swm neu ei werth fod yn ysgrifenedig ar ffurf a gymeradwyir gan y Swyddog Monitro, a’r Ffurflen Dendro yw’r ffurf honno. Er hynny ni ddylai’r Ffurflen Dendro gael ei defnyddio yn y sefyllfaoedd a ganlyn a rhaid gwneud Contract ffurfiol:

(a) pan fo’r Gyfarwyddiaeth briodol wedi asesu lefel y risg sy’n gysylltiedig â’r Contract a’i bod o’r farn bod lefel y risg yn uchel; neu

(b) pan fo’n rhaid i’r Contract gael ei gweithredu o dan sêl.

Rhaid i’r Ffurflen Dendro gael ei dyroddi fel rhan o’r tendr a chael ei llofnodi a’i dychwelyd gan y cynigydd. Pan ddyfernir y contract rhaid i’r Ffurflen Dendro a lofnodwyd gael ei dyroddi gyda’r llythyr dyfarnu, wedi’i llofnodi gan y Prif Swyddog Priodol, neu swyddog arall a awdurdodwyd mewn ysgrifen i lofnodi ar ran y Prif Swyddog Priodol, neu gan y Swyddog Monitro neu swyddog arall a awdurdodwyd mewn ysgrifen gan y Swyddog Monitro. Rhaid i’r ddau barti gadw Ffurflen Dendro a lofnodwyd.

20.2 Rhaid i bob Contract, gan gynnwys fframweithiau, sy’n fwy na £500,000 o ran eu swm neu eu gwerth, gael eu gweithredu o dan sêl.

20.3 Caniateir i Gontractau ysgrifenedig neu archebion swyddogol nad ydynt yn fwy na £100,000 o ran eu swm neu eu gwerth gael ei llofnodi naill ai gan y Prif Swyddog Priodol neu gan swyddog arall a awdurdodwyd mewn ysgrifen i gymeradwyo ar ran y Prif Swyddog Priodol.

20.4. Bydd pob Contract gwaith (heblaw Cytundebau Fframwaith) sy’n fwy na £1,000,000 yn gofyn Bond Perfformiad ac yn achos Contractau o dan y terfyn hwn rhaid i’r Prif Swyddog Priodol benderfynu a oes angen Bond Perfformiad ar sail asesiad o’r risg ynglŷn â’r Contract hwnnw. Rhaid i Ernes gael ei chymeradwyo gan y Prif Swyddog Cyllid.

20.5 Rhaid cynnal asesiad risg ynglŷn â phob Contract gwasanaeth er mwyn penderfynu a oes angen bond perfformiad. Mae angen cymeradwyaeth y Prif Swyddog Cyllid pan fernir nad oes angen bond perfformiad ar gyfer Contractau gwasanaeth sy’n werth mwy na £1,000,000.

20.6 Caniateir i Gontractau nad ydynt yn fwy na £500,000 gael eu llofnodi’n electronig ac eithrio yn y sefyllfaoedd a ganlyn:

(a) pan fo’r Gyfarwyddiaeth briodol wedi asesu lefel y risg ynglŷn â’r Contract a’i bod o’r farn bod lefel y risg yn uchel; neu

(b) pan fo’n rhaid i’r Contract gael ei gweithredu o dan sêl.

Rhaid i ddefnydd llofnod electronig gyd-fynd â’r weithdrefn a nodir gan y Rheolwr Caffael Corfforaethol.

### 21. Aseinio a Newyddu

21.1 Rhaid i unrhyw Gontract a allai gael ei aseinio a’i newyddu gael ei gyfeirio at y Cyfarwyddwr Corfforaethol – Gwasanaethau Gweithredol a Phartneriaethol ar y cyfle cyntaf posibl.

### 22. Terfynu Contractau

22.1 Yn achos unrhyw Gontract, neu ran ohono, sy’n werth mwy na £100,000, rhaid i derfyniad cynnar gael ei gymeradwyo gan y Prif Swyddog Priodol drwy ymgynghori â’r Cyfarwyddwr Corfforaethol – Gwasanaethau Gweithredol a Phartneriaeth a’r Prif Swyddog Cyllid a rhaid i’r terfynu gyd-fynd â’r darpariaethau ynglŷn â therfynu a nodir yn y Contract. Caniateir i Gontractau sy’n werth llai na hyn gael eu terfynu’n gynnar drwy gytundeb cyn y dyddiad dod i ben neu yn unol â’r darpariaethau ynglŷn â therfynu a nodir yn y Contract.

### 23. Terfynau Ariannol

23.1 Ac eithrio’r terfyn ariannol a bennir yn Rheol 20, na all gael ei amrywio ond gan y Cyngor, caniateir i’r terfynau ariannol a bennir yn y Rheolau Gweithdrefnau Contractau hyn neu unrhyw un neu ragor ohonynt gael eu hamrywio unrhyw bryd gan y Prif Swyddog Cyllid drwy ymgynghori â’r Swyddog Monitro, ond rhaid cyflwyno adroddiad ar unrhyw addasiadau i gyfarfod nesaf y Cyngor.

### 24. Cadw Cofnodion a Dogfennau a’u Rheoli

24.1 Dylai adroddiad llawn ar bob Contract a ddyfernir gael ei ysgrifennu a’i gadw’n electronig. (Ceir rhestr wirio o’r hyn y dylid ei gynnwys yn yr adroddiad yn Atodiad 4 i’r Rheolau Gweithdrefnau Contractau hyn – Adroddiad Caffael – Rhestr Wirio Cynnwys.)

24.2 Dylai cofnod llawn o’r holl ddogfennau a ddefnyddiwyd gan gynnwys y Pŵer Dirprwyedig i wahodd a derbyn, unrhyw gymeradwyaeth fewnol arall, gael eu sganio a’u huwchlwytho i’r porth a gymeradwywyd neu i yrrwr ‘o’ yr adran gaffael yn erbyn rhif cyfeirnod penodol y Contract.

24.3 Rhaid i bob Contract o dan sêl h.y. Gweithredoedd (gan gynnwys Tendrau) gael eu cadw am o leiaf 12 mlynedd ar ôl i gyfnod y Contract ddod i ben. Rhaid i Gontractau o dan lofnod gael eu cadw am o leiaf 6 blynedd ar ôl i gyfnod y Contract ddod i ben, oni bai bod angen cyfnod hirach oherwydd deddfwriaeth neu amodau grant.

24.4 Bydd dogfennau tendrau aflwyddiannus a dogfennau cyn gymhwyso sydd wedi’u derbyn at ddibenion tendro yn cael eu cadw am o leiaf 2 flynedd ar ôl dechrau’r Contract yn y porth a gymeradwywyd.

24.5 Hysbysir unrhyw dendr a wrthodir neu a anghymhwysir adeg ei agor drwy’r porth a gymeradwywyd.

24.6 Rhaid i bob cais am ddyfynbris gael ei gadw am o leiaf 2 flynedd ar ôl i gyfnod y Contract ddod i ben.

24.7 Pan fo Contractau’n dod o dan Reoliadau Contractau Cyhoeddus 2015, rhaid iddynt gydymffurfio hefyd â’r gofynion ynglŷn â chadw a rheoli cofnodion a dogfennau a geir yn Rheoliadau Contractau Cyhoeddus 2015.

### 25. Rheoli Contractau

25.1 Rhaid i Gontract beidio â dechrau nes bod y Contract wedi’i lofnodi neu wedi’i selio gan y ddau barti ac wedi’i ddyddio. Rhaid i’r Cyfarwyddiaethau ganiatáu amser ar gyfer hyn yn eu blaenraglen waith.

25.2 O fewn deng niwrnod calendr ar ôl dechrau’r Contract, rhaid i’r Gyfarwyddiaeth ychwanegu manylion y Contract i’r Gofrestr Contractau Corfforaethol gan gofnodi’r canlynol:

(a) y gwaith, y nwyddau neu’r gwasanaethau sydd i’w darparu;

(b) enw’r Contractwr,

(c) gwerth y Contract;

(d) y dyddiad cychwyn a’r dyddiad cwblhau/terfynu;

(e) unrhyw opsiynau ynglŷn ag ymestyn.

Rhaid i’r manylion hyn gael eu cadw a’u diweddaru yn ôl yr angen.

25.3 Y Gyfarwyddiaeth fydd y rheolwr Contract ar gyfer y Contractau y maent yn gyfrifol amdanynt hyd at drothwyon yr UE, ond cânt awdurdodi swyddog arall i ysgwyddo’r cyfrifoldeb beunyddiol dros reoli’r Contract. O ran Contractau uwchlaw trothwyon yr UE, rhaid i’r Gyfarwyddiaeth benodi rheolwr Contract neilltuol sydd â’r sgiliau a’r profiad priodol.

25.4 Mae’r rheolwr Contract yn gyfrifol am y canlynol:

(a) Rheoli’r Contract a sicrhau ei fod yn cael ei gyflawni yn unol â thelerau ac amodau’r Contract;

(b) Monitro perfformiad y Contractwr a chynnal adolygiadau ganol y Contract i ganfod a yw’n parhau i roi gwerth am arian;

(c) Sicrhau bod y Contractwr yn cadw’r polisïau yswiriant y mae’r Contract yn gofyn amdanynt;

(d) cadw cofnod o bob taliad, hawliad, gwaith monitro, newid a thystysgrif o dan y Contract;

25.5 Rhaid i’r rheolwr Contract ymgynghori â’r Swyddog Monitro ynglŷn ag ystyried sefyllfa gyfreithiol y Cyngor:

(a) Cyn i unrhyw Gontract gael ei derfynu neu ei atal;

(b) Os yw’n eglur nad yw hawliad taliad o fewn telerau ac amodau’r Contract.

### 26. Cofrestr Contractau Corfforaethol

26.1 Mae’r Gofrestr Contractau Corfforaethol n cael ei chadw yn y porth a gymeradwywyd a rhaid i bob dyfynbris a thendr a gyflawnir gael eu creu mewn Contract. Cyfrifoldeb pob Cyfarwyddiaeth yw creu a chadw eu Contractau eu hunain yn y porth.

26.2 Cyfrifoldeb pob Cyfarwyddiaeth yw diweddaru’r gofrestr yn sgil proses dyfynbrisio neu dendro yn y porth a gymeradwywyd.

26.3 Rhaid i unrhyw swyddog y mae arno angen hyfforddiant gysylltu â’r Uned Gaffael Gorfforaethol.

### 27. Adolygu’r Rheolau Gweithdrefnau Contractau a’u Diwygio

27.1 Rhaid i’r Rheolwr Caffael Corfforaethol adolygu’r Rheolau Gweithdrefnau Contractau hyn yn barhaus gan gynnal adolygiad ffurfiol o leiaf bob tair blynedd.

# Rheolau Gweithdrefnau Cyflogi Swyddogion

## 1. Dehongli

(1) Ystyr “Prif Swyddog” yw:

Pennaeth Gwasanaeth Cyflogedig yr Awdurdod (Prif Weithredwr)

Cyfarwyddwr Corfforaethol – Addysg a Chymorth i Deuluoedd

Cyfarwyddwr Corfforaethol – Cymunedau;

Cyfarwyddwr Corfforaethol – Gwasanaethau Cymdeithasol a Llesiant;

Cyfarwyddwr Corfforaethol – Gwasanaethau Gweithredol a Phartneriaethol a Swyddog Monitro;

Prif Swyddog Cyllid / Swyddog Adran 151.

## 2. Datganiadau

(1) Bydd yr Awdurdod yn llunio datganiad yn ei gwneud yn ofynnol i unrhyw ymgeisydd i’w benodi’n swyddog ddatgan mewn ysgrifen a yw’n rhiant, tad-cu, mam-gu, partner, plentyn, llysblentyn, plentyn mabwysiedig, ŵyr, wyres, brawd, chwaer, ewyrth, modryb, nai neu nith i un o Gynghorwyr neu swyddogion presennol yr Awdurdod; neu i bartner i’r personau hyn;

(a) Ni chaiff ymgeisydd sy’n perthyn fel hyn i Gynghorydd neu swyddog ei benodi heb awdurdod y Prif Swyddog priodol neu swyddog a enwebir ganddo.

(2) Gofyn am gefnogaeth i benodiad:-

(a) Yn ddarostyngedig is-baragraff (c) isod, bydd yr awdurdod yn anghymhwyso unrhyw ymgeisydd sy’n mynd ati’n uniongyrchol neu’n anuniongyrchol i ofyn am gefnogaeth unrhyw Gynghorydd i unrhyw benodiad gyda’r awdurdod. Cynhwysir cynnwys yr is-baragraff hwn mewn unrhyw wybodaeth recriwtio;

(b) Yn ddarostyngedig i is-baragraff (c) isod, ni fydd unrhyw Gynghorydd yn gofyn am gefnogaeth i unrhyw berson i unrhyw benodiad gyda’r awdurdod;

(c) Ni fydd dim byd yn is-baragraffau (a) a (b) uchod yn atal Cynghorydd rhag rhoi geirda ysgrifenedig i ymgeisydd i’w gyflwyno gyda chais am benodiad.

## 3. Penodi

1. Rhaid i’r Awdurdod gymryd y camau a nodir yn is-baragraff (2) pan fo’n bwriadu penodi Prif Swyddog, a phan fo’r tâl y mae’n bwriadu ei dalu i’r Prif Swyddog yn £100,000 neu fwy y flwyddyn;
2. Dyma’r camau:

(a) llunio datganiad sy’n pennu:

(i) dyletswyddau’r swyddog o dan sylw, a  
  
(ii) unrhyw gymwysterau neu briodweddau a geisir yn y person sydd i’w benodi;

(b) gwneud trefniadau i’r swydd gael ei hysbysebu’n gyhoeddus mewn modd sy’n debyg o’i dwyn i sylw personau sydd â’r cymwysterau i wneud cais amdani; ac  
  
(c) gwneud trefniadau i gopi o’r datganiad a grybwyllir ym mharagraff (a) gael ei anfon at unrhyw berson pan wneir cais.

(3) Pan fo is-baragraff (1) yn gymwys, nid yw’n ofynnol i’r Awdurdod gymryd y camau a nodir yn is-baragraff (2)(b) os yw’n bwriadu penodi’r Prif Swyddog am gyfnod nad yw’n hirach na 12 mis.

(4) (a) Pan fo swydd wedi’i hysbysebu fel y darperir ym mharagraff 2(b), rhaid i’r awdurdod–

(i) rhoi cyfweliad i bob ymgeisydd sydd â’r cymwysterau ar gyfer y swydd, neu   
  
(ii) dewis rhestr fer o ymgeiswyr sydd â’r cymwysterau hyn a rhoi cyfweliad i’r rhai a gynhwyswyd ar y rhestr fer.

(b) Pan nad oes person â chymwysterau wedi gwneud cais, neu os bydd yr awdurdod yn penderfynu ailhysbysebu’r penodiad, caiff yr awdurdod wneud rhagor o drefniadau ar gyfer hysbysebion yn unol â pharagraff 2(b).

## 4. Penodi Prif Swyddogion a Phenaethiaid Gwasanaeth.

(1) Yr awdurdod fydd yn penodi Prif Swyddogion, Penaethiaid Gwasanaethau a’r Pennaeth Gwasanaethau Democrataidd.

(2) Pan fo pwyllgor, is-bwyllgor neu swyddog wrthi ar ran yr awdurdod yn cyflawni’r swyddogaeth o benodi swyddog a ddynodwyd yn bennaeth gwasanaeth cyflogedig yr awdurdod, rhaid i’r awdurdod gymeradwyo’r penodiad hwnnw cyn i benodiad gael ei gynnig. Rhaid i’r pŵer i gymeradwyo penodiad pennaeth gwasanaeth cyflogedig yr awdurdod gael ei arfer gan yr awdurdod ei hun ac felly nid yw adran 101 o Ddeddf Llywodraeth Leol 1972 (trefniadau ar gyfer cyflawni swyddogaethau gan awdurdodau lleol) yn gymwys i arfer y pŵer hwnnw.

(3) Pan fo pwyllgor neu is-bwyllgor i’r awdurdod wrthi, ar ran yr awdurdod, yn cyflawni’r swyddogaeth o benodi Prif Swyddog, Dirprwy Brif Swyddog, Pennaeth Gwasanaeth neu Bennaeth Gwasanaethau Democrataidd –

(a) rhaid i un aelod o leiaf o’r weithrediaeth fod yn aelod o’r pwyllgor neu’r is-bwyllgor hwnnw; a  
  
(b) ni chaiff mwy na hanner aelodau’r pwyllgor neu’r is-bwyllgor hwnnw fod yn aelodau o weithrediaeth yr awdurdod.

(4) Rhaid i’r awdurdod bennu lefel y tâl sydd i’w dalu i Brif Swyddog, ac unrhyw newid yn y lefel honno.

## 5. Penodi cynorthwywyr i grwpiau gwleidyddol

Penodir cynorthwywyr i grwpiaugwleidyddol yn unol â dymuniadau’r grwpiau gwleidyddol o dan sylw.

## 6. Penodi Swyddogion heblaw Prif Swyddogion a Phenaethiaid Gwasanaeth

Rhaid i’r swyddogaeth o benodiaelodau o staff yr Awdurdod, heblaw’r Prif Swyddogion, y Dirprwy Brif Swyddogion, Penaethiaid Gwasanaeth a’r Pennaeth Gwasanaethau Democrataidd, gael ei chyflawni, ar ran yr awdurdod, gan y swyddog a ddynodir yn bennaeth gwasanaeth cyflogedig yr awdurdod neu gan swyddog a enwebir gan bennaeth gwasanaeth cyflogedig yr awdurdod.

Nid oes dim byd yn y paragraff uchod yn atal person rhag gwasanaethu fel aelod o unrhyw bwyllgor neu is-bwyllgor a sefydlwyd gan yr awdurdod i ystyried apêl gan berson arall yn erbyn unrhyw benderfyniad sy’n ymwneud â phenodi’r person arall hwnnw’n aelod o staff yr Awdurdod.

## 7. Camau Disgyblu a Diswyddo

(1) **Prif Swyddogion a Phenaethiaid Gwasanaeth**

(a) Rhaid i gamau disgyblu yn erbyn Prif Swyddogion, Dirprwy Brif Swyddogion, Penaethiaid Gwasanaeth, a’r Pennaeth Gwasanaethau Democrataidd, a diswyddo’r rhain, gael eu cyflawni gan yr awdurdod.

(b) Pan fo pwyllgor, is-bwyllgor neu swyddog wrthi, ar ran yr awdurdod, yn cyflawni’r swyddogaeth o ddiswyddo swyddog a ddynodwyd yn bennaeth gwasanaeth cyflogedig yr awdurdod, rhaid i’r awdurdod gymeradwyo’r diswyddiad hwnnw cyn i hysbysiad diswyddo gael ei roi. Rhaid i’r pŵer i gymeradwyo diswyddiad pennaeth gwasanaeth cyflogedig yr awdurdod gael ei arfer gan yr awdurdod ei hun ac felly nid yw adran 101 o Ddeddf Llywodraeth Leol 1972 (trefniadau i gyflawni swyddogaethau gan awdurdodau lleol) yn gymwys i arfer y pŵer hwnnw.

(c) Pan fo pwyllgor neu is-bwyllgor i’r awdurdod wrthi, ar ran yr awdurdod, yn cyflawni’r swyddogaeth o ddiswyddo Prif Swyddogion, Dirprwy Brif Swyddogion, Penaethiaid Gwasanaeth neu’r Pennaeth Gwasanaethau Democrataidd -

(i) rhaid i un aelod o leiaf o’r weithrediaeth fod yn aelod o’r pwyllgor neu’r is-bwyllgor hwnnw; a  
  
(ii) ni chaiff mwy na hanner aelodau’r pwyllgor neu’r is-bwyllgor hwnnw fod yn aelodau o weithrediaeth yr awdurdod.

(2) **Pennaeth y Gwasanaeth Cyflogedig, Swyddog Monitro, Prif Swyddog Cyllid**

* 1. Ni chaniateir i gamau disgyblu (heblaw camau y mae paragraff (c) yn gymwys iddynt) mewn perthynas â Phennaeth y Gwasanaeth Cyflogedig, neu ei Swyddog Monitro, ei Brif Swyddog Cyllid, ei Bennaeth Gwasanaethau Democrataidd neu unrhyw swyddog arall y cyfeirir ato ym mharagraff (b) gael eu cymryd gan yr awdurdod, neu gan bwyllgor, is-bwyllgor, cyd-bwyllgor y cynrychiolir yr awdurdod arno neu unrhyw berson arall sy’n gweithredu ar ran yr awdurdod, heblaw yn unol ag argymhelliad mewn adroddiad a wnaed gan berson annibynnol dynodedig o dan reoliad 9 o Rheoliadau Awdurdodau Lleol (Rheolau Sefydlog) (Cymru) 2006 (ymchwilio i gamymddwyn honedig).
  2. Swyddog y cynigir camau disgyblu mewn perthynas ag ef -

(i) pan oedd y swyddog yn swyddog y cyfeirir ato yn (a), ond nad yw felly adeg y cynnig ynglŷn â’r camau disgyblu; a

(ii) pan ddigwyddodd y camymddwyn honedig neu, yn ôl fel y digwydd, y rheswm dros gynnig y diswyddiad, yn ystod y cyfnod pan oedd y swyddog yn swyddog y cyfeirir ato ym mharagraff (a).

(c) Y camau y mae’r paragraff hwn yn gymwys iddynt yw atal y swyddog er mwyn ymchwilio i’r camymddwyn honedig a barodd y camau; ar yr amod bod yr ataliad yn cynnwys tâl llawn ac yn dod i ben heb fod yn fwy nag ar ddiwedd dau fis gan ddechrau â’r diwrnod y daw’r ataliad i rym.

(3) **Swyddogion heblaw Prif Swyddogion, Penaethiaid Gwasanaeth a’r Pennaeth Gwasanaethau Democrataidd**

1. Rhaid i’r swyddogaeth o ddiswyddo, a chymryd camau disgyblu yn erbyn aelod o staff yr awdurdod heblaw Prif Swyddogion, Dirprwy Brif Swyddogion, Penaethiaid Gwasanaeth a’r Pennaeth Gwasanaethau Democrataidd gael ei chyflawni, ar ran yr awdurdod, gan y swyddog a ddynodwyd yn bennaeth gwasanaeth cyflogedig yr awdurdod neu gan swyddog a enwebwyd gan bennaeth gwasanaeth cyflogedig yr awdurdod.   
     
   (b) Nid yw paragraff (a) yn gymwys i ddiswyddo, neu gymryd camau disgyblu yn erbyn, swyddog y cynigir camau disgyblu mewn perthynas ag ef -

(i) a oedd yn Brif Swyddog, Dirprwy Brif Swyddog, Pennaeth Gwasanaethau Democrataidd, ond nad yw felly adeg y cynnig ynglŷn â’r camau disgyblu; a

(ii) pan ddigwyddodd y camymddwyn honedig neu, yn ôl fel y digwydd, y rheswm dros gynnig y diswyddiad, yn ystod y cyfnod pan oedd y swyddog yn swyddog y cyfeirir ato yn (i).

(c) Nid oes dim byd ym mharagraff (a) yn atal person rhag gwasanaethu fel aelod o unrhyw bwyllgor neu is-bwyllgor a sefydlwyd gan yr awdurdod perthnasol i ystyried apêl gan aelod o staff yr awdurdod perthnasol yn erbyn unrhyw benderfyniad sy’n ymwneud â diswyddo’r aelod hwnnw o’r staff neu â chymryd camau disgyblu yn ei erbyn.

## 8. Pennaeth y Gwasanaeth Cyflogedig, Swyddog Monitro, Prif Swyddog Cyllid, Pennaeth Gwasanaethau Democrataidd – Ymchwilio i gamymddwyn honedig

(1) Pan fo’n ymddangos i’r awdurdod fod honiad o gamymddwyn a allai arwain at gamau disgyblu wedi’i wneud yn erbyn swyddog perthnasol, rhaid i’r awdurdod benodi pwyllgor (“pwyllgor ymchwilio”) i ystyried y camymddwyn honedig. At y diben hwn ‘swyddog perthnasol’ yw –

(a) pennaeth gwasanaeth cyflogedig yr awdurdod;  
  
(b) ei swyddog monitro; neu  
  
(c) ei brif swyddog cyllid,

(d) ei bennaeth gwasanaethau democrataidd; neu

(e) swyddog a oedd yn swyddog y cyfeirir ato yn is-baragraffau (a) i (d) pan ddigwyddodd y camymddwyn honedig yn ystod y cyfnod pan oedd y swyddog yn swyddog y cyfeirir ato yn yr is-baragraffau hynny, ond nad yw’n swyddog felly adeg penodi’r pwyllgor ymchwilio.

(2) Rhaid i’r pwyllgor ymchwilio:

(a) cynnwys o leiaf dri o aelodau’r awdurdod;  
  
(b) bod yn wleidyddol gytbwys yn unol ag adran 15 o Ddeddf Llywodraeth Leol a Thai 1989; ac

o fewn mis ar ôl cael ei benodi, rhaid iddo ystyried yr honiad o gamymddwyn a phenderfynu a ddylid ymchwilio ymhellach iddo.

(3) At ddibenion ystyried yr i’r honiad o gamymddwyn, caiff y pwyllgor ymchwilio:

(a) gwneud unrhyw ymholiadau i’r swyddog perthnasol neu unrhyw berson arall y mae’n credu eu bod yn briodol;  
  
(b) gofyn i’r swyddog perthnasol neu unrhyw berson arall y mae’n credu ei fod yn briodol ddarparu gwybodaeth, esboniad neu ddogfennau iddo y mae o’r farn eu bod yn angenrheidiol, o fewn terfyn amser a bennir; ac  
  
(c) derbyn sylwadau mewn ysgrifen neu ar lafar gan y swyddog perthnasol neu unrhyw berson arall y mae’n credu ei fod yn briodol.

(4) Pan fo’n ymddangos i’r pwyllgor ymchwilio y dylid ymchwilio ymhellach i honiad o gamymddwyn gan y swyddog perthnasol, rhaid iddo benodi person ("y person annibynnol dynodedig") at ddibenion paragraff 7(2)(a).

(5) Rhaid i’r person annibynnol dynodedig a benodir–

(a) bod yn unrhyw berson y cytunir arno rhwng yr awdurdod a’r swyddog perthnasol o fewn mis ar ôl y dyddiad y cododd yr angen i benodi’r person annibynnol dynodedig; neu  
  
(b) os na cheir cytundeb o’r fath, bod yn unrhyw berson a enwebir at y diben gan Weinidogion Cymru.

 (6) Mae’r person annibynnol dynodedig–

(a) yn cael cyfarwyddo–

(i) bod yr awdurdod yn terfynu unrhyw ataliad ar y swyddog perthnasol;  
  
(ii) bod unrhyw ataliad o’r fath i barhau ar ôl i’r cyfnod y cyfeirir ato ym mharagraff 7(2)(b) ddod i ben;  
  
(iii) bod telerau unrhyw ataliad o'r fath i gael eu hamrywio yn unol â’r cyfarwyddyd; neu  
  
(iv) nad oes camau (boed gan yr awdurdod ynteu unrhyw bwyllgor, is-bwyllgor neu swyddog yn gweithredu ar ran yr awdurdod) ar ffurf camau disgyblu neu gamau disgyblu pellach yn erbyn y swyddog perthnasol, heblaw camau a gymerwyd yng ngŵydd neu gyda chytundeb y person annibynnol dynodedig, i gael eu cymryd cyn i adroddiad gael ei gyflwyno o dan is-baragraff (d);

(b) yn cael archwilio unrhyw ddogfennau sy’n ymwneud ag ymddygiad y swyddog perthnasol sydd ym meddiant yr awdurdod, neu y mae gan yr awdurdod bŵer i awdurdodi’r person annibynnol dynodedig i’w harchwilio;  
  
(c) yn cael ei gwneud yn ofynnol i unrhyw aelod neu aelod o staff yr awdurdod ateb cwestiynau am ymddygiad y swyddog perthnasol;  
  
(d) yn gorfod cyflwyno adroddiad i’r awdurdod–

(i) yn datgan barn a yw’r dystiolaeth a gafwyd yn ategu unrhyw honiad o gamymddwyn yn erbyn y swyddog perthnasol (ac, os felly, i ba raddau); a  
  
(ii) yn argymell unrhyw gamau disgyblu y mae’n ymddangos ei bod yn briodol i’r awdurdod eu cymryd yn erbyn y swyddog perthnasol; ac

(e) yn gorfod anfon copi o’r adroddiad at y swyddog perthnasol heb fod yn hwyrach na’r amser y caiff yr adroddiad ei gyflwyno o dan is-baragraff (d).

(7) Yn ddarostyngedig i baragraff (8), rhaid i’r swyddog perthnasol a’r awdurdod, ar ôl ymgynghori â’r person annibynnol dynodedig, geisio cytuno ar amserlen y mae’r person annibynnol dynodedig i ymgymryd â’r ymchwiliad o’i mewn.  
  
(8) Pan na cheir cytundeb o dan baragraff (7), rhaid i’r person annibynnol dynodedig osod amserlen sydd ym marn y person hwnnw’n briodol i ymgymryd â’r ymchwiliad ynddi.  
  
(9) Rhaid i’r awdurdod ystyried yr adroddiad a baratowyd o dan baragraff (6)(d) o fewn mis ar ôl cael yr adroddiad hwnnw.  
  
(10) Rhaid i’r awdurdod dalu tâl rhesymol i berson annibynnol dynodedig a benodir gan y pwyllgor ymchwilio ac unrhyw gostau a ysgwyddir wrth gyflawni swyddogaethau o dan y rheoliad hwn neu mewn cysylltiad â’u cyflawni.

# RHAN 5 CODAU A PHROTOCOLAU

1.

**Y COD YMDDYGIAD ENGHREIFFTIOL**

**RHAN 1**

**DEHONGLI**

**1**.—(1) Yn y cod hwn —

mae "aelod" ("*member*") yn cynnwys aelod cyfetholedig onid yw'r cyd-destun yn mynnu fel

arall;

ystyr "aelod cyfetholedig" ("*co-opted member*"), mewn perthynas ag awdurdod perthnasol,

yw person nad yw'n aelod o'r awdurdod ond—

(a) sy'n aelod o unrhyw bwyllgor neu is-bwyllgor i'r awdurdod, neu

(b) sy'n aelod o unrhyw gyd-bwyllgor neu gyd-is-bwyllgor i'r awdurdod, ac sy'n

cynrychioli'r awdurdod arno,

ac sydd â'r hawl i bleidleisio ar unrhyw gwestiwn sydd i'w benderfynu mewn unrhyw

gyfarfod o'r pwyllgor neu o'r is-bwyllgor hwnnw;

ystyr "eich awdurdod" ("*your authority*") yw'r awdurdod perthnasol yr ydych chi'n aelod neu'n

aelod cyfetholedig ohono;

ystyr "awdurdod perthnasol" ("*relevant authority*") yw—

(a) cyngor sir,

(b) cyngor bwrdeistref sirol,

(c) cyngor cymuned,

(ch) awdurdod tân ac achub a gyfansoddwyd drwy gynllun o dan adran 2 o Ddeddf

Gwasanaethau Tân ac

Achub 2004 neu gynllun y mae adran 4 o'r Ddeddf honno yn gymwys iddo,

(d) awdurdod Parc Cenedlaethol a sefydlwyd o dan adran 63 o Ddeddf yr Amgylchedd

1995;

ystyr “cofrestr o fuddiannau’r aelodau” (“register of members’ interests”) yw’r gofrestr a

sefydlir ac a gedwir o dan adran 81 o Ddeddf Llywodraeth Leol 2000;

ystyr "cyfarfod" ("*meeting*") yw unrhyw gyfarfod —

(a) o'r awdurdod perthnasol,

(b) o unrhyw weithrediaeth neu fwrdd i'r awdurdod perthnasol,

(c) o unrhyw bwyllgor, is-bwyllgor, cyd-bwyllgor neu gyd-is-bwyllgor i'r awdurdod

perthnasol neu unrhyw bwyllgor, is-bwyllgor, cyd-bwyllgor neu gyd-is-bwyllgor o'r fath i

unrhyw weithrediaeth neu fwrdd i'r awdurdod, neu

(ch) y mae aelodau neu swyddogion yr awdurdod perthnasol yn bresennol ynddo ac

eithrio cyfarfod grwˆ p gwleidyddol a gyfansoddwyd yn unol â rheoliad 8 o Reoliadau

Llywodraeth Leol (Pwyllgorau a Grwpiau Gwleidyddol) 1990,

2.

ac mae'n cynnwys amgylchiadau pan fo aelod o weithrediaeth neu fwrdd neu swyddog sy'n

gweithredu ar ei ben ei hun yn arfer un o swyddogaethau awdurdod; ac

ystyr "chi" ("*you*") yw chi fel aelod neu aelod cyfetholedig o awdurdod perthnasol.

(2) Mewn perthynas â chyngor cymuned—

(a) ystyr “swyddog priodol” (“proper officer”) yw swyddog o’r cyngor hwnnw o fewn ystyr

adran 270(3) o Ddeddf Llywodraeth Leol 1972; a

(b) ystyr “pwyllgor safonau” (“standards committee”) yw pwyllgor safonau’r cyngor sir

neu’r cyngor bwrdeistref sirol sydd â swyddogaethau mewn perthynas â’r cyngor

cymuned y mae’n gyfrifol amdano o dan adran 56(1) a (2) o Ddeddf Llywodraeth Leol

2000.

**RHAN 2**

**DARPARIAETHAU CYFFREDINOL**

**2**.—(1)Ac eithrio pan fo paragraff 3(a) yn gymwys, rhaid i chi gydymffurfio â'r cod ymddygiad

hwn —

(a) pa bryd bynnag y byddwch yn cynnal busnes eich awdurdod, neu'n bresennol mewn un

o gyfarfodydd eich awdurdod;

(b) pa bryd bynnag y byddwch yn gweithredu, yn honni gweithredu neu'n rhoi'r argraff eich

bod yn gweithredu yn rôl aelod y cawsoch eich ethol neu eich penodi iddi;

(c) pa bryd bynnag y byddwch yn gweithredu, yn honni gweithredu neu'n rhoi'r argraff eich

bod yn gweithredu fel un o gynrychiolwyr eich awdurdod; neu

(ch) ar bob adeg ac mewn unrhyw gapasiti, mewn cysylltiad ag ymddygiad a nodir ym

mharagraffau 6(1)(a) a 7.

(2) Dylech ddarllen y cod hwn ar y cyd â'r egwyddorion cyffredinol a ragnodir o dan adran 49(2)

o Ddeddf Llywodraeth Leol 2000 o ran Cymru.

**3**. Os byddwch wedi eich ethol, eich penodi neu eich enwebu gan eich awdurdod i wasanaethu

—

(a) ar awdurdod perthnasol arall, neu ar unrhyw gorff arall, sy'n cynnwys Bwrdd Iechyd Lleol

rhaid i chi, pan fyddwch yn gweithredu ar ran yr awdurdod arall neu'r corff arall hwnnw,

gydymffurfio â chod ymddygiad yr awdurdod arall neu'r corff arall hwnnw; neu

(b) ar unrhyw gorff arall nad oes ganddo god sy'n ymwneud ag ymddygiad ei aelodau, rhaid

i chi, pan fyddwch yn gweithredu ar ran y corff arall hwnnw, gydymffurfio â'r cod ymddygiad

hwn, ac eithrio pan yw'n gwrthdaro ag unrhyw rwymedigaethau cyfreithlon eraill y gall y corff

hwnnw fod yn ddarostyngedig iddynt neu i'r graddau y mae'n gwrthdaro â'r cyfryw

rwymedigaethau.

**4**. Rhaid i chi —

(a) cyflawni eich dyletswyddau a'ch cyfrifoldebau gan roi sylw dyladwy i'r egwyddor y dylai

fod cyfle cyfartal i bawb, waeth beth fo'u rhyw, eu hil, eu hanabledd, eu cyfeiriadedd rhywiol,

eu hoed neu eu crefydd;

(b) dangos parch at eraill ac ystyriaeth ohonynt;

3.

(c) peidio ag ymddwyn fel bwli neu harasio unrhyw berson; a

(ch) peidio â gwneud dim sy'n cyfaddawdu, neu sy'n debygol o gyfaddawdu, didueddrwydd

y sawl sy'n gweithio i'ch cyngor neu ar ei ran.

**5**. Rhaid i chi —

(a) peidio â datgelu gwybodaeth gyfrinachol neu wybodaeth y byddai'n rhesymol ystyried ei

bod o natur gyfrinachol, heb gydsyniad datganedig person a awdurdodwyd i roi cydsyniad

o'r fath, neu onid yw'r gyfraith yn mynnu eich bod yn gwneud hynny;

(b) peidio â rhwystro unrhyw berson rhag gweld gwybodaeth y mae gan y person hwnnw

hawl i'w gweld yn ôl y gyfraith.

**6**.—(1)Rhaid i chi —

(a) peidio ag ymddwyn mewn ffordd y gellid yn rhesymol ei hystyried yn un sy'n dwyn anfri

ar eich swydd neu ar eich awdurdod;

(b) adrodd, p'un ai drwy weithdrefn adrodd gyfrinachol eich awdurdod neu'n uniongyrchol i'r

awdurdod priodol, ar unrhyw ymddygiad gan aelod arall neu gan unrhyw un sy'n gweithio

i'ch awdurdod neu ar ei ran ac y mae'n rhesymol i chi fod o'r farn ei fod yn golygu neu'n

debygol o olygu ymddygiad troseddol (nad yw at ddibenion y paragraff hwn yn cynnwys

tramgwyddau neu ymddygiad y gellir ei gosbi drwy

gosb benodedig);

(c) adrodd i swyddog monitro eich awdurdod ar unrhyw ymddygiad gan aelod arall y mae'n

rhesymol i chi fod o'r farn ei fod yn groes i'r cod ymddygiad hwn;

(ch) peidio â gwneud cwynion blinderus, maleisus neu wacsaw yn erbyn aelodau eraill neu

unrhyw un sy'n gweithio i'ch awdurdod neu ar ei ran.

(2) Rhaid i chi gydymffurfio ag unrhyw gais gan swyddog monitro eich awdurdod, neu gan

Ombwdsmon Gwasanaethau Cyhoeddus Cymru, mewn cysylltiad ag ymchwiliad a wneir yn

unol â'u gwahanol bwerau statudol.

**7**. Rhaid i chi —

(a) yn eich capasiti swyddogol neu fel arall, beidio â defnyddio neu geisio defnyddio eich

safle yn amhriodol i roi neu i sicrhau mantais i chi eich hun neu i unrhyw berson arall, neu i

greu neu i osgoi anfantais i chi eich hun neu i unrhyw berson arall;

(b) peidio â defnyddio adnoddau eich awdurdod, neu awdurdodi eraill i'w defnyddio—

(i) yn annoeth;

(ii) yn groes i ofynion eich awdurdod;

(iii) yn anghyfreithlon;

(iv) ac eithrio mewn dull a fwriedir i hwyluso neu i ffafrio cyflawni swyddogaethau'r

awdurdod neu'r

swydd yr ydych wedi eich ethol neu eich penodi iddo neu iddi;

(v) yn amhriodol at ddibenion gwleidyddol; neu

(vi) yn amhriodol at ddibenion preifat.

4.

**8**. Rhaid i chi —

(a) pan fyddwch yn cyfrannu mewn cyfarfodydd neu'n gwneud penderfyniadau ynghylch

busnes y mae a wnelo eich awdurdod ag ef, wneud hynny ar sail rhinweddau'r

amgylchiadau o dan sylw ac er budd y cyhoedd gan roi sylw i unrhyw gyngor perthnasol a

ddarperir gan swyddogion eich awdurdod, ac yn benodol gan —

(i) pennaeth gwasanaeth taledig yr awdurdod;

(ii) prif swyddog cyllid yr awdurdod;

(iii) swyddog monitro'r awdurdod;

(iv) prif swyddog cyfreithiol yr awdurdod (y dylid ymgynghori ag ef pan fo unrhyw

amheuaeth ynghylch pwˆ er yr awdurdod i weithredu, ynghylch a yw'r cam a arfaethir

yn dod o fewn y fframwaith polisi y cytunwyd arno gan yr awdurdod neu os gallai

canlyniadau cyfreithiol gweithredu neu fethu â gweithredu gan yr awdurdod gael ôleffeithiau

pwysig);

(b) rhoi rhesymau dros bob penderfyniad yn unol ag unrhyw ofynion statudol ac unrhyw

ofynion rhesymol ychwanegol a osodir gan eich awdurdod.

**9**. Rhaid i chi —

(a) parchu'r gyfraith a rheolau eich awdurdod sy'n llywodraethu hawlio treuliau a lwfansau

mewn cysylltiad â'ch dyletswyddau fel aelod;

(b) osgoi derbyn rhoddion oddi wrth neb, na lletygarwch (ac eithrio lletygarwch swyddogol,

megis derbyniad dinesig neu weithio dros ginio, a awdurdodir yn briodol gan eich awdurdod)

na buddiannau materol neu wasanaethau i chi eich hun neu i unrhyw berson os byddai

gwneud hynny'n eich rhoi o dan rwymedigaeth amhriodol, neu os gallai'n rhesymol

ymddangos fel pe bai'n gwneud hynny.

**RHAN 3**

**BUDDIANNAU**

**Buddiannau Personol**

**10**.—(1) Ym mhob mater rhaid i chi ystyried a oes gennych fuddiant personol, ac a yw'r cod

ymddygiad hwn yn ei gwneud yn ofynnol i chi ddatgelu'r buddiant hwnnw.

(2) Rhaid i chi ystyried bod gennych fuddiant personol mewn unrhyw fusnes y mae a wnelo

eich awdurdod ag ef —

(a) os yw'n gysylltiedig â'r canlynol, neu'n debygol o effeithio arnynt —

(i) unrhyw gyflogaeth yr ydych yn ymgymryd â hi neu fusnes yr ydych yn ei redeg;

(ii) unrhyw berson sy'n eich cyflogi neu sydd wedi eich penodi, unrhyw ffyrm yr ydych

yn bartner ynddi neu unrhyw gwmni yr ydych yn gyfarwyddwr arno ac yn derbyn tâl;

(iii) unrhyw berson, ac eithrio eich awdurdod, sydd wedi rhoi taliad i chi mewn cysylltiad

â'ch ethol neu mewn cysylltiad ag unrhyw dreuliau a dynnwyd gennych wrth i chi

gyflawni eich dyletswyddau fel aelod;

5.

(iv) unrhyw gorff corfforaethol y mae ganddo le busnes neu dir yn ardal eich awdurdod,

ac y mae gennych chi fuddiant llesiannol mewn dosbarth o warannau sydd gan y corff

hwnnw ac sy'n werth mwy na'r gwerth enwol o £25,000 neu un ganfed ran o gyfanswm

cyfalaf cyfrannau dyroddedig y corff hwnnw;

(v) unrhyw gontract am nwyddau, gwasanaethau neu waith neu weithfeydd a wnaed

rhyngoch chi, rhwng ffyrm yr ydych yn bartner ynddi, neu rhwng cwmni yr ydych yn

gyfarwyddwr arno ac yn derbyn tâl, neu rhwng corff o'r math a ddisgrifir yn is-baragraff

(iv) uchod a'ch awdurdod;

(vi) unrhyw dir y mae gennych fuddiant llesiannol ynddo ac sydd yn ardal eich

awdurdod;

(vii) unrhyw dir y mae eich awdurdod yn landlord arno ac y mae ffyrm yr ydych yn

bartner ynddi, cwmni yr ydych yn gyfarwyddwr arno ac yn derbyn tâl, neu gorff o'r math

a ddisgrifir yn is-baragraff (iv) uchod yn denant arno;

(viii) unrhyw gorff yr ydych wedi eich ethol, eich penodi neu eich enwebu gan eich

awdurdod i fod arno;

(ix) unrhyw —

(aa) awdurdod cyhoeddus neu gorff sy'n arfer swyddogaethau o natur

gyhoeddus;

(bb) cwmni, cymdeithas ddiwydiannol a darbodus, elusen, neu gorff arall a

chanddo ddibenion elusennol;

(cc) corff y mae dylanwadu ar farn neu bolisi cyhoeddus ymhlith ei brif

ddibenion;

(chch)undeb llafur neu gymdeithas broffesiynol; neu

(dd) clwb preifat neu gymdeithas breifat sy'n gweithredu o fewn ardal eich

awdurdod,

yr ydych yn aelod ohono neu ohoni neu mewn safle rheolaeth neu reoli cyffredinol

ynddo neu ynddi;

(x) unrhyw dir yn ardal eich awdurdod y mae gennych drwydded (ar eich pen eich hun

neu ar y cyd ag eraill) i'w feddiannu am 28 o ddiwrnodau neu fwy;

*[Nodyn: Mae is-baragraff (b) wedi ei hepgor.]*

(c) pe byddai'n rhesymol ystyried penderfyniad arno yn benderfyniad a fyddai'n effeithio —

(i) ar eich llesiant neu eich sefyllfa ariannol, neu lesiant neu sefyllfa ariannol person yr

ydych yn byw gydag ef, neu unrhyw berson y mae gennych gysylltiad personol agos ag

ef;

(ii) ar unrhyw gyflogaeth yr ymgymerir â hi neu fusnes a redir gan bersonau fel a

ddisgrifir yn 10(2)(c)(i);

(iii) ar unrhyw berson sy'n cyflogi neu sydd wedi penodi'r cyfryw bersonau ag a

ddisgrifir yn 10(2)(c)(i), unrhyw ffyrm y mae'r cyfryw bersonau'n bartneriaid ynddi, neu

unrhyw gwmni y maent yn gyfarwyddwyr arno;

6.

(iv) ar unrhyw gorff corfforaethol y mae gan bersonau fel a ddisgrifir yn 10(2)(c)(i)

fuddiant llesiannol mewn dosbarth o warannau sy'n werth mwy na'r gwerth enwol o

£5,000; neu

(v) ar unrhyw gorff a restrir ym mharagraffau 10(2)(a)(ix)(aa) i (dd) y mae personau a

ddisgrifir yn 10(2)(c)(i) mewn safle rheolaeth neu reoli cyffredinol ynddo,

a hynny i raddau mwy—

(aa) yn achos awdurdod â dosbarthiadau etholiadol neu wardiau, na'r rhelyw o bobl

eraill sy'n talu'r dreth gyngor, bobl eraill sy'n talu ardrethi neu breswylwyr eraill yn y

dosbarth etholiadol neu'r ward, yn ôl y digwydd, y bydd y penderfyniad yn effeithio

arnynt; neu

(bb) ym mhob achos arall, na'r rhelyw o bobl eraill sy'n talu'r dreth gyngor, o bobl eraill

sy'n talu ardrethi neu breswylwyr eraill yn ardal yr awdurdod.

**Datgelu Buddiannau Personol**

**11**.—(1) Pan fydd gennych fuddiant personol mewn unrhyw fusnes y mae a wnelo eich

awdurdod ag ef ac y byddwch yn bresennol mewn cyfarfod lle y caiff y busnes hwnnw ei

ystyried, rhaid i chi ddatgelu ar lafar gerbron y cyfarfod hwnnw fodolaeth a natur y buddiant

hwnnw cyn i'r cyfarfod ystyried y busnes neu ar ddechrau'r ystyriaeth, neu pan ddaw'r buddiant

i'r amlwg.

(2) Pan fydd gennych fuddiant personol mewn unrhyw fusnes y mae a wnelo eich awdurdod ag

ef ac y byddwch yn gwneud —

(a) cynrychioliadau ysgrifenedig (p'un ai drwy lythyr, neges ffacs neu ar ryw ffurf arall ar

gyfathrebu electronig) i un o aelodau neu o swyddogion eich awdurdod ynghylch y busnes

hwnnw, dylech gynnwys manylion am y buddiant hwnnw yn y gyfathrebiaeth ysgrifenedig;

neu

(b) cynrychioliadau llafar (p'un ai'n bersonol neu ar ryw ffurf ar gyfathrebu electronig) i un o

aelodau neu o swyddogion eich awdurdod dylech ddatgelu'r buddiant ar ddechrau'r cyfryw

gynrychioliadau, neu pan ddaw'n amlwg i chi fod gennych fuddiant o'r fath, a chadarnhau'r

cynrychioliad a'r buddiant yn ysgrifenedig o fewn 14 o ddiwrnodau ar ôl gwneud y

cynrychioliad.

(3) Yn ddarostyngedig i baragraff 14(1)(b) isod, os bydd gennych fuddiant personol mewn

unrhyw fusnes y mae a wnelo eich awdurdod ag ef ac y byddwch wedi gwneud penderfyniad

wrth arfer un o swyddogaethau gweithrediaeth neu fwrdd, rhaid i chi mewn perthynas â'r

busnes hwnnw sicrhau bod unrhyw ddatganiad ysgrifenedig ynghylch y penderfyniad hwnnw'n

cofnodi bodolaeth a natur eich buddiant.

(4) Rhaid i chi, mewn cysylltiad â buddiant personol nas datgelwyd eisoes, cyn cyfarfod neu'n

syth ar ôl diwedd cyfarfod pan ddatgelir y buddiant yn unol ag is-baragraff 11(1), roi hysbysiad

ysgrifenedig i'ch awdurdod yn unol ag unrhyw ofynion a nodir gan swyddog monitro eich

awdurdod, neu mewn perthynas â chyngor cymuned, swyddog priodol eich awdurdod o bryd

i'w gilydd ond, rhaid cynnwys o leiaf —

(a) manylion am y buddiant personol;

(b) manylion am y busnes y mae'r buddiant personol yn gysylltiedig ag ef; ac

(c) eich llofnod.

7.

(5) Pan fydd eich swyddog monitro wedi cytuno bod yr wybodaeth sy'n ymwneud â'ch buddiant

personol yn wybodaeth sensitif, yn unol â pharagraff 16(1), mae eich rhwymedigaethau o dan y

paragraff 11 hwn i ddatgelu'r cyfryw wybodaeth, p'un ai ar lafar neu'n ysgrifenedig, i'w disodli

gan rwymedigaeth i ddatgelu bodolaeth buddiant personol ac i gadarnhau bod eich swyddog

monitro wedi cytuno bod y cyfryw fuddiant personol o natur gwybodaeth sensitif.

(6) At ddibenion is-baragraff (4), dim ond os bod hysbysiad ysgrifenedig wedi ei ddarparu yn

unol â'r cod hwn ers y dyddiad diwethaf pryd yr etholwyd chi, y penodwyd chi neu yr enwebwyd

chi'n aelod o'ch awdurdod y bernir bod buddiant personol wedi ei ddatgelu eisoes.

(7) At ddibenion is-baragraff (3), os na ddarperir hysbysiad ysgrifenedig yn unol â'r paragraff

hwnnw bernir na fyddwch wedi datgan buddiant personol yn unol â'r cod hwn.

**Buddiannau sy'n Rhagfarnu**

**12**.—(1) Yn ddarostyngedig i is-baragraff (2) isod, os bydd gennych fuddiant personol mewn

unrhyw fusnes y mae a wnelo eich awdurdod ag ef bydd gennych hefyd fuddiant sy'n rhagfarnu

yn y busnes hwnnw os bydd y buddiant yn un y bydd yn rhesymol i aelod o'r cyhoedd sy'n

gwybod y ffeithiau perthnasol fod o'r farn ei fod mor arwyddocaol fel y bydd yn debygol o

ragfarnu eich barn ynghylch buddiant cyhoeddus.

(2) Yn ddarostyngedig i is-baragraff (3), nid ystyrir bod gennych fuddiant sy'n rhagfarnu mewn

unrhyw fusnes os bydd y busnes hwnnw—

(a) yn gysylltiedig—

(i) ag awdurdod perthnasol arall yr ydych hefyd yn aelod ohono;

(ii) ag awdurdod cyhoeddus arall neu gorff sy'n arfer swyddogaethau o natur

gyhoeddus lle yr ydych mewn safle rheolaeth neu reoli cyffredinol;

(iii) â chorff yr ydych wedi cael eich ethol, eich penodi neu eich enwebu gan eich

awdurdod i fod arno;

(iv) â'ch rôl fel llywodraethwr ysgol (os na chawsoch eich penodi neu eich enwebu gan

eich awdurdod) oni bai bod y busnes yn benodol gysylltiedig â'r ysgol yr ydych yn un o'i

llywodraethwyr;

(v) â'ch rôl fel aelod o Fwrdd Iechyd Lleol os na chawsoch eich penodi neu eich

enwebu gan eich awdurdod i fod arno;

(b) yn gysylltiedig:

(i) â swyddogaethau tai eich awdurdod os oes gennych denantiaeth neu les gyda'ch

awdurdod, ar yr amod nad oes arnoch i'ch awdurdod ôl-ddyledion rhent o fwy na

deufis, ac ar yr amod nad yw'r swyddogaethau hynny'n ymwneud yn arbennig â'ch

tenantiaeth neu â'ch les;

(ii) â swyddogaethau eich awdurdod mewn cysylltiad â phrydau ysgol, cludiant a

threuliau teithio, os ydych chi'n warchodwr, yn rhiant, yn fam-gu neu'n nain neu'n dadcu

neu'n daid, neu os oes gennych gyfrifoldeb rhiant (fel y'i diffinnir yn adran 3 o Deddf

Plant 1989) dros blentyn sy'n cael addysg lawnamser, onid yw'r busnes yn benodol

gysylltiedig â'r ysgol y mae'r plentyn hwnnw'n ei mynychu;

(iii) â swyddogaethau eich awdurdod mewn cysylltiad â thâl salwch statudol o dan Ran

XI o Ddeddf Cyfraniadau a Budd-daliadau Nawdd Cymdeithasol 1992, os ydych yn

cael, neu os oes gennych hawl i gael, taliad o'r fath gan eich awdurdod;

8.

“(iv) â swyddogaethau eich awdurdod mewn cysylltiad â lwfans neu daliad a wneir yn

unol â darpariaethau Rhan 8 o Fesur Llywodraeth Leol (Cymru) 2011, neu lwfans neu

bensiwn a ddarperir o dan adran 18 o Ddeddf Llywodraeth Leol a Thai 1989;

(c) yn gysylltiedig â'ch rôl fel cynghorydd cymunedol mewn perthynas â grant, benthyciad

neu fath arall ar gymorth ariannol a wnaed gan eich cyngor cymuned i gyrff cymunedol neu

wirfoddol hyd at uchafswm o £500.

(3) Nid yw'r esemptiadau yn is-baragraff (2)(a) yn gymwys os yw'r busnes yn gysylltiedig â

dyfarnu ar unrhyw gymeradwyaeth, cydsyniad, trwydded, caniatâd neu gofrestriad.

**Pwyllgorau Trosolygu a Chraffu**

**13**. Bydd gennych hefyd fuddiant sy'n rhagfarnu mewn unrhyw fusnes sydd gerbron un o

bwyllgorau trosolygu a chraffu eich awdurdod (neu un o is-bwyllgorau pwyllgor o'r fath )—

(a) os bydd y busnes hwnnw'n gysylltiedig â phenderfyniad a wnaed (p'un a gafodd ei

weithredu ai peidio) neu gam a gymerwyd gan weithrediaeth, bwrdd, neu un arall o

bwyllgorau, is-bwyllgorau, cyd-bwyllgorau neu o gyd-is-bwyllgorau eich awdurdod; a

(b) os oeddech chi, ar yr adeg pan wnaed y penderfyniad neu pan gymerwyd y cam, yn

aelod o'r weithrediaeth, y bwrdd, y pwyllgor, yr is-bwyllgor, y cyd-bwyllgor neu'r cyd-isbwyllgor

a grybwyllir yn is-baragraff (a) a'ch bod chi'n bresennol pan wnaed y penderfyniad

hwnnw neu pan gymerwyd y cam hwnnw.

**Cyfrannu mewn Perthynas â Datgelu Buddiannau**

**14**.—(1) Yn ddarostyngedig i is-baragraffau (2), (2A), (3) a (4), os bydd gennych fuddiant sy'n

rhagfarnu mewn unrhyw fusnes y mae a wnelo eich awdurdod ag ef rhaid i chi, oni roddwyd i

chi ollyngiad gan bwyllgor safonau eich awdurdod —

(a) ymadael â'r ystafell, y siambr neu'r man lle y mae cyfarfod i ystyried y busnes yn cael ei

gynnal—

(i) pan fo is-baragraff (2) yn gymwys, yn syth ar ôl i'r cyfnod ar gyfer gwneud

cynrychioliadau, ateb cwestiynau neu roi tystiolaeth sy'n ymwneud â'r busnes ddod i

ben a beth bynnag cyn i ystyriaeth bellach o'r busnes ddechrau, p'un a ganiateir i'r

cyhoedd aros yn bresennol ar gyfer y cyfryw ystyriaeth ai peidio; neu

(ii) mewn unrhyw achos arall, pa bryd bynnag y daw i'r amlwg bod y busnes hwnnw'n

cael ei ystyried yn y cyfarfod hwnnw;

(b) peidio ag arfer swyddogaethau gweithrediaeth neu fwrdd mewn perthynas â'r busnes

hwnnw;

(c) peidio â cheisio dylanwadu ar benderfyniad ynghylch y busnes hwnnw;

(ch) peidio â gwneud unrhyw gynrychioliadau ysgrifenedig (p'un ai drwy lythyr, neges ffacs

neu ar ryw ffurf arall ar gyfathrebu electronig) mewn perthynas â'r busnes hwnnw; a

(d) peidio â gwneud unrhyw gynrychioliadau llafar (p'un ai'n bersonol neu ar ryw ffurf ar

gyfathrebu electronig) mewn cysylltiad â'r busnes hwnnw neu rhaid i chi roi'r gorau ar

unwaith i wneud y cyfryw gynrychioliadau llafar pan ddaw'r buddiant sy'n rhagfarnu i'r

amlwg.

9.

(2) Os oes gennych fuddiant sy'n rhagfarnu mewn unrhyw fusnes y mae a wnelo eich

awdurdod ag ef cewch fod yn bresennol mewn cyfarfod ond dim ond er mwyn gwneud

cynrychioliadau, ateb cwestiynau neu roi tystiolaeth sy'n ymwneud â'r busnes, ar yr amod y

caniateir hefyd i'r cyhoedd fod yn bresennol yn y cyfarfod i'r un diben, p'un ai o dan hawl

statudol neu fel arall.

(2A) Os oes gennych fuddiant sy’n rhagfarnu mewn unrhyw fusnes y mae a wnelo eich

awdurdod ag ef cewch gyflwyno cynrychioliadau ysgrifenedig i gyfarfod sy’n ymwneud â’r

busnes hwnnw, ar yr amod y caniateir i’r cyhoedd fod yn bresennol yn y cyfarfod at y diben o

wneud cynrychioliadau, ateb cwestiynau neu roi tystiolaeth sy’n ymwneud â’r busnes, pa un ai

o dan hawl statudol neu fel arall.

(2B) Pan fyddwch yn cyflwyno cynrychioliadau ysgrifenedig o dan is-baragraff (2A), rhaid i chi

gydymffurfio ag unrhyw weithdrefn y caiff eich awdurdod ei fabwysiadu ar gyfer cyflwyno

cynrychioliadau o’r fath.

(3) Nid yw is-baragraff (1) yn eich rhwystro rhag bod yn bresennol a chyfrannu mewn cyfarfod

—

(a) os gofynnir i chi fod yn bresennol mewn cyfarfod pwyllgor trosolwg neu graffu, gan y

cyfryw bwyllgor ac yntau'n arfer ei bwerau statudol; neu

(b) os oes gennych y fantais o fod gollyngiad wedi ei roi i chi ar yr amod—

(i) eich bod yn datgan yn y cyfarfod eich bod yn dibynnu ar y gollyngiad; a

(ii) eich bod, cyn y cyfarfod neu'n syth ar ôl i'r cyfarfod orffen, yn rhoi hysbysiad

ysgrifenedig i'ch awdurdod a bod hwnnw'n cynnwys —

(aa) manylion y buddiant sy'n rhagfarnu;

(bb) manylion y busnes y mae'r buddiant sy'n rhagfarnu'n gysylltiedig ag ef;

(cc)manylion y gollyngiad a'r dyddiad pryd y'i rhoddwyd; a

(chch) eich llofnod.

(4) Os bydd gennych fuddiant sy'n rhagfarnu a'ch bod yn gwneud cynrychioliadau ysgrifenedig

neu lafar i'ch awdurdod gan ddibynnu ar ollyngiad, rhaid i chi ddarparu manylion am y

gollyngiad o fewn unrhyw gynrychioliad ysgrifenedig neu lafar o'r fath ac, yn yr achos olaf hwn,

rhaid i chi ddarparu hysbysiad ysgrifenedig ar gyfer eich awdurdod o fewn 14 o ddiwrnodau ar

ôl gwneud y cynrychioliad.

**RHAN 4**

**COFRESTR BUDDIANNAU AELODAU**

**Cofrestru Buddiannau Personal**

**15.**—(1) Yn ddarostyngedig i is-baragraff (4), rhaid i chi, o fewn 28 o ddiwrnodau ar ôl—

(a) i god ymddygiad eich awdurdod gael ei fabwysiadu neu i ddarpariaethau gorfodol y cod

enghreifftiol hwn gael eu cymhwyso i’ch awdurdod; neu

(b) i chi gael eich ethol neu eich penodi i swydd (os digwydd hynny’n ddiweddarach),

10.

gofrestru eich buddiannau personol, os ydynt yn dod o fewn categori a grybwyllir ym

mharagraff 10(2)(a), yng nghofrestr eich awdurdod o fuddiannau’r aelodau drwy ddarparu

hysbysiad ysgrifenedig ar gyfer swyddog monitro eich awdurdod.

(2) Yn ddarostyngedig i is-baragraff (4), rhaid i chi, o fewn 28 o ddiwrnodau ar ôl dod yn

ymwybodol o unrhyw fuddiant personol newydd sy’n dod o fewn categori a grybwyllir ym

mharagraff 10(2)(a), gofrestru’r buddiant personol newydd hwnnw yng nghofrestr eich

awdurdod o fuddiannau’r aelodau drwy ddarparu hysbysiad ysgrifenedig ar gyfer swyddog

monitro eich awdurdod.

(3) Yn ddarostyngedig i is-baragraff (4), rhaid i chi, o fewn 28 o ddiwrnodau ar ôl dod yn

ymwybodol o unrhyw newid i fuddiant personol a gofrestrwyd sy’n dod o fewn categori a

grybwyllir ym mharagraff 10(2)(a), gofrestru’r newid hwnnw yng nghofrestr eich awdurdod o

fuddiannau’r aelodau drwy ddarparu hysbysiad ysgrifenedig ar gyfer swyddog monitro eich

awdurdod, neu, yn achos cyngor cymuned, swyddog priodol eich awdurdod.

(4) Nid yw is-baragraffau (1), (2) a (3) yn gymwys i wybodaeth sensitif a benderfynir yn unol â

pharagraff 16(1).

(5) Nid yw is-baragraffau (1) a (2) yn gymwys os ydych yn aelod o awdurdod perthnasol sy’n

gyngor cymuned pan fyddwch yn gweithredu yn eich capasiti fel aelod o awdurdod o’r fath.

(6) Pan fyddwch yn datgelu buddiant personol yn unol â pharagraff 11 am y tro cyntaf, rhaid i

chi gofrestru’r buddiant personol hwnnw yng nghofrestr eich awdurdod o fuddiannau’r aelodau

drwy ddarparu hysbysiad ysgrifenedig ar gyfer swyddog monitro eich awdurdod, neu, yn achos

cyngor cymuned, swyddog priodol eich awdurdod.

**Gwybodaeth sensitif**

**16**.—(1) Os byddwch yn ystyried bod yr wybodaeth sy'n ymwneud ag unrhyw un neu rai o'ch

buddiannau personol yn wybodaeth sensitif, a bod swyddog monitro eich awdurdod yn cytuno,

nid oes angen i chi gynnwys yr wybodaeth honno pan fyddwch yn cofrestru'r buddiant hwnnw,

neu, yn ôl y digwydd, newid i'r buddiant o dan baragraff 15.

(2) Rhaid i chi, o fewn 28 o ddiwrnodau ar ôl i chi ddod yn ymwybodol o unrhyw newid yn eich

amgylchiadau sy'n golygu nad yw gwybodaeth sydd wedi ei heithrio o dan is-baragraff (1)

mwyach yn wybodaeth sensitif, hysbysu swyddog monitro eich awdurdod, neu mewn

perthynas â chyngor cymuned, swyddog priodol eich awdurdod gan ofyn am i'r wybodaeth gael

ei chynnwys yng nghofrestr buddiannau aelodau eich awdurdod.

(3) Yn y cod hwn, ystyr "gwybodaeth sensitif" ("*sensitive information*") yw gwybodaeth y mae ei

rhoi ar gael i'w harchwilio gan y cyhoedd yn creu, neu'n debygol o greu, risg ddifrifol y gallech

chi neu berson sy'n byw gyda chi fod yn destun trais neu fygythion.

**Cofrestru Rhoddion a Lletygarwch**

**17**. Rhaid i chi, o fewn 28 o ddiwrnodau ar ôl i chi gael unrhyw rodd, lletygarwch, buddiant

materol neu fantais faterol, sy'n fwy na gwerth a bennir mewn penderfyniad gan eich

awdurdod, ddarparu hysbysiad ysgrifenedig ar gyfer swyddog monitro eich awdurdod, neu

mewn perthynas â chyngor cymuned, swyddog priodol eich awdurdod yn nodi bodolaeth a

natur y rhodd honno, y lletygarwch hwnnw, y buddiant materol hwnnw neu'r fantais faterol

honno.

# Codau Ymddygiad Swyddogion

# (a) Cod Ymddygiad i Gyflogeion Cymwys Awdurdodau Perthnasol yng Nghymru

### Egwyddorion Cyffredinol

1. Mae gan y cyhoedd hawl i ddisgwyl y safonau ymddygiad uchaf oddi wrth bob cyflogai cymwys yn yr awdurdodau perthnasol. Rôl cyflogeion o'r fath yw gwasanaethu'r awdurdod sy'n eu cyflogi wrth iddo roi cyngor, rhoi ei bolisïau ar waith a chyflwyno gwasanaethau i'r gymuned leol. Wrth gyflawni eu dyletswyddau, rhaid iddynt weithredu yn union, yn onest, yn ddiduedd ac yn wrthrychol.

### Atebolrwydd

1. Mae cyflogeion cymwys yr awdurdodau perthnasol yn gweithio i'r awdurdod sy'n eu cyflogi ac yn gwasanaethu'r cyfan o'r awdurdod hwnnw. Maent yn atebol i'r awdurdod hwnnw ac mae arnynt ddyletswydd tuag ato. Rhaid iddynt weithredu yn unol â'r egwyddorion a nodir yn y Cod hwn, gan gydnabod dyletswydd holl gyflogeion y sector cyhoeddus i gyflawni swyddogaethau cyhoeddus yn rhesymol ac yn unol â'r gyfraith.

### Amhleidioldeb Gwleidyddol

1. Rhaid i gyflogeion cymwys yr awdurdodau perthnasol, p'un a ydynt o dan gyfyngiad gwleidyddol neu beidio, ddilyn holl bolisïau'r awdurdod sydd wedi'u mynegi'n gyfreithlon a rhaid iddynt beidio â chaniatáu i'w barn bersonol neu wleidyddol hwy eu hunain ymyrryd â'u gwaith. Os yw'r cyflogeion cymwys o dan gyfyngiad gwleidyddol (oherwydd y swydd sydd ganddynt, natur y gwaith a wnânt, neu'r cyflog a delir iddynt), rhaid iddynt gydymffurfio ag unrhyw gyfyngiadau statudol ar eu gweithgareddau gwleidyddol.

### Cysylltiadau ag aelodau, y cyhoedd a chyflogeion eraill

1. Mae cyd-barch rhwng cyflogeion cymwys ac aelodau yn hanfodol ar gyfer llywodraeth leol dda, a dylai perthnasoedd gwaith gael eu cadw ar sail broffesiynol.
2. Dylai cyflogeion cymwys yr awdurdodau perthnasol ymdrin â'r cyhoedd, aelodau a chyflogeion eraill gyda chydymdeimlad, yn effeithlon ac yn ddiduedd.

### Cydraddoldeb

1. Rhaid i gyflogeion cymwys yr awdurdodau perthnasol gydymffurfio â pholisïau sy'n ymwneud â materion cydraddoldeb, fel y cytunir arnynt gan yr awdurdod, yn ychwanegol at ofynion y gyfraith.

### Stiwardiaeth

1. Rhaid i gyflogeion cymwys yr awdurdodau perthnasol sicrhau eu bod yn defnyddio'r cronfeydd cyhoeddus a ymddiriedir iddynt mewn modd cyfrifol a chyfreithlon, a rhaid iddynt beidio â defnyddio eiddo, cerbydau na chyfleusterau eraill yr awdurdod at ddibenion personol oni bai eu bod wedi'u hawdurdodi i wneud hynny.

### Buddiannau personol

1. Er mai mater iddynt hwythau yn unig yw bywyd preifat cyflogeion cymwys, rhaid iddynt beidio â chaniatáu i'w buddiannau preifat wrthdaro â'u dyletswydd gyhoeddus. Rhaid iddynt beidio â chamddefnyddio'u safle swyddogol na gwybodaeth a sicrheir yng nghwrs eu cyflogaeth i hybu eu buddiannau preifat, na buddiannau pobl eraill. Yn benodol, rhaid iddynt gydymffurfio â'r canlynol:
2. unrhyw reolau sydd gan eu hawdurdod perthnasol bod rhaid i gyflogeion gofrestru a datgan buddiannau ariannol a buddiannau anariannol,
3. unrhyw reolau sydd gan eu hawdurdod perthnasol bod rhaid i gyflogeion ddatgan lletygarwch neu roddion a gynigiwyd iddynt neu a gymerwyd ganddynt oddi wrth unrhyw berson neu gorff sy'n gwneud busnes neu'n ceisio gwneud busnes gyda'r awdurdod, neu sy'n manteisio neu'n ceisio manteisio mewn modd arall o gael perthynas â'r awdurdod. Rhaid i gyflogeion cymwys beidio â derbyn buddion oddi wrth drydydd parti oni bai bod eu hawdurdod perthnasol wedi'u hawdurdodi i wneud hynny.

### Chwythu’r chwiban

1. Os digwydd fod cyflogai cymwys yn dod i wybod am weithgareddau y mae'n credu eu bod yn anghyfreithlon, yn amhriodol, yn anfoesol neu fel arall yn anghyson â'r Cod hwn, dylai'r cyflogai roi gwybod am y mater, gan weithredu yn unol â'i hawliau o dan Ddeddf Datgelu er Lles y Cyhoedd 1998, ac â gweithdrefn yr awdurdod perthnasol ar gyfer rhoi gwybod yn gyfrinachol, neu unrhyw weithdrefn arall sydd wedi'i chynllunio at y diben hwn.

### Ymdrin â Gwybodaeth

1. Bod yn agored wrth ledaenu gwybodaeth ac wrth wneud penderfyniadau a ddylai fod yn arferol yn yr awdurdodau perthnasol. Er hynny, fe all gwybodaeth benodol fod yn gyfrinachol neu'n sensitif ac felly yn amhriodol ar gyfer cynulleidfa ehangach. Os oes angen bod yn gyfrinachol er mwyn diogelu preifatrwydd neu hawliau eraill unigolion neu gyrff, ni ddylai gwybodaeth gael ei rhyddhau i unrhyw un heblaw aelod, cyflogai i'r awdurdod perthnasol neu berson arall y mae ganddynt hawl i'w chael neu y mae angen iddynt gael ei gweld er mwyn cyflawni eu swyddogaethau'n iawn. Ni ellir cymryd bod dim yn y Cod hwn yn drech na'r rhwymedigaethau presennol yn y statudau neu'r gyfraith gyffredin i gadw gwybodaeth benodol yn gyfrinachol, neu i ddatgelu gwybodaeth benodol.

### Penodi Staff

1. Rhaid i gyflogeion cymwys yr awdurdodau perthnasol sy'n ymwneud â recriwtio a phenodi staff sicrhau bod penodiadau'n cael eu gwneud ar sail rhagoriaeth. Er mwyn osgoi unrhyw gyhuddiad posibl o duedd, rhaid i gyflogeion o'r fath beidio ag ymwneud ag unrhyw benodiad, nac unrhyw benderfyniadau eraill sy'n ymwneud â disgyblu, dyrchafu neu dâl ac amodau unrhyw gyflogai arall, neu ddarpar gyflogai, y maent yn perthyn iddynt, neu y mae ganddynt berthynas bersonol agos â hwy y tu allan i'r gwaith.

### Ymchwiliadau gan Swyddogion Monitro

1. Pan fydd swyddog monitro'n cynnal ymchwiliad yn unol â rheoliadau a wneir o dan adran 73(1) o Ddeddf Llywodraeth Leol 2000, rhaid i gyflogai cymwys gydymffurfio ag unrhyw ofynion a wneir gan y swyddog monitro hwnnw mewn cysylltiad ag ymchwiliad o'r fath.

# (b) Cod Ymddygiad i Gyflogeion y Cyngor

## 1. Safonau

Disgwylir i gyflogeion llywodraeth leol roi’r safon gwasanaeth orau posibl i’r cyhoedd a, pan fo’n rhan o’u dyletswyddau, darparu cyngor priodol i gynghorwyr a chydweithwyr yn ddiduedd. Drwy’r gweithdrefnau a nodir ym mholisi’r Cyngor ar Chwythu’r Chwiban, a heb ofni gwrthgyhuddiad, disgwylir i gyflogeion ddod ag unrhyw afreoleidd-dra neu ddiffyg yn y gwasanaeth a ddarperir i sylw’r rheolwyr ar y lefel briodol. Rhaid i’r cyflogeion roi gwybod am unrhyw amhriodoldeb neu drosedd yn erbyn y gweithdrefnau i’r rheolwr priodol.

## 2. Datgelu Gwybodaeth

2.1 Mae Cyngor Bwrdeistref Sirol Pen-y-bont ar Ogwr wedi ymrwymo i lywodraeth agored. Mae’r gyfraith yn gofyn bod mathau penodol o wybodaeth yn gorfod bod ar gael i aelodau, archwilwyr, adrannau o’r llywodraeth, defnyddwyr gwasanaethau a’r cyhoedd. Yn ddarostyngedig i unrhyw rwymedigaethau ynghylch cyfrinachedd y mae’n ofynnol i’r Cyngor gadw atynt, caiff y Cyngor ei hun benderfynu bod yn agored ynghylch mathau eraill o wybodaeth. Rhaid i’r cyflogeion fod yn ymwybodol pa wybodaeth y mae’r Cyngor yn agored yn ei chylch a pha wybodaeth nad yw’n agored yn ei chylch, a gweithredu yn unol â hynny.

2.2 Dylai’r cyflogeion sicrhau bod amgylchiadau unigol neu bersonol cleientau a defnyddwyr gwasanaethau’r Cyngor yn cael eu trin yn gyfrinachol.

2.3 Ni ddylai’r cyflogeion ddefnyddio unrhyw wybodaeth a geir yn ystod eu cyflogaeth er lles neu fantais bersonol, na’i throsglwyddo i eraill a allai ei defnyddio felly. Ni ddylai unrhyw wybodaeth benodol a gaiff cyflogai gan gynghorydd sy’n bersonol i’r cynghorydd hwnnw ac nad yw’n perthyn i’r Cyngor gael eu datgelu gan y cyflogai heb gymeradwyaeth ymlaen llaw gan y cynghorydd hwnnw, ac eithrio pan fo datgeliad o’r fath yn ofynnol neu’n cael ei ganiatáu o dan y gyfraith.

## 3. Amhleidioldeb Gwleidyddol

3.1 Mae’r cyflogeion yn gwasanaethu’r Cyngor cyfan. Mae’n dilyn bod rhaid iddynt wasanaethu pob cynghorydd ac nid dim ond cynghorwyr y grŵp sy’n rheoli, a bod rhaid iddynt sicrhau bod hawliau pob cynghorydd yn cael eu parchu.

3.2 Yn ddarostyngedig i gonfensiynau’r Cyngor, gall fod yn ofynnol hefyd i’r cyflogeion gynghori grwpiau gwleidyddol. Rhaid iddynt wneud hyn mewn ffyrdd nad ydynt yn cyfaddawdu eu hamhleidioldeb gwleidyddol.

3.3 Rhaid i gyflogeion, p’un a ydynt o dan gyfyngiad gwleidyddol neu beidio, ddilyn holl bolisïau’r Cyngor sydd wedi’u mynegi’n gyfreithlon a rhaid iddynt beidio â gadael i’w barn bersonol neu wleidyddol eu hunain ymyrryd â’u gwaith.

## 4. Cysylltiadau

### 4.1 Cynghorwyr

4.1.1 Mae’r cyflogeion yn gyfrifol i’r Cyngor drwy ei reolwyr uwch. I rai, rhoi cyngor i gynghorwyr a rheolwyr uwch yw eu rôl, ac mae pawb yno i wneud gwaith y Cyngor. Mae cyd-barch rhwng y cyflogeion a’r cynghorwyr yn hanfodol ar gyfer llywodraeth leol dda. Gall agosrwydd personol rhwng cyflogeion a chynghorwyr unigol niweidio’r berthynas a pheri embaras i gyflogeion a chynghorwyr eraill ac felly fe ddylai gael ei osgoi.

4.1.2. Dylai’r cyflogeion gydymffurfio â’r protocol ar Gysylltiadau Swyddogion/Aelodau a nodir yn Rhan 5 o Gyfansoddiad y Cyngor.

### 4.2 Y Gymuned Leol a Defnyddwyr Gwasanaethau

4.2.1. Dylai’r cyflogeion bob amser gofio’u cyfrifoldebau tuag at y gymuned y maent yn ei gwasanaethu a sicrhau gwasanaeth cwrtais, effeithlon a diduedd i bob grŵp ac unigolyn yn y gymuned honno fel y’i diffinnir gan bolisïau’r Cyngor.

### 4.3 Contractwyr

4.3.1 Dylai pob perthynas o natur busnes neu o natur breifat â chontractwyr allanol, neu gontractwyr posibl, gael ei mynegi i’r rheolwr priodol. Rhaid i archebion a chontractau gael eu dyfarnu ar sail rhagoriaeth, drwy gystadleuaeth deg yn erbyn tendrau eraill, ac ni ddylid dangos ffafriaeth arbennig yn y broses dendro at fusnesau sy’n cael eu rhedeg, er enghraifft, gan gyfeillion, partneriaid neu berthnasau. Ni ddylid gwahaniaethu yn erbyn unrhyw ran o’r gymuned leol.

4.3.2 Dylai cyflogeion sy’n cymryd contractwyr ymlaen neu sy’n goruchwylio contractwyr neu sydd ag unrhyw berthynas swyddogol arall â chontractwyr ac yr oedd ganddynt berthynas neu y mae ganddynt ar hyn o bryd berthynas â chontractwyr mewn swyddogaeth breifat neu ddomestig, ddatgan y berthynas honno i’r rheolwr priodol.

## 5. Penodiadau a Materion Cyflogaeth Eraill

5.1 Dylai cyflogeion sy’n cymryd rhan mewn penodiadau sicrhau y penodir ar sail rhagoriaeth. Byddai’n anghyfreithlon i gyflogai wneud penodiad sydd wedi’i seilio ar unrhyw beth ond gallu’r ymgeisydd i ymgymryd â dyletswyddau’r swydd. I osgoi unrhyw gyhuddiad posibl ynglŷn â ffafriaeth, ni ddylai cyflogeion gael eu cynnwys mewn penodiad os ydynt yn perthyn i ymgeisydd, neu os oes ganddynt berthynas bersonol agos ag ymgeisydd y tu allan i’r gwaith.

5.2 Yn yr un modd, ni ddylai cyflogeion gael eu cynnwys mewn penderfyniadau sy’n ymwneud â disgyblaeth, dyrchafiad neu addasiad tal i unrhyw gyflogai arall sy’n berthynas, yn bartner neu’n gyfaill agos.

## 6. Ymrwymiadau Allanol

6.1 Mae gan rai cyflogeion amodau gwasanaeth sy’n ei gwneud yn ofynnol iddynt sicrhau cydsyniad ysgrifenedig er mwyn cymryd unrhyw gyflogaeth allanol. Dylai pob cyflogai fod yn glir ynglŷn â’r rhwymedigaethau yn eu contract ac ni ddylent gymryd cyflogaeth allanol nac ymwneud ag unrhyw weithgarwch, am dâl neu beidio, sy’n gwrthdaro â buddiannau’r Cyngor.

6.2 Dylai’r cyflogeion ofyn am gyngor ynghylch perchnogaeth eiddo deallusol neu hawlfraint sy’n cael eu creu yn ystod eu cyflogaeth.

## 7. Buddiannau Personol

7.1 Rhaid i’r cyflogeion wneud datganiad i’w rheolwr uniongyrchol neu’n gyhoeddus pryd bynnag y bônt yn bresennol mewn unrhyw un o gyfarfodydd yr Awdurdod (pryd bynnag y bydd Swyddog ac Aelod yn bresennol) ynghylch unrhyw fuddiannau ariannol neu anariannol a allai wrthdaro â buddiannau’r Cyngor.

7.2 Mae enghreifftiau o fuddiannau anariannol yn cynnwys gweithredu fel llywodraethwr ysgol mewn ysgolion a gynhelir gan y Cyngor, ymwneud â mudiad sy’n derbyn cymorth grant gan y Cyngor, aelodaeth o Fwrdd Ymddiriedolaeth GIG neu ymwneud â mudiad neu garfan bwyso a allai gesio dylanwadu ar bolisïau’r Cyngor. Nid oes angen datgan aelodaeth o blaid wleidyddol neu undeb llafur.

7.3 Dylai cyflogeion wneud datganiad i reolwr priodol ynghylch aelodaeth o unrhyw sefydliad nad yw’n agored i’r cyhoedd heb aelodaeth ffurfiol ac ymrwymiad teyrngarwch ac sy’n gyfrinachol ynglŷn â rheolau neu aelodaeth neu ymddygiad.

## 8. Materion Cydraddoldeb

8.1 Dylai holl gyflogeion llywodraeth leol sicrhau y cydymffurfir â pholisïau sy’n ymwneud â materion cydraddoldeb fel y cytunir arnynt gan y Cyngor yn ychwanegol at ofynion y gyfraith. Mae gan bob aelod o’r gymuned leol, pob cwsmer a phob cyflogai arall hawl i gael eu trin yn deg ac yn gyfiawn.

## 9. Gwahanu Rolau yn ystod Tendro

9.1 Dylai cyflogeion sy’n ymwneud â phroses dendro ac ymdrin â chontractwyr fod yn glir ynglŷn â gwahanu rolau cleient a chontractwr yn y Cyngor. Rhaid i gyflogeion uwch sydd â chyfrifoldeb fel cleient ac fel contractwr fod yn ymwybodol o’r angen i fod yn atebol ac yn agored.

9.2 Rhaid i gyflogeion mewn unedau contractwr neu unedau cleientau fod yn deg a diduedd wrth ymdrin â phob cwsmer, cyflenwr, contractwr arall ac is-gontractwr.

9.3 Ni ddylai cyflogeion sydd â gwybodaeth gyfrinachol ynghylch tendrau neu gostau contractwyr mewnol neu allanol ddatgelu’r wybodaeth honno i unrhyw barti neu sefydliad diawdurdod.

9.4 Dylai cyflogeion sy’n ystyried pryniant rheolwyr roi gwybod, cyn gynted ag y bo ganddynt fwriad pendant, i’r rheolwr priodol a thynnu’n ôl o’r broses dyfarnu contract.

9.5 Dylai’r cyflogeion fod yn arbennig o ofalus i sicrhau nad oes ffafriaeth arbennig yn cael ei dangos tuag at gyflogeion presennol neu flaenorol neu eu partneriaid, eu perthnasau agos neu eu cysylltiadau wrth ddyfarnu contractau i fusnesau sy’n cael eu rhedeg ganddynt neu wrth eu cyflogi mewn swydd reoli uchel neu berthnasol.

## 10. Llygredd

10.1 Rhaid i’r cyflogeion fod yn ymwybodol ei bod yn drosedd difrifol derbyn neu roi mewn modd llwgr unrhyw rodd, benthyciad, ffi, gwobr neu fantais am wneud neu beidio â gwneud unrhyw beth neu ddangos ffafr, neu anffafr, i unrhyw un yn ei swyddogaeth swyddogol. Os gwneir honiad, mater i’r cyflogai yw dangos nad yw unrhyw wobrwyon o’r fath wedi’u sicrhau mewn modd llwgr.

## 11. Defnyddio Adnoddau Ariannol

11.1 Rhaid i’r cyflogeion sicrhau eu bod yn defnyddio’r cronfeydd cyhoeddus a ymddiriedir iddynt mewn modd cyfrifol a chyfreithlon. Dylent ymdrechu i sicrhau gwerth am arian i’r gymuned leol ac osgoi heriau cyfreithiol i’r Cyngor.

## 12. Rhoddion a Lletygarwch

12.1 Ni ddylai’r cyflogeion dderbyn rhoddion personol arwyddocaol gan gontractwyr a chyflenwyr allanol, er y bydd y Cyngor yn caniatáu i’r cyflogeion gadw eitemau dibwys o werth cymedrol megis mygiau, calendrau, pennau, dyddiaduron, etc. sy’n werth hyd at £20.

12.2 Heblaw cymryd rhan mewn cynlluniau gostyngiadau a drefnir gan y Cyngor, undebau llafur neu grwpiau eraill yn unswydd er lles eu haelodau eu hunain, neu fanteisio ar ostyngiadau sydd ar gael yn gyffredinol i unrhyw aelod o’r cyhoedd, ni ddylai’r cyflogeion sicrhau deunyddiau, llafur na pheiriannau am brisiau cost, prisiau masnach neu brisiau gostyngol gan gontractwr neu drwy gontractwr a gyflogir gan y Cyngor.

12.3 Dylai cyflogeion sy’n gyfrifol am brynu nwyddau a chyflenwadau ar ran y Cyngor nodi mai’r Cyngor biau unrhyw gynigion hyrwyddo a roddir gan gyflenwyr.

12.4 Dim ond os oes angen dilys i dderbyn neu roi gwybodaeth neu gynrychioli’r awdurdod lleol yn y gymuned y dylai cyflogeion dderbyn cynigion lletygarwch. Dim ond pan fyddant yn rhan o fywyd y gymuned y dylai cynigion i fynd i ddigwyddiadau cymdeithasol neu chwaraeon pur gael eu derbyn, neu pan ddylai’r Cyngor gael ei weld yn cael ei gynrychioli. Dylent gael eu hawdurdodi a’u cofnodi mewn modd priodol.

12.5 Pan fo’n rhaid gwrthod rhoddion neu letygarwch, dylid rhoi gwybod yn gwrtais ond yn gadarn i’r rhai sy’n gwneud y cynnig am y gweithdrefnau a’r safonau sydd ar waith yn y Cyngor.

12.6 Wrth dderbyn lletygarwch a awdurdodwyd, dylai’r cyflogeion fod yn arbennig o sensitif ynglŷn â’r amseru mewn perthynas â phenderfyniadau y gallai’r Cyngor fod yn eu cymryd sy’n effeithio ar y rhai sy’n rhoi’r lletygarwch.

12.7 Mae’n dderbyniol i’r cyflogeion dderbyn lletygarwch drwy fod yn bresennol mewn cynadleddau, seminarau a chyrsiau perthnasol pan fo’n glir bod y lletygarwch yn gorfforaethol yn hytrach na phersonol, pan roddir cydsyniad gan neu ar ran y Cyngor a phan na fydd penderfyniadau ar brynu’n cael eu cyfaddawdu. Pan fo angen ymweliadau i archwilio offer, neu i ymchwilio i unrhyw fater sy’n ymwneud â dyfarnu unrhyw gontract, dylai’r cyflogeion sicrhau mai’r Cyngor sy’n talu cost yr ymweliadau hyn er mwyn osgoi peryglu uniondeb y penderfyniadau prynu dilynol.

12.8 Bydd y Swyddog Monitro yn cadw cofrestr a fydd yn cofnodi manylion rhoddion a lletygarwch a gynigir i’r cyflogeion. Rhaid i’r cyflogeion ei hysbysu o fewn 28 diwrnod ar ôl i’r cynnig gael ei roi gan ddefnyddio’r ffurflen briodol. Ystyrir rhoi awdurdod i dderbyn y rhodd neu’r lletygarwch. Ychwanegir yr holl fanylion perthnasol i’r gofrestr y mae’n rhaid iddi fod ar gael i’w harchwilio gan y cyhoedd.

## 13. Nawdd – ei Derbyn a’i Rhoi

13.1 Pan fo sefydliad allanol yn dymuno noddi neu’n ceisio noddi gweithgaredd llywodraeth leol, boed drwy wahoddiad, tendr, negodi neu o’i wirfodd, mae’r confensiynau sylfaenol ynghylch derbyn rhoddion neu letygarwch yn gymwys. Rhaid cymryd gofal penodol wrth ymdrin â chontractwyr neu ddarpar gontractwyr.

13.2 Pan fo’r Cyngor yn dymuno noddi digwyddiad neu wasanaeth ni chaiff cyflogai nac unrhyw bartner, gŵr, gwraig neu berthynas elwa o’r nawdd honno mewn ffordd uniongyrchol heb i unrhyw fuddiant o’r fath gael ei ddatgelu’n llawn i reolwr priodol. Yn yr un modd, pan fo’r Cyngor drwy nawdd, cymorth grant, arian neu gyfrwng arall yn rhoi cymorth yn y gymuned, dylai’r cyflogeion sicrhau bod cyngor diduedd yn cael ei roi ac nad oes gwrthdrawiad buddiannau.

## 14. Torri’r Cod

14.1 Gall methu cadw at safonau a gofynion y Cod hwn arwain at gamau disgyblu yn erbyn cyflogai neu gamau am eu bod wedi torri eu contract cyflogaeth gyda’r Cyngor.

## 15. Adolygu’r Cod

15.1 Caiff y modd y mae’r Cod yn gweithredu ei arfarnu o dro i dro a chaiff ei adolygu yn ôl yr angen.

# Protocol ar Gysylltiadau Aelodau/Swyddogion

## 1. Rhagymadrodd

* 1. Diben y Protocol hwn yw arwain Aelodau a Swyddogion Cyngor Bwrdeistref Sirol Pen-y-bont ar Ogwr yn eu cysylltiadau â’i gilydd mewn modd a fydd yn sicrhau bod y Cyngor yn rhedeg yn llyfn.
  2. O gofio amrywiaeth a chymhlethdod y cysylltiadau hyn, nid yw’r Protocol hwn yn ceisio gosod gorchmynion na bod yn gynhwysfawr. Yn hytrach mae’n ceisio cynnig canllawiau ar rai o’r materion sy’n codi’n fwyaf cyffredin. Er hynny, gobeithio y bydd dull y Protocol o ymdrin â’r materion hyn yn arweiniad i ymdrin ag amgylchiadau eraill.
  3. I raddau helaeth, mae’r Protocol hwn yn ddatganiad ysgrifenedig o’r arferion a’r confensiynau presennol. Mae’n ceisio hybu gwell eglurder a sicrwydd. Dylai dilyn y Protocol sicrhau bod Aelodau’n cael cyngor gwrthrychol a diduedd a bod y Swyddogion yn cael eu gwarchod rhag honiadau o duedd a dylanwad amhriodol o du’r Aelodau.
  4. Mae hefyd yn ceisio adlewyrchu’r egwyddorion sydd y tu cefn i’r priod Godau Ymddygiad sy’n gymwys i Aelodau a Swyddogion. Amcan cyffredin y ddau god yw gwella a chynnal uniondeb (real a thybiedig) llywodraeth leol ac oherwydd hynny mae’r Codau’n mynnu safonau ymddygiad personol uchel iawn.
  5. Mae Cynulliad Cenedlaethol Cymru wedi cyhoeddi Cod Ymddygiad i Gyflogeion Cymwys Awdurdodau Perthnasol. Mae hwnnw’n ymdrin â holl gyflogeion y Cyngor. Atgynhyrchir paragraff 4 o’r Cod isod:

“Mae cyd-barch rhwng cyflogeion cymwys ac aelodau yn hanfodol ar gyfer llywodraeth leol dda, a dylai perthnasoedd gwaith gael eu cadw ar sail broffesiynol.”

Mae paragraff 4.1.1 o God Ymddygiad y Cyngor ei hun i’w Gyflogeion yn cynnwys geiriau tebyg.

* 1. Yn unol â’r cyfeiriad yn y Cod at “gyd-barch” mae’n bwysig y dylai unrhyw ymwneud rhwng Aelodau a Swyddogion gadw safonau cwrteisi ac na ddylai’r naill barti na’r llall geisio manteisio’n annheg ar ei safle.
  2. Ni ddylai Aelod godi materion sy’n ymwneud ag ymddygiad neu alluogrwydd swyddog mewn cyfarfodydd a gynhelir yn gyhoeddus. Dyma draddodiad mewn gwasanaeth cyhoeddus sydd wedi hen ennill ei blwyf. Nid oes gan swyddog fodd i ymateb i feirniadaeth o’r fath yn gyhoeddus. Os bydd aelod yn teimlo nad yw wedi’i drin â pharch a chwrteisi dyledus, neu os oes ganddo unrhyw bryder am ymddygiad neu alluogrwydd swyddog, a’i fod yn methu datrys hynny drwy drafod yn uniongyrchol gyda’r swyddog, dylai godi’r mater gyda’r Prif Swyddog perthnasol. Wedyn bydd y Prif Swyddog yn edrych ar y ffeithiau ac yn adrodd yn ôl i’r aelod. Os bydd yr aelod yn dal i deimlo pryder, wedyn dylai adrodd y ffeithiau i’r Prif Swyddog Gweithredol a fydd yn edrych ar y mater o’r newydd. Bydd unrhyw gamau a gymerir yn erbyn swyddog mewn perthynas â chŵyn yn cyd-fynd â’r darpariaethau yng Ngweithdrefn Ddisgyblu’r Cyngor.
  3. Pan fo swyddog yn teimlo nad yw wedi’i drin yn briodol â pharch a chwrteisi dylai godi’r mater gyda’r Prif Swyddog neu’r Prif Swyddog Gweithredol fel y bo’n briodol, yn enwedig os nad yw’n teimlo bod modd ei drafod yn uniongyrchol gyda’r aelod o dan sylw. O dan yr amgylchiadau hyn, bydd y Prif Swyddog neu’r Prif Swyddog Gweithredol yn cymryd camau priodol naill ai drwy droi at yr Aelod unigol a/neu arweinydd y grŵp perthnasol.

## 2. Cyngor Swyddogion i Aelodau a Grwpiau Plaid

* 1. Rhaid i bob Swyddog ac Aelod gydnabod bod y Swyddogion, wrth gyflawni eu dyletswyddau a’u cyfrifoldebau, yn gwasanaethu’r Cyngor cyfan ac nid unrhyw grŵp gwleidyddol, cyfuniad o grwpiau neu unrhyw Aelod unigol o’r Cyngor yn unig.
  2. Mae paragraff 4 (Cynnig Cydraddoldeb a Pharch i Eraill) o God Ymddygiad y Cyngor i Aelodau ac Aelodau cyfetholedig yn dweud:

“Rhaid i chi:

1. ………..

(ch) peidio â gwneud dim sy'n cyfaddawdu, neu sy'n debygol o gyfaddawdu, didueddrwydd y sawl sy'n gweithio i'ch cyngor neu ar ei ran.”

Yn yr un modd, mae paragraff 3 (Amhleidioldeb Gwleidyddol) o God Ymddygiad y Cyngor i Gyflogeion y Cyngor yn dweud fel a ganlyn:

“3.1 Mae’r cyflogeion yn gwasanaethu’r Cyngor cyfan. Mae’n dilyn bod rhaid iddynt wasanaethu pob cynghorydd ac nid dim ond cynghorwyr y grŵp sy’n rheoli, a bod rhaid iddynt sicrhau bod hawliau pob cynghorydd yn cael eu parchu.

3.2 Yn ddarostyngedig i gonfensiynau’r Cyngor, gall fod yn ofynnol hefyd i’r cyflogeion gynghori grwpiau gwleidyddol. Rhaid iddynt wneud hyn mewn ffyrdd nad ydynt yn cyfaddawdu eu hamhleidioldeb gwleidyddol.

3.3 Rhaid i gyflogeion, p’un a ydynt o dan gyfyngiad gwleidyddol neu beidio, ddilyn holl bolisïau’r Cyngor sydd wedi’u mynegi’n gyfreithlon a rhaid iddynt beidio â gadael i’w barn bersonol neu wleidyddol eu hunain ymyrryd â’u gwaith.”

* 1. Erbyn hyn, ceir cydnabyddiaeth statudol i grwpiau plaid ac mae’n arfer cyffredin i’r grwpiau hyn roi ystyriaeth ragarweiniol i faterion busnes y Cyngor cyn i’r materion hynny gael eu hystyried gan y corff penderfynu perthnasol yn y Cyngor. Mae’n briodol galw ar swyddogion i ategu’r trafodaethau hyn yn y grwpiau plaid a chyfrannu atynt ond rhaid iddynt barhau’n amhleidiol yn wleidyddol bob amser. Wrth ymwneud â grwpiau gwleidyddol ac Aelodau unigol, rhaid i bob swyddog eu trin mewn modd teg a chyfartal.
  2. Gall y cymorth a roddir gan swyddogion fod ar lawer ffurf, yn amrywio o gyfarfod briffio gydag Aelodau’r cabinet neu Gadeirydd cyn cyfarfod o’r Cabinet, Pwyllgor neu gorff penderfynu arall i gyflwyniad i gyfarfod o’r grŵp plaid llawn. Yn ymarferol, mae’n debyg y ceir y galw mwyaf am gymorth o’r fath gan swyddogion oddi wrth ba grŵp plaid bynnag sy’n rheoli’r Cyngor am y tro, ond dylai’r cymorth hwn fod ar gael i bob grŵp plaid.
  3. Serch hynny, rhaid i bwyntiau penodol gael eu deall yn glir gan bawb sy’n cymryd rhan yn y math hwn o broses, yn Aelodau a Swyddogion fel ei gilydd. Yn benodol:

2.5.1 Rhaid i gymorth swyddogion beidio â mynd y tu hwnt i roi gwybodaeth a chyngor mewn perthynas â materion busnes y Cyngor. Rhaid peidio â chynnwys Swyddogion mewn cynghori ar faterion busnes plaid. Bydd o gymorth i gadw’r gwahaniaeth hwn os na ddisgwylir i Swyddogion fod yn bresennol mewn cyfarfodydd neu rannau o gyfarfodydd pan fydd materion busnes plaid i gael eu trafod;

2.5.2 Er bod cyfarfodydd grwpiau plaid yn rhan ragarweiniol o ffurfio penderfyniadau’r Cyngor, nid oes ganddynt bŵer i wneud penderfyniadau ar ran y Cyngor. Gan hynny nid yw’r casgliadau a geir mewn cyfarfodydd o’r fath yn cyfrif fel penderfyniadau gan y Cyngor ac mae’n hanfodol peidio â’u dehongli felly a pheidio â gweithredu arnynt felly; a

2.5.3 Yn yr un modd, pan fo Swyddogion yn rhoi gwybodaeth a chyngor i gyfarfod grŵp plaid mewn perthynas â mater sy’n fusnes i’r Cyngor, ni all hynny gymryd lle rhoi’r holl wybodaeth a chyngor angenrheidiol i’r Cyngor, y Cabinet, y Pwyllgor perthnasol neu’r corff penderfynu arall pan gaiff y mater o dan sylw ei ystyried.

2.6 Mae angen cymryd gofal arbennig pryd bynnag y caiff Swyddogion eu cynnwys i roi gwybodaeth a chyngor i gyfarfod grŵp plaid sy’n cynnwys personau nad ydynt yn Aelodau o’r Cyngor. Nid yw’r personau hyn wedi’u rhwymo gan y Cod Ymddygiad i Aelodau ac Aelodau cyfetholedig (yn arbennig y darpariaethau ynghylch datgan buddiannau a chyfrinachedd) ac am y rheswm hwn a rhesymau eraill ni chaiff Swyddogion fod yn bresennol a rhoi cyngor mewn cyfarfod grŵp o’r fath.

2.7 Rhaid i Swyddogion gadw cyfrinachedd unrhyw drafodaethau mewn grŵp plaid y maent yn bresennol ynddynt yn yr ystyr na ddylent fynegi cynnwys unrhyw drafodaeth o’r fath i grŵp plaid arall.

* 1. Er y caiff unrhyw aelod ofyn i Brif Swyddog perthnasol neu’r Prif Swyddog Gweithredol roi gwybodaeth ffeithiol am Gyfarwyddiaeth neu wasanaeth, rhaid i geisiadau o’r fath fod yn rhesymol a pheidio â gofyn am wybodaeth sy’n ymwneud, er enghraifft, â gwaith achosion. Atebir ceisiadau yn unol ag unrhyw ystyriaethau cyfreithiol pwysicach (a bennir gan y Swyddog Monitro, neu os yw derbynnydd unrhyw gais o’r farn bod cost darparu’r wybodaeth y gofynnwyd amdani neu natur y cais yn afresymol). Os felly, bydd yn codi’r mater gyda’r Prif Swyddog Gweithredol a fydd yn trafod y mater gydag arweinydd/arweinwyr y grwpiau perthnasol.
  2. Pan fo aelod yn gofyn am wybodaeth ffeithiol (mewn ysgrifen fel arfer) gan swyddog fel y nodir ym mharagraff 2.8 uchod, caiff yr wybodaeth honno ei rhoi hefyd i’r Aelod priodol o’r Cabinet neu i Gadeirydd y Pwyllgor priodol ac i’r Swyddogion perthnasol.
  3. Pan fo aelod yn gofyn am gyngor polisi (ar lafar fel arfer) ni fydd y cyngor hwnnw’n cael ei roi i’r Aelod perthnasol o’r Cabinet neu i Gadeirydd y Pwyllgor priodol heb gydsyniad yr Aelod a ofynnodd amdani.
  4. Mewn perthynas â chynigion cyllideb:

(a) bydd gan y Cabinet hawl i gael trafodaethau cyfrinachol gyda Swyddogion ynghylch opsiynau a chynigion. Bydd y rhain yn aros yn gyfrinachol nes i gynigion cyllideb y Cabinet gael eu cyhoeddi; a

(b) bydd gan grwpiau’r wrth-blaid hefyd hawl i gael trafodaethau cyfrinachol gyda Swyddogion i’w galluogi i ffurfio cynigion cyllideb amgen. Bydd y rhain yn aros yn gyfrinachol hyd nes y penderfynir gan briod grwpiau’r wrth-blaid neu hyd nes y cânt eu cyhoeddi, p’un bynnag fydd gyntaf.

* 1. Rhaid i bob grŵp plaid ac Aelod beidio â rhagdybio bod unrhyw Swyddog o blaid unrhyw gynllun, polisi neu strategaeth a ddatblygir am fod y swyddog hwnnw wedi helpu i lunio’r cynllun, y polisi neu’r strategaeth.

2.13 Dylai unrhyw anhawster neu ansicrwydd penodol yn y maes hwn, sef cyngor Swyddogion i grwpiau plaid, gael ei godi gyda’r Prif Swyddog Gweithredol a fydd yn ei drafod gydag arweinydd/arweinwyr y grwpiau perthnasol.

## 3. Gwasanaethau Cymorth i Aelodau a Grwpiau Plaid

3.1 Yr unig sail y gall y Cyngor roi gwasanaethau cymorth yn gyfreithlon arni (e.e. deunyddiau swyddfa, teipio, argraffu, llungopïo, trafnidiaeth etc.) i’r Aelodau yw eu helpu i gyflawni eu rolau fel Aelodau’r Cyngor. Gan hynny, dim ond ar fusnes y Cyngor y caniateir defnyddio’r gwasanaethau cymorth hyn. Ni ddylent byth gael eu defnyddio mewn cysylltiad â gweithgareddau neu ymgyrchu pleidiau gwleidyddol nac at ddibenion preifat.

## 4. Hawl Aelodau i Weld Gwybodaeth a Dogfennau’r Cyngor

4.1 Mae’r Aelodau’n rhydd i droi at unrhyw Gyfarwyddiaeth yn y Cyngor i ofyn am wybodaeth yn unol â pharagraff 2.8. Mae’r hawl hon yn cynnwys unrhyw wybodaeth, esboniad neu gyngor y mae arnynt angen rhesymol amdanynt i’w helpu i gyflawni eu rôl fel aelod o’r Cyngor. Gall hyn amrywio o gais am wybodaeth gyffredinol am ryw agwedd ar weithgareddau’r Cyngor i gais am wybodaeth benodol ar ran etholwr. Dylid cyfeirio ceisiadau o’r fath fel rheol at y Cyfarwyddwr neu at swyddog uwch arall yn y Gyfarwyddiaeth o dan sylw.

4.2 O ran hawliau cyfreithiol Aelodau i archwilio dogfennau’r Cyngor, ymdrinnir â’r rhain yn rhannol gan statud ac yn rhannol gan y gyfraith gyffredin.

4.3 Ceir rhagor o wybodaeth fanylach am hawliau Aelodau i archwilio dogfennau’r Cyngor yn y Rheolau ar Weld Gwybodaeth yn Rhan 4 o’r Cyfansoddiad hwn a gall yr Aelodau gael cyngor ar eu hawliau gan Swyddog Monitro’r Cyngor.

4.4 Rhaid i unrhyw wybodaeth o eiddo’r Cyngor a roddir i aelod gael ei defnyddio gan yr aelod at y diben y cafodd ei rhoi ar ei gyfer yn unig, hynny yw mewn cysylltiad â chyflawni dyletswyddau’r Aelod fel aelod o’r Cyngor yn y modd priodol.

## 5. Cysylltiadau rhwng Swyddogion ac Aelodau/Cadeiryddion y Cabinet

5.1 Mae’n eglur ei bod yn bwysig cael perthynas weithio agos rhwng Aelodau’r Cabinet, Cadeiryddion Pwyllgorau etc. a’r Swyddogion sy’n cyflwyno adroddiadau neu’n cydadweithio â’r Cabinet a’r Pwyllgorau etc. Er hynny, ni ddylid caniatáu i’r cysylltiadau hyn byth fynd mor agos, nac ymddangos fel petaent mor agos, nes bwrw amheuaeth ar allu’r swyddog i ymdrin yn ddiduedd ag Aelodau eraill a grwpiau plaid eraill.

5.2 Rhaid cydnabod y bydd swyddog o dan ddyletswydd broffesiynol mewn rhai sefyllfaoedd i gyflwyno adroddiad. Yn yr un modd, bydd Cyfarwyddwr neu swyddog uwch arall bob amser yn gwbl gyfrifol am gynnwys unrhyw adroddiad a gyflwynir yn ei enw. Mae hynny’n golygu na chaniateir diwygio unrhyw adroddiad o’r fath ond pan fo’r diwygiad yn adlewyrchu barn broffesiynol awdur yr adroddiad. Rhaid gwahaniaethu rhwng hyn a sefyllfa lle mae’n rhaid ffurfio dyfarniad ynglŷn â gwerthoedd. Dylai unrhyw faterion sy’n codi rhwng Aelod o’r Cabinet neu Gadeirydd a Chyfarwyddwr neu Swyddog Uwch arall yn y maes hwn gael eu cyfeirio at y Prif Swyddog Gweithredol i’w datrys ar y cyd â’r Swyddog Monitro.

## 6. Gohebiaeth

6.1 Fel rheol dylai llythyrau swyddogol ar ran y Cyngor gael eu hanfon yn enw’r swyddog priodol, yn hytrach nag yn enw aelod. O dan rai amgylchiadau (e.e. sylwadau i un o Weinidogion y Llywodraeth) gall fod yn briodol i lythyr ymddangos yn enw aelod, ond dylai hyn fod yn eithriad ac nid yn norm. Ni ddylai llythyrau sydd, er enghraifft, yn creu rhwymedigaethau neu’n rhoi cyfarwyddiadau ar ran y Cyngor byth gael eu hanfon yn enw aelod.

## 7. Ymweliadau Safle / Cyfarfodydd gydag Aelodau

7.1 Mae gallu’r Swyddogion i ymgymryd â dyletswyddau yn rhydd rhag pwysau gwleidyddol yn drech nag unrhyw ddarpariaethau sy’n galluogi cyfarfodydd ag Aelodau ac ymweliadau â safleoedd i gael eu cynnal. Fel rhan o rôl weithredol y Cyfarwyddiaethau, bydd Swyddogion yn trefnu ac yn cynnal amryw o gyfarfodydd neu ymweliadau â safleoedd a fydd yn helpu i ddatblygu argymhellion i swyddogion uwch neu Aelodau etholedig. Nid yw bob amser yn briodol i Aelodau etholedig fod yn bresennol yn y cyfarfodydd hyn a mater ar gyfer disgresiwn y Swyddog cyfrifol yw penderfynu ar ragoriaethau gwahodd naill ai’r Aelodau Etholedig lleol neu Aelod etholedig sydd â chyfrifoldeb neu ddiddordeb penodol yn y safle neu mewn materion sy’n ymwneud â’r safle.

7.2 Cydnabyddir bod adegau pan fydd angen i Aelodau gyfarfod â swyddogion a’r etholwyr neu drydydd partïon eraill ac ymweld â safleoedd er mwyn cyflawni eu rôl ddilys fel Cynghorwyr ward. Bydd Swyddogion yn bresennol ar ymweliadau â safleoedd sy’n angenrheidiol er mwyn cyflawni eu dyletswyddau a byddant yn sicrhau, ar wahân i’r swyddogaeth hon yn aml, fod cyfarfodydd ac ymweliadau safle ar gael i’r Aelodau.

7.3 Mae’r Pwyllgor Cynllunio a Datblygu wedi penderfynu, at ddibenion cynllunio, mai aelodau lleol yn unig a gaiff ofyn am ymweliad â safle. Cyfyngir hyn fel rheol i safleoedd yn ward yr Aelod ei hun ac weithiau i safleoedd yn agos i ffiniau rhwng wardiau lle gallai effaith unrhyw ddatblygiad effeithio ar ward gyfagos.

7.4 Gwahoddir Aelodau Etholedig i gyfarfodydd ac ymweliadau safle pan ofynnir am y rhain gan unigolion fel Aelodau Cynulliad neu Aelodau Seneddol. Mae’n debyg y bydd y ceisiadau hyn yn effeithio ar ward yr Aelod Etholedig neu ei feysydd cyfrifoldeb.